
ET  SMIL  AF  LYKKEN 

En  Havnehistorie. 

1  IGE  siden  Solen  stod  op,  havde  jeg  staaet  og  set  forover.  Ski- 
^JLj  bet  gled  sagte  af  Sted  i  smult  Vand.   Efter  en  Rejse  paa 
tresindstyve  Dage  var  jeg  længselsfuld  efter  at  faa  Landken- 
^ding  af  mit  Bestemmelsessted,  en  frugtbar  og  smuk  0  i  Tro- 
pperne.  De  mere  begejstrede  af  dens  Indbyggere  finder  deres 
^læde  i  at  beskrive  den  som  „Oceanets  Perle".   Naa,  lad  os 
^3^alde  den  „Perlen".     Det  er  et  godt  Navn.    En  Perle,  som 
drypper  megen  Sødme  ud  over  Verden. 
i^      Dette  er  kun  en  Maade  at  fortælle  Dem,  at  der  dyrkes  før- 
>ste  Klasses  Sukkerrør  dér.   Hele  Befolkningen  paa  Perlen  le- 
o^ver  for  det  og  af  det.    Sukker  er  deres  daglige  Brød  saa  at 
sige.  Og  jeg  kom  nu  til  dem  efter  en  Ladning  Sukker  i  Haab 
rKom,  at  Høsten  havde  været  god,  og  at  Fragterne  var  høje. 

^      Hr.  Burns,  min  Førstestyrmand,  fik  først  Landet  i  Sigte; 
rOog  meget  snart  blev  jeg  fortryllet  af  dette  blaalige,  med  Tin- 
aer prydede  Syn,  der  næsten  stod  gennemsigtigt  mod  Him- 
lens Lys,  en  ren  Udstrømning,  Astrallegemet  af  en  0,  der 
^^avde  hævet  sig  i  Vejret  for  at  hilse  mig  paa  lang  Afstand. 
{-Det  er  et  sjældent  Fænomen,   saadant  et  Syn  af  Perlen  i 
^^tresindstyve  Miles  Afstand.  Og  jeg  undredes  halvt  for  Alvor, 
"^Cpm  det  var  et  godt  Varsel,  om  det,  der  vilde  møde  mig  paa 
^denne  0,  vilde  være  lige  saa  undtagelsesvis    lykkeligt    som 
^dette  smukke  drømmeagtige  Syn,  som  kun  ganske  faa  Sø- 
%nænd  har  haft  Lejlighed  til  at  se. 

^  Men  afskyelige  Tanker  om  Forretninger  greb  forstyrrende 
ind  i  min  Glæde  over  en  fuldendt  Rejse.  Jeg  var  ivrig  efter 
Held,  og  jeg  ønskede  ligeledes  at  vise  Retfærdighed  mod  den 
smigrende  Frihed  i  mine  Rederes  Instruktioner,  som  var  in- 
deholdt i  ét  nobelt  Udtryk:  „Vi  overlader  det  til  Dem  at  gøre 

det  bedste,  De  kan,  med  Skibet."  Medens  hele  Verden  saa- 
ledes  var  givet  mig  til  Skueplads,  forekom  mine  Evner  mig 
ikke  større  end  et  Knappenaalshoved. 

Imidlertid  lagde  Vinden  sig,  og  Hr.  Burns  begyndte  at 
gøre  ubehagelige  Bemærkninger  om  mit  sædvanlige  Uheld. 
Jeg  tror,  det  var  hans  Hengivenhed  for  mig,  som  fik  ham  til 
frit  at  fremkomme  med  sine  kritiske  Bemærkninger  ved  en- 
hver Lejlighed.  Alligevel  vilde  jeg  ikke  have  fundet  mig  i 
hans  Luner,  hvis  det  ikke  var  faldet  i  min  Lod  engang  at 
pleje  ham  under  en  farlig  Sygdom  paa  Søen.  Efter  at  jeg 
saa  at  sige  havde  revet  ham  ud  af  Dødens  Gab,  vilde  det 
have  været  meningsløst  at  give  Afkald  paa  en  saa  fuldt  ud 
brugbar  Officer.  Men  sommetider  ønskede  jeg,  at  han  selv 
vilde  tage  sin  Afsked. 

Det  var  sent,  før  vi  kom  nær  til  Land,  og  vi  maatte  ankre 
udenfor  Havnen  til  næste  Dag.  Der  paafulgte  en  ubehagelig 
og  urolig  Nat.  Paa  denne  Red,  som  var  fremmed  for  os 
begge,  blev  Burns  og  jeg  paa  Dækket  næsten  hele  Tiden. 
Skyer  hvirvlede  ned  ad  Porfyrklipperne,  under  hvilke  vi  laa. 
Den  tiltagende  Vind  frembragte  en  stor  Støj  mellem  de  nøgne 
Rundholter  med  Afbrydelser  af  bedrøvelig  Sukken.  Jeg  be- 
mærkede, at  det  havde  været  et  Held  for  os  at  ankre  op,  før 
det  blev  mørkt.  Det  vilde  have  været  en  ftyg,  ængstelig  Nat 
at  drive  om  udfor  en  Havn  under  Sejl.  Men  min  Første- 
styrmand var  ikke  tilbøjelig  til  at  gøre  nogen  Indrøm- 
melse. 

„Held  kalder  De  det!  Ja  —  vort  sædvanlige  Held.  Den 
Slags  Held,  saa  vi  maa  takke  Gud,  det  ikke  er  værre!" 

Og  saaledes  gav  han  sit  onde  Lune  frit  Løb  i  de  mørke 
Timer,  medens  jeg  trak  Veksler  paa  mit  Fond  af  Filosofi. 
Aa,  men  det  var  en  oprivende,  møjsommelig,  endeløs  Nat  at 
ligge  for  Anker  tæt  under  den  sorte  Kyst.  Det  oprørte  Vand 
frembragte  knurrende  Lyde  helt  rundt  om  Skibet.  Til  Tider 
slog  et  vildt  Vindstød  ud  fra  en  Kløft  højt  oppe  paa  Klip- 
perne mod  vor  Rigning  med  en  skurrende  og  klagende  Tone, 
der  lignede  en  fortabt  Sjæls  Jammerskrig. 

I. 

Klokken  halvotte  om  Morgenen,  da  Skibet  endelig  var 
inde  i  Havnen  og  forløjet  i  en  Afstand  af  et  godt  Stenkast 
fra  Kajen,  var  mit  Forraad  af  Filosofi  næslen  udtomt.  Jeg 
var  i  Færd  med  i  en  Hast  at  klæde  mig  paa  i  min  Kahyt,  da 
Hovmesteren  kom  trippende  ind  med  en  Morgendragt  paa 
Armen. 

Sulten,  træt  og  nedtrykt,  med  Hovedet  stukket  ind  i  en 
hvid  Skjorte,  der  paa  irriterende  Maade  klæbede  sammen  af 
alt  for  megen  Stivelse,  bad  jeg  ham  gnavent  komme  med  den 
Frokost.  Jeg  ønskede  at  komme  i  Land  saa  snart  som  mu- 
ligt. 

„Ja,  Sir.  Parat  Klokken  otte,  Sir.  Der  er  en  Herre  fra 
Land,  som  venter  for  at  tale  med  Dem,  Sir." 

Denne  Ytring  blev  jasket  af  paa  en  underlig  Maade.  Jeg 
trak  med  Vold  Skjorten  ned  over  Hovedet  og  dukkede  frem, 
idet  jeg  stirrede  paa  ham. 

„Saa  tidligt!"  raabte  jeg.  „Hvem  er  han?  Hvad  ønsker 
han?" 

Naar  man  kommer  ind  fra  Søen,  har  man  at  tilegne  sig 
Vilkaarene  for  en  yderlig  uvant  Tilværelse.  Enhver  lille  Be- 
givenhed har  i  Begyndelsen  Nyhedens  særlige  Vægt.  Jeg 
var  i— høj  Grad  overrasket  over  dette  tidlige  Besøg;  men  der 
var  ingen  Grund  for  min  Hovmester  til  at  se  saa  særlig  taa- 
belig  ud. 

„Spurgte  De  ikke  om  hans  Navn?"  forhørte  jeg  mig  i  en 
barsk  Tone. 

„Hans  Navn  er  Jacobus,  tror  jeg,"  mumlede  han  for- 
knyt. 

„Hr.  Jacobus!"  udbrød  jeg  højt,  mere  overrasket  end 
nogensinde,  men  med  en  fuldstændig  Forandring  i  mine  Fø- 
lelser.   „Hvorfor  kunde  De  ikke  sige  det  straks?" 

Men  Fyren  var  pilet  ud  af  mit  Kammer.  Gennem  den  for 
et  Øjeblik  aabnede  Dør  saå  jeg  et  Glimt  af  en  høj,  kraftig 
Mand,  som  stod  i  Kahytten  ved  Bordet,  paa  hvilket  Dugen 
allerede  var  bredt;  en  „Havne*' -Dug  uden  Plet  og  blændende 
hvid.   Saa  vidt  var  det  godt. 

Jeg  raabte  høfligt  gennem  den  lukkede  Dør,  at  jeg  var 
ved  at  klæde  mig  paa  og  vilde  være  hos  ham  om  et  Øjeblik. 
Til  Svar  naaede  Forsikringen,  at  der  ikke  var  noget  at  haste 
efler,  mig  med  den  fremmedes  dybe,  rolige  og  dæmpede 
Røst.  Hans  Tid  tilhørte  mig.  Han  var  vis  paa,  at  jeg  straks 
vilde  give  ham  en  Kop  Kaffe. 

„Jeg  er  bange  for,  De  vil  faa  en  daarlig  Frokost,"  raabte 
jeg  undskyldende.  „Vi  har  været  enogtresindstyve  Dage  paa 
Søen,  forstaar  De." 

En  lille,  rolig  Latter  tillige  med  et:  „Det  klarer  sig  nok, 
Kaptajn,"  var  hans  Svar. 

Alt  dette.  Ordene,  Betoningen,  det  Glimt,  jeg  havde  set 
af  Manden  i  Kahytten,  havde  en  uventet  Karakter,  noget 
venligt  ved  sig  —  noget  formildende.  Og  min  Overraskelse 
blev  ikke  formindsket  derved.  Hvad  betød  dette  Besøg?  Var 
det  et  Tegn  paa  en  eller  anden  mørk  Plan  mod  min  kommer- 
cielle Uskyldighed? 

Aa,  disse  kommercielle  Interesser  —  som  ødelægger  det 
smukkeste  Liv  under  Solen.  Hvorfor  skal  Havet  bruges  til 
Forretning  —  og  lige  saa  vel  til  Krig?  Hvorfor  dræbe  og 
drive  Handel  paa  det,  idet  man  forfølger  egenkærlige  Hen- 
sigter uden  nogen  stor  Vigtighed,  naar  alt  kommer  til  alt? 
Det  vilde  have  været  saa  meget  behageligere  blot  at  sejle  om- 
kring med  en  Havn  hist  og  her  og  en  Smule  Land  til  at  strække 
Benene  paa  og  købe  nogle  Bøger  og  faa  en  Forandring  i 
Madlavningen  for  en  Tid.  Men  da  man  lever  i  en  Verden, 
som  er  mere  eller  mindre  morderisk  og  i  en  fortvivlet  Grad 
optagen  af  Handelsinteresser,  var  det  tydeligt  nok  min  Pligt 
at  gøre   det   bedste   ud  af  de   Lejligheder,  den   frembød. 

Mine  Rederes  Brev  havde,  som  jeg  før  har  sagt,  overladt 
det  til  mig  at  gøre  mit  bedste  for  Skibet  i  Overensstemmelse 
med  mit  eget  Skøn.  Men  det  indeholdt  ogsaa  en  Efterskrift, 
der  lød  omtrent,  som  følger: 

„Uden  at  have  til  Hensigt  at  gribe  ind  i  Deres  Handle- 
frihed skriver  vi  med  den  afgaaende  Post  til  nogle  af  vore 
Forretningsvenner  dér,  som  maaske  kunde  være  til  Hjælp 
for  Dem  Vi  beder  Dem  særligt  at  hilse  paa  Hr.  Jacobus,  en 
fremragende  Købmand  og  Befragter.    Skulde  De  komme  ud 

af  det  med  ham,  kan  han  maaske  være  i  Stand  til, at  anvise 
Dem  en  Vej  til  fordelagtig  Anvendelse  for  Skibet." 

Komme  ud  af  det!  Her  var  den  fremragende  Skabning  ab- 
solut om  Bord  og  bad,  om  jeg  vilde  være  saa  god  at  give  ham 
en  Kop  KafTe!  Og  da  Livet  ikke  er  noget  Eventyr,  var  Usand- 
synligheden ved  Hændelsen  nær  ved  at  forfærde  mig.  Havde 
jeg  opdaget  en  fortryllet  Afkrog  af  Jorden,  hvor  rige  Køb- 
mænd styrter  fastende  om  Bord  paa  Skibe,  før  de  er  ordentlig 
fortøjede?  Var  dette  hvid  Magi  eller  blot  et  eller  andet  sort 
Handelskneb?  Jeg  kom  til  sidst  (mens  jeg  knyttede  Sløjfen 
paa  mit  Slips)  til  at  formode,  at  jeg  maaske  ikke  havde  hørt 
Navnet  rigtigt.  Jeg  havde  ret  ofte  tænkt  paa  den  fremragende 
Hr.  Jacobus  under  Overrejsen,  og  min  Hørelse  kunde  maa- 
ske være  blevet  skuffet  ved  en  fjern  Lighed  i  Lyden  .  .  . 
Hovmesteren  kunde  have  sagt  Antrobus  —  eller  maaske 
Jackson. 

Men  da  jeg  kom  ud  af  min  Sovekahyt  med  et  spørgende: 
„Hr.  Jacobus?"  blev  jeg  modtaget  med  et  roligt  „Ja",  ud- 
talt med  et  venligt  Smil.  „Ja"et  var  temmelig  mekanisk. 
Han  syntes  ikke  at  lægge  megen  Vægt  paa  den  Kendsgerning, 
at  han  var  Hr.  Jacobus.  Jeg  lagde  Mærke  til  et  stort,  blegt  An- 
sigt, Haar,  som  var  tyndt  paa  Issen,  Kindskæg,  som  ogsaa  var 
tyndt,  af  en  falmet,  ubestemmelig  Farve,  tunge  Øjelaag.  De 
tykke,  bløde  Læber  saå,  naar  de  var  i  Hvile,  ud,  som  om  de 
var  limet  sammen.  Hans  Smil  var  mat.  En  tung,  rolig  Mand. 
Jeg  præsenterede  mine  to  Styrmænd,  som  just  da  kom  ned 
til  Frokost;  men  hvorfor  Hr.  Burns'  tavse  Holdning  skulde 
antyde  undertrykt  Harme,  kunde  jeg  ikke  forstaa. 

Mens  vi  var  ved  at  tage  Plads  rundt  om  Bordet,  naaede 
nogle  løsrevne  Ord  af  en  Ordstrid,  som  gik  for  sig  paa  Ka- 
hytstrappen, mit  Øre.  En  fremmed  ønskede  tilsyneladende 
at  komme  ned  for  at  tale  med  mig,  og  Hovmesteren  søgte  at 
standse  ham. 

„De  kan  ikke  faa  ham  i  Tale." 

„Hvorfor  kan  jeg  ikke  det?" 

„Kaptajnen  sidder  ved  Frokosten,  siger  jeg  Dem.  Han  vil 
gaa  i  Land  om  lidt,  og  saa  kan  De  tale  med  ham  paa 
Dækket." 

„Det  er  ikke  pænt.  De  lader  .  .  ." 

„Jeg  har  ingenting  med  det  at  gore." 

„Aa,  jo,  De  har.  Alle  burde  have  den  samme  Chance.  De 
lader  denne  Fyr  .  .  ." 

Resten  gik  jeg  Glip  af.  Da  Personen  heldigt  var  bleven 
dreven  tilbage,  kom  Hovmesteren  ned.  Jeg  kan  ikke  sige,  at 
han  saå  rødglødende  ud  —  han  var  en  Mulat  —  men  han 
saå  ophedet  ud.  Efter  at  han  havde  sat  Retterne  paa  Bordet, 
blev  han  staaende  ved  Buffet'en  med  den  adeklerede  Mine  af 
Ligegyldighed,  som  han  plejede  at  antage,  naar  han  havde 
gjort  noget  alt  for  fiffigt  og  var  bange  for  at  komme  i  For- 
legenhed for  det.  Det  foragtelige  Udtryk  i  Hr.  Burns'  Ansigt, 
idet  han  saå  fra  ham  hen  til  mig,  var  i  Virkeligheden  mærk- 
værdigt. Jeg  kunde  ikke  tænke  mig,  hvad  det  var  for  en  ny 
Bi,  der  nu  havde  stukket  Styrmanden. 

Da  Kaptajnen  var  tavs,  brod  heller  ingen  anden  sig  om  al 
sige  noget,  saadan  som  det  sædvanlig  er  Tilfældet  om  Bord 
i  Skibe.  Og  jeg  sagde  ingenting,  simpelthen  fordi  jeg  var 
stum  af  Forbavselse  over  det  prægtige  Traktement.  Jeg  havde 
ventet  den  sædvanlige  Frokost  til  Søs,  medens  jeg  derimod 
saå  opdækket  for  os  et  sandt  Festmaaltid  af  Forsyninger  fra 
Landjorden:  Æg,  Pølser,  Smør,  som  tydeligt  nok  ikke  stam- 
mede fra  en  dansk  Blikdaase,  Koteletter  og  endogsaa  en  Ret 
Kartofler.  Det  var  tre  Uger,  siden  jeg  havde  set  en  virkelig, 
levende  Kartoffel.  Jeg  betragtede  dem  med  Interesse,  og  Hr. 
Jacobus  aabenbarede  sig  som  en  Mand  med  menneskelige,  for- 
dringsløse Sjnnpatier  og  som  noget  af  en  Tankelæser. 

„Prøv  dem.  Kaptajn,"  opmuntrede  han  mig  i  en  sagte  og 
venlig  Tone.   „De  er  fortræffelige." 

„De  ser  ud  til  det,"  indrømmede  jeg.  „Vokset  paa  Øen,  an- 
tager jeg." 

„Aa,  nej;  de  er  indførte.  De,  der  dyrkes  her,  vilde  være 
mere  kostbare." 

Jeg  græmmede  mig  over  Konversationens  Taabelighed. 
Var  det  Emner  for  en  fremragende  og  rig  Købmand  at  dis- 
kutere? Jeg  fandt  den  Ligefremhed,  med  hvilken  han  lod, 
som  han  var  hjemme,  ret  tiltrækkende;  men  hvad  skal  man 
tale  om  med  en  Mand,  som,  efter  at  man  har  været  enog- 

tresindstyve  Dage  til  Søs,  pludselig  kommer  over  én  fra  en 
fuldstændig  ukendt,  lille  By  paa  en  0,  man  aldrig  har  set  for? 
Hvad  var  (ved  Siden  af  Sukker)  Interesserne  paa  denne  Smule 
af  Jorden,  hvad  drejede  dens  Sladder  sig  om,  og  hvilke  var 
dens  Konversationsemner?  Straks  at  føre  ham  over  paa  For- 
retningsanliggender vilde  have  været  næsten  usømmeligt  — 
eller  endogsaa  værre:  uklogt.  Alt,  hvad  jeg  i  Øjeblikket  kun- 
de gøre,  var  at  blive  ved  i  den  gamle  Gænge. 

„Er  Provianten  i  Almindelighed  dyr  her?"  spurgte  jeg, 
idet  jeg  i  mit  stille  Sind  ærgrede  mig  over  min  Indholds- 
løshed. 

„Det  vil  jeg  ikke  sige  "  svarede  han  roligt  med  det  Ud- 
seende af  at  spare  paa  Vejret,  som  hans  tilbageholdne  Maade 
at  tale  paa  antydede. 

Han  vilde  ikke  udtale  sig  mere  uforbeholdent,  men  dog 
undgik  han  ikke  Sagen.  Idet  han  mønstrede  Bordet  i  en 
Stemning  af  fuldstændig  Afholdenhed  (han  vilde  ikke  lade 
mig  hjælpe  sig  til  nogen  som  helst  Spisevarer),  udbredte  han 
sig  i  Detailler  angaaende  Leverancer.  Oksekødet  blev  for 
Størstedelen  indført  fra  Madagascar;  Faarekød  var  naturlig- 
vis sparsomt  og  noget  dyrt,  men  godt  Gedekød  — 

„Er  dette  Koteletter  af  Gedekød?"  udbrød  jeg  hurtigt,  idet 
jeg  pegede  paa  en  af  Retterne. 

„Gud,  nej,  min  Herre!    Det  er  virkeligt  Faarekød!" 

Hr.  Burns  naaede  med  Utaalmodighed  til  Ende  med  sin 
Frokost,  som  om  han  var  forbitret  over  at  blive  gjort  del- 
agtig i  en  eller  anden  uhyrlig  Taabelighed,  mumlede  en  kort 
Undskyldning  og  gik  op  paa  Dæl^ket.  Kort  efter  bragte  An- 
denstyrmand sit  glatte,  røde  Ansigt  ud  af  Kahytten.  Med  en 
Skoledrengs  Appetit  og  efter  to  Maaneders  Sømandskost  satte 
han  Pris  paa  den  rigelige  Opdækning.  Men  det  gjorde  jeg 
ikke.  Det  smagte  af  Ekstravagance.  Alligevel  var  det  en 
mærkværdig  Bedrift  at  have  tilvejebragt  det  saa  hurtigt,  og 
jeg  gratulerede  Hovmesteren  i  Anledning  af  hans  Raskhed 
i  en  noget  ildevarslende  Tone.  Han  sendte  mig  et  bønligt 
Smil,  og  paa  en  Maade,  jeg  ikke  vidste,  hvad  jeg  skulde  tænke 
om,  blinkede  han  med  sine  smulvke,  mørke  Øjne  i  Retning  af 
Gæsten. 

Sidstnævnte  bad  med  sagte  Stemme  om  en  ny  Kop  Kaffe 
og  nippede  asketisk  til  et  Stykke  meget  haard  Skibsbeskøjt. 
Jeg  tror  ikke,  at  han  til  sidst  fortærede  en  Kvadrattomme; 
men  imidlertid  gav  han  mig,  tilfældig  saa  at  sige,  en  fuld- 
stændig Redegørelse  over  Sukkerhosten,  over  de  lokale  For- 
retningshuse,  over  Tilstanden  paa  Fragtmarkedet.  Hele  denne 
Tale  blev  gennemvævet  med  Hentydninger  til  Personlighe- 
der, der  gik  saa  vidt  som  til  tilslørede  Advarsler,  men  hans 
blege,  kødfulde  Ansigt  forblev  ligevægtigt,  uden  et  Glimt,  som  om 
det  var  uvidende  om  hans  Stemme.  Som  De  kan  tænke  Dem, 
aabnede  jeg  mine  Øren  meget  vidt.  Hvert  Ord  var  kostbart. 
Mine  Tanker  med  Hensyn  til  Værdien  af  Forretningsvenskab 
var  paa  en  fordelagtig  Maade  i  Færd  med  at  blive  omformede. 
Han  gav  mig  Navnene  paa  alle  de  disponible  Skibe  tillige 
med  deres  Tonnage  og  Navnene  paa  deres  Førere.  Fra  dette, 
som  endnu  bestandig  var  Handelsoplysninger,  gik  han  over 
til  ren  Havnesladder.  Hilda  havde  paa  uforklarlig  Maade 
mistet  sin  Gallionsfigur  i  den  bengalske  Bugt,  og  dette  havde 
i  høj  Grad  gjort  Indtryk  paa  hendes  Kaptajn.  Han  og  Ski- 
bet var  rykket  op  i  Aarene  sammen,  og  den  gamle  Herre 
indbildte  sig,  at  denne  besynderlige  Hændelse  var  Forvarslet 
om  hans  egen  tidlige  Bortgang.  Stella  havde  haft  et  for- 
skrækkeligt Vejr  paa  Højden  af  Kap  —  fik  sine  Dæk  fejet 
rene,  og  Førstestyrmand  blev  skyllet  over  Bord.  Og  kun 
nogle  faa  Timer,  før  de  naaede  i  Havn,  døde  det  lille  Barn. 
Stakkels  Kaptajn  H —  og  hans  Kone  var  forskrækkeligt  ned- 
bøjede. Hvis  de  blot  havde  været  i  Stand  til  at  bringe  det 
levende  i  Havn,  kunde  det  rimeligvis  være  blevet  reddet;  men 
Vinden  svigtede  dem  i  den  sidste  Uge  eller  saa  omtrent,  kun 
lette  Briser  og  .  .  .  det  lille  Barn  skulde  begraves  i  Efter- 
middag.  Han  antog,  jeg  vilde  være  til  Stede  — 

„Mener  De,   at  jeg  burde?"   spurgte  jeg  afværgende. 

Han  mente  det  afgjort.  Der  vilde  i  høj  Grad  blive  sat  Pris 
paa  det.  Alle  Kaptajnerne  i  Havnen  gik  hen  for  at  overvære 
det.  Stakkels  Fru  H —  var  fuldstændig  lamslaaet.  Nok  saa 
haardt  for  H —  i  det  hele  taget. 

„Og  De,  Kaptajn  —  De  er  ikke  gift,  antager  jeg?" 

„Nej,  jeg  er  ikke  gift,"  sagde  jeg.  „Hverken  gift  eller  blot 
forlovet." 


ET  SMIL  AF  LYKKEN  13 

I  mit  stille  Sind  takkede  jeg  Stjernerne,  og  mens  han  smi- 
lede paa  en  aandsfraværende,  drømmende  Maade,  udtrykte 
jeg  min  Paaskønnelse  af  hans  Besøg  og  af  de  interessante 
Oplysninger  om  Forretningssager,  han  havde  været  saa  god 
at  meddele  mig.  Men  jeg  sagde  ingenting  om  min  Formi- 
dring  derover. 

„Naturligvis  vilde  det  have  været  mig  magtpaaliggende  at 
hilse  paa  Dem  i  Løhet  af  en  Dags  Tid  elier  to,"  endte  jeg  med 
at  sige. 

Han  løftede  tydeligt  Øjelaagene  mod  mig,  og  paa  en  eller 
anden  Maade  magede  han  det  saadan,  at  han  snarere  saå 
mere  søvnig  ud  end  før. 

„I  Overensstenunelse  med  mine  Rederes  Instruktioner," 
forklarede  jeg.    „De  har  naturligvis  faaet  deres  Brev?" 

Paa  den  Tid  havde  han  ogsaa  løftet  Øjenbrynene,  men 
uden  nogen  særlig  Sindsbevægelse.  Tværtimod  slog  han  mig 
dengang  som  absolut  uforstyrrelig. 

„Aa,  De  maa  tænke  paa  min  Broder." 

Nu  var  det  min  Tur  at  sige:  „Aa!"  Men  jeg  haaber,  at  der 
ikke  lod  sig  høre  mere  end  en  høflig  Overraskelse  i  min  Stem- 
me, da  jeg  spurgte  ham,  hvad  jeg  da  skyldte  Fornøjelsen  af 
hans  Nærværelse. 

Han  var  i  Færd  med  i  Ro  og  Mag  at  føle  efter  en  indven- 
dig Lomme. 

„Min  Broder  er  en  ganske  anden  Person.  Men  jeg  er  vel 
kendt  i  denne  Del  af  Verden.    De  har  rimeligvis  hørt  .  .  ." 

Jeg  tog  et  Kort,  han  rakte  mig.  Et  tykt  Forretningskort, 
saa  sandt  jeg  levede!  Alfred  Jacobus  —  den  anden  hed 
Ernest  —  Forhandler  af  enhver  Slags  Skibsfornødenhederl 
Salt  og  fersk  Proviant,  Olie,  Maling,  Tovværk,  Sejldug  etc. 
etc.  Skibe  i  Havn  provianterede  efter  Kontrakt  paa  moderate 
Betingelser  — 

„Jeg  har  aldrig  hørt  om  Dem,"  sagde  jeg  i  en  kort 
Tone. 

Hans  lavstemte  Sikkerhed  forlod  ham  ikke. 

„De  vil  blive  meget  veltilfreds,"  ytrede  han  roligt. 

Jeg  var  ikJve  forsonet.  Jeg  havde  Følelsen  af  paa  en  eller 
anden  Maade  at  være  blevet  overlistet.    Dog  havde  jeg  be- 

draget  mig  selv  —  hvis  der  var  noget  Bedrag.  Men  den  for- 
bistrede Frækhed  at  invitere  sig  selv  til  Frokost  var  nok  til 
at  narre  hvem  som  helst.  Og  den  Tanke  slog  mig:  HvorforI 
Fyren  havde  selv  skaffet  alle  disse  Fødevarer  til  Veje  for  at 
gøre  Forretninger.    Jeg  sagde: 

„De  maa  være  staaet  vældig  tidligt  op  i  Morges." 

Han  indrømmede  troskyldigt,  at  han  var  paa  Kajen  før 
seks  og  ventede  paa,  at  mit  Skib  skulde  komme  ind.  Han 
gjorde  det  Indtryk  paa  mig,  at  det  vilde  være  mnuligt  nu  at 
blive  fri  for  ham. 

„Hvis  De  tror,  at  vi  skal  til  at  leve  paa  den  Fod,"  sagde 
jeg,  idet  jeg  saå  paa  Bordet  med  et  forbitret  Øjekast,  „tager 
De  rigtig  grundig  fejl." 

„De  vil  finde  det  altsammen  i  Orden,  Kaptajn.  Jeg  for- 
staar  det  fuldkomment." 

Intet  kunde  forstyrre  hans  Sindsligevægt.  Jeg  følte  mig 
utilfreds,  men  jeg  kunde  ikke  ret  godt  fare  løs  paa  ham. 
Han  havde  fortalt  mig  mange  nyttige  Ting  —  og  desuden 
var  han  Broder  til  den  rige  Købmand.  Det  syntes  under- 
ligt nok. 

Jeg  rejste  mig  op  og  sagde  ham  kort,  at  jeg  nu  maatte  gaa 
i  Land.  Straks  tilbød  han  mig  Brugen  af  sin  Baad  hele  den 
Tid,  jeg  opholdt  mig  i  Havnen. 

„Jeg  sætter  kun  en  nominel  Pris  paa  den,"  vedblev  han 
jævnt.  „Min  Mand  bliver  hele  Dagen  ved  Landingstrappen. 
De  behøver  blot  at  give  et  Stød  i  Piben,  naar  De  har  Brug 
for  Baaden." 

Og  idet  han  traadte  til  Side  ved  alle  Døraabninger  for  at 
lade  mig  gaa  først  igennem,  førte  han  mig  alligevel  bort  un- 
der sin  Varetægt.  Da  vi  gik  over  Skansen,  traadte  to  lurvede 
Individer  frem,  og  i  sørgmodig  Tavshed  overrakte  de  mig 
Forretningskort,  som  jeg  uden  et  Ord  modtog  fra  dem,  mens 
han  sløvt  saå  til.  Det  var  en  unyttig  og  trist  Ceremoni.  Det 
var  Agenterne  for  de  andre  Skibshandlere,  og  bag  min  Ryg 
lod  han  rolig,  som  om  han  ikke  bemærkede  deres  Tilværelse. 

Vi  skiltes  paa  Kajen,  efter  at  han  roligt  havde  ud- 
trykt Haabet  om  ofte  at  se  mig  „i  Forretningen".  Han  havde 
et  Rygeværelse  for  Kaptajner  dér  med  Aviser  og  en  Kasse 

„temmelig  ordentlige  Cigarer".    Jeg  forlod  ham  uden  mange 
Omstændigheder. 

Mine  Konsignatører  modtog  mig  med  den  sædvanlige  For- 
retningshjertelighed,  men  deres  Beretning  om  Tiistanden  paa 
Fragtmarkedet  var  paa  ingen  Maade  saa  gunstig,  som  den 
urette  Jacobus'  Tale  havde  faaet  mig  til  at  vente. 

Som  naturligt  var,  blev  jeg  nu  snarere  tilbøjelig  til  at  fatte 
Tiltro  til  hans  Fremstilling.  Da  jeg  lukkede  Døren  til  det 
private  Kontor  efter  mig,  tænkte  jeg  ved  mig  selv:  „Hm.  En 
Portion  Løgne.  Handelsdiplomati.  Det  er  den  Slags  Ting, 
en  Mand,  der  kommer  fra  Søen,  maa  vente.  De  vilde  prøve 
paa  at  fragte  Skibet  under  Markedsprisen." 

I  det  store,  ydre  Værelse,  som  var  fuldt  af  Pulte,  rejste 
Førstefuldmægtigen,  en  høj,  mager,  glatraget  Person  i  rene, 
hvide  Klæder  og  med  et  skinnende,  tætklippet,  sort  Hoved, 
paa  hvilket  lysende  Striber  kom  og  gik,  sig  fra  sin  Plads  og 
holdt  mig  venligt  tilbage.  Hvad  som  helst  de  kunde  gøre  for 
mig,  vilde  de  være  særdeles  glade  ved.  Var  det  sandsynligt, 
at  jeg  vilde  se  ind  igen  om  Eftermiddagen?  Hvad  for  noget? 
Gaa  til  en  Begravelse?    Aa,  ja,  stakkels  Kaptajn  H — . 

Han  satte  et  Øjeblik  et  langt,  medfølende  Ansigt  op,  og 
idet  han  saa  fra  denne  Arb ej ds verden  fjernede  Tanken  om 
det  lille  Barn,  som  var  blevet  sygt  under  en  Storm  og  var 
død  af  for  meget  Vindstille  paa  Søen,  spurgte  han  mig  med  et 
Smil,  hvorved  hans  Tænder  kunde  minde  om  en  Haj  —  hvis 
Hajer  havde  forlorne  Tænder  —  om  jeg  allerede  havde 
truffet  mine  smaa  Arrangementer  for  Skibets  Ophold  i  Havn. 

„Ja,  med  Jacobus,"  svarede  jeg  skødesløst.  „Jeg  forstaar,  at 
han  er  Broder  til  Hr.  Ernest  Jacobus,  til  hvem  jeg  har  en  Anbe- 
falingsskrivelse fra  mine  Redere." 

Jeg  havde  ikke  noget  imod  at  lade  ham  vide,  at  jeg  ikke 
var  helt  og  holdent  hjælpeløs  i  Hænderne  paa  hans  Firma. 

Han  vred  tvivlsomt  paa  sine  smalle  Læber. 

„Naa,"  raabte  jeg,  „er  han  ikke  Broder  til  ham?" 

„Jo  ...  De  har  ikke  talt  med  hinanden  i  atten  Aar,"  til- 
føjede han  paa  en  virkningsfuld  Maade  efter  en  Pause. 

„Virkelig!    Hvad  drejer  Striden  sig  om?" 

„Aa,  ingenting!    Ingenting,  som  man  vilde  bryde  sig  om 

at  omtale,"  forsikrede  han  pertentlig.  „Han  har  en  meget 
stor  Forretning.  Den  bedste  Skibshandel  her  uden  Tvivl. 
Forretninger  er  altsammen  meget  godt,  men  der  er  ogsaa  no- 
get, der  hedder  personlig  Karakter,  er  der  ikke?  God  Mor- 
gen, Kaptajn." 

Han  gik  smaatrippende  tilbage  til  sin  Pult.  Han  mo- 
rede mig.  Han  lignede  en  gammel  Jomfru,  en  kommer- 
ciel gammel  Jomfru,  som  var  blevet  oprørt  ved  en  eller 
anden  Utilbørlighed.  Var  det  en  kommerciel  Utilbørlig- 
hed? Kommerciel  Utilbørlighed  er  en  alvorlig  Ting,  for 
den  tager  Sigte  paa  éns  Lomme.  Eller  var  han  blot  en  Pu- 
rist i  Opførsel,  som  misbilligede,  at  Jacobus  agenterede  for 
sig  selv?  Det  var  ganske  vist  mindre  passende.  Jeg  undre- 
des over,  hvordan  hans  Broder,  Købmanden,  syntes  om  det. 
Men  saa  har  forskellige  Lande  forskellige  Skikke.  I  et  Sam- 
fund, der  er  saa  isoleret  og  saa  udelukkende  „handlende",  har 
sociale  Livsvilkaar  deres  egen  Trinfølge. 


II. 

Jeg  vilde  med  Glæde  have  givet  Afkald  paa  den  sørgelige 
Lejlighed  til  paa  én  Gang  at  blive  personlig  bekendt  med  alle 
mine  Kaptajns-Kollegaer.  Imidlertid  fandt  jeg  Vej  til  Kirke- 
gaarden.  Vi  udgjorde  en  betydelig  Gruppe  barhovede  Mænd 
i  mørke  Klæder.  Jeg  lagde  Mærke  til,  at  de  af  vort  Selskab, 
som  mest  nærmede  sig  til  den  nu  forældede  Sø-Ulketype,  var 
de  mest  bevægede  —  maaske  fordi  de  havde  mindre  „Leve- 
maade"  end  den  nye  Generation.  Den  gamle  Sø-Ulk  var, 
naar  han  var  borte  fra  sit  naturlige  Element,  et  enfoldigt  og 
sentimentalt  Dyr.  Jeg  lagde  Mærke  til  en  —  han  stod  og  saå 
tiig  ind  i  Ansigtet  tværs  over  Graven  —  som  fældede  Taarer 
De  dryppede  ned  ad  hans  vejrbidte  Ansigt  ligesom  Regndraa- 
ber  ad  en  gammel,  ujævn  Mur.  Jeg  erfarede  bagefter,  at  man 
betragtede  ham  som  en  Rædsel  for  Matroser,  en  haard  Mand; 
at  han  aldrig  havde  haft  Kone  eller  Barn  selv,  og  at  han,  som 
fra  sine  spædeste  Aar  havde  været  optaget  af  Sørejser  paa  de 
store  Have,  blot  kendte  Kvinder  og  Børn  af  Udseende. 

Maaske  udgød  han  disse  Taarer  over  sine  tabte  Mulighe- 

der,  af  ren  Misundelse  mod  Paternitet  og  en  besynderlig 
Skinsyge  over  en  Sorg,  som  han  aldrig  kunde  kende.  Menne- 
sket og  netop  Sømanden  er  et  lunefuldt  Dyr,  en  Skabning  af 
og  et  Offer  for  tabte  Muligheder.  Men  han  fik  mig  til  at 
føle  mig  skamfuld  over  min  Haardhudethed.  Jeg  fældede  in- 
gen Taarer. 

Jeg  lyttede  med  skrækkelig  kritisk  Afsondrethed  til  dette 
Ritual,  som  jeg  selv  én  eller  to  Gange  havde  maattet  læse 
over  barnlige  Mennesker,  som  var  døde  paa  Søen.  Ordene  om 
Haab  og  om  Trods  mod  Døden,  de  bevingede  Ord,  der  er  saa 
inspirerende  paa  det  frie,  umaadelige  Hav  under  Himmelens 
Hvælving,  syntes  at  falde  mat  ned  i  den  lille  Grav.  Hvad 
Nytte  var  det  til  at  spørge  Døden,  hvor  dens  Brod  var,  foran 
dette  lille,  mørke  Hul  i  Jorden?  Og  saa  slap  mine  Tanker  helt 
og  holdent  fra  mig  —  bort  til  Livets  Anliggender  —  og  det 
oven  i  Købet  ikke  til  meget  højtliggende  Sager  —  Skibe, 
Fragter,  Forretninger.  Under  Mangelen  paa  Fasthed  i  sine 
Sindsbevægelser  ligner  Mennesket  bedrøveligt  en  Abekat.  Jeg 
følte  mig  frastødt  af  mine  Tanker  —  og  jeg  tænkte:  Vil  jeg 
snart  blive  i  Stand  til  at  faa  en  Fragt?  Tid  er  Penge  .  .  . 
Vil  denne  Jacobus  hjælpe  mig  til  en  god  Forretning?  Jeg 
maa  gaa  hen  og  hilse  paa  ham  om  en  Dags  Tid  eller  to. 

Forestil  Dem  ikke,  at  jeg  forfulgte  disse  Tanker  med  no- 
gen Sikkerhed.  De  forfulgte  snarere  mig:  ubestemte,  skygge- 
agtige, hvileløse  og  undselige.  Der  var  hos  dem  en  haard- 
hudet,  afskyelig,  næsten  oprørende  Haardnakkethed.  Og  det 
var  denne  standhaftige  Skibshandlers  Nærværelse,  som 
havde  sat  dem  i  Gang.  Han  stod  sorgfuld  imellem  vor  lille 
Skare  af  Mænd  fra  Havet,  og  jeg  var  vred  over  hans  Nær- 
værelse, som,  idet  den  mindede  om  hans  Broder,  Købmanden, 
havde  faaet  mig  til  at  være  fornærmende  imod  mig  selv.  For 
i  Virkeligheden  havde  jeg  bevaret  nogen  Sømmelighed  i  Fø- 
lelse.   Det  var  kun  Tankerne,  som  .  .  . 

Til  sidst  var  det  forbi.  Den  stakkels  Fader  —  en  Mand 
paa  fyrretyve  med  sort,  busket  Kindskæg  og  en  patetisk 
Flænge  paa  sin  nybarberede  Hage  —  takkede  os  alle,  idet 
han  slugte  sine  Taarer.  Men  af  en  eller  anden  Grund,  enten 
fordi  jeg  tøvede  ved  Porten  til  Kirkegaarden,    da    jeg  var 

Freya  fra  de  syv  Øer.  2 


18  JOSEPH  CONRAD 

noget  usikker  med  Hensyn  til  Tilbagevejen,  eller  fordi  jeg 
var  den  yngste,  eller  fordi  han  mente,  at  min  mørke  Sinds- 
stemning, som  var  fremkaldt  af  Samvittighedsnag,  stammede 
fra  en  mere  værdig  og  passende  Følelse,  eller  simpelthen  fordi 
jeg  var  endogsaa  mere  fremmed  for  ham  end  de  andre  —  saa 
udvalgte  han  mig.  Idet  han  holdt  sig  ved  Siden  af  mig,  for- 
nyede han  sine  Taksigelesr,  som  jeg  lyttede  til  imder  mørk, 
brødebetynget  Tavshed.  Pludselig  stak  han  den  ene  Haand 
ind  under  Armen  paa  mig  og  vinkede  med  den  anden  efter 
en  høj,  kraftig  Skikkelse,  som  gik  bort  for  sig  selv  ned  ad  en 
Gade  under  en  PTagren  af  tynde,  graa  Klædningsstykker: 

„Det  er  en  god  Fyr  —  en  virkelig  god  Fyr"  —  han  ned- 
svælgede en  forsinket  Hulken  —  „denne  Jacobus." 

Og  han  fortalte  mig  med  sagte  Stemme,  at  Jacobus  var 
den  første  Mand  til  at  borde  hans  Skib  ved  Ankomsten,  og 
da  han  hørte  om  deres  Ulykke,  havde  han  taget  Ledelsen  af 
alting,  havde  frivillig  tilbudt  at  tage  sig  af  alle  løbende  For- 
retninger, bragt  Skibspapirerne  i  Land  og  truffet  Foranstalt- 
ninger til  Begravelsen  — 

„En  god  Fyr.  Jeg  var  væltet  over  Ende.  Jeg  havde  gaaet 
og  set  paa  min  Kone  i  ti  Dage.  Og  hjælpeløs.  Tænk  bare  paa 
det!  Den  kære,  lille  Fyr  døde  den  selvsamme  Dag,  vi  fik 
Kending  af  Land.  Hvordan  det  lykkedes  mig  at  faa  Ski- 
bet i  Havn,  véd  Gud  alene.  Jeg  kunde  ikke  se  noget,  jeg 
kunde  ikke  tale;  jeg  kunde  ikke  ...  De  har  maaske  hørt, 
at  vi  mistede  vor  Styrmand,  som  gik  over  Bord  paa  Over- 
rejsen? Der  var  ingen  til  at  gøre  det  for  mig.  Og  den  stak- 
kels Kone  var  næsten  forrykt,  fordi  hun  var  ganske  alene  der- 
nede med  .  .  .  Ved  Gud!    Det  er  ikke  godt." 

Vi  gik  sammen  i  Tavshed.  Jeg  vidste  ikke,  hvordan  jeg 
skulde  komme  fra  ham.  Paa  Kajen  slap  han  min  Arm  og 
slog  voldsomt  med  Næven  i  Haandfladen  paa  den  anden 
Haand. 

„Ved  Gud,  det  er  ikke  godt!"  raabte  han  igen.  „Gift  Dem 
aldrig,  medmindre  De  kan  opgive  Søen  først  .  .  .  Det  er  ikke 
godt!" 

Jeg  havde  ikke  til  Hensigt  at  opgive  Søen,  og  da  han  for- 
lod mig  for  at  gaa  om  Bord  paa  sit  Skib,  følte  jeg  mig  over- 

bevist  om,  at  jeg  aldrig  vilde  gifte  mig.  Mens  jeg  ved  Trap- 
pen ventede  paa  Jacobus'  Baadmand,  som  var  gaaet  et  eller 
andet  Sted  hen,  sluttede  Kaptajnen  paa  Hilda  sig  til  mig. 
Han  holdt  en  tynd  Silkeparaply  i  Haanden,  og  de  skarpe 
Spidser  af  hans  gammeldags,  gladstonianske  Halskrave  ind- 
rammede et  lille,  glatraget,  rødmosset  Ansigt.  Det  var  vid- 
underlig friskt  for  hans  Alder,  smukt  formet  og  oplyst  af 
mærkværdig  klare,  blaa  Øjne.  En  Masse  hvidt  Haar,  glin- 
sende som  spundet  Glas,  krøllede  sig  svagt  opad  under  Skyg- 
gen af  hans  værdifulde,  gamle  Panamahat  med  et  bredt,  sort 
Baand  om.  I  denne  livlige,  nette,  lille,  gamle  Mands  Udse- 
ende var  der  noget  underlig  engleagtigt  og  ogsaa  drenge- 
agtigt. Han  tiltalte  mig,  som  om  han  havde  set  mig  hver 
Dag  i  sit  Liv  fra  min  tidligste  Barndom,  med  en  snurrig 
Bemærkning  angaaende  Udseendet  af  en  kraftig  Neger- 
kvinde, som  sad  paa  en  Stol  nær  ved  Randen  af  Kajen. 
Kort  efter  bemærkede  han  elskværdigt,  at  jeg  havde  en  rig- 
tig smuk,  lille  Skude. 

Jeg  gengældte  denne  høflige  Tale  ved  hurtigt  at  sige: 

„Ikke  saa  smuk  som  Hilda"." 

Straks  sænkede  Mundvigene  paa  hans  skarptskaarne,  føl- 
somme Mund  sig  paa  en  trist  Maade. 

„Aa,  Gud  bevare  mig!  Jeg  kan  neppe  udholde  at  se  paa 
hende  nu." 

Vidste  jeg,  spurgte  han  ængsteligt,  at  han  havde  mistet 
Gallionsfiguren  paa  sit  Skib;  en  Kvinde  i  en  blaa  Tunika 
kantet  med  Guld,  Ansigtet  maaske  ikke  saa  overdrevent  kønt, 
men  hendes  bare,  hvide  Arme  smukt  skabte  og  udstrakte, 
som  om  hun  svømmede?  Gjorde  jeg?  —  Hvem  skulde  have 
ventet  saadan  noget!  .  .  .  Efter  tyve  Aars  Forløb  endogsaa! 

Ingen  kunde  af  hans  Tone  have  gættet  sig  til,  at  Kvinden 
var  lavet  af  Træ;  hans  skælvende  Stemme,  hans  ophidsede 
Væsen  spredte  en  latterlig  skandaløs  Duft  over  hans  Be- 
klagelser .  .  .  Forsvunden  om  Natten  —  en  klar,  smuk  Nat 
med  kun  ubetydelig  Bølgegang  —  i  den  bengalske  Bugt.  For- 
svandt uden  saa  meget  som  et  Plask;  ingen  paa  Skibet  kunde 
sige  hvorfor,  hvorledes,  i  hvilken  Time  ~  efter  tyve  Aars 
Forløb  sidste  Oktober  .  .  .  Havde  jeg  nogensinde  hørt  Mage! 

Jeg  forsikrede  ham  medfølende,  at  jeg  aldrig  havde  hørt 
Mage  til  det  —  og  han  blev  meget  sorrigfuld.  Dette  betød 
ikke  noget  godt,  var  han  sikker  paa.  Der  var  noget  i  det,  der 
saå  ud  som  et  Varsel.  Men  da  jeg  gjorde  den  Bemærkning, 
at  der  siklærlig  kunde  skaffes  en  anden  Kvindefigur,  fik  jeg 
ordentlig  læst  Teksten  for  min  Letsindighed.  Den  gamle  Fyr 
blev  blussende  rød  under  sin  rene  Solbrændthed,  som  om  jeg 
havde  foreslaaet  noget  upassende.  Man  kunde  erstatte  Ma- 
ster, blev  der  sagt  mig,  eller  et  tabt  Ror  —  en  hvilken  som 
helst  arbejdende  Del  af  et  Skib;  men  hvad  Nytte  var  det  til 
at  sætte  en  ny  Gallionsfigur  op?  Hvad  Tilfredsstillelse  var 
der  ved  det?  Hvor  kunde  man  bryde  sig  om  det?  Det  var 
let  at  se,  at  jeg  aldrig  havde  været  Skibskammerat  med  en 
Gallionsfigur  i  over  tyve  Aar. 

„En  ny  Gallionsfigur!"  skændte  han  med  uslukkelig  Har- 
me. „Naa!  Jeg  har  været  Enkemand  nu  i  28  Aar  til  næste 
Maj,  og  jeg  vilde  lige  saa  gerne  tænke  paa  at  faa  en  ny  Kone. 
De  er  lige  saa  slem  som  den  Fyr  Jacobus." 

Det  morede  mig  i  høj  Grad. 

„Hvad  har  Jacobus  gjort?  Vilde  han  have,  at  De  skulde 
gifte  Dem  igen.  Kaptajn?"  spurgte  jeg  i  en  ærbødig  Tone. 
Men  han  var  nu  kommet  i  Bevægelse  og  grinede  blot  bistert. 

„Skaffe  —  ja,  min  Sandten!  Han  er  den  Slags  Fyr,  som 
kan  skaffe  Dem  alt,  hvad  De  ønsker,  for  Betaling.  Jeg  havde 
ikke  været  fortøjet  en  Time,  før  han  kom  om  Bord  og  straks 
tilbød  at  sælge  mig  en  Gallionsfigur,  han  tilfældigvis  har  et 
eller  andet  Sted  i  sin  Gaard.  Han  fik  min  Styrmand,  Smith, 
til  at  tale  med  mig  om  den.  „Hr.  Smith,"  siger  jeg,  „kender 
De  mig  ikke  bedre  end  som  saa?  Er  jeg  den  Slags  Mand, 
som  vilde  have  noget  at  gøre  med  en  anden  Mands  kasserede 
Gallionsfigur?  —  Og  efter  alle  disse  Aar  oven  i  Købet!  Som 
nogle  af  I  unge  Folk  snakker  .  .  ." 

Jeg  gav  mig  Udseende  af  i  høj  Grad  at  føle  Samvittigheds- 
nag, og  idet  jeg  traadte  ned  i  Baaden,  sagde  jeg  sindigt: 

„Saa  ser  jeg  ingen  anden  Udvej  end  maaske  at  indsætte  et 
pænt  Hoved  paa  Stævnen.  De  véd,  med  udskaarne  Snirkler, 
smukt  forgyldte." 

Han  blev  meget  nedslaaet  efter  sit  Udbrud. 

„Ja.  Snirkler.  Maaske.  Jacobus  hentydede  ogsaa  dertiL 
Han  er  aldrig  i  Forlegenhed,  naar  der  er  Penge  at  lokke 
ud  af  en  Sømand.  Han  vilde  lade  mig  betale  i  dyre  Domme 
for  det  Billedskærerarbejde.  Et  forgyldt  Forstavnshoved  sagde 
De  —  hvad?  Jeg  tør  sige,  det  vilde  være  nok  for  Dem.  I  unge 
Fyre  synes  ikke  at  have  nogen  Følelse  for,  hvad  der  er  pas- 
sende." 

Han  gjorde  en  krampagtig  Bevægelse  med  sin  højre 
Arm. 

„Det  gør  ingenting.  Det  er  ikke  noget,  der  kan  gøre  stor 
Forskel.  Jeg  vilde  lige  saa  gerne  lade  den  gamle  Tingest  gaa 
Verden  rundt  med  bart  Skæg,"  raabte  han  bedrøvet.  Idet  saa 
Baaden  satte  af  fra  Trappen,  hævede  han  med  komisk  Uvillie 
Stemmen  fra  Kanten  af  Kajen: 

,J)et  vilde  jeg!  Om  blot  for  at  ærgre  den  gallionsfigur- 
forskaffende  Blodsuger.  Jeg  er  en  gammel  Rotte  her,  glem 
ikke  det.   Kom  en  Dag  og  besøg  mig  om  Bord!" 

Jeg  tilbragte  min  første  Aften  i  Havn  roligt  i  min  Kahyt; 
og  glad  nok  var  jeg  ved  at  tænke  paa,  at  Livet  i  Land,  der, 
naar  man  kommer  fra  Søen,  slaar  én  som  saa  kompliceret  i 
Smaating,  uharmonisk  og  saa  fuldt  af  nye  Ansigter,  kunde 
holdes  borte  nogle  faa  Timer  længere.  Det  var  imidlertid 
Skæbnens  Villie,  at  jeg  skulde  høre  om  Jacobus  én  Gang  til, 
før  jeg  faldt  i  Søvn. 

Hr.  Burns  var  gaaet  i  Land  efter  Aftensmaaltidet  for,  som 
han  sagde,  at  „se  sig  om".  Da  det  var  ganske  mørkt,  den 
Gang  han  tilkendegav  sin  Hensigt,  spurgte  jeg  ham  ikke, 
hvad  det  var,  han  ventede  at  se.  Omtrent  ved  Midnatstid, 
mens  jeg  sad  med  en  Bog  i  Salonen,  hørte  jeg  rorsigtige  Be- 
vægelser i  Forstuen  og  raabte  hans  Navn. 

Burns  kom  ind  med  Stok  og  Hat  i  Haanden,  utrolig  for- 
simplet ved  sine  fikse  Landgangsklæder,  med  en  flot  Mine  og 
et  modbydeligt  Blink  i  Øjet.  Da  han  blev  bedt  om  at  sidde 
ned,  lagde  han  Hatten  og  Stokken  paa  Bordet,  og  efter  at  vi 
havde  talt  om  Skibsaffærer  en  lille  Stund,  sagde  han: 

„Jeg  har  hørt  nogle  nydelige  Historier  i  Land  om  den  Fyr 
af  en  Skibshandler,  som  saa  pænt  tillistede  sig  den  gode  For- 
retning fra  Dem,  Sir." 

Jeg  gjorde  Indvendinger  over  min  forhenværende  Pa- 
tients Maade  at  udtrykke  sig  paa.  Men  han  slo^bare  rin- 
geagtende med  Nakken.  Et  nydeligt  Kneb  i  Sandhed:  at  gaa 
om  Bord  paa  et  fremmed  Skib  med  Frokost  i  to  Kurve  til 
hele  Mandskabet  og  roligt  invitere  sig  selv  til  Kaptajnens 
Bord!  Han  havde  aldrig  i  sit  Liv  hørt  om  noget  saa  udstude- 
ret og  saa  uforskanunet. 

Jeg  fandt  for  godt  at  forsvare  Jacobus'  usædvanlige  Me- 
toder. 

„Han  er  Broder  til  en  af  de  rigeste  Købmænd  her  i  Hav- 
nen." —  Styrmandens  Øjne  udsendte  ligefrem  grønne 
Gnister. 

„Hans  store  Broder  har  ikke  talt  med  ham  i  atten  eller 
tyve  Aar,"  erklærede  han  triumferende.  „Hvad  siger  De 
til  det?" 

„Det  véd  jeg  fuld  Besked  om,"  afbrød  jeg  ham  over- 
legent. 

„Gør  De,  min  Herre?  Hm!"  Hans  Tanker  drejede  sig  sta- 
dig om  Moralen  i  Handelskonkurrence.  „Jeg  kan  ikke  lide 
at  se,  at  man  benytter  sig  af  Deres  Godmodighed.  Han  har 
bestukket  vor  Hovmester  med  en  Femrupi-Seddel  til  at  lade 
ham  komme  ned  i  Kahytten  —  eller  med  en  Tirupi-Seddel 
for  den  Sags  Skyld.  Det  bryder  han  sig  ikke  om.  Han  vil 
straks  sætte  det  og  mere  endnu  paa  Regningen." 

„Er  det  en  af  de  Fortællinger,  De  har  hørt  i  Land?" 
spurgte  jeg. 

Han  forsikrede  mig,  at  hans  egen  Fornuft  kunde  sige  ham 
saa  meget.  Nej;  hvad  han  havde  hørt  i  Land,  var,  at  ingen 
respektabel  Person  i  hele  Byen  vilde  komme  i  Nærheden  af 
Jacobus.  Han  boede  i  et  stort,  gammeldags  Hus  med  en  stor 
Have  i  en  af  de  rolige  Gader.  Efter  at  Hr.  Bums  havde  fortalt 
mig  dette,  antog  han  en  hemmelighedsfuld  Mine. 

„Han  holder  en  Pige  indespærret  dér,  siger  man  — " 

„Jeg  antager,  at  De  har  hørt  al  denne  Snak  paa  et  eller 
andet  overordentlig  respektabelt  Sted?"  vrissede  jeg  efter  ham 
i  en  meget  sarkastisk  Tone. 

Pilen  gjorde  Virkning,  fordi  Hr.  Bums  ligesom  mange  an- 
dre, ubehagelige  Folk  selv  var  meget  sensibel.  Han  blev  sid- 

dende  som  lynslaaet,  med  Munden  aaben  til  en  yderligere 
Meddelelse,  men  jeg  gav  ham  ikke  Lejlighed  dertil. 

,,0g  i  hvert  Fald,  hvad  Fanden  bryder  jeg  mig  om  det?" 
tilføjede  jeg,  idet  jeg  trak  mig  tilbage  til  mit  Kammer. 

Og  dette  var  en  naturlig  Ting  at  sige.  Alligevel  var  jeg 
paa  en  Maade  ikke  ligegyldig.  Jeg  indrømmer,  at  det  er  me- 
ningsløst at  være  bekymret  for  sin  Skibshandlers  Moral,  selv 
om  han  er  af  nok  saa  god  Familie;  men  hans  Personlighed 
havde  præget  sig  paa  min  første  Dag  i  Havn  paa  den  Maade, 
De  kender.  Efter  denne  første  Bedrift  viste  Jacobus  sig  alt 
andet  end  paatrængende.  Han  var  ude  i  en  Baad  hver  Mor- 
gen tidlig,  idet  han  gik  rundt  til  de  Skibe,  han  betjente,  og 
lejlighedsvis  blev  om  Bord  paa  et  af  dem  til  Frokost  med 
Kaptajnen. 

Da  jeg  opdagede,  at  denne  Skik  var  almindelig  antaget, 
nikkede  jeg  netop  venskabeligt  til  ham,  da  jeg  en  Morgen, 
idet  jeg  kom  ud  af  mit  Kammer,  fandt  ham  i  Kahytten.  Idet 
jeg  kastede  et  Blik  henover  Bordet,  saå  jeg,  at  der  allerede 
var  dækket  til  ham.  Han  stod  og  ventede  paa  min  Tilsyne- 
komst, meget  svær  og  rolig,  og  holdt  et  smukt  Bundt  Blom- 
ster i  sin  tykke  Haand.  Han  tilbød  mig  dem  med  et  svagt, 
søvnigt  Smil.  De  var  fra  hans  egen  Have;  han  havde  en  me- 
get smuk  gammel  Have;  han  udsøgte  dem  selv  i  Morges,  før 
han  gik  ud  i  Forretninger;  han  tænkte,  jeg  vilde  synes  om 
dem  .  .  .  Han  vendte  sig  bort:  „Hovmester,  vil  De  være  saa 
god  at  give  mig  noget  Vand  i  en  stor  Krukke." 

Idet  jeg  tog  Plads  ved  Bordet,  forsikrede  jeg  ham  spø- 
gende, at  han  fik  mig  til  at  føle  mig,  som  om  jeg  var  en 
smuk  Pige,  og  at  han  ikke  maatte  blive  forbavset,  hvis  jeg 
rødmede.  Men  han  havde  travlt  med  at  arrangere  sin  Blom- 
stergave ved  BufTet'en.  „Vær  saa  god.  Hovmester,  at  sætte 
den  foran  Kaptajnens  Tallerken."  Han  fremførte  denne  An- 
modning i  sin  sædvanlige,  sagte  Tone. 

Gaven  var  saa  markeret,  at  jeg  ikke  kunde  gøre  mindre 
end  løfte  den  op  til  Næsen,  og  idet  han  lydløst  satte  sig  ned, 
fremhviskede  han  den  Mening,  at  nogle  Blomster  i  mærkelig 
Grad  forbedrede  Udseendet  af  et  Skibs  Kahyt.  Han  undrede 
sig  over,  hvorfor  jeg  ikke  havde  en  Hylde  anbragt  helt  rundt 

om  Skylightet  til  Blomster  i  Potter,  som  jeg  kunde  tage  med 
mig  til  Søs.  Han  havde  en  duelig  Arbejder,  i  Stand  til  at 
sætte  Hylder  op  i  Løbet  af  en  Dag,  og  han  kunde  skaffe  mig  to 
eller  tre  Dusin  gode  Planter. 

Spidserne  af  hans  tykke,  runde  Fingre  hvilede  rolig  paa 
Kanten  af  Bordet  paa  hver  Side  af  hans  Kaffekop. 
Hans  Ansigt  vedblev  at  være  ubevægeligt.  Hr.  Burns  sad  og 
smilede  ondskabsfuldt  ved  sig  selv.  Jeg  erklærede,  at  jeg 
ikke  havde  den  ringeste  Lyst  til  at  gøre  mit  Skylight  til  et 
Drivhus  kun  for  at  have  et  stadigt  Roderi  af  Jord  og  visne 
Plantedele  paa  mit  Kahytsbord. 

„Dyrk  rigtig  smukke  Blomster,"  blev  han  ved  med  et  op- 
advendt Øjekast.  „Det  er  der  i  Virkeligheden  ingen  Ulejlig- 
hed ved." 

„Aa,  jo,  det  er  der.  Masser  af  Ulejlighed,"  indvendte  jeg. 
„Og  til  sidst  lader  saa  et  Tossehoved  Skylightet  staa  aabent 
under  en  frisk  Brise,  et  Stænk  Saltvand  kommer  paa  dem,  og 
hele  Stadsender  død  i  Løbet  af  en  Uge." 

Hr.  Burns  udprustede  et  foragteligt  Bifald,  Jacobus  opgav 
passivt  Sagen.  En  Tid  efter  aabnede  han  sine  tykke  Læber 
for  at  spørge  mig,  om  jeg  endnu  ikke  havde  besøgt  hans 
Broder.    Jeg  var  meget  kortfattet  i  mit  Svar. 

„Nej,  endnu  ikke." 

„En  helt  anden  Person,"  bemærkede  han  drømmende  og 
rejste  sig.  Hans  Bevægelser  var  særdeles  lydløse.  „Naa,  jeg 
takker  Dem,  Kaptajn.  Hvis  der  er  noget,  som  De  ikke  synes 
om,  vær  da  saa  god  at  sige  det  til  Deres  Hovmester.  Jeg  an- 
tager, at  De  med  det  første  vil  give  Kontoristerne  en  Middag." 

„Hvorfor  det?"  raabte  jeg  med  nogen  Varme.  „Hvis  jeg  til 
Stadighed  drev  Forretning  her  paa  Havnen,  kunde  jeg  for- 
staa  det.  Men  en  komplet  fremmed!  .  .  .  Jeg  vil  maaske 
ikke  komme  her  igen  i  Aarevis.  Jeg  ser  ikke,  hvorfor  jeg  .  .  . 
Er  det  Deres  Mening  at  sige,  at  det  er  almindelig  Skik  og 
Brug?" 

„Det  vil  blive  ventet  af  en  Mand  som  Dem,"  ytrede  han 
roligt.  „Otte  af  de  første  Kontorister,  Forretningsføreren,  det 
er  ni,  I  tre  Herrer,  det  er  tolv.  Det  behøver  ikke  at  være 
meget  dyrt.  Hvis  De  siger  til  Deres  Hovmester,  at  han  skal 
give  mig  en  Dags  Varsel  .  .  ." 

„Det  vil  blive  ventet  af  mig!  Hvorfor  skulde  det  blive  ventet 
af  mig?  Er  det,  fordi  jeg  ser  særlig  enfoldig  ud  —  eller 
hvad?" 

Hans  Ubevægelighed  slog  mig  pludselig  som  ophøjet,  hans 
uforstyrrelige  Karakter  som  farlig.  „Der  er  rigelig  Tid  til 
at  tænke  paa  det,"  sluttede  jeg  med  holdningsløst  at  sige 
med  en  Haandbevægelse,  som  forsøgte  paa  at  vinke  ham 
bort.  Men  før  han  gik  sin  Vej,  tog  han  sig  Tid  til  med  Be- 
klagelse at  omtale,  at  han  endnu  ikke  havde  haft  Fornøjelsen 
at  se  mig  i  sin  Butik  for  at  tage  en  Prøve  af  de  Cigarer. 
Han  havde  et  Parti  paa  6000  at  sælge,  meget  billigt.     ' 

„Jeg  tror,  det  vilde  være  Umagen  værd  for  Dem  at  sikre 
Dem  nogle,"  tilføjede  han  med  et  fedt,  melankolsk  Smil  og 
forlod  Kahytten. 

Hr.  Burns  slog  ophidset  i  Bordet  med  Næven. 

„Har  De  nogensinde  set  en  saadan  Uforskammethed?  Han 
er  fast  besluttet  paa  at  faa  noget  ud  af  Dem  paa  den  ene  eller 
den  anden  Maade,  Sir." 

Idet  jeg  straks  følte  mig  tilbøjelig  til  at  forsvare  Jacobus, 
bemærkede  jeg  filosofisk,  at  alt  dette  var  Forretning,  antog 
jeg.  Men  idet  min  urimelige  Styrmand  mumlede  afbrudte, 
usammenhængende  Sætninger,  som  for  Eksempel:  „Jeg  kan 
ikke  udholde  det!  .  .  .  Mærk  mine  Ord!"  ...  og  saa  videre, 
fløj  han  ud  af  Kahytten.  Hvis  jeg  ikke  havde  plejet  ham  im- 
der  den  livsfarlige  Feber,  vilde  jeg  ikke  have  fundet  mig  i 
saadan  en  Opførsel  en  eneste  Dag. 


HI.  ' 

Da  Jacobus  havde  mindet  mig  om  sin  rige  Broder,  be- 
sluttede jeg,  at  jeg  straks  vilde  aflægge  ham  dette  Forret- 
ningsbesøg.  Jeg  havde  ved  den  Tid  hørt  lidt  mere  om  ham. 
Han  var  Medlem  af  Raadet,  hvor  han  stillede  sig  i  et  tvivlsomt 
Forhold  til  Autoriteterne.  Han  øvede  en  betydelig  Indflydelse 
paa  den  offentlige  Mening.  Der  var  Masser  af  Folk,  som  skyldte 
ham  Penge.  Han  var  i  stor  Stil  Importør  af  alle  Slags 
Varer.  For  Eksempel  var  hele  Forsyningen  med  Sukker- 
sække praktisk  talt  i  hans  Hænder.   Denne  sidste  Kendsger- 

ning  erfarede  jeg  ikke  før  senere.  Det  almindelige  Ind- 
tryk, der  blev  bibragt  mig,  var  Indtrykket  af  en  Bymatador. 
Han  var  en  Pebersvend  og  gav  i  sit  Hus  udenfor  Byen 
ugentlige  Spilleselskaber,  ved  hvilke  de  bedste  Folk  i  Kolo- 
nien var  til  Stede. 

Desto  større  var  derfor  min  Overraskelse  ved  at  opdage 
hans  Kontor  i  lurvede  Omgivelser  helt  borte  fra  Forretnings- 
kvarteret  iblandt  en  Masse  Rønner.  Ledet  af  et  sort  Bræt  med 
hvide  Bogstaver  klatrede  jeg  opad  en  snæver  Trætrappe  og 
traadte  ind  i  et  Værelse  med  nøgent  Plankegulv  bestrøet  med 
smaa  Stykker  brunt  Papir  og  Viske  af  Indpakningshalm.  Et 
stort  Antal  af,  hvad  der  saå  ud  som  Vinkasser,  var  stablet 
op  mod  en  af  Væggene.  En  ranglet,  blækket,  lysegul,  ung 
Mulat,  som  var  ynkelig  langhalset  og  i  det  hele  min- 
dede om  en  syg  Kylling,  rejste  sig  fra  en  trebenet  Stol  bag- 
ved en  billig  Fyrretræs  Pult  og  stirrede  paa  mig,  som  om  han 
var  blevet  stum  af  Skræk.  Jeg  havde  nogen  Vanskelighed 
ved  at  overtale  ham  til  at  melde  mig,  skønt  jeg  ikke 
kunde  faa  Grunden  til  hans  Indvending  ud  af  ham.  Han 
gjorde  det  til  sidst  med  en  næsten  kvalfuld  Modstræben,  som 
ophørte  at  være  gaadefuld  for  mig,  da  jeg  hørte,  at  der  blev 
bandet  efter  ham  paa  en  truende  Maade  med  vild,  undertrykt 
Brummen,  at  han  dernæst  blev  hørligt  klapset  og  til  sidst 
sparket  ud,  uden  at  der  blev  lagt  noget  som  helst  Skjul  paa 
det,  idet  han  nemlig  kom  flyvende  paa  Hovedet  tilbage  gen- 
nem Døren  med  et  undertrykt  Skrig. 

At  sige,  at  jeg  blev  forbavset,  vilde  ikke  være  det  rette 
Udtryk.  Jeg  vedblev  at  være  stille  som  en  Mand,  der  er  hen- 
simken  i  en  Drøm.  Idet  han  slog  begge  Hænderne  mød  den 
Del  af  sit  skrøbelige  Skelet,  som  havde  faaet  Stødet,  sagde 
den  stakkels  Stymper  simpelthen  til  mig: 

„Vil  De  være  saa  god  at  gaa  ind." 

Hans  ynkelige  Aandsnærværelse  var  vidunderlig;  men  den 
fjernede  ikke  det  utrolige  ved  Oplevelsen.  En  urimelig  Tanke 
om,  at  jeg  havde  set  denne  Dreng  et  eller  andet  Sted  før,  en 
Ting,  der  øjensynligt  var  umulig,  var  som  et  fint,  afsluttende 
Penselstrøg  af  Trolddom.,  der  blev  føjet  til  en  Scene,  som 
var  skikket  til  at  vække  Tvivl  med  Hensyn  til  éns  sunde 

Fornuft.  Jeg  stirrede  ængstelig  omkring  ligesom  en  vækket 
Søvngænger. 

„Det  maa  jeg  sige,"  raabte  jeg  højt,  „der  er  ikke  nogen 
Fejltagelse,   er  der  vel?    Dette  er  Hr.  Jacobus'   Kontor." 

Drengen  stirrede  paa  mig  med  et  forpint  Udtryk  —  og 
paa  en  Maade  saa  fortroligt.  En  Stemme  indenfor  brummede 
paa  en  fornærmelig  Maade:  „Kom  ind,  kom  ind,  siden  De  er 
dér  .  .  .  Jeg  vidste  ikke  af  det." 

Jeg  gik  tværs  over  det  ydre  Værelse,  saadan  som  man 
nærmer  sig  et  eller  andet  ukendt  vildt  Dyrs  Hule,  med  Ufor- 
færdethed,  men  med  nogpn  Sindsbevægelse.  Kun  vilde  intet 
vildt  Dyr,  soon  nogensinde  har  levet,  vække  éns  Harme;  Ev- 
nen til  at  gøre  det  tilhører  Menneskedyrets  Afskyelighed.  Og 
jeg  var  meget  harmfuld,  hvilket  ikke  forhindrede  mig  i  straks 
at  blive  slaaet  af  de  to  Brødres  overordentlige  Lighed. 

Denne  var  mørk  i  Stedet  for  at  være  lys  ligesom  den  an- 
den; men  han  var  lige  saa  stor.  Han  havde  ingen  Frakke  og 
Vest  paa;  han  havde  uden  Tvivl  været  ved  at  tage  sig  en  Lur 
i  Gyngestolen,  som  stod  i  Krogen  længst  fra  Vinduet.  Oven- 
over det  store  Omfang  af  hans  krøllede,  hvide  Skjorte,  som 
var  var  knappet  med  tre  Diamantknapper,  saå  hans  runde 
Ansigt  sortsmudset  ud.  Det  var  fugtigt;  hans  brune  Over- 
skæg hang  slattet  og  forpjusket  ned.  Han  puffede  en  sim- 
pel, med  Spanskrørssæde  forsynet  Stol  henimod  mig  med 
Foden. 

„Sid  ned." 

Jeg  saå  tilfældigvis  paa  den,  og  idet  jeg  saa  vendte  mine 
harmfulde  Øjne  lige  imod  ham,  erklærede  jeg  i  en  bestemt  og 
skarp  Tone,  at  jeg  havde  gjort  dette  Besøg  i  Overensstem- 
melse med  mine  Rederes  Instruktioner. 

„Aa.  Ja.  Hm!  —  Jeg  forstod  ikke,  hvad  det  var,  det  Fæ 
sagde  .  .  .  Men  det  gør  ingenting!  Jeg  skal  lære  den  Slyngel 
at  forstyrre  mig  paa  den  Tid  af  Dagen,"  tilføjede  han,  idet 
han  grinede  til  mig  med  vild  Kjniisme. 

Jeg  saå  paa  mit  Ur.  Klokken  var  over  tre  —  netop  den 
Tid,  da  der  var  fuld  Fart  i  Arbejdet  om  Eftermiddagen  paa 
Kontorerne  i  Havnen.  Han  snerrede  kommanderende:  „Sid 
ned.  Kaptajn." 

Jeg  anerkendte  den  naadige  Indbydelse  ved  i  en  rolig 
Tone  at  sige: 

„Jeg  kan  høre  paa  alt,  hvad  De  muligvis  har  at  sige,  uden 
at  sidde  ned." 

Idet  han  udstødte  et  højt  og  voldsomt:  „Pyt!"  gloede  han 
et  Øjeblik  meget  rundøjet  og  bister.  Det  var  som  en  gigantisk 
Hankat,  der  pludselig  hvæser  efter  én.  „Se  til  ham!  .  .  . 
Hvad  bilder  De  Dem  ind,  at  De  er?  Hvad  er  De  kommet  her 
efter?  Hvis  De  ikke  vil  sidde  ned  og  snakke  om  Forretnin- 
ger, maa  De  hellere  gaa  Fanden  i  Vold." 

„Jeg  kender  ham  ikke  personlig,"  sagde  jeg.  „Men  efter 
dette  skulde  jeg  ikke  have  noget  imod  at  hilse  paa  ham.  Det 
vilde  være  forfriskende  at  møde  en  fin  Mand." 

Han  fulgte  efter  mig,  idet  han  brummede  bag  Ryggen  af 
mig: 

„Sikken  Uforskammethed!  Jeg  har  stor  Lyst  til  at  skrive 
til  Deres  Redere,  hvad  jeg  mener  om  Dem." 

Jeg  vendte  mig  et  Øjeblik  imod  ham: 

„Tilfældigvis  bekymrer  jeg  mig  ikke  om  det.  For  min 
Part  forsikrer  jeg  Dem,  jeg  vil  ikke  engang  gøre  mig  den 
Ulejlighed  at  omtale  Dem  til  dem." 

Han  standsede  ved  Døren  til  sit  Kontor,  medens  jeg  gik 
igennem  det  uordentlige  Forværelse.  Jeg  tror,  han  var  noget 
perpleks. 

„Jeg  skal  knække  hvert  Ben  i  Kroppen  paa  dig,"  brølede 
han  pludselig  til  den  ulykkelige  Mulatknøs,  „hvis  du  nogen- 
sinde drister  dig  til  at  forstyrre  mig  for  hvem  som  helst  før 
Klokken  halv  fire.  Hører  du?  For  hvem  som  helst!  Endsige 
da  nogen  forbandet  Skipper,"  føjede  han  til  med  en  sagtere 
Brmnmen. 

Den  skrøbelige  Grønskolling,  der  svajede  som  et  Rør,  ud- 
stødte en  sagte,  stønnende  Lyd.  Jeg  standsede  brat  og  gav 
denne  ulyksalige  et  godt  Raad.  Det  blev  fremkaldt  ved 
Synet  af  en  Hammer  (brugt  til  at  aabne  Vinkasserne,  tænker 
jeg),  som  laa  paa  Gulvet. 

„Hvis  jeg  var  dig,  min  Dreng,  vilde  jeg  have  den  Tingest 
oppe  i  mit  Ærme,  naar  jeg  næste  Gang  gik  derind,  og  ved  den 
første  Lejlighed  vilde  jeg  — " 

Hvad  bekendt  var  der  i  denne  Knøs'  gule  Ansigt?  For- 
skanset og  skælvende  bag  den  usolide  Pult  saå  han  slet  ikke  op. 
Hans  tunge,  sænkede  Øjelaag  gav  mig  pludselig  Nøglen  til 
Gaaden.  Han  lignede  —  ja,  disse  tykke,  sammenklæbede  Læ- 
ber —  han  lignede  Brødrene  Jacobus.  Han  lignede  dem 
begge,  den  rige  Købmand  og  den  paagaaende  Kræmmer  (som 
lignede  hinanden);  han  lignede  dem  saa  meget  som  en  ma- 
ger, lysegul  Mulatknøs  kan  ligne  en  kraftig,  midaldrende, 
hvid  Mand.  Det  var  den  eksotiske  Ansigtsfarve  og  hans  Le- 
gemsbygnings Spinkelhed,  som  saa  fuldstændig  havde  forvir- 
ret mig.  Nu  saå  jeg  hos  ham  umiskendeligt  Jacobusafstam- 
ningen,  svækket,  udtyndet,  saa  at  sige  udvasket  i  en  Spand 
Vand  —  og  jeg  afholdt  mig  fra  at  fuldende  mine  Ord.  Jeg 
havde  haft  til  Hensigt  at  sige:  „Slaa  Hovedet  i  Stykker  paa 
dette  Udyr."  Jeg  følte  endnu  bestandig,  at  Beslutningen  var 
fornuftig.  Men  det  er  intet  ringe  Ansvar  at  raade  nogen  til 
Fadermord,  hvor  dybt  forurettet  han  end  er. 

„Stodderagtige  —  uforskammede  —  Skippere." 

Jeg  foragtede  den  kraftige  Brummen  bag  min  Ryg; 
kun  beklager  jeg  at  maatte  sige,  at  jeg,  da  jeg  var  i  høj  Grad 
ærgerlig  og  fortrædelig,  knaldede  Døren  i  efter  mig  paa  en 
meget  lidet  passende  Maade. 

Det  kan  man  ikke  synes  aldeles  urimeligt,  hvis  jeg  siger, 
at  jeg  fra  denne  Sammenkomst  medbragte  et  venligere  Syn 
paa  den  anden  Jacobus.  Det  var  med  en  Følelse,  der  lignede 
Partigængeri,  jeg  nogle  Dage  senere  gjorde  et  Besøg  i  hans 
Butik.  Dette  lange,  huleagtige  Forretningslokale,  som  var 
meget  mørkt  i  den  bageste  Del  og  pakket  fuldt  af  alle  Slags 
Varer,  kom  man  ind  i  fra  Gaden  gennem  en  høj,  hvælvet 
Port.  I  den  yderste  Ende  saå  jeg  min  Jacobus  have  travlt  i 
Skjorteærmer  mellem  sine  Assistenter.  Kaptajnernes  Værelse 
var  en  lille,  hvælvet  Stue  med  Stengu'v  og  tunge  Jernstæn- 
ger for  Vinduerne  ligesom  et  Fængsel,  der  var  forvandlet  til 
gæstfrie  Øjemed.  Et  Par  opmuntrende  Flasker  og  forskellige 
skinnende  Glas  udgjorde  en  straalende  Klynge  rundt  om  en 
høj,  kølig  Krukke  af  rødt  Ler  paa  Midterbordet,  som  var  over- 
strøet med  Aviser  fra  alle  Dele  af  Verden.  En  veludhalet 
frenmied,  i  et  fikst  Sæt  graatæmet  Tøj,  som  sad  med  det  ene 

Ben  kastet  over  Knæet,  lagde  hurtigt  et  af  disse  Blade  fra  sig 
og  nikkede  til  mig.  —  Jeg  formodede,  at  han  var  Dampskibs- 
kaptajn.  Det  var  umuligt  at  lære  disse  Mænd  at  kende.  De 
kom  og  gik,  alt  for  hurtigt,  og  deres  Skibe  laa  fortøjede  langt 
ude  ved  selve  Indløbet  til  Havnen.  De  førte  i  det  hele  taget  et 
andet  Liv.  Han  gabede  lidt. 

„Et  kedeligt  Hul,  er  det  ikke?" 

Jeg  forstod,  at  dette  sigtede  til  Byen. 

„Synes  De  det?"  mumlede  jeg. 

„Gør  De  ikke?  Men  jeg  er  borte  i  Morgen.  Gud  være 
lovet." 

Han  var  en  meget  fin  Person,  godmodig  og  overlegen.  Jeg 
bemærkede,  at  han  trak  den  aabne  Cigarkasse  over  til  sin 
Side  af  Bordet,  tog  et  stort  Cigarfoderal  op  af  Lommen  og  be- 
gyndte meget  metodisk  at  fylde  det.  Straks  efter,  da  vore 
Øjne  mødtes,  blinkede  han  som  en  almindelig  dødelig  og  ind- 
bød mig  til  at  følge  sit  Eksempel. 

„Det  er  virkelig  anstændige  Cigarer." 

Jeg  rystede  paa  Hovedet.   „Jeg  er  ikke  borte  i  Morgen." 

„Hvad  har  det  at  sige?  Mener  De,  jeg  misbruger  gamle 
Jacobus'  Gæstfrihed?  Du  milde  Gud!  Det  kommer  paa  Reg- 
ningen naturligvis.  Han  fordeler  saadanne  Smaasager  over 
hele  Regningen.  Han  kan  nok  tage  Vare  paa  sig  selv.  Naa, 
det  er  Forretning  — " 

Jeg  bemærkede,  at  der  faldt  en  Skygge  over  hans  veltil- 
fredse Ansigtsudtryk,  en  forbigaaende  Betænkelighed  ved  at 
lukke  Cigarfoderalet.  Men  han  endte  med  flot  at  stikke  det  i 
Lommen.  Saa  var  der  en  rolig  Stemme,  som  sagde  i  Dør- 
aabningen:  „Det  er  fuldstændig  korrekt.  Kaptajn." 

Den  store,  lydløse  Jacobus  traadte  ind  i  Værelset.  Hans 
Rolighed  steg  under  Omstændighederne  til  Hjertelighed. 
Han  havde  taget  sin  Jakke  paa,  inden  han  kom  ind  til  os,  og  han 
satte  sig  i  den  Stol,  som  var  blevet  rømmet  af  Dampskibs- 
manden,  som  igen  nikkede  til  mig  og  gik  ud  med  en  kort, 
skurrende  Latter.  Der  herskede  en  dyb  Tavshed.  Med  sin 
søvnige  Stirren  saå  Jacobus  ud,  som  om  han  sov  med  aabne 
Øjne.  Dog  bemærkede  jeg  paa  en  eller  anden  Maade,  at  jeg 
blev  grundig  undersøgt  af  disse  tunge  Øjne.  I  Butikens  uhyre 

Hule  var  der  en,  som  med  Færdighed  begyndte  paa  at  sømme 
en  Kasse  til:  tap,  tap  .  .  .  tap,  tap,  tap.  To  andre  Specia- 
lister, af  hvilke  den  ene  talte  langsomt  og  gennem  Næsen, 
den  anden  skingrende  og  energisk,  begyndte  at  konferere  en 
Faktura. 

„En  halv  Rulle  tre  Tommers  Manillareb." 

»Rigtigt!" 

„Seks  sorterede  Samlingsbøjler." 

»Rigtigt!"      • 

„Seks  Daaser  sorteret  Suppe,  tre  Daaser  Postej,  to  Daaser 
Asparges,  fjorten  Pund  Tobak,  Kahytten." 

»Rigtigt!" 

„Det  er  til  Kaptajnen,  som  lige  var  her,"  ytrede  den  ube- 
vægelige Jacobus.  „Disse  Damperordrer  er  meget  smaa.  De 
samler  op,  hvad  de  mangler,  under  Sejladsen.  Den  Mand  vil 
være  i  Samarang  paa  mindre  end  fjorten  Dage.  I  Sandhed 
meget  smaa  Ordrer." 

Oplæsningen  af  Posterne  fortsættes  i  Butiken;  et  over- 
ordentligt Virvar  af  forskellige  Artikler,  Malerpensler,  York- 
shire Sauce  etc.,  etc.  „Tre  Sække  bedste  Kartofler,"  oplæste 
Stemmen  gennem  Næsen. 

Ved  dette  glippede  Jacobus  med  Øjnene  ligesom  en  so- 
vende Mand,  der  bliver  vækket  ved  et  Stød,  og  lagde  nogen 
Livlighed  for  Dagen.  Paa  hans  Ordre,  som  blev  raabt  ud  i 
Butiken,  bragte  en  smiskende,  halvblods  Kontorist,  hvis  Lok- 
ker var  i  høj  Grad  indsmurt  i  Olie,  og  som  havde  en  Pen 
stukket  bag  Øret,  en  Prøve  paa  seks  Kartofler  ind,  som  han 
stillede  til  Parade  i  en  Række  paa  Bordet, 

Da  jeg  blev  opfordret  til  at  se  paa  deres  Skønhed,  skæn- 
kede jeg  dem  et  koldt  og  fjendtligt  Øjekast.  Roligt  foreslog 
Jacobus,  at  jeg  skulde  bestille  ti  eller  femten  Tons  —  Tons! 
Jeg  kunde  ikke  tro  mine  egne  Øren.  Mit  Mandskab  kunde 
ikke  have  spist  saadan  en  Masse  i  Løbet  af  et  Aar;  og  Kar- 
tofler (undskyld  disse  praktiske  Bemærkninger)  er  en  Ar- 
tikel, som  i  høj  Grad  er  udsat  for  at  blive  fordærvet.  Jeg 
troede,  at  han  spøgte  —  eller  ogsaa  søgte  at  udfinde,  om  jeg 
var  en  ubeskrivelig  Idiot.  Men  hans  Hensigt  var  ikke  saa 
ligefrem.  Jeg  opdagede,  at  det  var  hans  Mening,  at  jeg  skulde 
købe  dem  paa  egen  Regning. 

„Jeg  er  ved  at  foreslaa  Dem  en  Smule  Forretning,  Kap- 
tajn.   Jeg  vil  ikke  beregne  Dem  nogen  høj  Pris." 

Jeg  sagde  ham,  at  jeg  ikke  indlod  mig  paa  Forretning. 
Jeg  tilføjede  ogsaa  barskt,  at  jeg  vidste  kun  alt  for  godt, 
hvordan  den  Slags  Spekulation  almindeligvis  endte. 

Han  sukkede  og  foldede  Hænderne  over  Maven  med 
eksemplarisk  Resignation.  Jeg  beundrede  Blidheden  i  hans 
Uforskammethed.  Idet  han  dernæst  vaagnede  noget  op,  sag- 
de han: 

„Vil  De  ikke  prøve  en  Cigar,  Kaptajn?" 

„Nej  Tak.    Jeg  ryger  ikke  Cigarer." 

„For  en  Gangs  Skyld!"  udbrød  han  med  en  taalmodig 
Hvisken.  Der  paafulgte  en  melankolsk  Tavshed.  De  véd, 
hvorledes  undertiden  en  Person  aabenbarer  en  vis,  uanet 
Dybde  og  Skarphed  i  Tanke;  det  vil  med  andre  Ord  sige, 
ytrer  noget  uventet.  Det  var  uventet  nok  at  høre  Jacobus 
sige: 

„Den  Mand,  som  lige  gik  ud,  havde  fuldstændig  Ret.  De 
kan  godt  tage  en.  Kaptajn.  Her  er  alting  nødt  til  at  gaa  for- 
retningsmæssigt til." 

Jeg  følte  mig  lidt  skamfuld  over  mig  selv.  Erindringen 
om  hans  skrækkelige  Broder  gjorde,  at  han  syntes  at  være 
en  helt  anstændig  Slags  Fyr.  Det  var  med  noget  Samvittig- 
hedsnag, at  jeg  sagde  nogle  faa  Ord  om,  at  jeg  ikke  kunde  have 
nogen  som  helst  mulig  Indvending  mod  hans  Gæstfrihed. 

Før  jeg  var  et  Minut  ældre,  saå  jeg,  hvortil  denne  Indrøm- 
melse var  ved  at  føre  mig.  Som  om  han  skiftede  Emne  for 
Samtalen,  omtalte  Jacobus,  at  hans  private  Bolig  laa  om- 
trent ti  Minutters  Gang  borte.  Han  havde  en  smuk,  gam- 
mel Have  med  en  Mur  omkring.  Noget  virkelig  mærkværdigt. 
Jeg  burde  komme  over  en  Dag  og  se  paa  den. 

Han  syntes  at  være  en  Elsker  af  Haver.  Jeg  har  ligele- 
des overordentlig  Glæde  af  dem;  men  det  var  ikke  min  Me- 
ning, at  mit  Samvittighedsnag  skulde  føre  mig  saa  vidt  som 
til  Jacobus'  Blomsterbede,  hvor  smukke  og  gamle  de  end  var. 
Han  tilføjede  med  en  vis  Fordringsløshed  i  Tonen:  „Der  er 
kun  mit  Pigebarn  dér." 

Det  er  vanskeligt  at  berette  alting  i  tilbørlig  Orden;  der- 

for  maa  jeg  vende  tilbage  til,  hvad  der  skete  en  Uge  eller  to  i 
Forvejen.  Havnelægen  var  kommet  om  Bord  paa  mit  Skib  for 
at  se  til  en  af  Mandskabet,  som  var  upasselig,  og  ganske 
naturligt  blev  han  opfordret  til  at  gaa  ned  i  Kahytten.  En 
af  mine  Kolleger  mellem  Skibskaptajnerne  var  der  ogsaa; 
og  under  Samtalen  blev  paa  en  eller  anden  Maade  Jacobus' 
Navn  nævnet.  Det  blev  udtalt  uden  nogen  særlig  Ærbødig- 
hed af  den  anden  Mand,  tror  jeg.  Jeg  husker  ikke  nu,  hvad 
jeg  var  i  Færd  med  at  sige.  Doktoren  —  en  fornøjelig,  dan- 
net Fyr  med  en  sikker  Optræden  —  hindrede  mig  i  det  ved  i 
en  gnaven  Tone  at  bemærke: 

„Aa!  Det  er  min  ærede  Svigerfader,  De  er  ved  at  tale  om." 

Naturligvis  fik  dette  Udbrud  os  dengang  til  at  tie.    Men 

jeg  huskede  Tildragelsen,    og  under  disse  Omstændigheder 

spurgte  jeg,  da  jeg  var  forlegen  for  noget  uforpligtende  at 

sige,  med  høflig  Overraskelse: 

„De  har  Deres  gifte  Datter  boende  hos  Dem,    Hr.  Ja- 
cobus?" 

Han  bevægede  roligt  sin  store  Haand  fra  højre  til  venstre. 
Nej!  Det  var  en  anden  af  hans  Piger,  forklarede  han  med 
Vægt  og  som  sædvanlig  med  sagte  Stemme.  Hun  .  .  .  Han 
syntes  under  en  Pause  at  ransage  sine  Tanker  for  at  finde  et 
Slags  beskrivende  Udtryk.  Men  mine  Forhaabninger  blev 
skuffede.  Han  fremførte  blot  sine  stereotype  Definition. 
„Hun  er  en  meget  forskellig  Slags  Person." 
„Virkelig  ...  Og  å  propos.  Jacobus,  jeg  hilste  paa  Deres 
Broder  forleden  Dag.  Det  er  ikke  nogen  stor  Kompliment, 
naar  jeg  siger,  at  jeg  fandt,  at  han  var  en  Person,  som  var 
meget  forskellig  fra  Dem." 

Han  saå  ud,  som  om  han  overvejede  Sagen  dybt,  og  be- 
mærkede saa  paa  sin  underlige  Maade: 

„Han  er  en  Mand  af  regelmæssige  Vaner." 
Han  kunde  maaske  have  hentydet  til  den  Vane  at  tage 
sig  en  sen  Siesta;  men  jeg  mumlede  noget  om  „bestialske  Va- 
ner i  hvert  Tilfælde"  —  og  forlod  pludselig  Butilcen. 


Freya  fra  de  syv  Øer. 

IV. 

Mit  lille  Sammenstød  med  Købmanden  Jacobus  blev  al- 
mindelig bekendt.  Et  eller  to  af  mine  Bekendtskaber  gjorde 
reserverede  Hentydninger  til  det.  Maaske  havde  Mulatdren- 
gen talt  om  det.  Jeg  maa  tilstaa,  at  Folk  syntes  temmelig 
forargede,  men  ikke  over  Jacobus'  Brutalitet.  En  Mand,  jeg 
kendte,  gjorde  mig  Bebrejdelser  for  min  Overilelse. 

Jeg  fortalte  ham  hele  Historien  om  min  Visit,  idet  jeg  ikke 
glemte  den  ulykkelige  Mulatdrengs  Lighed  med  hans  Plage- 
aand,  som  Rygtet  havde  saa  travlt  med.  Han  var  ikke  over- 
rasket. Uden  Tvivl,  uden  Tvivl.  Hvad  havde  det  at  sige? 
I  en  gemytlig  Tone  forsikrede  han  mig,  at  der  maatte  være 
mange  af  den  Slags.  Den  ældre  Jacobus  havde  været  Peber- 
svend hele  sit  Liv.  En  i  høj  Grad  respektabel  Pebersvend. 
Men  der  havde  aldrig  været  aabenbar  Skandale  i  den  For- 
bindelse. Hans  Liv  havde  været  fuldstændig  regelmæssigt. 
Det  kunde  ikke  volde  nogen  noget  som  helst  Anstød. 

Jeg  sagde,  at  jeg  var  blevet  i  høj  Grad  stødt.  Manden, 
jeg  talte  med,  gjorde  meget  store  Øjne.  Hvorfor  det?  Fordi 
en  Mulatknøs  havde  faaet  nogle  Knubs.  Det  var  sikkerlig 
ikke  nogen  stor  Sag.  Jeg  havde  ingen  Idé  om,  hvor  ufor- 
skammede og  upaalidelige  disse  halvblods  Folk  var.  I  Vir- 
keligheden syntes  han  at  mene,  at  Hr.  Jacobus  snarere  viste 
sig  venlig  end  det  modsatte  ved  i  det  hele  taget  at  beskæftige 
det  unge  Menneske,  en  Slags  elskværdig  Svaghed,  som  man 
kunde  tilgive. 

Denne  Bekendt  af  mig  tilhørte  en  af  de  gamle,  franske 
Familier,  Efterkommere  af  de  gamle  Kolonister,  som  alle  var 
adelige,  alle  forarmede,  og  levede  under  trange,  huslige  For- 
hold i  kedeligt,  værdigt  Forfald.  Som  Regel  indtager  Mæn- 
dene underordnede  Poster  i  Regeringskontorer  eller  i  Forret- 
ningshuse.  Pigerne  er  næsten  altid  smukke,  uvidende  om 
Verden,  venlige  og  behagelige  og  behersker  i  Almindelighed 
to  Sprog;  de  passiarer  i  al  Uskyldighed  baade  paa  Fransk  og 
Engelsk.  Tomheden  i  deres  Tilværelse  overgaar  alt,  hvad 
man  kan  tænke  sig. 

Jeg  fik  Adgang  til  et  Par  saadanne  Hjem,  fordi  jeg  nogle 

Aar  i  Forvejen  i  Bombay  havde  haft  Lejlighed  til  at  tage  mig 
af  en  fornøjelig,  uvirksom,  ung  Mand,  som  var  kommet  noget 
paa  Grund  dér,  idet  han  ikke  vidste,  hvad  han  skulde  gøre 
med  sig  selv  eller  endog,  hvordan  han  skulde  komme  hjem 
til  sin  0  igen.  Det  drejede  sig  om  to  Hundrede  Rupis  eller 
saa  omtrent,  men  da  jeg  dukkede  op,  gjorde  Familien  sig 
Flid  for  at  vise  deres  Taknemlighed  ved  at  lade  mig  komme 
i  fortroligt  Forhold  til  dem.  Mit  Kendskab  til  det  franske 
Sprog  gjorde  mig  særlig  kærkommen.  De  havde  imidlertid 
sørget  for  at  faa  Fyren  gift  med  en  Kvinde,  som  var  næsten 
dobbelt  saa  gammel  som  han,  og  som  sad  forholdsvis  godt 
i  det:  den  eneste  Stilling,  han  i  Virkeligheden  var  skikket  til. 
Men  det  var  ikke  altsammen  lutter  Lagkage.  Den  første  Gang 
jeg  hilste  paa  Parret,  fik  hun  Øje  paa  en  lille  Fedtplet  paa 
den  stakkels  Djævels  Benklæder  og  lavede  ham  en  skingren- 
de Scene  med  Bebrejdelser  saa  fulde  af  oprigtig  Vrede,  at  jeg 
sad  rædselsslagen  som  over  en  Tragedie  af  Racine. 

Naturligvis  var  der  aldrig  Tale  om  de  Penge,  jeg  havde 
forstrakt  ham  med;  men  hans  Søstre,  Frøken  Angele  og  Frø- 
ken Mary,  og  Tanterne  i  begge  Familier,  som  talte  et  løjer- 
ligt, gammeldags  Fransk  fra  Tiden  fiår  Revolutionen,  og  en 
Hærskare  af  fjerne  Slægtninge  optog  mig  fuldstændig  som 
Ven  paa  en  Maade,  som  næsten  var  generende.  Det  var  med 
den  ældste  Broder  (han  havde  en  Stilling  ved  en  Pult  i  min 
Konsignatørs  Kontor),  at  jeg  havde  denne  Samtale  om  Køb- 
manden Jacobus.  Han  beklagede  min  Holdning  og  nikkede 
snusfornuftigt  med  Hovedet.  En  indflydelsesrig  Mand.  Man 
vidste  aldrig,  naar  man  vilde  faa  Brug  for  ham.  Jeg  ud- 
trykte min  umaadelige  Forkærlighed  for  Detailhandleren  af 
de  to.   Derved  saå  min  Ven  alvorlig  ud. 

„Hvad  i  Alverden  sætter  De  det  lange  Ansigt  op  for?" 
raabte  jeg  utaalmodigt.  „Han  bad  mig  om  at  se  sin  Have, 
og  jeg  har  stærk  Lyst  til  at  gøre  det  en  skønne  Dag." 

„Gør  ikke  det,"  sagde  han  saa  alvorligt,  at  jeg  brast  i  et 
Anfald  af  Latter;  men  han  saå  paa  mig  uden  et  Smil. 

Dette  var  en  ganske  anden  Sag.  En  Tid  havde  den  offent- 
lige Samvittighed  været  i  høj  Grad  foruroliget  af  min  Jaco- 
bus.  De  to  Brødre  havde  været  Kompagnoner  Aar  igennem  i 

stor  Enighed,  da  en  omvandrende  Cirkus  kom  til  Øen,  og  min 
Jacobus  blev  pludselig  bedaaret  af  en  af  Beriderskerne.  Hvad 
der  gjorde  det  værre,  var,  at  han  var  gift.  Han  havde  ikke 
engang  den  Takt  at  skjule  sin  Lidenskab.  Den  maa  i  Sand- 
hed have  været  stærk,  siden  den  kunde  rive  saadan  en  stor, 
rolig  Skabning  med  sig.  Hans  Opførsel  var  fuldstændig 
skandaløs.  Han  fulgte  efter  dette  Kvindemenneske  til  Kap 
og  rejste,  som  det  syntes,  i  Halen  paa  denne  bestialske  Cirkus 
til  andre  Egne  af  Verden  i  en  overmaade  nedværdigende  Stil- 
ling. Kvinden  holdt  snart  op  med  at  bryde  sig  om  ham  og 
behandlede  ham  værre  end  en  Hund.  Ganske  besynderlige 
Historier  om  moralsk  Nedværdigelse  naaede  paa  den  Tid 
Øen.   Han  havde  ikke  Sindsstyrke  nok  til  at  frigøre  sig  .  .  . 

Det  latterlige  Billede  af  en  fed,  paagaaende  Skibshandler, 
som  var  gjort  til  Slave  af  et  vanhelligt  Kærligheds- 
trylleri,  betog  mig;  og  jeg  lyttede  med  aaben  Mund  til  den 
Fortælling,  der  er  saa  gammel  som  Verden,  en  Fortælling, 
der  havde  været  Genstand  for  Legende,  for  moralske  Fabler, 
for  Digte,  men  som  paa  en  saa  latterlig  Maade  stod  i  Mod- 
strid til  hans  Personlighed.  Hvilket  besynderligt  Offer  for 
Guderne! 

Imidlertid  var  hans  forladte  Hustru  død.  Hans  Datter  tog 
hans  Broder  sig  af,  og  han  bortgiftede  hende  saa  fordelagtigt, 
som  det  under  Omstændighederne  var  muligt. 

„Aa!    Doktor  fruen  I"  udbrød  jeg. 

„De  véd  det?  Ja.  En  meget  dygtig  Mand.  Han  trængte  til 
en  Haandsrækning  i  Verden,  og  der  var  en  god  Slump  Penge 
fra  hendes  Moder  foruden  Forventningerne  .  .  .  Naturligvis 
kendes  de  ikke  ved  ham,"  tilføjede  han.  „Doktoren  nikker 
til  ham  paa  Gaden,  tror  jeg,  men  han  undgaar  at  tale  med 
ham,  naar  de  mødes  om  Bord  paa  et  Skib,  som  det  under- 
tiden kan  hænde." 

Jeg  bemærkede,  at  dette  sikkerlig  nu  var  en  gammel  Hi- 
storie. 

Min  Ven  indrømmede  det.  Men  det  var  Jacobus*  egen  Fejl, 
at  det  hverken  var  tilgivet  eller  glemt.  Han  kom  til  sidst  til- 
bage. Men  hvorledes?  Ikke  i  en  Stemning  af  Sønderknu- 
selse, paa  en  Maade,  saa  at  han  kunde  forsone  sine  forargede 

Bysbørn.  Han  skulde  nødvendigvis  slæbe  et  Barn  med  sig  — 
en  Pige  .  .  . 

„Han  talte  til  mig  om  en  Datter,  som  bor  sammen  med 
ham,"  bemærkede  jeg  overmaade  interesseret. 

„Hun  er  sikkert  en  Datter  af  Girkusdamen,"  sagde  min 
Ven.  „Hun  kan  maaske  ogsaa  være  hans  Datter;  jeg  er  villig 
til  at  indrømme,  at  hun  er  det.  I  Virkeligheden  nærer  jeg 
ingen  Tvivl  — " 

Men  han  saå  ikke,  hvorfor  hun  skulde  bringes  ind  i  et 
respektabelt  Samfund  for  at  vedligeholde  Erindringen  om 
Skandalen.  Og  det  var  ikke  det  værste.  Snart  efter  hændte 
der  noget  meget  mere  pinligt.  Den  forladte  Kvinde  dukkede 
igen  op.    Sat  i  Land  fra  en  Postdamper  .  .  . 

„Hvad  for  noget!  Her?  Maaske  for  at  gøre  Fordring  paa 
Barnet,"  formodede  jeg. 

„Nej!"  Min  venskabelige  Hjemmelsmand  var  meget  haan- 
lig.  „Forestil  Dem  en  sminket,  udtæret,  ophidset,  fortvivlet 
Heks.  Hun  var  blevet  kasseret  i  Mozambique  af  en  eller  an- 
den, som  betalte  hendes  Overrejse  hertil.  Hun  havde  faaet 
en  indvendig  Skade  ved  et  Spark  af  en  Hest;  hun  havde  ikke 
en  Cent  paa  sig,  da  hun  kom  i  Land;  jeg  tror  ikke  engang,  at 
hun  bad  om  at  se  Barnet.  I  ethvert  Fald  ikke  før  den  sidste 
Dag  i  sit  Liv.  Jacobus  lejede  et  Hus  til  hende  til  at  dø  i. 
Han  fik  et  Par  Søstre  fra  Hospitalet  til  at  pleje  hende  i  de 
sidste  Maaneder.  Hvis  han  ikke  giftede  sig  med  hende  paa 
det  yderste,  saadan  som  de  gode  Søstre  forsøgte  at  faa  i 
Stand,  var  det,  fordi  hun  ikke  engang  vilde  høre  om  det.  Som 
Nonnerne  sagde:  „Kvinden  døde  ubodfærdig".  Det  blev  be- 
rettet, at  hun  med  sit  sidste  Aandedræt  kommanderede  Ja- 
cobus ud  af  Værelset.  Dette  kan  maaske  være  den  virkelige 
Grund,  hvorfor  han  ikke  selv  anlagde  Sørgedragt;  han  klædte 
kun  Barnet  i  Sort.  Mens  hun  var  lille,  kunde  man  sommetider 
se  hende  omkring  i  Gaderne  ledsaget  af  en  Negerkvinde,  men 
siden  hun  blev  voksen  nok  til  at  sætte  Haaret  op,  tror  jeg 
ikke,  at  hun  har  sat  Foden  udenfor  den  Have  en  eneste  Gang. 
Hun  maa  nu  være  over  atten." 

Saaledes  fortalte  min  Ven  med  nogle  yderligere  Detailler, 
som  for  Eksempel,  at  han  ikke  troede,  at  Pigen  havde  talt 

med  tre  Mennesker  af  nogen  Betydning  paa  Øen;  at  en  gammel- 
agtig, kvindelig  Slægtning,  af  Brødrene  Jacobus  af  den  yder- 
ste Fattigdom  havde  ladet  sig  bevæge  til  at  modtage  Stillingen 
som  Guvernante  for  Pigen.  Hvad  Jacobus'  Forretning  angik 
(som  sikkerlig  ærgrede  hans  Broder),  saa  var  det  et  klogt 
Valg  fra  hans  Side.  Den  bragte  ham  kun  i  Berøring  med 
fremmede  paa  Gennemrejse,  medens  enhver  anden  Forret- 
ning vilde  have  givet  Anledning  til  alle  Slags  Kedsommelig- 
heder med  hans  sociale  Ligemænd.  Manden  savnede  ikke  en 
vis  Takt  —  kun  var  han  af  Naturen  skamløs.  Thi  hvorfor 
vilde  han  beholde  den  Pige  hos  sig?  Det  var  i  høj  Grad  pin- 
ligt for  alle. 

Jeg  tænkte  pludselig  (og  med  dyb  Afsky)  paa  den  anden 
Jacobus,  og  jeg  kunde  ikke  lade  være  med  snu  at  sige: 

„Jeg  tænker,  hvis  han  anvendte  hende  for  Eksempel  som 
Køkkenpige  i  sin  Husholdning  og  lejlighedsvis  trak  hende  i 
Haaret  eller  varmede  hendes  Øren,  vilde  Stillingen  have  væ- 
ret mere  regelret  —  mindre  anstødelig  for  den  respektable 
Klasse,  til  hvilken  han  hører." 

Han  var  ikke  dum  nok  til  at  tage  fejl  af  min  Tanke,  og 
han  trak  utaalmodigt  paa  Skuldrene. 

„De  forstaar  det  ikke.  For  det  første  er  hun  ingen  Mulat. 
Og  en  Skandale  er  en  Skandale.  Folk  skulde  have  haft  Lej- 
lighed til  at  glemme.  Jeg  tør  nok  sige,  at  det  vilde  have  været 
bedre  for  hende,  hvis  hun  var  blevet  gjort  til  Køkkenpige 
eller  noget  af  den  Slags.  Naturligvis  forsøger  han  at  lave 
Penge  ved  alle  Slags  ubetydelige  Foretagender,  men  i  en  saa- 
dan  Forretning  vil  der  aldrig  være  nok  for  nogen  til  at  kom- 
me fremad." 

Da  min  Ven  forlod  mig,  havde  jeg  en  Opfattelse  af,  at  Ja- 
cobus og  hans  Datter  levede  som  et  ensomt  Par  havarerede 
Eksistenser  paa  en  øde  0,  idet  Pigen  søgte  Ly  i  Huset,  som 
om  det  var  en  Klippehule,  og  Jacobus  gik  ud  for  at  samle  noget 
op  paa  Strandbredden  til  at  leve  af  for  dem  begge  —  nøjagtigt 
som  to  skibbrudne  Folk,  der  altid  haaber  paa  en  Rednings- 
mand, som  til  sidst  skal  føre  dem  tilbage  til  Berøring  med 
Resten  af  Menneskeheden. 

Men     Jacobus'    korporlige    Udseende    passede    ikke    til 

denne  romantiske  Betragtning.  Naar  han  viste  sig  om  Bord 
paa  sin  sædvanlige  Tur,  drak  han  roligt  sin  Kop  Kaffe,  spurgte 
mig,  om  jeg  var  tilfreds  —  og  jeg  hørte  neppe  efter  den 
Havnesiadder,  som  han  langsomt  gav  til  Bedste  med  sit  sagte, 
stemmebesparende  Foredrag.  Jeg  havde  dengang  mine  egne 
Besværligheder.  Da  mit  Skib  var  fragtet,  og  mine  Tanker 
netop  dvælede  ved  det  Held  at  gøre  en  hurtig  og  god  Rejse, 
var  jeg  pludselig  kommet  til  at  staa  overfor  en  Mangel  paa 
Sække.  En  Katastrofe!  Beholdningen  af  en  særlig  Slags,  som 
kaldtes  „Lommer",  syntes  at  være  fuldstændig  udtømt.  En 
Konsignation  var  ventet  om  kort  Tid  —  den  var  svømmende 
paa  Vej  dertil,  men  imidlertid  standsede  Ladningen  af  mit 
Skib  fuldstændig,  og  jeg  havde  nok  at  ærgre  mig  over.  Mine 
Konsignatører,  som  ved  min  Ankomst  havde  modtaget  mig 
med  saadan  Hjertelighed,  hørte  nu  i  Egenskab  af  mine  Be- 
fragtere med  høflig  Hjælpeløshed  paa  mine  Beklagelser.  De- 
res Forretningsfører,  den  gammeljomfruagtige,  magre  Mand, 
som  saa  snerpet  ikke  engang  kunde  lide  at  tale  om  den  urene 
Jacobus,  gav  mig  det  korrekte,  kommercielle  Syn  paa  Stil- 
lingen. 

„Min  kære  Kaptajn"  —  han  stod  og  trak  sine  læderagtige 
Kinder  op  til  et  nedladende  Bondefangersmil  —  „vi  var  ikke 
moralsk  forpligtede  til  at  fortælle  Dem  om  en  mulig  Mangel, 
før  De  underskrev  Certepartiet.  Det  var  strengt  taget  Deres 
Sag  at  gardere  Dem  imod  Muligheden  for  en  Forsinkelse. 
Men  naturligvis  skulde  vi  ikke  have  gjort  os  nogen  Fordel  af 
det.  Dette  er  i  Virkeligheden  ingens  Skyld.  Vi  er  selv  blevet 
overrumplede,"  sagde  han  til  sidst  pertentligt  med  en  aaben- 
bar  Løgn. 

Dette  Foredrag  havde,  det  tilstaar  jeg,  gjort  mig  tørstig. 
Undertrykt  Raseri  frembringer  i  Almindelighed  den  Virk- 
ning; og  idet  jeg  drev  omkring  uden  Maal,  kom  jeg  i  Tanker 
om  den  høje  Lerkrukke  i  Kaptajnernes  Værelse  i  Jacobus' 
Forretning. 

Uden  at  ofre  mere  end  et  Nik  paa  de  Mænd,  jeg  fandt 
samlede  dér,  hældte  jeg  en  ordentlig,  kølig  Slurk  over  min 
Harme,  dernæst  én  til,  og  idet  jeg  saa  blev  nedslaaet,  satte 
jeg  mig,  fordybet  i  bedrøvelige  Betragtninger.  De  andre  læste, 

snakkede,  røg  og  udvekslede  over  Hovedet  paa  mig  noget 
mindre  fint  Drilleri.  Men  min  Aandsfraværelse  blev  re- 
spekteret. Og  det  var  uden  et  Ord  til  nogen,  at  jeg  rejste  mig 
og  gik  ud,  blot  for  ganske  uventet  under  Travlheden  i  Butiken 
at  blive  tiltalt  af  den  forstødte  Jacobus. 

„Glad  ved  at  se  Dem,  Kaptajn.  Hvad  for  noget?  Er  De 
ved  at  gaa?  De  har  ikke  set  saa  godt  ud  disse  sidste  Dage, 
bemærker  jeg.    Er  De  løbet  over  Ende,  hvad?" 

Han  var  i  Skjorteærmer,  og  hans  Ord  var  i  den  sædvan- 
lige Forretningsstil,  men  der  var  en  menneskelig  Grundtone  i 
dem.  Det  var  kommerciel  Behagelighed,  men  jeg  var  blevet 
fremmed  for  Behagelighed  i  den  Forbindelse.  Jeg  tror  fuldt 
og  fast  (efter  Retningen  af  hans  tunge  Øjekast  henimod  en 
vis  Hylde),  at  han  var  i  Færd  med  at  anbefale  mig  Købet  af 
Clarksons  nervestyrkende  Middel,  som  han  havde  paa  Op- 
lag, da  jeg  efter  et  Øjebliks  Indskydelse  sagde:  „Jeg  er  noget 
i  Forlegenhed  med  min  Ladning." 

Fuldstændig  vaagen  under  sin  søvnige,  plumpe  Maske 
med  de  sammenpressede  Læber  forstod  han  det  straks  og 
gjorde  en  Bevægelse  med  Hovedet,  der  var  saa  skønsom,  at 
jeg  lettede  min  Forbitrelse  ved  at  udbryde: 

„Sikkerlig  maa  der  findes  elleve  Hundrede  Kvartsække  i 
Kolonien.   Man  behøver  blot  at  se  sig  om  efter  dem." 

Igen  den  ubetydelige  Bevægelse  med  det  store  Hoved,  og 
under  Støjen  og  Virksomheden  i  Butiken  lød  den  rolige 
Mumlen: 

„Ganske  vist.  Men  saa  vil  maaske  Folk,  som  rimeligvis 
har  en  Restbeholdning  af  Kvartsække,  ikke  sælge  dem.  De 
vil  maaske  have  Brug  for  den  Størrelse  selv.*' 

,J)et  er  nøjagtigt,  hvad  mine  Konsignatører  siger  mig. 
Det  er  umuligt  at  købe.  Snak!  De  vil  ikke.  Det  passer  dem 
at  faa  Skibet  holdt  tilbage.  Men  hvis  jeg  skulde  opdage  den 
Del,  de  vilde  have  ...  Se  her.  Jacobus!  De  er  Mand  for  at 
have  saadan  en  Ting  i  Baghaanden." 

Han  protesterede  med  et  tungt  Sving  med  sit  store  Hoved. 
Jeg  stod  hjælpeløst  foran  ham,  da  han  saa  paa  mig  med  disse 
tunge  Øjne  med  et  tilsløret  Udtryk  som  hos  en  Mand  efter  en 
eller  anden  sjælsrystende  Krise.  Saa  hviskede  han  plud- 
selig: 

„Det  er  umuligt  at  tale  roligt  her.  Jeg  har  meget  travlt. 
Men  hvis  De  kunde  gaa  hen  og  vente  paa  mig  i  mit  Hus. 
Det  er  ikke  ti  Minutters  Gang.  Aa,  ja,  De  kender  ikke 
Vejen." 

Han  raabte  efter  sin  Frakke  og  tilbød  selv  at  føre  mig 
derhen.  Han  vilde  være  nødt  til  straks  at  vende  tilbage  til 
Butiken  en  Times  Tid  eller  saa  omtrent,  og  saa  vilde  han 
have  Tid  til  at  drøfte  denne  Sag  om  Kvartsække  med  mig. 

Dette  Program  blev  hvisket  til  mig  gennem  kun  lidt  aab- 
nede,  stille  Læber;  hans  tunge,  ubevægelige  Blik  hvilede  paa 
mig,  roligt  som  altid,  en  træt  Mands  Blik  —  men  jeg  følte, 
at  det  ogsaa  var  forskende.  Jeg  kunde  ikke  forestille  mig, 
hvad  han  saå  efter  hos  mig,  og  holdt  mig  tavs,  idet  jeg  un- 
drede mig. 

„Jeg  beder  Dem  vente  paa  mig  i  mit  Hus,  til  jeg  har  Tid 
til  at  drøfte  denne  Sag.   Vil  De  det?" 

„Naturligvis!"  raabte  jeg. 

„Men  jeg  kan  ikke  love  noget  — " 

„Det  tør  jeg  sige.  De  ikke  kan,"  sagde  jeg.  „Jeg  venter 
ikke  noget  Løfte." 

„Jeg  mener,  jeg  kan  ikke  engang  love  at  prøve  det  Skak- 
træk, jeg  har  i  Tanker.   Men  maa  først  se  .  .  .  Hm!" 

„Det  gaar  nok!  Jeg  vil  lade  det  komme  an  paa  Lykken. 
Jeg  vil  vente  paa  Dem,  saa  længe  De  ønsker.  Hvad  andet  har 
jeg  at  gøre  i  dette  forbandede  Hul  af  en  Havn!" 

Før  jeg  havde  sagt  mine  sidste  Ord,  havde  vi  begivet  os 
af  Sted  i  susende  Fart.  Vi  drejede  omkring  et  Par  Gade- 
hjørner og  kom  ind  i  en  Gade,  som  var  fuldstændig  blottet 
for  Færdsel,  af  halvt  landligt  Udseende,  brolagt  med  Rulle- 
sten, som  laa  gemt  mellem  Græstotter.  Huset  naaede  ud  til 
Gadelinien,  en  enkelt  Etage  paa  et  ophøjet  Fodstykke  af  util- 
hugne Sten,  saaledes  at  vore  Hoveder  ikke  naaede  op  i  Høj- 
de med  Vinduerne,  idet  vi  gik  af  Sled.  Alle  Jalousierne  var  tæt 
lukkede  ligesom  Øjne,  og  Huset  syntes  at  ligge  i  dyb  Sø\ti  i 
Eftermiddagssolskinnet.  Indgangen  var  paa  Siden,  i  en  Allé, 
som  var  endnu  mere  græsbevokset  end  Gaden:  en  lille  Dør, 
kun  lukket  med  en  Klinke. 

Med  et  undskyldende   Ord  om,   at  han   vilde    vise    mig 

Vejen,  gik  Jacobus  foran  mig  op  igennem  en  mørk  Gang  og 
førte  mig  over  det  nøgne  Parketgulv  i  det,  som  jeg  an- 
tog for  at  være  Spisestuen.  Den  fik  sit  Lys  fra  tre 
Glasdøre,  som  stod  vidt  aabne  ud  til  en  Veranda  eller  sna- 
rere Loggia,  som  med  sine  Murstensbuer  løb  langs  med  Have- 
siden af  Huset.  Det  var  virkelig  en  prægtig  Have:  jævne, 
grønne  Plæner  og  en  prægtig  Samling  af  Blomsterbede  i 
Forgrunden,  udfoldet  rundt  om  et  Bassin  med  mørkt  Vand, 
som  var  indrammet  i  en  Marmorindfatning,  og  længere  borte 
forskellige  Træers  vældige  Bladfylde,  som  skjulte  Tagene  af 
andre  Huse.  Byen  kunde  gerne  have  været  Mile  borte.  Det 
var  en  straalende  farvet  Ensomhed,  der  halvsov  i  varm, 
vellystig  Stilhed.  Hvor  de  lange,  stille  Skygger  faldt  tværs 
over  Bedene,  og  i  skyggefulde  Kroge  gjorde  Blomsternes  far- 
vede Masser  en  overordentlig  prægtig  Virkning.  Jeg  stod 
fortr3dlet.  Jacobus  greb  mig  varsomt  ovenover  Albuen,  idet 
han  tilskyndede  mig  til  at  gøre  en  halv  Vending  til  venstre. 

Jeg  havde  ikke  bemærket  Pigen  før.  Hun  sad  i  en  lav, 
dyb  Lænestol  af  Kurvemagerarbejde,  og  jeg  saå  hende  nøj- 
agtig i  Profil  ligesom  en  Skikkelse  paa  et  vævet  Tapet  og 
lige  saa  ubevægelig.   Jacobus  slap  min  Arm. 

„Dette  er  Alice,"  forkyndte  han  roligt,  og  hans  dæmpede 
Maade  at  tale  paa  fik  det  til  at  lyde  i  den  Grad  som  en  for- 
trolig Meddelelse,  at  jeg  forestillede  mig,  at  jeg  nikkede  for- 
staaende  og  hviskede:  „Jeg  ser  det,  jeg  ser  det  .  .  ."  Natur- 
ligvis gjorde  jeg  intet  af  den  Slags.  Ingen  af  os  to  gjorde 
noget  som  helst;  vi  stod  Side  om  Side  og  saå  ned  paa  Pigen. 
En  temmelig  lang  Tid  rørte  hun  sig  ikke,  men  stirrede  lige 
frem  for  sig,  som  om  hun  holdt  Øje  med  et  eller  andet  Optog, 
der  passerede  gennem  Haven  under  den  dybe,  rige  Glød  af 
Lys  og  Blomsternes  Pragt. 

Da  hun  saa  kom  til  Ende  med  sit  Drømmeri,  saå  hun  sig 
omkring  og  saå  op  paa  os.  Naar  jeg  i  Begyndelsen  ikke  hav- 
de bemærket  hende,  er  jeg  sikker  paa,  at  hun  heller  ikke 
havde  lagt  Mærke  til  min  Nærværelse,  før  hun  virkelig  fik 
Øje  paa  mig  ved  Siden  af  sin  Fader.  Den  fremskyndede  Be- 
vægelse opad  af  de  tunge  Øjenlaag,  Udvidelsen  af  det  matte 
Blik,  som  gik  over  til  en  fastgroet  Stirren,  satte  dette  udenfor 
al  Tvivl. 


ET  SMIL  AF  LYKKEN  43 

Under  hendes  Forbavselse  var  der  en  Antydning  af  Frygt, 
og  saa  kom  der  ligesom  et  Glimt  af  Vrede.  Efter  at  Jacobus 
temmelig  højt  havde  nævnet  mit  Navn,  sagde  han:  „Lad, 
som  De  er  hjemme.  Kaptajn  —  jeg  skal  ikke  blive  længe  borte," 
og  gik  saa  hurtigt  sin  Vej.  Før  jeg  fik  Tid  til  at  gøre  et  Buk, 
var  jeg  ladt  alene  med  Pigen  —  som,  det  huskede  jeg  pludse- 
lig, ikke  var  blevet  set  af  nogen  Mand  eller  Kvinde  i  den  By, 
siden  hun  havde  fundet  det  nødvendigt  at  sætte  sit  Haar  op. 
Det  saå  ud,  som  om  det  ikke  igen  var  blevet  rørt  siden  den 
fjerne  Tid,  da  det  første  Gang  blev  sat  op;  det  var  en  Masse 
sorte,  skinnende  Lokker,  som  paa  alle  mulige  Maader  var 
snoet  sammen  oven  paa  Hovedet,  med  lange,  uordentlige  Tot- 
ter hængende  ned  paa  hver  Side  af  det  gustne  Ansigt;  en 
Masse  saa  tyk  og  stærk  og  rigelig,  at  naar  man  blot  saå  paa 
det,  fremkaldte  det  en  Følelse  hos  en  af  et  tungt  Tryk  oven 
paa  Hovedet  og  et  Indtryk  af  storartet  kynisk  Uordentlighed. 
Hun  lænede  sig  forover,  idet  hun  trykkede  Armene  om  sig 
og  lagde  Benene  over  Kors;  et  smudsigt,  ravf arvet,  garneret 
Over  stykke  af  noget  tyndt  Stof  aabenbarede,  at  det  unge,  smi- 
dige Legeme  var  spændt  trukket  sammen  i  den  lave  Stol,  som 
om  det  krummede  sig  til  et  Spring.  Jeg  opdagede  et  svagt, 
dirrende  Tilløb  eller  to,  som  i  ualmindelig  Grad  gav  det  Ud- 
seende af,  at  hun  vilde  springe  af  Sted.  Disse  Tilløb  blev  ef- 
terfulgt af  den  mest  absolute  Ubevægelighed. 

Da  den  urimelige  Tilskyndelse  til  at  løbe  ud  efter  Jacobus 
(for  jeg  var  ogsaa  blevet  forbløffet)  først  var  blevet  hæm- 
met, tog  jeg  en  Stol,  stillede  den  ikke  ret  langt  fra  hende  og 
satte  mig  roligt  ned  og  begyndte  at  tale  om  Haven,  idet  jeg 
ikke  brød  mig  om,  hvad  jeg  sagde,  men  anvendte  en  venlig, 
kærtegnende  Betoning,  saadan  som  man  taler  for  at  bero- 
lige et  opskræmt,  vildt  Dyr.  Jeg  kunde  ikke  engang  være  sik- 
ker paa,  at  hun  forstod  mig.  Hun  løftede  ikke  Ansigtet  eller 
forsøgte  at  se  paa  mig.  Jeg  blev  ved  at  tale  blot  for  at  for- 
hindre hende  i  at  løbe  sin  Vej.  Hun  gjorde  ét  til  af  disse 
dirrende,  tilbagetrængte  Tilløb,  som  fik  mig  til  at  snappe  efter 
Vejret  af  Frygt. 

Til  sidst  kom  jeg  paa  den  Tanke,  at  hvad  der  maaske  for- 
hindrede hende  i  at  forsvinde  med  et  stort,  nervøst  Hop,  var 

Utilstrækkeligheden  af  hendes  Paaklædning.  Rørstolen  var 
det  mest  solide  omkring  hendes  Person.  Hvad  hun  havde 
paa  under  det  snavsede,  løse,  ravfarvede  Overstykke,  maa 
have  været  af  den  mest  usolide  og  luftige  Beskaffenhed.  Man 
kudne  ikke  undgaa  at  blive  det  var.  Det  var  iøjnefaldende. 
Jeg  følte  det  virkelig  i  Begyndelsen  generende;  men  den 
Slags  Forlegenhed  bliver  let  overvundet  af  et  Sind,  som  ikke 
beherskes  af  snæversynede  Fordomme.  Jeg  vendte  ikke  Blik- 
ket fra  Alice.  Jeg  vedblev  at  tale  med  indsmigrende  Blidhed, 
idet  Erindringen  om,  at  der  højst  rimeligt  aldrig  før  var  ble- 
vet talt  til  hende  af  en  fremmed  Mand,  forøgede  min  Sikker- 
hed. Jeg  véd  ikke,  hvorfor  en  Spænding  i  mine  Følelser  skul- 
de have  indsneget  sig  i  Situationen.  Men  det  gjorde  den.  Og 
netop  da  jeg  var  ved  at  blive  opmærksom  paa  det,  afbrød  et 
lille  Skrig  min  høflige  Talestrøm. 

Skriget  kom  ikke  fra  Pigen.  Det  blev  udstødt  bagved 
mig  og  fik  mig  til  brat  at  vende  Hovedet.  Jeg  forstod  straks, 
at  Skikkelsen  i  Indgangsdøren  var  den  aldrende  Slægtning 
af  Jacobus,  Selskabsdamen,  Guvernanten.  Medens  hun  blev 
staaende  lynslagen,  rejste  jeg  mig  op  og  gjorde  et  dybt  Buk 
for  hende. 

Damerne  i  Jacobus'  Husstand  tilbragte  øjensjmligt  deres 
Dage  i  en  let  Paaklædning.  Denne  undersætsige,  gamle 
Kvinde  med  et  Ansigt  som  en  stor,  rynket  Lemon,  perlerunde 
Øjne  og  en  tæt  Masse  staalgraat  Haar  var  klædt  i  en  Dragt  af 
noget  askefarvet,  silkeblødt,  let  Stof.  Den  faldt  med  en  tar- 
velig Natkjoles  Simpelhed  fra  hendes  tykke  Hals  lige  ned  til 
hendes  Tæer.  Den  gav  hende  i  Sandhed  et  cylindrisk  Ud- 
seende.   Hun  udbrød:  „Hvordan  er  De  kommet  herind?" 

Før  jeg  kunde  faa  et  Ord  sagt,  forsvandt  hun,  og  straks 
efter  hørte  jeg  en  Sammenblanding  af  højrøstede  Forsikrin- 
ger i  en  fjern  Del  af  Huset.  Tilsyneladende  kunde  ingen  sige 
hende,  hvordan  jeg  var  kommet  dér.  Et  Øjeblik  efter  vraltede 
hun  under  høje  Skrig  fra  to  Negerkvinder,  som  fulgte  hende, 
rasende  tilbage  til  Døren. 

„Hvad  vil  De  her?" 

Jeg  vendte  mig  til  Pigen.  Hun  sad  nu  lige  op  med  Hæn- 
derne anbragte  paa  Stolens  Arme.   Jeg  appellerede  til  hende. 

„Sikkerlig,  Frøken  Alice,  vil  De  ikke  lade  dem  jage  mig 
ud  paa  Gaden?" 

Hendes  prægtige,  sorte  Øjne,  som  var  sammenknebne  og 
af  langagtig  Form,  fejede  henover  mig  med  et  ubeskriveligt 
Udtryk,  og  saa  lod  hun  i  en  barsk,  foragtelig  Tone  en  Slags 
Forklaring  falde  paa  Fransk: 

„Det  er  Fader." 

Jeg  gjorde  et  dybt  Buk  for  den  gamle  Kvinde. 

Hun  vendte  Ryggen  til  mig  for  at  jage  sine  sorte  Tjeneste- 
kvinder bort,  og  idet  hun  dernæst  tog  min  Person  i  Øjesyn 
paa  en  særlig  Maade  med  det  ene,  lille  Øje  næsten  lukket  og 
Ansigtet  helt  trukket  op  til  den  Side  ligesom  under  et  An- 
fald af  Tandpine,  traadte  hun  ud  paa  Verandaen,  satte  sig 
ned  i  en  Gyngestol  lidt  borte  og  tog  sit  Strikketøj  fra  et 
lille  Bord.  Før  hun  begyndte  paa  det,  stak  hun  en  af  Strikke- 
pindene ind  i  sin  graa  Haartop  og  rodede  kraftig  om  i  den. 

Hendes  elementære,  natkjoleagtige  Klædning  sluttede  tæt 
om  hendes  gamle,  undersætsige  og  udflydende  Skikkelse. 
Hun  bar  hvide  Bomuldsstrømper  og  flade,  brune  Fløjls- 
tøfler.  Hendes  Fødder  og  Ankler  var  paatrængende  synlige 
paa  Fodskamlen.  Hun  begyndte  at  rokke  lidt,  mens  hun 
strikkede.  Jeg  havde  sat  mig  igen  og  holdt  mig  rolig,  for  jeg 
nærede  Mistro  til  det  gamle  Kvindemenneske.  Hvis  hun  nu 
befalede  mig  at  gaa  min  Vej?  Hun  syntes  i  Stand  til  enhver 
Fornærmelse.  Hun  havde  snøftet  en  eller  to  Gange;  og  hun 
strikkede  voldsomt.  Pludselig  rettede  hun  med  pibende  Stem- 
me et  Spørgsmaal  til  den  unge  Pige  paa  Fransk,  hvilket  jeg 
oversætter  i  Samtaleform: 

„Hvad  er  det,  din  Fader  nu  har  for?" 

Den  unge  Skabning  trak  paa  Skuldrene  saa  voldsomt,  at 
hele  hendes  Legeme  svajede  frem  og  tilbage  indenfor  det  løst- 
siddende Overstykke;  og  i  den  uventet  barske  Tone,  som  al- 
ligevel havde  noget  forførende  for  Sanserne  ligesom  visse 
Slags  naturlige,  tarvelige  Vine,  man  drikker  med  Fornøjelse, 
sagde  hun: 

„Det  er  en  Kaptajn.  Vær  saa  god  at  lade  mig  være  i 
Fred!" 

Stolen  gyngede  hurtigere.  Den  gamle,  spæde  Stemme  lod 
som  en  Piben. 

„Du  og  din  Fader  er  to  Alen  af  ét  Stykke.  Han  vilde  være 
i  Stand  til  alt  —  det  er  vel  kendt.  Men  dette  ventede  jeg 
ikke." 

Jeg  mente  nu,  at  det  var  paa  høje  Tid,  at  jeg  opfriskede 
noget  af  mit  eget  Fransk.  Jeg  bemærkede  beskedent,  men 
med  Fasthed,  at  dette  var  Forretning.  Jeg  havde  nogle  Sa- 
ger at  tale  om  med  Hr.  Jacobus. 

Straks  lod  hun  med  sin  pibende  Stemme  høre  et  spotten- 
de: „Stakkels  Tossehoved!" 

Og  saa  sagde  hun  med  en  Forandring  i  Tonen:  „Butiken 
er  til  Forretninger.  Hvorfor  gaar  De  ikke  til  Butiken  for  at 
tale  med  ham?" 

Hendes  Fingres  og  Strikkepindes  rasende  Hurtighed  gjor- 
de én  svimmel,  og  med  hvinende  Forbitrelse  sagde  hun: 

„At  sidde  her  og  stirre  paa  den  Pige  —  er  det  det.  De 
kalder  for  Forretninger?" 

„Nej,"  sagde  jeg  blidt.  „Jeg  kalder  dette  Fornøjelse  —  en 
uventet  Fornøjelse.  Og  med  mindre  Frøken  Alice  gør  Ind- 
vendinger — " 

Jeg  vendte  mig  halvt  om  imod  hende.  Hun  tilslyngede 
mig  et  vredt  og  foragteligt:  „Bryd  Dem  ikke  om  det!"  og  idet 
hun  støttede  Albuen  paa  Knæene,  lagde  hmi  Hagen  i  sin 
Haand  —  utvivlsomt  en  Jacobushage.  Og  disse  tunge  Øje- 
laag,  denne  sorte,  forbitrede  Stirren  mindede  mig  ligeledes 
om  Jacobus  —  den  rige  Købmand,  den  respektereue.  Teg- 
ningen  af  hendes  Øjenbryn  var  ogsaa  den  samme,  streng  og 
ildevarslende.  Ja!  Jeg  sporede  hos  hende  en  Lighed  med 
dem  begge.  Det  kom  til  mig  som  en  Slags  overraskende, 
fjerntliggende  Slutning,  at  begge  disse  Jacobusser,  naar  alt 
kom  til  alt,  var  temmelig  smukke  Mænd.    Jeg  sagde: 

„Aa!    Saa  skal  jeg  stirre  paa  Dem,  til  De  smiler." 

Hun  begunstigede  mig  igen  med  et  endnu  mere  ond- 
skabsfuldt foragteligt:  „Bryd   Dem  ikke  om  det!" 

Den  gamle  Kvinde  udbrød  brysk  og  skingrende: 

„Hør  kun  hans  Uforskammethed!  Og  du  ogsaa!  Bryd 
Dem  ikke  om  det!  Gaa  i  det  mindste  og  tag  nogle  flere  Klæ- 
der paa.  At  sidde  dér  paa  den  Maade  foran  dette  Sø- 
mandspak." 

Solen  stod  i  Begreb  med  at  forlade  Oceanets  Perle  for  at 
gaa  til  andre  Have  og  andre  Lande.  Den  murindhegnede 
Have,  som  var  fuld  af  Skygger,  straalede  af  Farve,  som  om 
Blomsterne  var  ved  at  give  det  Lys  fra  sig,  som  de  havde 
indsuget  Dagen  igennem.  Den  forbavsende,  gamle  Kvinde 
blev  meget  uforbeholden.  Hun  foreslog  Pigen  et  Korset  og  et 
Skørt  med  en  kynisk  Aabenhjertighed,  som  ydmygede  mig. 
Regnede  man  mig  ikke  for  mere  end  en  Trædukke?  Pigen 
vrissede:  „Jeg  vil  ikke!" 

Det  var  ikke  et  tarveligt  Barns  uartige  Svar,  der 
var  i  det  en  Grundtone  af  Fortvivlelse.  Tydeligt  nok  havde 
min  Indtrængen  paa  en  Maade  forstyrret  Ligevægten  i  deres 
fastslaaede  Forhold.  Den  gamle  Kvinde  strikkede  med  ra- 
sende Nøjagtighed,  idet  hendes  Øjne  var  stift  rettede  paa 
hendes  Arbejde. 

„Aa,  du  er  din  Faders  ægte  Barn!  Og  saadan  én  taler 
om  at  gaa  i  Kloster!  At  lade  sig  blive  begloet  af  saadan 
en  Fyr." 

„Hold  op!" 

„Skamløse  Tingest!" 

„Gamle  Heks,"  ytrede  Pigen  tydeligt,  idet  hun  bevarede 
sin  eftertænksomme  Stilling  med  Hagen  i  Haanden  og  en 
Stirren  langt  ud  over  Haven. 

Det  var  som  Striden  mellem  Kedlen  og  Gryden.  Den  gamle 
Kvinde  fløj  op  af  Stolen,  klaskede  sit  Arbejde  ned,  og  under 
stærk  Bevægelse  af  de  tykke  Ben,  som  var  fuldkommen  syn- 
lige i  hendes  uhyggelige,  tætsluttende  Dragt,  gik  hun  hen  til 
Pigen  —  som  ikke  rørte  sig.  Jeg  følte  en  Slags  Befippelse, 
da  Jacobus'  gamle  Slægtning,  som  om  hun  var  imponeret  af 
denne  ubevidste  Holdning,  brat  vendte  sig  mod  mig. 

Hun  var,  bemærkede  jeg,  bevæbnet  med  en  Strikkepind; 
og  idet  hun  løftede  Haanden,  syntes  det  at  være  hendes 
Hensigt  at  kaste  den  efter  mig  ligesom  et  Kastespyd.  Men 
hun  brugte  den  blot  til  at  kradse  sig  i  Hovedet  med,  idet  hun 
imidlertid  undersøgte  mig  paa  nært  Hold  med  det  ene  Øje 
næsten  lukket  og  Ansigtet  forvredet  af  en  snurrig,  énsidet 
Grimasse. 

„Min  kære  Mand,"  spurgte  hun  pludselig,  „venter  De,  at  der 
skal  komme  noget  godt  ud  af  dette?" 

„Det  haaber  jeg  i  Sandhed,  Frøken  Jacobus."  Jeg  forsøgte 
at  tale  i  den  utvungne  Tone,  man  anvender  ved  en  Eftermid- 
dagsvisit.    „Ser  De,  jeg  kommer  her  efter  nogle  Sække." 

„Sælcke!  Ser  man  det!  Hørte  jeg  Dem  ikke  tale  vidt  og 
bredt  med  dette  gudsforgaaende  Skarn?" 

„Du  vilde  være  glad  ved  at  se  mig  i  Graven,"  sagde  den 
ubevægelige  Pige  med  hæs  Stemme. 

„Graven!  Hvad  saa  med  mig?  Levende  begravet,  før  jeg 
er  død  —  for  en  Tingests  Skyld,  der  er  velsignet  med  saadan  en 
nydelig  Fader!"  raabte  hun;  og  idet  hun  vendte  sig  til  mig, 
sagde  hun:  „De  er  en  af  de  Mænd,  han  gør  Forretninger  med. 
Godt  —  hvorfor  lader  De  os  ikke  i  Fred,  min  gode  Ven?" 

Det  blev  sagt  med  en  vis  Betoning  —  dette  „lader  os  i 
Fred!" 

Der  var  en  Slags  fræk  Fortrolighed,  en  Overlegenhed,  en 
Foragt  i  det.  Jeg  skulde  faa  det  at  høre  mere  end  én  Gang, 
for  man  vilde  vise  et  ufuldkomment  Kendskab  til  den 
menneskelige  Natur,  hvis  man  troede,  at  dette  var  mit  sidste 
Besøg  i  dette  Hus  —  hvor  ingen  respektabel  Person  havde 
sat  sin  Fod  i  mangfoldige  Aar.  Nej,  man  vilde  tage  i  meget 
høj  Grad  fejl,  hvis  man  troede,  at  denne  Modtagelse  havde 
skræmmet  mig  bort.  Frem  for  alt  vilde  jeg  ikke  løbe  for  et 
latterligt   og  frækt    gammelt   Kvindemenneske. 

Og  saa  maa  man  ikke  glemme  disse  nødvendige  Sække. 
Den  første  Aften  fik  Jacobus  mig  til  at  blive  til  Middag,  efter 
at  han  imidlertid  loyalt  havde  sagt  mig,  at  han  ikke  vidste, 
om  han  i  det  hele  taget  kunde  gøre  noget  for  mig.  Han  havde 
overtænkt  det.  Det  var  alt  for  vanskeligt,  var  han  bange 
for  .  .   .  Men  dermed  gav  han  ikke  Sagen  op. 

Vi  var  kun  tre  til  Bords,  da  Pigen  ved  Hjælp  af  gentagne 
Forsikringer:  „Jeg  vil  ikke!  Jeg  skal  ikke!"  og  „Jeg  bryder 
mig  ikke  om  det!"  havde  meddelt  og  bekræftet  sin  Hensigt: 
ikke  at  komme  til  Bordet,  ikke  at  faa  nogen  Middagsmad, 
ikke  at  flytte  sig  fra  Verandaen.  Den  gamle  Slægtning  hop- 
pede omkring  i  sine  flade  Tøfler  og  peb  harmfuldt.  Jacobus 
knejsede  over  hende  og  mumlede  roligt  nede  i  Halsen.  Jeg 
stemte  spøgende  med  i  Afstand,  idet  jeg  indskød  nogle  Ord, 
for  hvilke  jeg  under  Nattens  Skjul  i  Hemmelighed  fik  et  me- 

get  ondskabsfuldt  Puf  i  Siden  fra  den  gamle  Kvindes  Albue 
eller  maaske  hendes  Næve.  Jeg  holdt  et  Skrig  tilbage.  Og 
hele  Tiden  nedlod  Pigen  sig  ikke  engang  til  at  løfte  Hovedet 
for  at  se  paa  nogen  af  os.  Alt  dette  kan  lyde  barnagtigt  — 
og  dog  havde  denne  stenhaarde,  gnavne  Tværhed  en  forblom- 
met tragisk  Duft  over  sig. 

Og  saaledes  satte  vi  os  ned  til  Maden  rundt  om  Skæret 
fra  en  hel  Del  Lys,  mens  hun  vedblev  at  sidde  sammenkrøben 
derude  og  stirrede  ud  i  Mørket,  som  om  hun  nærede  sit  daar- 
lige  Humør  med  den  beundringsværdige  Haves  stærkt  duf- 
tende Luft. 

Før  jeg  gik,  sagde  jeg  til  Jacobus,  at  jeg  vilde  komme  næ- 
ste Dag  for  at  høre,  om  Sagen  med  Sækkene  havde  gjort 
noget  Fremskridt.   Han  rystede  lidt  paa  Hovedet  derved. 

„Jeg  vil  hjemsøge  Deres  Hus  daglig,  indtil  De  bringer  Sej- 
ren hjem.    De  vil  altid  finde  mig  her." 

Hans  svage,  melankolske  Smil  fik  ikke  hans  tykke  Læber 
til  at  aabne  sig. 

„Det  vil  nok  gaa  i  Orden,  Kaptajn." 

Idet  han  meget  rolig  fulgte  mig  til  Døren,  fremmumlede 
han  alvorligt  den  Henstilling:  „Lad,  som  De  var  hjemme," 
og  tillige  den  gæstfri  Antydning  af,  at  der  altid  var  „en  Tal- 
lerken Suppe".  Det  var  først  paa  Vej  til  Kajen,  ned  ad  de 
daarligt  oplyste  Gader,  at  jeg  erindrede,  at  jeg  var  indbudt 
til  at  spise  til  Middag  hos  Familien  S.  den  selv  samme  Af- 
ten. Skønt  ærgerlig  over  min  Glemsomhed  (den  vilde  være 
temmelig  vanskelig  at  forklare)  kunde  jeg  ikke  lade  være  med 
at  tænke,  at  den  havde  forskaffet  mig  en  mere  morsom  Af- 
ten. Og  desuden  —  Forretninger.  De  velsignede  Forret- 
ninger — • 

I  en  barbenet  Neger,  som  indhentede  mig  i  Løb  og  fo*r 
ned  ad  Landgangstrappen,  genkendte  jeg  Jacobus'  Baad- 
mand,  som  maa  have  været  ved  at  spise  i  Køkkenet.  Hans 
sædvanlige  „God  Nat,  Herre!"  idet  jeg  gik  op  ad  Lejderen  paa 
mit  Skib,  havde  en  mere  hjertelig  Klang  end  ved  foregaaende 
Lejligheder. 


Freya  fra  de  syv  Øer. 

V. 

Jeg  holdt  mit  Ord  til  Jacobus.  Jeg  hjemsøgte  hans  Hus.  Han 
fandt  mig  stadig  dér  om  Eftermiddagen,  naar  han  smuttede 
ind  et  Øjeblilc  fra  Butiken.  Lyden  af  min  Stemme,  der  talte 
til  hans  Alice,  hilste  ham  paa  hans  Dørtærskel,  og  naar  han 
vendte  tilbage  for  hele  Aftenen,  kunde  han  holde  to  mod  én 
paa,  at  han  endnu  bestandig  vilde  høre  Konversationen  fort- 
sat paa  Verandaen.  Jeg  nikkede  bare  til  ham;  han  plejede 
tungt  og  sagtmodigt  at  sætte  sig  ned  og  med  en  Slags  bifaldende 
Spænding  holde  Øje  med  mine  Bestræbelser  for  at  faa  hans 
Datter  til  at  smile. 

Jeg  kaldte  hende  ofte  „Alice"  i  hans  Nærværelse;  som- 
metider tiltalte  jeg  hende  som  Frøken:  „Bryd  Dem  ikke 
om  det,"  og  jeg  udtømte  mig  i  meningsløs  Pjatten  uden  en 
eneste  Gang  at  have  Held  til  at  bringe  hende  ud  af  hendes 
gnavne  og  tragiske  Væsen.  Der  var  Øjeblikke,  da  jeg  følte, 
at  jeg  maatte  bryde  ud  og  begynde  at  bande  hendes  ganske 
forfærdeligt.  Og  jeg  tænkte,  at  havde  jeg  gjort  det,  vilde  Ja- 
cobus ikke  have  rørt  en  Muskel.  Der  syntes  at  være  blevet 
tilvejebragt  en  Slags  tvetydig,  fortrolig  Forstaaelse  mel- 
lem os. 

Jeg  maa  sige,  at  Pigen  behandlede  sin  Fader  ganske  paa 
samme  Maade,  som  hun  behandlede  mig. 

Og  hvorledes  kunde  det  have  været  anderledes?  Hun  be- 
handlede mig,  som  hun  behandlede  sin  Fader.  Hun  havde 
aldrig  set  en  fremmed.  Hun  vidste  ikke,  hvorledes  Mennesker 
opførte  sig.  Jeg  henhørte  til  det  simple  Pak,  med  hvem  hen- 
des Fader  gjorde  Forretninger  ved  Havnen.  Jeg  var  uden  Be- 
tydning. Det  var  hendes  Fader  ogsaa.  De  eneste  anstændige 
Folk  i  Verden  var  Folket  paa  Øen,  som  ikke  vilde  have  noget 
med  ham  at  gøre  paa  Grund  af  noget  slemt,  han  havde  gjort. 
Dette  var  tilsyneladende  den  Forklaring,  Frøken  Jacobus  hav- 
de givet  hende  angaaende  Husstandens  isolerede  Stilling. 
For  man  maatte  sige  hende  et  eller  andet!  Og  jeg  foler  mig 
overbevist  om,  at  denne  Fremstilling  var  blevet  bifaldet  af 
Jacobus.  Jeg  maa  sige,  at  den  gamle  Kvinde  fremsatte  den 
med  betydeligt  Velbehag.     Det  var  i  hendes  Mund  den  al- 

mindelige  Forklaring,  den  almindelige  Hentydning,  den  al- 
mindelige Haan. 

En  Dag  kom  Jacobus  tidligt  ind,  og  idet  han  vinkede  mig 
ind  i  Spisestuen,  tørrede  han  Panden  med  en  træt  Bevæ- 
gelse og  fortalte  mig,  at  det  var  lykkedes  ham  at  bringe  et 
Parti  Kvartsække  for  Dagen. 

„Sagde  De  ikke.  Kaptajn,  at  det  var  fjorten  Hundrede, 
Deres  Skib  manglede?" 

„Jo,  jo,"  svarede  jeg  ivrigt;  men  han  vedblev  at  være  ro- 
lig. Han  saå  mere  træt  ud,  end  jeg  nogensinde  havde  set 
ham  før. 

„Ja,  Kaptajn,  De  kan  gaa  og  sige  Deres  Folk,  at  de  kan  faa 
det  Parti  fra  min  Broder." 

Da  jeg  ved  dette  blev  staaende  med  aaben  Mund,  til- 
føjede han  sin  sædvanlige,  rolige  Formel  for  Forsikring:  „De 
vil  finde  det  korrekt.  Kaptajn." 

„De  har  talt  til  Deres  Broder  om  det?"  Jeg  var  tydelig  im- 
poneret. „Og  til  mig?  For  han  maa  have  vidst,  at  mit  Skib 
er  det  eneste,  som  er  i  Forlegenhed  for  Sække.  Hvordan  i 
Alverden  — " 

Han  tørrede  Panden  igen.  Jeg  bemærkede,  at  han  var 
klædt  med  usædvanlig  Omhyggelighed,  i  Klæder,  som  jeg 
aldrig  før  havde  set  ham  i.  Han  undgik  at  se  mig  i 
Øjnene. 

,J)e  har  hørt  Folk  snakke  naturligvis  .  .  .  Det  er  sandt 
nok.  Han  —  jeg  —  vi  har  sikkerlig  ...  i  adskillige  Aar  .  .  ." 
Hans  Stemme  sank  ned  til  en  blot  søvnig  Mumlen.  „Ser  De, 
jeg  havde  noget  at  fortælle  ham,  noget,  som  .  .  ." 

Hans  Mumlen  standsede.  Han  vilde  ikke  sige  mig,  hvad 
dette  noget  var.  Og  jeg  brød  mig  ikke  om  det.  Ivrig  efter  at 
bringe  Efterretningen  til  mine  Befragtere  løb  jeg  tilbage  til 
Verandaen  for  at  faa  fat  i  min  Hat. 

Ved  den  Travlhed,  jeg  udviste,  vendte  Pigen  Øjnene  lang- 
somt henimod  mig,  og  selv  den  gamle  Kvinde  blev  bragt  til 
at  holde  op  med  sin  Strikning.  Jeg  standsede  et  Øjeblik  for 
begejstret  at  udraabe: 

„Deres  Fader  er  en  Knop,  Frøken,  „Bryd  Dem  ikke  om 
det."   Det  er,  hvad  han  er." 

Hun  saa  paa  min  Sejrsstolthed  med  foragtelig  Overra- 
skelse. Jacobus  greb  med  uvant  Fortrolighed  min  Arm,  idet 
jeg  fo'r  igennem  Spisestuen,  og  hviskede  tungt  et  Forslag  til 
mig  om  „en  Tallerken  Suppe"  den  Aften.  Jeg  svarede  for- 
styrret: „Hvad?  Hvad  for  noget?  Aa,  Tak!  Ja  vist.  Med  For- 
nøjelse", og  rev  mig  løs.  Spise  med  ham?  Naturligvis.  Den 
simpleste  Taknemlighed  .  .  . 

Men  en  tre  Timers  Tid  efter  blev  jeg  i  den  mørke,  tavse 
Gade,  brolagt  med  Rullesten,  opmærksom  paa,  at  det  ikke 
var  blot  Taknemlighed,  som  ledede  mine  Skridt  henimod 
Huset  med  den  gamle  Have,  hvor  i  Aarevis  ingen  anden 
Gæst  end  jeg  selv  nogensinde  havde  spist  til  Middag.  Ren 
Taknemlighed  tærer  ilike  paa  den  særlige  Maade  paa  éns  in- 
dre System.  Sult  kunde  maaske  gøre  det;  men  jeg  følte  mig 
ikke  særlig  sulten  efter  Jacobus*  Mad. 

Ogsaa  ved  den  Lejlighed  afslog  Pigen  at  komme  til 
Bordet. 

Min  Forbitrelse  voksede.  Den  gamle  Kvinde  kastede  ond- 
skabsfulde Blikke  efter  mig.  Jeg  sagde  pludselig  til  Jacobus: 
„Se  her!   Læg  noget  Kylling  og  Salat  paa  den  Tallerken." 

Han  adlød  uden  at  løfte  Øjnene.  Jeg  bragte  det  tillige 
med  en  Kniv,  en  Gaffel  og  en  Serviet  ud  paa  Verandaen.  Ha- 
ven var  én  Masse  af  Skummelhed  ligesom  en  Kirkegaard  for 
Blomster,  begravede  i  Mørket,  og  hun,  i  Lænestolen,  sjmtes 
sørgmodigt  at  gruble  over  Tilintetgørelsen  af  Lys  og  Farve. 
Kun  Pust  af  tung  Vellugt  drog  forbi  som  vandrende,  duf- 
tende Sjæle  fra  denne  afdøde  Mængde  af  Blomster.  Jeg  talte 
tungerapt,  spøgende,  overtalende,  ømt;  jeg  talte  i  en  dæmpet 
Tone.  For  en  Tilhører  vilde  det  have  lydt  som  en  Mumlen  af 
en  bedende  Elsker.  Naar  som  helst  jeg  forventningsfuldt 
standsede,  var  der  kun  dyb  Tavshed.  Det  var  som  at  byde 
en  siddende  Statue  Føde. 

„Jeg  har  ikke  været  i  Stand  til  at  synke  en  eneste  Mund- 
fuld, naar  jeg  tænkte  paa,  at  De  herude  sultede  Dem  selv  i 
Mørket.  Det  er  ligefrem  grusomt  at  være  saa  stædig.  Tænk 
paa  mine  Lidelser." 

„Bryd  Dem  ikke  om  det." 

Jeg  følte  mig,   som  om  jeg  paa  en  eller  anden  Maade 

kunde  have  brugt  Vold  imod  hende,  rusket  hende,  slaaet 
hende  maaske.    Jeg  sagde: 

„Deres  meningsløse  Opførsel  vil  forhindre  mig  i  at  kom- 
me her  mere." 

„Hvad  har  det  at  betyde  for  mig?" 

,J)e  synes  om  det." 

„Det  er  ikke  sandt,"  snerrede  hun. 

Min  Haand  faldt  ned  paa  hendes  Skulder,  og  hvis  hun 
havde  krympet  sig,  tror  jeg  sandelig,  at  jeg  havde  rusket 
hende.  Men  der  var  ikke  en  Bevægelse,  og  denne  Ubevæge- 
lighed afvæbnede  min  Vrede. 

„Det  gør  De.  Ellers  vilde  man  ikke  finde  Dem  paa  Ve- 
randaen hver  Dag.  Hvorfor  er  De  her  da?  Der  er  Over- 
flødighed af  Værelser  i  Huset.  De  har  Deres  eget  Værelse 
at  opholde  Dem  i  —  hvis  De  ikke  ønsker  at  se  mig.  Men 
det  gør  De.   Og  De  véd,  at  De  gør  det." 

Jeg  følte  en  let  Skælven  under  min  Haand  og  slappede  mit 
Greb,  som  om  jeg  blev  forskrækket  ved  dette  Tegn  paa  Liv  i 
hendes  Legeme.  Havens  duftfyldte  Luft  naaede  til  os  i  en 
varm  Bølge  som  et  vellystigt  og  parfumeret  Suk. 

„Gaa  tilbage  til  dem,"  hviskede  hun  næsten  ynkeligt. 

Da  jeg  igen  kom  ind  i  Spisestuen,  saå  jeg  Jacobus  slaa 
Øjnene  ned.  Jeg  knaldede  Tallerkenen  ned  paa  Bordet.  Ved 
denne  Ytring  af  daarligt  Humor  mumlede  han  noget  i  en 
undskyldende  Tone,  og  jeg  vendte  mig  ondskabsfuldt  imod 
ham,  som  om  han  overfor  mig  var  ansvarlig  for  disse  „af- 
skyelige Ekcentriciteter",  tror  jeg,  at  jeg  kaldte  dem. 

„Men  jeg  tør  sige,  at  Frøken  Jacobus  her  er  ansvarlig  for 
det  meste  af  dette  offensive  Væsen,"  tilføjede  jeg  over- 
legent. 

Paa  sin  skamløse,  frække  Maner  hvæsede  hun  straks: 
„Hvad?  Hvorfor  lader  De  os  ikke  være  i  Fred,  min  gode 
Ven?" 

Jeg  var  forbavset  over,  at  hun  skulde  driste  sig  til  det  i 
Jacobus'  Nærværelse.  Dog,  hvad  kunde  han  have  gjort  for  at 
holde  hende  tilbage?  Han  trængte  alt  for  meget  til  hende. 
Et  Øjeblik  saå  han  tungt  og  søvnigt  op,  og  derpaa  saå  han 
ned  igen.  Hun  blev  ved  med  en  skingrende  Afslutning: 

„Har  I  ikke  afgjort  jeres  Forretninger,  I  to?  Naa,  saa  . .  ." 

Hun  havde  den  sande  Jacobusuforskammethed,  dette  gamle 
Kvindemenneske.  Hendes  staalgraa  Haartot  var  skilt  forso- 
rent paa  Siden  ligesom  en  Mands,  og  hun  lod,  som  om  hun 
vilde  stikke  Gaffelen  i  den,  saadan  som  hun  plejede  at  gøre 
med  Strikkepinden,  men  lod  være  med  det.  Hendes  smaa, 
sorte  Øjne  gnistrede  giftigt.  Jeg  vendte  mig  —  saa  at  sige 
truende  —  til  min  Vært  ved  Bordenden. 

„Naa,  og  hvad  siger  De  til  det,  Jacobus?  Skal  jeg  for- 
staa  det  saadan,  at  vi  er  færdige  med  hinanden?" 

Jeg  maatte  vente  lidt.  Svaret  var,  da  det  kom,  temmelig 
uventet  og  i  en  ganske  anden  Aand  end  Spørgsmaalet. 

„Jeg  tror  sikkerlig,  vi  kunde  gøre  nogle  Forretninger  end- 
nu med  mine  Kartofler,  Kaptajn.    De  vil  finde,  at  .  .  ." 

Jeg  afbrød  ham. 

„Jeg  har  sagt  Dem  før,  at  jeg  ikke  driver  Handel." 

Hans  brede  Bryst  hævede  sig  uden  en  Lyd  under  et  uhør- 
ligt Suk. 

„Tænk  over  det.  Kaptajn,"  mumlede  han  ihærdigt  og  roligt; 
og  jeg  brast  ud  i  en  skurrende  Latter,  idet  jeg  huskede,  hvor- 
dan han  havde  holdt  fast  ved  Beridersken  —  det  Dyb  af  Li- 
denskab, der  fandtes  under  den  rolige  Overflade,  som  ikke 
engang  Slag  med  Ridepisk  (saaledes  fortalte  Sagnet)  nogen- 
sinde kunde  sætte  i  Bevægelse  til  noget,  der  lignede  en  Storm; 
saadan  som  en  Fisks  Lidenskab  vilde  være,  hvis  man  kunde 
forestille  sig  noget  som  en  lidenskabelig  Fisk. 

Den  Aften  havde  jeg  mere  tydeligt  end  nogensinde  Følel- 
sen af  moralsk  Ubehag,  som  altid  fandtes  hos  mig  i  det  Hus, 
som  stod  under  alle  „anstændige"  Folks  Band.  Jeg  afslog  at 
blive  og  ryge  efter  Middagen,  og  da  jeg  lagde  min  Haand  i 
Jacobus*  fede  Haandflade,  sagde  jeg  til  mig  selv,  at  det  vilde 
være  for  sidste  Gang  under  hans  Tag.  Ikke  desto  mindre 
trykkede  jeg  hjerteligt  hans  omfangsrige  Næve.  Havde  han 
ikke  bragt  mig  ud  af  en  alvorlig  Vanskelighed?  Paa  de  faa 
anerkendende  Ord,  som  jeg  var  nødt  til  og  i  Virkeligheden 
fuldstændig  villig  til  at  ytre,  svarede  han  ved  at  stramme 
sine  lukkede  Læber  til  sit  melankolske,  sammensnerpede 
Smil. 


ET  SMIL  AF  LYKKEN  55 

,yDet  ordner  sig  nok,  haaber  jeg,  Kaptajn,"  hviskede  han 
med  Vægt. 

„Hvad  mener  De?"  spurgte  jeg  ængstelig.  „At  Deres  Bro- 
der alligevel  kunde  .  .  ." 

„Aa,  nej,"  beroligede  han  mig.  „Han  .  .  .  han  er  en 
Mand,  der  holder  Ord,  Kaptajn." 

Mine  Betragtninger,  idet  jeg  gik  bort  fra  hans  Dør  og 
forsøgte  at  tro,  at  dette  var  for  sidste  Gang,  var  ikke  til- 
fredsstillende. Jeg  var  selv  vidende  om,  at  jeg  ikke  var  op- 
rigtig i  mine  Overvejelser  med  Hensyn  til  Jacobus'  Bevæg- 
grunde, og  naturligvis  gik  jeg  allerede  den  næste  Dag  til- 
bage igen. 

Hvor  svage,  ufornuftige  og  urimelige  vi  er!  Hvor  let  vi 
bliver  revet  med,  naar  som  helst  vor  vakte  Indbildnings- 
kraft bringer  os  den  ophidsende  Antydning  af  et  Ønske!  Jeg 
brød  mig  om  Pigen  paa  en  særlig  Maade,  forført  ved  det  tung- 
sindige Udtryk  i  hendes  Ansigt,  ved  hendes  haardnakkede 
Tavshed,  hendes  sparsomme,  foragtelige  Ord;  ved  hendes 
lukkede  Læbers  stædige  Surmuleri,  de  sorte  Dybder  i  hendes 
stirrende  Blik,  som  langsomt  blev  vendt  imod  mig  ligesom 
med  en  foragtelig  Udæskning,  kun  for  i  det  næste  Øjeblik  at 
blive  vendt  bort  med  en  forbitrende  Ligegyldighed. 

Naturligvis  havde  Efterretningen  om  min  Vedholdenhed 
spredt  sig  over  hele  den  lille  By.  Jeg  mærkede  en  Foran- 
dring i  mine  Bekendtes  Opførsel  og  endogsaa  noget  forskel- 
ligt i  de  andre  Kaptajners  Nik,  naar  jeg  mødte  dem  ved  Lan- 
dingstrappen  eller  i  de  Kontorer,  hvorhen  Forretninger  kaldte 
mig.  Den  gammeljomfruagtige  Forretningsfører  behandlede 
mig  med  reserveret  Samvittighedsfuldhed  og  samlede  saa  at 
sige  sine  Skørter  om  sig  af  Frygt  for  Besmittelse.  Det  fore- 
kom mig,  at  selv  Negrene  paa  Kajerne  vendte  sig  for  at  se 
efter  mig,  naar  jeg  gik  forbi;  og  hvad  Jacobus'  Baadmand  an- 
gik, var  hans  „God  Nat,  Herre!"  naar  han  satte  mig  om  Bord, 
ikke  længer  blot  hjerteligt  — det  havde  en  intim  og  fortrolig 
Tone,  som  om  vi  havde  været  Parthavere  i  en  eller  anden 
Skurkestreg. 

Min  Ven  S.,  den  ældre,  passerede  mig  paa  den  anden  Side 
af  Gaden  med  et  Vink  med   Haanden  og  et  ironisk  Smil. 

Den  yngre  Broder,  som  de  havde  giftet  med  en  gammelagtig 
Havgasse,  tog  sig  i  Kraft  af  et  ældre  Venskab,  og  som  om 
han  afbetalte  en  Taknemlighedsgæld,  den  Frihed  at  ytre  et 
advarende  Ord. 

„De  gør  ikke  noget  godt  mod  Dem  selv  ved  Valget  af 
Deres  Venner,  kære  Mand,"  sagde  han  med  barnlig  Høj- 
tidelighed. 

Da  jeg  vidste,  at  Mødet  mellem  Brødrene  Jacobus  var 
Genstand  for  ivrig  Omtale  paa  hele  den  sukkerholdige 
„Oceanets  Perle",  ønskede  jeg  at  faa  at  vide,  hvorfor  jeg  blev 
dadlet. 

.„Jeg  har  været  Aarsag  til  en  Bevægelse,  som  maaske  kan 
ende  med  en  Forsoning,  der  sikkerlig  fra  det  passende  Syns- 
punkt er  ønskelig  —  forstaar  De  ikke?" 

„Naturligvis,  hvis  man  skilte  sig  af  med  den  Pige,  vilde 
det  visselig  lette  — "  grundede  han  snusfornuftigt,  og  saa  gav 
han,  den  inkonsekvente  Skabning,  mig  et  let  Slag  paa  det 
nederste  af  min  Vest.  „De  gamle  Synder,"  raabte  han  jovialt, 
„De  bryder  Dem  nok  meget  om  det  passende.  De  maa  helst 
se  Dem  for,  véd  De,  med  en  Person  som  Jacobus,  som  ikke 
har  nogen  Slags  Agtelse  at  miste." 

Han  havde  paa  det  Tidspunkt  genvundet  sin  Værdighed 
som  respektabel  Borger  og  tilføjede  med  Beklagelse: 

„Alle  Kvinderne  i  vor  Familie  er  fuldstændig  skandali- 
serede." 

Paa  den  Tid  havde  jeg  opgivet  at  besøge  Familien  S.  og 
Familien  D.  De  ældre  Damer  satte  saadanne  Ansigter  op,, 
naar  jeg  viste  mig,  og  Mangfoldigheden  af  beslægtede,  unge 
Damer  modtog  mig  med  en  saadan  Forskellighed  af  Blikke: 
forundrede,  skræmte,  spottende  (undtagen  Frøken  Mary,, 
som  talte  til  mig  og  saå  paa  mig  med  tyst,  smertefuld  Med- 
lidenhed, sOm  om  jeg  havde  været  syg),  at  jeg  ikke  havde 
nogen  Vanskelighed  ved  at  opgive  dem  allesammen.  Jeg  vil- 
de have  opgivet  Selskabet  i  hele  Byen  for  at  sidde  nær  ved 
den  Pige,  som  var  snerrende,  storartet  og  blot  klædt  i  det 
usolide,  snavsede,  ravfarvede  Overstykke,  der  stod  aabeht 
dybt  ned  paa  Halsen.  Hun  saå  med  de  forvildede  Haartotter 
hængende    ned    over    sit    anspændte    Ansigt    ud,    som    om 

hun  lige  var  sprunget  op  af  Sengen  af  Skræk  for  en  Ilde- 
brand. 

Hun  sad  og  lænede  sig  paa  Albuen  uden  at  se  paa  noget. 
Hvorfor  blev  hun  og  hørte  paa  min  meningsløse  Snakken? 
Og  ikke  blot  det;  men  hvorfor  pudrede  hun  sit  Ansigt  som 
en  Forberedelse  til  min  Ankomst?  Det  syntes  at  være  hen- 
des Idé  om  at  gøre  Toilette,  og  under  hendes  usoignerede 
Skødesløshed  var  det  et  Tegn  paa  en  stor  Ajistrengelse  hen- 
imod  personlig  Prydelse. 

Men  jeg  kunde  maaske  have  taget  fejl.  Pudringen  kunde 
have  været  hendes  daglige  Skik,  og  hendes  Nærværelse  paa 
Verandaen  et  Tegn  paa  en  saa  fuldstændig  Ligegyldighed,  at 
hun  intet  som  helst  Hensyn  tog  til  min  Tilværelse.  Naa,  det 
var  altsammen  ens  for  mig. 

Jeg  elskede  at  holde  Øje  med  hendes  langsomme  Foran- 
dringer af  Stilling,  at  se  paa  den  langvarige  Ubevægelighed 
af  hendes  Legemes  yndefulde  Linier,  at  iagttage  den  hemme- 
lighedsfulde, indgaaende  Stirren  af  hendes  glimrende,  sorte 
Øjne,  som  var  noget  lange  af  Form,  halvt  lukkede  og  skuede 
ud  i  det  tomme  Rum.  Hun  lignede  en  fortryllet  Skabning 
med  en  Gudindes  Pande,  kronet  af  en  Zigeuners  uordentlige, 
prægtige  Haar.  Selv  hendes  Ligegyldighed  var  forførende. 
Jeg  følte,  at  jeg  blev  knyttet  til  hende  ved  et  uopfyldeligt 
Ønskes  Baand,  for  jeg  bevarede  Fatningen  —  fuldstændig. 

Og  jeg  fandt  mig  i  den  moralske  Ubehagelighed  ved  Ja- 
cobus' søvnige  Paapassenhed,  der  var  rolig  og  dog  saa  ud- 
tryksfuld, som  om  der  havde  været  en  tavs  Overenskomst 
mellem  os  to.  Jeg  fandt  mig  i  den  gamle  Kvindes  Uforskam- 
methed: „Vil  De  nogensinde  lade  os  være  i  Fred,  min  gode 
Ven?"  tillige  med  hendes  Haansord  og  med  hendes  frække  og 
onde  Skælden.  Hun  hørte  til  den  sande  Jacobusstamme,  det 
var  ikke  til  at  tage  fejl  af. 

Straks  naar  jeg  kom  bort  fra  Pigen,  brugte  jeg  mange 
haarde  Udtryk  mod  mig  selv.  Hvad  var  dette  for  en  Taabe- 
lighed?  spurgte  jeg  mig  selv.  Det  var  som  at  være  Slave  af 
en  eller  anden  slet  Vane.  Og  jeg  vendte  tilbage  til  hende  med 
Hovedet  klart  og  sikkerlig  med  Hjertet  frit,  ikke  engang  be- 
væget af  Medlidenhed  med  denne  skibbrudne  Person  (hun 

var  lige  saa  meget  en  skibbruden  som  nogen,  der  nogen- 
sinde er  forlist  paa  en  øde  0),  men  som  om  jeg  var  skuffet 
ved  et  eller  andet  overordentligt  Løfte.  Man  kunde  ikke 
tænke  sig  noget  mere  uværdigt.  Erindringen  om  den  skæl- 
vende Hvisken,  da  jeg  greb  fat  i  hendes  Skulder  med  den  ene 
Haand  og  holdt  en  Tallerken  med  Kylling  i  den  anden,  var 
nok  til  at  faa  mig  til  at  gøre  Brud  paa  alle  mine  gode  Be- 
slutninger. 

Hendes  fornærmelige  Tavshed  var  undertiden  nok  til  at  faa 
én  til  at  skære  Tænder  af  Raseri.  Naar  hun  aabnede  Mun- 
den, var  det  kun  for  i  en  grov  Tone  at  være  afskyelig  mod 
sin  ryggesløse  Faders  Medinteressent;  og  det  fulde  Bi- 
fald fra  hendes  gamle  Slægtning  blev  meddelt  hende  ved 
fornærmelig  Haanlatter.  Om  ikke  det,  saa  var  hendes  Be- 
mærkninger, der  altid  blev  ytret  i  en  Tone  af  knusende  For- 
agt, af  den  forfærdeligste  Indholdsløshed. 

Hvorledes  kunde  det  have  været  anderledes?  Denne  tri- 
velige, frække  Gammeljomfru  af  Jacobusracen  i  den  snævre, 
graa  Kjole  havde  aldrig  lært  hende  nogen  god  Levemaade. 
Smag  er,  tænker  jeg,  ikke  nødvendig  for  Folk,  der  fra  Fødslen 
er  havarerede.  Ingen  Opdragelsesanstalt  kmide  nogensinde 
lade  sig  bevæge  til  at  modtage  hende  som  Elev  —  paa  Grund 
af  det  passende,  tænker  jeg.  Og  Jacobus  havde  ikke  været  i 
Stand  til  at  sende  hende  nogetsteds  hen.  —  Hvorledes  kunde 
han  have  gjort  det?  Med  hvem?  Hvorhen?  Han  selv  var 
ikke  nok  af  en  Eventyrer  til  at  tænke  paa  at  nedsætte  sig 
noget  andet  Sted.  Hans  Lidenskab  havde  kastet  ham  i  Halen 
paa  en  Cirkus  op  og  ned  langs  fremmede  Kyster,  men  da  Stor- 
men var  forbi,  var  han  skamløst  drevet  tilbage  til  det  Sted, 
hvor  han,  forstødt  som  han  var  af  Samfundet,  endnu  be- 
standig vedblev  at  være  Jacobus  —  en  af  de  ældste  Familier 
paa  Øen,  ældre  endogsaa  end  de  franske. 

Der  maatte  have  været  en  Jacobus  dér  paa  den  Tid,  den 
sidste  Dronte  døde  .  .  .  Pigen  havde  ingenting  lært,  hun 
havde  aldrig  lyttet  til  en  almindelig  Samtale,  hun  vidste  in- 
genting, hun  havde  aldrig  hørt  noget.  Hun  kunde  ganske  vist 
læse;  men  alt  det  Læsestof,  som  nogensinde  naaede  til  hende, 
var  Aviserne,  som  blev  skaffet  til  Veje  til  Kaptajnernes  Væ- 

relse  i  Forretningen,  Jacobus  havde  den  Vane  af  og  til  at 
tage  disse  Blade  hjem  i  en  meget  tilsmudset  og  itureven  For- 
fatning. 

Da  hendes  Sjæl  ikke  kunde  fatte  Meningen  af  nogen  som 
helst  Anliggender,  som  blev  behandlet  dér,  undtagen  Politi- 
efterretninger og  Beretninger  om  Forbrydelser,  havde  hun 
dannet  sig  et  Begreb  om  den  civiliserede  Verden  som  en 
Skueplads  for  Mord,  Bortførelser,  Indbrudstyverier,  morde- 
riske Overfald  og  enhver  Slags  farlig  Voldsomhed.  England 
og  Frankrig,  Paris  og  London  (de  to  eneste  Byer,  som  hun 
syntes  at  have  hørt  om)  forekom  hende  at  være  Afgrunde  af 
Afskyeligheder,  rygende  af  Blod,  i  Modsætning  til  hendes  lille 
0,  hvor  Smaatyverier  var  omtrent  Maalestokken  for  gængse 
Misgerninger,  i  Forbindelse  af  og  til  med  en  eller  anden  mere 
udtalt  Forbrydelse  —  og  det  kun  mellem  de  indførte  Kuli- 
arbejdere paa  Sukkerplantagerne  eller  Negrene  i  Byen.  Men 
i  Europa  blev  disse  Ting  gjort  daglig  af  en  ondskabsfuld  Be- 
folkning af  hvide  Mænd,  mellem  hvem,  som  denne  frække, 
aristokratiske,  gamle  Frøken  Jacobus  fremhævede,  de  om- 
vandrende Søfolk,  hendes  prægtige  Faders  Kammerater,  var 
de  laveste  af  de  lave. 

Det  var  umuligt  at  bibringe  hende  en  Følelse  af  Forhold. 
Jeg  antager,  at  hun  forestillede  sig,  at  England  omtrent  var 
af  samme  Størrelse  som  Oceanets  Perle,  i  hvilket  Tilfælde  det 
sikkerligt  vilde  have  dampet  af  Blod  og  været  et  rent  Vrag 
af  plyndrede  Huse  fra  Ende  til  anden.  Man  kunde  ikke  gøre 
hende  begribeligt,  at  disse  Rædsler,  som  hun  nærede  sin 
Indbildningskraft  med,  tabte  sig  i  Massen  af  ordentligt  Liv 
ligesom  nogle  faa  Draaber  Blod  i  Oceanet.  Hun  rettede  et 
Øjeblik  det  uforstaaende  Blik  fra  sine  sanunenknebne  Øjne 
paa  mig  og  vendte  saa  sit  foragtelige,  pudrede  Ansigt  bort 
uden  et  Ord.  Hun  vilde  ikke  engang  gøre  sig  den  Ulejlighed 
at  trække  paa  Skuldrene. 

Paa  den  Tid  berettede  de  Pakker  Aviser,  som  var  bragt  af 
den  sidste  Postdamper,  en  Række  Forbrydelser  i  Londons 
East-End;  der  var  et  opsigtsvækkende  Tilfælde  af  Bortførelse 
i  Frankrig  og  en  smuk  Fremstilling  af  væbnet  Røveri  i  Au- 
stralien.   En  Eftermiddag,  da  jeg  gik  igennem   Spisestuen, 

hørte  jeg  Frøken  Jacobus  med  giftig  Forbitrelse  pibe  paa  Ve- 
randaen: „Jeg  véd  ikke,  hvad  det  er  for  Anslag,  din  prægtige 
Fader  er  ved  at  lave  sammen  med  den  Fyr.  Men  han  er 
netop  den  Slags  Mand,  som  er  i  Stand  til  at  føre  dig  langt 
bort  et  eller  andet  Sted  hen  og  saa  en  skøn  Dag  skære  Halsen 
over  paa  dig  for  at  faa  fat  i  dine  Penge." 

Der  var  godt  Halvdelen  af  Verandaens  Længde  mellem 
deres  Stole.  Jeg  kom  derud  og  satte  mig  rasende  ned  midt 
unellem  dem. 

„Ja,  det  er,  hvad  vi  gør  ved  Piger  i  Europa,"  begyndte  jeg 
i  en  barsk,  afgørende  Tone.  Jeg  tror,  Frøken  Jacobus  blev 
bragt  ud  af  Fatning  ved  min  pludselige  Tilsynekomst.  Jeg 
vendte  mig  imod  hende  med  kold  Glubskhed:  „Hvad  anstøde- 
lige, gamle  Kvinder  angaar,  bliver  de  først  kvalt  ganske  roligt 
og  saa  skaaret  i  smaa  Stykker  og  kastet  bort,  ét  Stykke  hist 
og  ét  Stykke  her.   De  forsvinder  — " 

Jeg  kan  ikke  gaa  saa  vidt  at  sige,  at  jeg  havde  for- 
skrækket hende.  Men  hun  var  forvirret  ved  min  Barskhed, 
og  det  saa  meget  mere,  fordi  jeg  altid  havde  tiltalt  hende  med 
en  Høflighed,  hun  ikke  fortjente.  Hendes  tykke,  strikkende 
Hænder  faldt  langsomt  ned  i  Skødet  paa  hende.  Hun  sagde 
ikke  et  Ord,  medens  jeg  stirrede  stift  paa  hende  med  streng 
Bestemthed.  Idet  jeg  saa  til  sidst  vendte  mig  bort  fra  hende, 
lagde  hun  sit  Arbejde  stille  ned  og  trak  sig  med  lydløse  Be- 
vægelser tilbage  fra  Verandaen.  Vist  er  det,  at  hun  for- 
svandt. 

Men  jeg  tænkte  ikke  paa  hende.  Jeg  sad  og  saå  paa  Pi- 
gen. Det  var  det,  jeg  kom  for  daglig;  forvirret,  skamfuld,  iv- 
rig, idet  jeg  i  hendes  Nærhed  havde  en  enestaaende  Følelse, 
som  jeg  hengav  mig  til  med  Frygt,  Selvforagt  og  dyb  For- 
nøjelse, som  om  det  var  en  hemmelig  Last,  der  var  bestemt 
til  at  ende  med  min  Ødelæggelse  ligesom  Vanen  til  et  eller 
andet  kemisk  Præparat,  der  ødelægger  og  nedværdiger  den, 
der  er  en  Slave  af  det. 

Jeg  betragtede  hende  fra  det  øverste  af  hendes  uordentlige 
Hoved  ned  over  Skulderens  yndige  Linie,  fulgte  Hoftens 
Krumning,  det  lange  Bens  indhyllede  Form  lige  ned  til  hen- 
des fine  Ankel  nedenfor  en  iturevet,  snavset  Garnering  og  saa 

langt  som  til  Spidsen  af  den  lurvede,  højhælede,  blaa  Tøffel, 
der  dinglede  paa  hendes  velskabte  Fod,  som  hun  bevægede  let 
med  hurtige,  nervøse  Stød,  som  om  hun  var  utaalmodig  over 
min  Nærværelse.  Og  i  de  tætvoksende  Blomsters  Duft  syntes 
jeg  at  indaande  hendes  særlige  og  uforklarlige  Tiltrækning, 
den  berusende  Duft  fra  Havens  til  Stadighed  ophidsede 
Fange. 

Jeg  saå  paa  hendes  afrundede  Hage,  Jacobushagen;  paa 
de  fulde,  røde  Læber,  som  surmulede  i  det  pudrede,  gustne 
Ansigt;  paa  Kindens  faste  Modellering  og  de  hvide  Stænk 
i  Haarene  i  de  lige,  mørke  Øjenbryn;  paa  de  langagtige  Øjne, 
et  indsnævret  Glimt  af  flydende  Hvidt  og  dybt,  ubevægeligt 
Sort,  med  deres  stadige  Stirren,  saa  tanketom  og  saa  aands- 
fraværende,  at  hun  syntes  at  stirre  paa  sit  eget,  ensomme 
Billede  i  et  fjernt  Spejl,  som  var  skjult  for  mit  Syn  iblandt 
Træerne. 

Og  uden  at  se  paa  mig,  med  Udseende,  som  om  hun 
talte  med  sig  selv,  spurgte  hun  pludseligt  med  den  lidt  barske 
og  dog  bløde  og  altid  forbitrede  Stemme: 

„Hvorfor  bliver  De  ved  at  komme  herhen?" 

„Hvorfor  jeg  bliver  ved  at  komme  herhen?"  gentog  jeg 
overrasket.  Jeg  kunde  ikke  have  sagt  hende  det.  Jeg  kunde 
ikke  engang  med  Oprigtighed  sige  mig  selv,  hvorfor  jeg 
kom  dér.  „Hvad  Nytte  er  det  til,  at  De  gør  et  saadant  Spørgs- 
maal?" 

„Det  er  ikke  til  nogen  Nytte,"  bemærkede  hun  foragteligt 
til  den  tomme  Luft,  med  Hagen  støttet  paa  Haanden,  den 
Haand,  som  aldrig  blev  udstrakt  til  nogen  Mand,  som  ingen 
nogensinde  havde  grebet  —  for  jeg  havde  kun  én  Gang  gre- 
bet hendes  Skulder  —  den  ædle,  fine,  noget  mandlige  Haand, 
for  hvilken  der  intet  i  Verden  var  at  gribe  fat  i.  Jeg  lod,  som 
jeg  var  spøgefuld. 

„Nej!  Men  bryder  De  Dem  i  Virkeligheden  om  at 
vide  del?" 

Hun  trak  trægt  paa  sine  prægtige  Skuldre,  fra  hvilke  det 
snavsede,  tynde  Overstykke  var  i  Færd  med  at  glide  bort. 

„Aa,  bryd  Dem  ikke  om  det  —  bryd  Dem  ikke  om  det!" 

Der  var  noget  ulmende  under  denne  trætte  Mine.     Hun 

forbitrede  mig  ved  den  Udæskning,  der  laa  i  hendes  Li- 
gegj'ldighed,  ved  noget  skuffende  og  udfordrende  i  selve 
hendes  Maner,  som  jeg  ønskede  at  gribe.  Jeg  sagde  barskt: 
„Hvorfor?     Tror  De  ikke,  jeg  vilde  sige  Dem  Sandheden?" 

Hendes  Øjne  gled  som  et  Sideblik  i  Retning  af  mig,  og 
hun  mumlede,  idet  hun  blot  bevægede  sine  fyldige,  surmu- 
lende Læber: 

„Jeg  tror  ikke.  De  vilde  driste  Dem  til  det." 

„Bilder  De  Dem  ind,  at  jeg  er  bange  for  Dem?  Hvad  i 
Alverden  .  .  .  Naa,  naar  alt  kommer  til  alt,  er  det  muligt, 
at  jeg  ikke  nøjagtigt  véd,  hvorfor  jeg  kommer  her.  Lad  os, 
med  Frøken  Jacobus,  sige,  at  det  ikke  er  for  noget  godt.  De 
synes  at  tro  de  oprørende  Ting,  hun  siger,  naar  De  endelig 
af  og  til  har  en  Bataille  med  hende." 

Hun  vrissede  ondskabsfuldt: 

„Hvem  skal  jeg  ellers  tro?" 

„Jeg  véd  det  ikke,"  maatte  jeg  tilstaa,  idet  jeg  pludseligt 
saå  hende  meget  hjælpeløs  og  ved  et  respektabelt  Samfunds 
Kendelse  fordømt  til  moralsk  Ensomhed.  „De  kimde  maaske 
tro  mig,  hvis  De  vilde." 

Hun  gjorde  en  ubetydelig  Bevægelse  og  spurgte  mig  straks 
med  en  Anstrengelse,  som  om  hun  foretog  et  Eksperiment: 

„Hvad  er  det  for  nogle  Forretninger  mellem  Dem  og 
Fader?" 

„Kender  De  ikke  Beskaffenheden  af  Deres  Faders  For- 
retning?    Naa!    Han  sælger  Proviant  til  Skibe." 

Hun  blev  igen  stiv  i  sin  sammenkrøbne  Stilling. 

„Det  er  ikke  det.  Hvad  er  det,  der  fører  Dem  herhen  —  til 
dette  Hus?" 

„Og  sæt  nu,  at  det  er  Dem,  —  De  vilde  ikke  kalde  det  For- 
retning? Vilde  De  vel?  Og  lad  os  nu  lade  det  Emne  falde. 
Det  er  til  ingen  Nytte.  Mit  Skib  vil  være  parat  til  at  sejle  i 
Overmorgen." 

Hun  mumlede  et  afgjort  forskrækket:  „Saa  snart",  og  idet 
hun  hurtigt  rejste  sig  op,  gik  hun  hen  til  det  lille  Bord  og 
skænkede  sig  et  Glas  Vand.  Hun  gik  med  hurtige  Skridt  og 
med  en  magelig  Svajen  af  hele  sin  unge  Skikkelse  oven- 
over Hofterne;  og  da  hun  gik  tæt  forbi  mig,  følte  jeg  med  li- 

fold  Styrke  Trylleriet  ved  den  særlige,  løfterige  Følelse,  jeg 
havde  faaet  for  Vane  at  søge  i  hendes  Nærhed.  Jeg  tænkte 
med  pludselig  Sorg,  at  dette  var  Enden  paa  det;  at  efter  endnu 
én  Dags  Forløb  vilde  jeg  ikke  længere  være  i  Stand  til  at 
komme  ud  paa  denne  Veranda,  sidde  paa  denne  Stol,  knar- 
vorn at  prøve  Smagen  af  Foragt  i  hendes  ugidelige  Stillinger, 
inddrikke  Udæskningen  i  hendes  foragtelige  Blikke  og  lytte 
til  de  afsnubbede,  uforskammede  Bemærkninger,  som  blev 
udtalte  med  den  haarde  og  forføreriske  Stemme.  Som  om 
min  inderste  Natur  var  blevet  forandret  ved  Virkningen  af 
en  eller  anden  moralsk  Gift,  følte  jeg  en  ynkelig  Frygt  for  at 
gaa  til  Søs. 

Jeg  maatte  øve  en  pludselig  Selvkontrol,  ligesom  man 
sætter  en  Bremse  paa,  for  at  forhindre  mig  selv  i  at  springe 
op,  gaa  omkring  med  lange  Skridt,  gestikulere  og  lave  en 
Scene.  Hvorfor?  Angaaende  hvad?  Jeg  havde  ingen  Idé 
om  det.  Det  var  netop  den  Lindring,  som  Voldsomheden 
skænker,  som  jeg  ønskede;  og  jeg  lænede  mig  mageligt  til- 
bage i  min  Stol,  idet  jeg  prøvede  at  fastholde  Smilet  paa 
mine  Læber,  dette  halvt  overbærende,  halvt  spottende  Smil, 
som  var  mit  Skjold  imod  hendes  Foragts  Pile  og  de  fornær- 
melige Udfald,  som  blev  udslynget  imod  mig  af  den  gamle 
Kvinde. 

Hun  drak  Vandet  i  ét  Drag  med  en  Begærlighed,  som  om 
hun  plagedes  af  en  rasende  Tørst,  og  lod  sig  falde  om  i  den 
nærmeste  Stol,  som  om  hun  var  yderlig  overvældet.  Hendes 
Holdning  ligesom  visse  Toner  i  hendes  Stemme  havde  noget 
m.andfolkeagtigt  ved  sig:  Knæene,  der  var  adskilte  i  det  vide 
Hylster,  de  foldede  Hænder,  der  hængte  ned  imellem  dem,  og 
Kroppen,  der  lænede  sig  fremad  med  sænket  Hoved.  Jeg 
stirrede  paa  den  tunge,  sorte  Rulle  af  sammensnoet  Haar. 
Den  var  uhyre  stor  og  kronede  det  bøjede  Hoved  med  en 
knugende  og  ringeagtet  Glorie.  De  fri  Haartotter  hang  lige 
ned.  Og  pludselig  bemærkede  jeg,  at  Pigen  skælvede  fra  Ho- 
ved til  Fod,  som  om  det  Glas  iskolde  Vand  havde  faaet  hende 
til  at  fryse  lige  ind  til  Knoglerne. 

„Hvad  er  der  nu  i  Vejen?"  sagde  jeg  opskræmt,  men  ikke 
i  nogen  meget  medfølende  Sindsstemning. 

Hun  rystede  paa  sit  bøjede,  overbelastede  Hoved  og  raabte 
med  kvalt  Stemme,  men  med  tiltagende  Modulation: 

„Gaa  bort!   Gaa  bort!   Gaa  bort!" 

Jeg  rejste  mig  saa  op  og  nærmede  mig  hende  med  en  be- 
synderlig Slags  Ængstelse.  Jeg  saå  ned  paa  hendes  runde, 
stærke  Hals  og  bøjede  mig  derpaa  dybt  nok  til  at  kigge  hende 
ind  i  Ansigtet.   Og  jeg  beg3^ndte  selv  at  skælve  lidt. 

„Hvad  i  Alverden  er  De  nu  blevet  gal  i  Hovedet  over. 
Frøken:  Bryd  Dem  ikke  om  det?" 

Hun  kastede  sig  voldsomt  bagover  med  Hovedet  over 
Stoleryggen..  Og  nu  var  det  hendes  glatte,  fyldige,  bankende 
Hals,  som  laa  udsat  for  min  forvildede  Stirren.  Hendes  Øjne 
var  næsten  lukkede,  blot  med  et  skrækkeligt,  hvidt  Glimt  un- 
der Øjelaagene,  som  om  hun  var  død. 

„Hvad  gaar  der  af  Dem?"  spurgte  jeg  med  Rædsel. 
„Hvad  er  det,  De  forskrækker  Dem  selv  med?" 

Hun  tog  sig  sammen,  idet  hendes  Øjne  nu  var  vidt 
opspærrede.  Den  tropiske  Eftermiddag  kastede  forlængede 
Skygger  paa  den  hede,  trætte  Jord,  Bolig  for  dunkle  Øn- 
sker, for  overspændte  Forhaabninger,  for  utænkelige  Rædsler. 

„Tag  Dem  det  ikke  nær!  Bryd  Dem  ikke  om  det!"  — 
Efter  et  Gisp  sagde  hun  saa  med  en  saa  frygtelig  Hurtighed, 
at  jeg  neppe  kunde  opfatte  de  forbavsende  Ord:  „For  hvis 
De  skulde  lukke  mig  inde  paa  et  tomt  Sted,  der  var  saa  glat 
over  det  hele  som  Fladen  af  min  Haand,  kunde  jeg  altid 
kvæle  mig  med  mit  Haar." 

Da  jeg  nærede  Tvivl  om,  at  jeg  havde  hørt  rigtigt,  lod  jeg 
et  Øjeblik  denne  ufattelige  Erklæring  synke  til  Bunds  i  mig. 
Det  er  altid  umuligt  at  gætte  sig  til  de  vilde  Tanker,  som 
passerer  gennem  Hovederne  paa  vore  Medskabninger.  Hvad 
for  uhyrlige  Forestillinger  om  Vold  kunde  have  boet  under 
den  lave  Pande  hos  den  Pige,  som  var  blevet  lært  til  at  be- 
tragte sin  Fader  som  „i  Stand  til  alting",  mere  som  en  Ulykke 
end  som  en  Skam,  øjensynligt  som  noget,  man  skulde  være 
forbitret  over  og  frygte  snarere  end  skamme  sig  over?  Hun 
syntes  i  Virkeligheden  lige  saa  uvidende  om  Skam  som  om 
noget  som  helst  andet  i  Verden,  men  i  hendes  Uvidenhed  an- 
tog hendes  Forbitrelse  og  Frygt  en  barnagtig  og  voldsom 
Skikkelse. 

Naturligvis  talte  hun  uden  at  kende  Værdien  af  Ord. 
Hvad  kunde  hun  vide  om  Død  —  hun,  som  ikke  kendte  no- 
get til  Liv?  Det  var  kun  som  et  Bevis  paa,  at  hun  var  ude 
af  sig  selv  af  en  eller  anden  afskyelig  Frygt,  at  denne  mærk- 
værdige Tale  havde  hevæget  mig  ikke  til  Medlidenhed,  men 
til  en  fortryllet,  rædselslagen  Forundring.  Jeg  havde  ingen 
Idé  om,  hvilken  Forestilling  hun  havde  om  sin  Fare.  En 
eller  anden  Slags  Bortførelse.  Det  var  slet  ikke  lunuligt, 
naar  man  betænkte  dette  afskyelige,  gamle  Kvindemenneskes 
Snak.  Maaske  mente  hun,  at  hun  kunde  blive  bortført  bun- 
den paa  Hænder  og  Fødder  og  endogsaa  kneblet.  Ved  denne 
Formodning  havde  jeg  en  Følelse,  som  om  Døren  til  en  Ovn 
var  blevet  aabnet  lige  foran  mig. 

„Paa  Ære!"  raabte  jeg.  „De  vil  ende  med  at  blive  forrykt, 
hvis  De  hører  efter  Deres  afskyelige,  gamle  Tante  — " 

Jeg  studerede  hendes  fortvivlede  Miner,  hendes  skælvende 
Læber.  Selv  hendes  Kinder  syntes  lidt  indfaldne.  Men  hvor- 
dan det  skulde  lykkes  mig,  hendes  ilde  ansete  Faders  Med- 
interessent,  den  „laveste  af  de  lave"  fra  det  forbryderske  Eu- 
ropa, at  berolige  hende,  havde  jeg  intet  Begreb  om.  Hun  var 
til  at  blive  rasende  over. 

„Du  milde  Gud!   Hvad  mener  De,  jeg  kan  gøre?" 

„Det  véd  jeg  ikke." 

Hendes  Hage  skælvede  synligt.  Og  hun  saå  paa  mig 
med  den  yderste  Opmærksomhed.  Jeg  gjorde  et  Skridt  nær- 
mere hen  til  hendes  Stol. 

„Jeg  skal  ikke  gøre  noget.  Det  lover  jeg  Dem.  Er  det  til- 
strækkeligt? Forstaar  De  det?  Jeg  skal  ikke  gøre  noget  som 
helst  af  nogen  Slags;  og  i  Overmorgen  er  jeg  borte." 

Hvad  andet  kunde  jeg  have  sagt?  Hun  syntes  at  ind- 
drikke mine  Ord  med  den  samme  tørstige  Begærlighed,  med 
hvilken  hun  havde  tømt  Vandglasset.  Hun  hviskede  skæl- 
vende, i  den  rørende  Tone,  jeg  én  Gang  før  havde  hørt  paa 
hendes  Læber,  og  som  gennemrislede  mig  igen  med  den  sam- 
me Sindsbevægelse: 

„Jeg  vilde  nok  tro  Dem.   Men  hvad  angaar  Far  — " 

„Gid  Pokker  havde  ham!"  Min  Sindsbevægelse  røbede  sig 

Freya  fra  de  syv  Øer.  •  5 

ved  Raaheden  i  min  Tone.  „Jeg  har  haft  nok  af  Deres  Fa- 
der. Er  De  saa  enfoldig  at  tro,  at  jeg  er  bange  for  ham? 
Han  kan  ikke  gøre  mig  noget." 

Alt  dette  lød  for  mig  svagt  overfor  hendes  Uvidenhed. 
Men  jeg  maa  slutte,  at  „Oprigtighedens  Tonefald",  som  Folk 
siger,  har  en  i  Virkeligheden  uimodstaaelig  Magt.  Virkningen 
oversteg  langt  mine  Forhaabninger  —  og  var  mig  endogsaa 
ufattelig.  At  holde  Øje  med  Forandringen  hos  Pigen  var 
ligesom  at  iagttage  et  Mirakel  —  den  gradvise,  men  hurtige 
Slappelse  af  hendes  spændte  Blik,  af  hendes  stivnede  Musk- 
ler, af  enhver  Fiber  i  hendes  Legeme.  Denne  sorte,  fastgroe- 
de Stirren,  i  hvilken  jeg  mere  end  én  Gang  havde  læst  en 
tragisk  Mening,  i  hvilken  jeg  havde  fundet  en  mørk  For- 
lokkelse, var  nu  fuldstændig  tom,  blottet  for  enhver  som  helst 
Bevidsthed,  og  bemærkede  ikke  engang  længere  min  Nærvæ- 
relse; den  var  blevet  en  Smule  søvnig  efter  Jacobusmanéren. 

Men  da  Mennesket  er  en  forstokket  Skabning,  saå  jeg,  i 
Stedet  for  at  glæde  mig  over  mit  fuldstændige  Held,  paa  det 
med  forbavsede  og  harmfulde  Øjne.  Der  var  noget  kynisk  i 
denne  utilslørede  Forandring,  den  sande  Jacobusskamløshed. 
Jeg  følte  mig,  som  om  jeg  var  blevet  bedraget  i  en  eller  an- 
den temmelig  indviklet  Forretning,  som  jeg  var  kommet  ind 
i  mod  mit  bedre  Skøn.  Ja,  bedraget  uden  noget  Hensyn  i 
det  mindste  til  Formerne  for  Sømmelighed. 

Med  en  rolig,  magelig  og  i  dens  Magelighed  smidig,  katte- 
agtig Bevægelse  rejste  hun  sig  fra  Stolen,  idet  hun  nu  paa  en 
saa  udæskende  Maade  oversaa  mig,  at  jeg  af  virkeligt  Raseri 
holdt  Stand  i  en  Afstand  af  mindre  end  en  Fod  fra  hende.  I 
al  Mag  og  rolig,  idet  hun  lige  overfor  mig  opførte  sig  med 
en  Persons  Ro,  der  er  alene  i  et  Værelse,  udstrakte  hun  sine 
smukke  Arme  med  knyttede  Hænder,  svajende  Legeme,  Ho- 
vedet kastet  lidt  tilbage,  idet  hun  foragteligt  frydede  sig  i  en 
Følelse  af  Befrielse,  og  idet  hun  lindrede  sine  Lemmer  i  Fri- 
hed efter  alle  disse  Dages  sammenkrøbne,  ubevægelige  Stil- 
linger, da  hun  havde  været  saa  rasende  og  saa  bange. 

Alt  dette  gjorde  hun  med  en  overlegen  Ligegyldighed,  som 
var  utrolig,  stødende,  forbitrende  ligesom  Utaknemlighed,  der 
er  fordoblet  ved  Forræderi.  * 


ET  SMIL  AF  LYKKEN  67 

Jeg  burde  maaske  være  blevet  smigret,  men  tværtimod 
voksede  min  Vrede.  Hendes  Bevægelse  for  at  passere  forbi 
mig,  som  om  jeg  var  en  Træstolpe  eller  et  Stykke  Bohave, 
denne  hensynsløse  Bevægelse  bragte  den  til  Toppmiktet. 

Jeg  vil  ikke  sige,  at  jeg  ikke  vidste,  hvad  jeg  gjorde,  men 
koldt  Overlæg  havde  sikkerlig  ikke  noget  at  gøre  med  den 
Omstændighed,  at  i  næste  Øjeblik  begge  mine  Arme  laa  rmidt 
om  Livet  paa  hende.  Det  var  en  uvilkaarlig  Handling,  saadan 
som  man  snapper  efter  noget,  der  falder  eller  forsøger  at 
undslippe;  og  det  havde  heller  ikke  nogen  hyklerisk  Venlig- 
hed ved  sig.  Hun  fik  ikke  Tid  til  at  udstøde  en  Lyd,  og  det 
første  Kys,  jeg  plantede  paa  hendes  tillukkede  Læber,  var 
stygt  nok  til  at  have  været  et  Bid. 

Hun  gjorde  ingen  Modstand,  og  naturligvis  standsede  jeg 
ikke  med  ét.  Hun  lod  mig  blive  ved,  ikke  som  om  hun  var 
livløs  —  jeg  følte  hende  dér  tæt  op  til  mig,  ung,  fuld  af  Kraft, 
af  Liv,  en  stærk,  ønskværdig  Skabning,  men  som  om  hun 
under  den  absolute  Forvisning  om  sin  Sikkerhed  ikke  i  mind- 
ste Maade  brød  sig  om,  hvad  jeg  gjorde  eller  ikke  gjorde. 
Da  vore  Ansigter  var  kommet  tæt  til  hinanden  under  denne 
Storm  af  hasarderede  Kærtegn,  saå  hendes  store,  sorte,  vidt 
aabne  Øjne  ind  i  mine,  uden  at  Pigen  sjmtes  enten  vred  eller 
glad  eller  bevæget  paa  nogen  Maade.  Under  dette  faste  Blik, 
som  upersonligt  syntes  at  holde  Øje  med  min  Galskab,  kunde 
jeg  opdage  en  let  Overraskelse,  maaske  —  intet  mere.  Jeg 
lod  det  regne  med  Kys  paa  hendes  Ansigt,  og  der  syntes  ikke 
at  være  nogen  Grund,  hvorfor  dette  ikke  skulde  blive  ved  for 
bestandig. 

Denne  Tanke  fo'r  igennem  Hovedet  paa  mig,  og  jeg  var  i 
Begreb  med  at  holde  op,  da  hun  lige  paa  én  Gnag  begyndte  at 
stritte  imod  med  en  pludselig  Voldsomhed,  som  næsten  øje- 
blikkelig befriede  hende,  hvad  der  genoplivede  min  For- 
bitrelse mod  hende,  i  Virkeligheden  et  vildt  Ønske  om  aldrig 
at  slippe  hende  mere.  Jeg  strammede  i  Tide  min  Omfav- 
nelse og  gispede:  „Nej!  —  De  gør  ikke!"  som  om  hun  var  min 
dødelige  Fjende.  Fra  hendes  Side  blev  der  ikke  sagt  et  Ord. 
Idet  hun  satte  Hænderne  imod  mit  Bryst,  stødte  hun  til  af  al 
Magt,  uden  at  det  lykkedes  hende  at  bryde  den  Kreds,  mine 

5* 

Arme  dannede.  Med  Undtagelse  af,  at  hun  nu  syntes  helt 
vaagen,  gav  hendes  Øjne  mig  ingen  som  helst  Ledetraad.  At 
mode  hendes  sorte  Stirren  var  som  at  se  ned  i  en  dyb  Brønd, 
og  jeg  var  fuldstændig  uforberedt  paa  hendes  forandrede 
Taktik.  I  Stedet  for  at  prøve  paa  at  rive  mine  Hænder 
fra  hinanden,  kastede  hun  sig  mod  mit  Bryst,  og  med  en 
nedadvendt,  bølgende,  slangeagtig  Bevægelse,  en  hurtig  gli- 
dende Dukning  kom  hun  glat  bort  fra  mig.  Det  gik  altsam- 
men meget  hurtigt;  jeg  saå  hende  samle  Slæbet  af  sin 
Kjole  op  og  ikke  meget  yndefuldt  løbe  hen  til  Døren  ved 
Enden  af  Verandaen.  Det  saå  ud  til,  at  hun  haltede  en  Smule 
—  og  saa  forsvandt  hun;  Døren  slog  saa  lydløst  i  bagved 
hende,  at  jeg  ikke  kunde  tro,  at  den  var  fuldstændig  lukket. 
Jeg  havde  en  bestemt  Mistanke  om,  at  hendes  sorte  Øje  var 
ved  Sprækken  for  at  passe  paa,  hvad  jeg  vilde  gøre.  Jeg 
kunde  ikke  bestemme  mig  til,  om  jeg  skulde  ryste  Næven  i 
den  Retning  eller  slænge  et  Kys  efter  hende. 


VI. 

Begge  Dele  vilde  have  været  fuldstændig  stemmende  med 
mine  Følelser.  Jeg  stirrede  paa  Døren,  idet  jeg  betænkte  mig, 
men  til  sidst  gjorde  jeg  ingen  af  Delene.  Paamindelsen  fra  en 
sjette  Sans  —  maaske  Følelsen  af  Brøde,  den  Følelse,  som 
altid  desværre  handler  for  sent  —  advarede  mig  om  at  se  mig 
omkring;  og  straks  blev  jeg  opmærksom  paa,  at  det  var  rime- 
ligt, at  Slutningen  af  denne  stormende  Episode  blev  en  Sag, 
som  voldte  levende  Ængstelse. 

Jacobus  stod  i  Døren  til  Spisestuen.  Hvor  længe  han  hav- 
de været  dér,  var  det  umuligt  at  gætte;  øg  idet  jeg  huskede 
paa  min  Kamp  med  Pigen,  tænkte  jeg,  han  maatte  have  væ- 
ret et  stumt  Vidne  dertil  fra  Begyndelsen  til  Enden.  Men 
denne  Antagelse  syntes  næsten  utrolig.  Maaske  havde  denne 
utilgængelige  Pige  hørt  ham  komme  ind  og  var  sluppen  bort 
i  Tide. 

Han  traadte  ud  paa  Verandaen  paa  sin  sædvanlige  Maade, 
med  tunge  Øjne  og  sammenpressede  Læber.  Jeg  forundrede 
mig  over  Pigens  Lighed  med  denne  Mand.    De  langagtige. 

ægyptiske  Øjne  og  en  tosset  Gudindes  lave  Pande  havde  hun 
fundet  i  Cirkusens  Savsmuld,  men  hele  Resten  af  Ansigtet, 
Tegningen  og  Modelleringen,  den  afrundede  Hage,  selve  Læ- 
berne —  alt  det  var  Jacobus,  forfinet,  mere  fuldendt,  mere 
udtryksfuldt. 

Hans  tylcke  Haand  faldt  med  Styrke  ned  og  greb  Ryggen 
af  en  let  Stol  (der  stod  flere  omkring  ham),  og  jeg  bemær- 
kede, at  der  højst  rimeligt  var  Udsigt  til  at  faa  Hove- 
det slaaet  i  Stykker  ved  Afslutningen  af  alt  dette.  Min 
Ydmygelse  var  overordentlig  stor.  Skandalen  vilde  være 
skrækkelig;  den  var  uundgaaelig.  Men  hvordan  jeg  skulde 
handle,  saaledes  at  jeg  tilfredsstillede  mig  selv,  vidste  jeg 
ikke.  Jeg  stillede  mig  i  Forsvarsstilling  og  saå  ham  i  ethvert 
Fald  lige  i  Øjnene.  Der  var  intet  andet  at  gøre.  Paa  én  Ting 
var  jeg  sikker,  at,  hvor  fræk  end  min  Holdning  var,  kunde 
den  aldrig  maale  sig  med  den  karakteristiske  Jacobusufor- 
skammethed. 

Han  sendte  mig  sit  melankolske,  sammensnerpede  Smil  og 
satte  sig  ned.  Jeg  tilstaar,  jeg  følte  mig  lettet.  Udsigten  til  at 
gaa  over  fra  Kys  til  Slag  havde  ikke  noget  særlig  tiltræk- 
kende ved  sig.  Maaske  —  maaske  havde  han  ikke  set  noget. 
Han  opførte  sig  som  sædvanligt,  men  han  havde  aldrig  før 
truffet  mig  alene  paa  Verandaen.  Hvis  han  havde  hentydet 
til  det,  hvis  han  havde  spurgt:  „Hvor  er  Alice?"  eller  noget 
lignende,  vilde  jeg  have  været  i  Stand  til  at  dømme  efter 
Tonen.  Han  vilde  ikke  give  mig  nogen  Lejlighed  til  det.  Den 
slaaende  Ejendommelighed  var,  at  han  endnu  aldrig  havde 
set  op  paa  mig.  „Han  véd  det,"  sagde  jeg  tillidsfuldt  til  mig 
selv.  Og  min  Foragt  for  ham  lindrede  min  Væmmelse  ved 
mig  selv. 

„De  kommer  tidligt  hjem,"  bemærkede  jeg. 

„Forholdene  er  meget  stille;  der  er  ingenting  at  gøre  i  For- 
retningen i  Dag,"  forklarede  han  med  nedslaaet  Mine. 

„Aa;  naa,  De  véd,  jeg  maa  af  Sted,"  sagde  jeg,  idet  jeg 
havde  Følelsen  af,  at  dette  maaske  var  det  bedste  at  gøre. 

„Ja,"  hviskede  han.    „I  Overmorgen." 

Det  var  ikke  det,  jeg  havde  ment;  men  da  han  vedhol- 
dende stirrede  paa  Gulvet,  fulgte  jeg  Retningen  af  hans  Blik. 

Under  den  absolute  Stilhed  i  Huset  stirrede  vi  paa  den  høj- 
hælede Tøffel,  som  Pigen  havde  tabt  paa  Flugten.  Vi  stir- 
rede. Den  laa  med  Bunden  i  Vejret. 

Efter  hvad  der  for  mig  syntes  at  være  en  meget  lang  Tid, 
rykkede  Jacobus  sin  Stol  fremad,  bøjede  sig  ned  med  ud- 
strakt Arm  og  samlede  den  op.  Den  saå  ud  som  en  ubetyde- 
lig Genstand  i  hans  store,  tykke  Hænder.  Det  var  i  Virke- 
ligheden ikke  en  Tøffel,  men  en  lav  Sko  af  blaat,  lakeret  Ge- 
deskind, som  var  skrubbet  og  lurvet.  Den  havde  Remme 
over  Vristen,  men  Pigen  stak  paa  sin  sjuskede  Maner  blot 
Fødderne  i.  Jacobus  løftede  Øjnene  fra  Skoen  for  at  se  paa 
mig. 

„Sid  ned.  Kaptajn,"  sagde  han  til  sidst  i  sin  dæmpede 
Tone. 

Som  om  Synet  af  Skoen  havde  fornyet  Fortryllelsen,  op- 
gav jeg  pludselig  Tanken  om  at  forlade  Huset  paa  staaende 
Fod.  Det  var  blevet  umuligt.  Jeg  satte  mig  ned  og  rettede 
Øjnene  paa  den  fortryllende  Genstand.  Jacobus  drejede  atter 
og  atter  sin  Datters  Sko  i  sine  tykke  Næver,  som  om  han 
studerede  den  Maade,  Tingesten  var  lavet  paa.  Han  betrag- 
tede en  Tid  den  tynde  Saal;  og  idet  han  derpaa  med  en 
aandsf raværende  Mine  kiggede  ind  i  den,  sagde  han: 

„Jeg  er  glad  ved,  jeg  traf  Dem  her.  Kaptajn." 

Jeg  besvarede  dette  med  et  Slags  Gr3mt,  idet  jeg  i  Smug 
holdt  Øje  med  ham.  Saa  tilføjede  jeg:  „De  vil  ikke  faa  meget 
mere  at  gøre  med  mig  nu." 

Han  var  endnu  bestandig  optaget  af  det  indvendige  af 
denne  Sko,  som  ogsaa  mine  Øjne  hvilede  paa. 

„Har  De  tænkt  mere  paa  denne  Forretning  med  Kartofler, 
som  jeg  talte  til  Dem  om  forleden  Dag?" 

„Nej,  jeg  har  ikke,"  svarede  jeg  mut.  Han  standsede  min 
Bevægelse  for  at  rejse  mig  op  ved  en  streng,  befalende  Be- 
vægelse af  den  Haand,  som  holdt  den  skæbnesvangre  Sko. 
Jeg  blev  siddende  og  saå  skarpt  paa  ham.  „De  véd,  jeg  gør 
ingen  Forretninger." 

„Det  burde  De,  Kaptajn.   Det  burde  De." 

Jeg  overvejede  Sagen.  Hvis  jeg  forlod  dette  Hus  nu,  vilde 
jeg  aldrig  se  Pigen  igen.    Og  jeg  følte,  at  jeg  maatte  se  hende 

én  Gang  til,  om  end  kun  et  øjeblik.  Det  var  en  Nødvendig- 
hed, som  man  ikke  kmide  snakke  sig  fra,  som  man  ikke 
kmide  lade  være  at  tage  Hensyn  til.  Nej,  jeg  ønskede  ikke  at 
gaa  min  Vej.  Jeg  ønskede  at  blive  for  endnu  en  Gang  at  op- 
leve den  besynderlige,  æggende  Følelse  og  det  ubestemte  Øn- 
ske, som  jeg  havde  vænnet  mig  til,  og  som  havde  faaet  mig 
—  netop  mig  af  alle  Mennesker  —  til  at  frygte  Udsigten  til  at 
gaa  til  Søs. 

„Hr.  Jacobus,"  udtalte  jeg  langsomt.  „Tror  De  virkelig,  at 
det  i  det  hele  taget,  og  naar  man  tager  forskellige  Ting  i  Betragt- 
ning —  jeg  mener  alting,  forstaar  De?  —  at  det  saa  vilde  være 
godt  for  mig  at  gøre  Forretning,  lad  os  sige,  med  Dem?" 

Jeg  ventede  en  lille  Stund.  Han  blev  ved  at  se  paa  Skoen, 
som  han  nu  holdt  sammenklemt  paa  Midten,  mens  den  slidte 
Taaspids  og  den  høje  Hæl  stak  frem  paa  hver  Side  af  hans 
svære  Næve. 

„Det  vil  nok  gaa  i  Orden,"  sagde  han,  idet  han  til  sidst  saå 
mig  lige  ind  i  Ansigtet. 

„Er  De  vis  paa  det?" 

„De  vil  finde  det  fuldstændig  i  sin  Rigtighed,  Kaptajn." 
Han  havde  udtalt  sine  sædvanlige  Talemaader  i  sin  sædvan- 
lige, rolige,  aandedrætsbesparende  Tone  og  udholdt  min  stren- 
ge, forskende  Stirren  uden  saa  meget  som  at  blinke. 

„Saa  lad  os  gøre  en  Forretning,"  sagde  jeg,  idet  jeg  vendte 
Skulderen  til  ham.   „Jeg  ser.  De  er  opsat  paa  det." 

Jeg  ønskede  ikke  nogen  aabenlys  Skandale,  men  jeg  men- 
te, at  ydre  Sømmelighed  undertiden  kan  købes  for  dyrt.  Jeg 
indbefattede  Jacobus,  mig  selv  og  hele  Befolkningen  paa 
Øen  under  den  samme  foragtelige  Modbydelighed,  som  om  vi 
havde  været  Parthavere  i  en  unobel  Forretning.  Og  det  gen- 
nemsigtige og  blaalige  Syn,  jeg  huskede  paa  Søen,  af  Ocea- 
nets Perle  i  tresindstyve  Miles  Afstand;  det  vidunderlige  ule- 
gemlige og  klare  Billede  af  den,  der  ligesom  var  fremkaldt 
ved  en  skøn  og  ren  Tryllekunst,  forvandlede  sig  ogsaa  til 
noget  gruopvækkende.  Var  det  den  Lykke,  dette  luftige  og 
sjældne  Syn  havde  gemt  for  mig  i  sit  haarde  Hjerte,  skjult 
ligesom  under  Skikkelsen  af  skønne  Drømme  og  Taager?  Var 
dette  min  Lykke? 

,Jeg  tænker"  —  Jacobus  lod  sig  pludselig  høre  efter,  hvad 
der  syntes  at  være  en  Tavshed,  der  var  anvendt  til  nedrige 
Betragtninger  —  „at  De  passende  kunde  tage  omtrent  tredive 
Tons.  Det  vilde  omtrent  være  det  rigtige  Kvantum,  Kap- 
tajn." 

„Vilde  det  det?  Det  rigtige  Kvantum!  Jeg  tør  sige,  det 
vilde  være  passende,  men  jeg  har  ikke  Penge  nok  til  det." 

Jeg  havde  aldrig  set  ham  saa  opildnet. 

„Nej!"  udbrød  han  i  et  Tonefald,  som  jeg  antog  skulde 
udtrykke  en  barsk  Trusel.  „Det  er  Skade."  Han  holdt  inde, 
og  uden  at  give  efter  spurgte  han  saa  med  skrækkelig  Lige- 
fremhed: „Hvor  mange  Penge  har  De,  Kaptajn?" 

Nu  var  det  min  Tur  at  se  ham  lige  i  Øjnene.  Det  gjorde 
jeg  og  nævnede  det  Beløb,  jeg  kunde  disponere  over.  Og  jeg 
bemærkede,  at  han  var  skuffet.  Han  overtænkte  det,  med  sit 
beregnende  Blik  fordybet  i  mit,  en  ret  lang  Tid,  før  han  i  en 
tankefuld  Tone  kom  frem  med  det  gridske  Forslag: 

„De  kunde  trække  noget  mere  fra  Deres  Befragtere.  Det 
vilde  være  ganske  let.  Kaptajn." 

„Nej.  Jeg  kunde  ikke,"  svarede  jeg  i  en  kort  Tone.  „Jeg 
har  trukket  min  Gage  til  Dato,  og  desuden  er  Skibets  Regn- 
skab afsluttet." 

Jeg  var  ved  at  blive  rasende.  Jeg  vedblev:  „Og  jeg  vil  sige 
Dem  noget:  Selv  om  jeg  kunde,  saa  vilde  jeg  ikke."  —  Idet 
jeg  saa  kastede  al  Tilbageholdenhed  bort,  tilføjede  jeg:  „De 
er  i  lidt  for  høj  Grad  en  Jacobus,  Hr.  Jacobus." 

Tonen  alene  var  fornærmelig  nok,  men  han  vedblev  at  være 
rolig,  kun  en  Smule  raadvild,  indtil  der  syntes  at  dæmre  no- 
get for  ham;  men  det  uvante  Lys  i  hans  Øjne  døde  øjeblilike- 
lig  bort.  Som  en  Jacobus  paa  sit  Hjemsted  kunde  det,  som 
en  simpel  Skipper  fandt  for  godt  at  sige,  ikke  røre  ham.  Ud- 
skud som  han  var.  Som  Skibshandler  kunde  han  finde  sig  i 
alt.  Alt,  hvad  jeg  fik  ud  af  hans  Mumlen,  var  et  ubestemt  — 
„fuldstændig  korrekt",  hvilket  —  efter  min  Betragtning  i  det 
mindste  —  i  Grunden  var  mere  skammelig  falsk  end  noget 
andet  kunde  have  været.  Men  jeg  huskede  —  jeg  havde  al- 
drig glemt  det  —  at  jeg  maatte  se  Pigen.  Det  var  ikl<:e  min 
Mening  at  gaa.  Det  var  min  Mening  at  blive  i  Huset,  til  jeg 
havde  set  hende  én  Gang  til. 

„Se  her!"  sagde  jeg  til  sidst.  „Jeg  skal  sige  Dem,  hvad  jeg 
vil  gøre.  Jeg  vil  tage  saa  mange  af  Deres  forbistrede  Kar- 
tofler, som  jeg  kan  købe  for  mine  Penge,  paa  den  Betingelse, 
at  De  straks  gaar  ned  til  Pakhuset  for  at  faa  dem  ladet  i 
Prammen  og  sendt  langs  Skibssiden  ufortøvet.  Tag  Faktu- 
raen og  en  underskreven  Kvittering  med  Dem.  Her  er  Nøglen 
til  min  Pult.    Giv  den  til  Burns.   Han  vil  betale  Dem." 

Han  rejste  sig  fra  sin  Stol,  før  jeg  var  færdig  med  at  tale, 
men  han  afslog  at  tage  Nøglen.  Burns  vilde  aldrig  gøre  det. 
Han  vilde  ikke  engang  holde  af  at  bede  ham  om  det. 

„Godt  da,"  sagde  jeg,  idet  jeg  skødesløst  betragtede  ham, 
„saa  er  der  ikke  andet  for,  Hr.  Jacobus,  end  at  De  maa  vente 
om  Bord,  indtil  jeg  kommer  for  at  afgøre  Sagen  med  Dem." 

„Det  ordner  sig  nok.  Kaptajn.    Jeg  vil  gaa  straks." 

Han  syntes  i  Forlegenhed  med,  hvad  han  skulde  gøre  med 
Pigens  Sko,  som  han  endnu  holdt  i  Næven.  Til  sidst  lagde 
han  den,  idet  han  saå  sløvt  paa  mig,  ned  paa  Stolen,  hvorfra 
han  havde  rejst  sig. 

„Og  De,  Kaptajn?  Vil  De  ikke  ogsaa  komme  med,  netop 
for  at  se  efter  .  .  ." 

„Gør  ingen  Ophævelser  for  mig.  Jeg  skal  nok  tage  Vare 
paa  mig  selv." 

Han  blev  staaende  forvirret  et  Øjeblik,  som  om  han  for- 
søgte at  forstaa  det,  og  saa  syntes  hans  fyndige:  „Sikkerlig, 
sikkerlig,  Kaptajn",  at  være  Resultatet  af  en  pludselig  Tanke. 
Hans  svære  Bryst  arbejdede.  Var  det  et  Suk?  Da  han  gik  ud 
for  at  faa  disse  Kartofler  af  Sted  i  en  Fart,  saå  han  slet  ikke 
tilbage  efter  mig. 

Jeg  ventede,  indtil  Lyden  af  hans  Fodtrin  var  døet  bort 
fra  Spisestuen,  og  jeg  ventede  lidt  længere.  Idet  jeg  saa 
vendte  mig  mod  den  fjerne  Dør,  lod  jeg  Stemmen  lyde  højt 
hen  gennem  Verandaen: 

„Alice!" 

Der  var  intet,  som  svarede  mig,  ikke  engang  en  Bevæ- 
gelse bagved  Døren.  Jacobus'  Hus  kunde  gerne  være  blevet 
tømt  til  mig,  for  at  jeg  kunde  gøre  mig  det  bekvemt  i  det. 
Jeg  raabte  ikke  igen.  Jeg  havde  mærket  en  stor  Modløshed 
hos  mig.    Jeg  var  sjælelig  udmattet,  moralsk  nedslaaet.    Jeg 

vendte  mig  igen  mod  Haven,  idet  jeg  satte  mig  ned  med  Al- 
buerne vidt  fra  hinanden  paa  den  lave  Balustrade  og  støttede 
Hovedet  med  Hænderne. 

Omkring  mig  faldt  Aftenen  nu  paa.  Skyggerne  blev  læn- 
gere og  dybere  og  forenede  sig  til  et  Tusmørke,  i  hvil- 
ket Bloimsterbedene  glødede  som  farvede  Emmer,  Pust  af 
tung  Vellugt  naaede  til  mig,  som  om  Skumringen  paa  denne 
Halvkugle  kun  var  et  Tempels  Dunkelhed  og  Haven  et  uhyre 
Røgelsekar,  der  svingede  foran  Stjernernes  Alter.  Blomster- 
nes Farver  blev  dybere  og  mistede  deres  Glød  den  ene  efter 
den  anden. 

Da  jeg  drejede  Hovedet  ved  en  ubetydelig  Støj,  viste  Pigen 
sig  for  mig  meget  høj  og  smækker,  idet  hun  gik  fremad  med 
en  svajende  Hinken,  en  glidende  og  ujævn  Bevægelse,  som 
endte  med,  at  hendes  skyggeagtige  Skikkelse  sank  ned  i  den 
dybe  og  lave  Stol.  Og  jeg  véd  ikke,  hvorfor  eller  hvorfra  jeg 
fik  det  Indtryk,  at  hun  var  kommet  for  sent.  Hun  burde  have 
vist  sig  ved  mit  Raab.  Det  burde  hun  .  .  .  Det  var,  som 
om  en  udmærket  Lejlighed  var  blevet  forsømt. 

Jeg  rejste  mig  og  tog  Plads  tæt  ved  hende  næsten  lige 
overfor  hendes  Lænestol.  Hendes  stadig  misfornøjede  Stem- 
me tiltalte  mig  straks  foragteligt: 

„De  er  her  endnu." 

Jeg  anslog  en  dæmpet  Tone. 

„De  er  kommet  frem  til  sidst." 

„Jeg  kom  for  at  se  efter  min  Sko  —  før  de  bringer  Ly- 
sene ind." 

Det  var  hendes  haarde,  forlokkende  Hvisken,  dæmpet  og 
ikke  meget  rolig,  men  dens  sagte  Skælven  sendte  ingen  Bæ- 
ven igennem  mig  nu.  Jeg  kunde  kun  skelne  hendes  Ansigts 
Oval,  hendes  ubedækkede  Hals,  det  lange,  hvid«  Glimt  fra 
hendes  Øjne.  Hun  var  hemmelighedsfuld  nok.  Hendes  Hæn- 
der hvilede  paa  Stolearmene.  Men  hvor  var  den  hemmelig- 
hedsfulde og  æggende  Følelse,  der  var  som  Duften  af  hen- 
des blomsterlignende  Ungdom?  Jeg  sagde  roligt:  „Jeg  har 
Deres  Sko  her."  —  Hun  gav  ikke  en  Lyd  fra  sig,  og  jeg  ved- 
blev: „De  maa  helst  række  mig  Deres  Fod;  saa  skal  jeg  sætte 
den  paa  for  Dem." 

Hun  gjorde  ingen  Bevægelse.  Jeg  bøjede  mig  dybt  ned 
og  følte  mig  for  efter  hendes  Fod  under  Garneringerne  paa 
Kjolen.  Hun  trak  den  ikke  til  sig,  og  jeg  satte  Skoen  paa  og 
knappede  Remmen  over  Vristen.  Det  var  en  livløs  Fod.  Jeg 
satte  den  varsomt  ned  paa  Gulvet. 

„Hvis  De  knappede  Remmen,  vilde  De  ikke  tabe  Deres 
Sko,  Frøken  „Bryd  Dem  ikke  om  det","  sagde  jeg,  idet  jeg 
forsøgte  at  være  spøgefuld  uden  Overbevisning.  Jeg  havde 
en  Følelse,  der  mere  lignede  Jamren  over  den  tabte  Illusion 
om  et  ubestemt  Ønske  og  over  den  pludselige  Overbevisning, 
at  jeg  aldrig  igen  nær  ved  hende  vilde  finde  den  besynder- 
lige, halvt  onde,  halvt  ømme  Følelse,  som  havde  givet  saa 
mange  Dage  sin  bitre  Smag,  som  havde  ladet  hende  vise  sig 
tragisk  og  løfterig,  ynkværdig  og  udfordrende.  Det  var  alt- 
sammen forbi. 

„Det  var  Deres  Fader,  som  samlede  den  op,"  sagde  jeg, 
idet  jeg  mente,  at  hun  lige  saa  godt  kunde  faa  Sagen 
at  vide. 

„Jeg  er  ikke  bange  for  Fader  —  naar  han  er  paa  egen 
Haand,"  erklærede  hun  med  Foragt. 

„Aa,  det  er  kun  i  Forbindelse  med  hans  ilde  ansete  Kam- 
merater, frerrimede,  „Pak  fra  Europa",  som  Deres  indtagende 
Tante  eller  Grandtante  siger  —  Mænd  som  jeg  for  Eksem- 
pel —  at  De  .  .  ." 

„Jeg  er  ikke  bange  for  Dem,"  stødte  hun  frem. 

„Det  er,  fordi  De  ikke  véd,  at  jeg  nu  er  ved  at  gøre  For- 
retninger med  Deres  Fader.  Ja,  jeg  er  virkelig  ved  at  gøre 
nøjagtigt,  hvad  han  ønsker,  jeg  skal  gøre.  Jeg  har  brudt  mit 
Løfte  til  Dem.  Det  er  den  Slags  Mand,  jeg  er.  Og  er  De  nu 
ikke  bange?  Hvis  De  tror,  hvad  denne  kære,  sandfærdige, 
gamle  Dame  siger,  burde  De  være  det." 

Det  var  med  uventet,  betonet  Blidhed,  at  hun  forsikrede: 

„Nej.  Jeg  er  ikke  bange."  Hun  betænkte  sig  .  .  .  „Ikke 
nu." 

„Ganske  rigtigt.  Det  behøver  De  ikke  at  være.  Jeg  vil 
ikke  faa  Dem  at  se  igen,  før  jeg  stikker  i  Søen."  Jeg  rejste 
mig  op  og  stod  tæt  ved  hendes  Stol.  „Men  jeg  vil  ofte  tænke 
paa  Dem  i  denne  gamle  Have,  naar  De  bevæger  Dem  under 

Træerne  derovre  og  spadserer  imellem  disse  pragtfulde  Blom- 
sterbede.   De  maa  elske  denne  Have  — " 

„Jeg  elsker  ingenting." 

Jeg  hørte  i  hendes  gnavne  Tone  det  svage  Ekko  af  den 
forbitret  tragiske  Tone,  som  jeg  engang  havde  fmidet  saa 
æggende.  Men  det  lod  mig  være  ubevæget  med  Undtagelse  af 
en  pludselig  og  træt  Overbevisning  om  Tomheden  af  alle  Ting 
i  Verden. 

„Farvel,  Alice,"  sagde  jeg. 

Hun  svarede  ikke,  hun  rørte  sig  ikke.  Blot  at  tage  hende 
i  Haanden,  trykke  den  og  gaa  bort  syntes  umuligt,  næsten 
upassende.  Jeg  bøjede  mig  uden  Hast  og  trykkede  Læberne 
mod  hendes  glatte  Pande.  Det  var  det  Øjeblik,  da  jeg  med 
en  Slags  Rædsel  klart  fattede  min  fuldstændige  Adskillelse 
fra  den  ulykkelige  Skabning.  Og  idet  jeg  dvælede  ved  denne 
grusomme  Selverkendelse,  følte  jeg  den  lette  Berøring  af 
hendes  Arme,  der  mat  lagde  sig  om  Halsen  paa  mig,  og  mod- 
tog et  hastigt,  kejtet,  hasarderet  Kys,  som  forfejlede  mine 
Læber.  Nej!  Hun  var  ikke  bange;  men  det  gjorde  ikke  læn- 
gere noget  Indtryk  paa  mig.  Hendes  Arme  gled  langsomt  ned 
fra  min  Hals,  hun  gav  ingen  Lyd  fra  sig,  den  lave  Kurve- 
lænestol knagede  let;  kun  en  Følelse  af  min  Værdighed  for- 
hindrede mig  i  hovedkulds  at  flygte  fra  denne  katastrofale 
Aabenbarelse. 

Jeg  gik  langsomt  igennem  Spisestuen.  Jeg  tænkte:  Hun 
sidder  og  lytter  efter  mine  Fodtrin;  hun  kan  ikke  andet;  hun 
vil  høre  mig  aabne  og  lukke  den  Dør.  Og  jeg  lukkede  den 
saa  varsomt  efter  mig,  som  om  jeg  havde  været  en  Tyv,  der 
trak  sig  tilbage  med  sit  uretmæssige  Bytte.  Under  denne  sni- 
gende Handling  følte  jeg  det  sidste  Anfald  af  Sindsbevægelse 
i  det  Hus  ved  Tanken  om.  Pigen,  jeg  havde  forladt,  mens  hun 
sad  dér  i  Mørket  med  sit  svære  Haar  og  sine  tomme  Øjne, 
der  var  sorte  som  Natten  selv,  stirrende  ud  i  den  muromheg- 
nede  Have,  der  var  tavs,  varm  og  vellugtende  af  Duften  af 
fængslede  Blomster,  der  som  hun  selv  var  tabt  for  Synet  i 
en  Verden,  som  var  begravet  i  Mørke. 

De  snævre,  daarligt  oplyste,  landlige  Gader,  jeg  kendte  saa 
godt  paa  Vejen  til  Havnen,  var  overordentlig    rolige.     Jeg 

følte  i  Hjertet,  at  jo  længere  man  vover  sig  ud,  desto  bedre 
forstaar  man,  hvorledes  alt  i  Livet  er  hverdagsagtigt,  kort  og 
tomt;  at  det  er  ved  at  søge  det  ukendte  i  vore  Følelser,  at  vi 
opdager,  hvor  middelmaadige  vore  Forsøg  er,  og  hvor  rask 
de  bliver  besejrede! 

Jacobus'  Baadmand  ventede  ved  Trappen  med  en  usæd- 
vanlig Mine  af  Beredvillighed.  Han  satte  mig  over  til  Ski- 
bet, men  kom  ikke  med  sit  fortrolige:  „God  Aften,  Sir," 
og  i  Stedet  for  at  sætte  af  straks  blev  han  ved  at  holde  fast 
ved  Lejderen. 

Jeg  var  tusind  Mile  borte  fra  Handelsaflærer,  da  paa  den 
m.ørke  Skanse  Hr.  Burns  ligefrem  styrtede  løs  paa  mig 
stammende  af  Ophidselse.  Han  havde  ude  af  sig  selv  i  Ti- 
mevis skridtet  op  og  ned  ad  Dækket,  idet  han  ventede  paa 
min  Ankomst.  Lige  før  Solnedgang  var  en  Pram  ladet  med 
Kartofler  kommet  paa  Siden  af  Skibet  med  den  fede  Skibs- 
handler selv  siddende  paa  Sækkedyngen.  Han  var  nu  klæbet 
ubevægelig  fast  i  Kahytten.  Hvad  var  Meningen  med  det 
hele?  Jeg  havde  da  vel  ikke  købt  .  ,  . 

„Jo,  Hr.  Burns,  det  har  jeg,"  afbrød  jeg  ham.  Han  var  ved 
at  begynde  paa  at  lave  fortvivlede  Fagter,  da  jeg  ogsaa 
standsede  det  ved  at  give  ham  Nøglen  til  min  Pult  og  bede 
ham  i  en  Tone,  som  ikke  tilstedte  nogen  Diskussion,  at  gaa 
ned  straks,  betale  Hr.  Jacobus'  Regning  og  sende  ham  bort 
fra  Skibet. 

„Jeg  ønsker  ikke  at  se  ham,"  tilstod  jeg  aabent,  idet  jeg 
klatrede  op  ad  Lejderen.  Jeg  følte  mig  overordentlig  træt. 
Idet  jeg  sank  ned  paa  Bænken  ved  Skylightet,  gav  jeg  mig 
til  ørkesløst  at  stirre  paa  Lysene  omkring  paa  Kajen  og  paa 
den  sorte  Masse  af  Bjerget  paa  Sydsiden  af  Havnen.  Jeg 
hørte  ikke  Jacobus  forlade  Skibet  med  hver  eneste  Sovereign 
af  mine  rede  Penge  i  sin  Lomme.  Jeg  hørte  ikke  noget  som 
helst,  før  Hr.  Burns  lang  Tid  efter,  ude  af  Stand  til  at  be- 
herske sig  længere,  trængte  sig  ind  paa  mig  med  sine  latter- 
ligt vrede  Beklagelser  over  min  Svaghed  og  Godmodighed. 

„Naturligvis  er  der  en  Mængde  Plads  i  Agterlugen.  Men 
de  er  sikre  paa  at  blive  raadne  dernede.  Naa!  Jeg  har  aldrig 
hørt  Mage  .  .  .  sytten  Tons!  Jeg  tænker,  jeg  maa  hejse 
Krammet  om  Bord  allerførst  i  Morgen  tidlig." 

„Det  tænker  jeg.  De  maa.  Med  mindre  De  kaster  dem  over 
Bord.  Men  jeg  er  bange  for,  at  det  kan  De  ikke  gøre.  Jeg 
vilde  ikke  selv  bryde  mig  om  det,  men  det  er  forbudt  at  kaste 
Snavs  i  Havnen,  véd  De." 

„Det  er  det  sandeste  Ord,  Sir,  De  har  sagt  i  mange  Dage 
—  Snavs.  Det  er  just,  hvad  jeg  venter,  de  er.  Næsten  fir- 
sindstyve gode  Guldsovereigns  borte;  Deres  Pengeskuffe  er 
fejet  fuldstændig  ren,  Sir.  Gud  straffe  mig,  om  jeg  for- 
staar  det." 

Da  det  var  umuligt  at  kaste  det  rette  Lys  over  denne  Han- 
delsforretning, overlod  jeg  ham  til  hans  Beklagelser  under 
Indtrykket  af,  at  jeg  var  en  haabløs  Tosse.  Den  næste  Dag 
gik  jeg  ikke  i  Land.  Af  én  Grund;  jeg  havde  ingen  Penge  at 
gaa  i  Land  med  —  nej,  ikke  nok  til  at  købe  en  Cigaret  for. 
Jacobus  havde  gjort  rent  Bord.  Men  det  var  ikke  den  eneste 
Grund.  Oceanets  Perle  var  i  nogle  faa  korte  Timer  blevet 
mig  forhadt.  Og  jeg  ønskede  ikke  at  møde  nogen.  Min  Ag- 
telse havde  lidt.  Jeg  vidste,  at  jeg  var  Genstand  for  uvenlige 
og  sarkastiske  Bemærkninger. 

Den  følgende  Morgen  ved  Daggry,  netop  da  vore  Agterfor- 
tøjninger var  blevet  kastet  los,  og  Bugserbaaden  slæbte  os  ud 
mellem  Bøjerne,  saå  jeg  Jacobus  staaende  oprejst  i  sin  Baad. 
Negeren  trak  haardt  paa  Aarerne.  Forskellige  Kurve  med 
Proviant  til  Skibe  var  stuvet  ned  imellem  Tofterne.  Alices 
Fader  var  i  Færd  med  at  gaa  sin  Morgenrunde.  Hans  Ansigt 
var  roligt  og  venligt.  Han  løftede  Armen  og  raabte  noget  med 
stor  Hjertelighed.  Men  hans  Stemme  var  af  den  Slags,  som 
ikke  høres  ret  langt,  alt,  hvad  jeg  svagt  kunde  opfange  eller 
snarere  gætte  mig  til,  var  Ordene:  „Næste  Gang"  og  „fuld- 
stændig korrekt".  Og  det  var  kun  disse  sidste,  jeg  var  sikker 
paa.  Og  idet  jeg  kun  skødesløst  løftede  Armen  til  Svar,  vendte 
jeg  mig  bort.  Jeg  var  temmelig  fortrydelig  over  den  udviste 
Fortrolighed.  Havde  jeg  ikke  endelig  gjort  Regnskabet  op  med 
ham  ved  Hjælp  af  denne  Kartoffelhandel? 

Da  dette  er  en  Havnehistorie,  er  det  ikke  min  Hensigt  at 
tale  om  vor  Overrejse.  Jeg  var  glad  nok  ved  at  være  paa 
Søen,  men  ikke  med  gamle  Dages  Glæde.  Tidligere  havde 
jeg  ingen  Erindringer  at  føre  bort  med  mig.   Jeg  var  i  Be- 

siddeise  af  Sømænds  velsignede  Glemsomhed,  den  naturlige  og 
uovervindelige  Glemsomhed,  som  ligner  Enfoldighed  i  saa 
høj  Grad,  at  den  forhindrer  Selvprøvelse.  Nu  erindrede  jeg 
imidlertid  Pigen.  I  de  første,  faa  Dage  stillede  jeg  stadig 
Spørgsmaal  til  mig  selv  med  Hensyn  til  Beskaffenheden  af 
Omstændigheder  og  Følelser,  der  var  forbundne  med  hendes 
Person  og  med  min  Opførsel. 

Og  jeg  maa  ogsaa  sige,  at  Hr.  Burns'  utaalelige  Hurlum- 
hej med  disse  Kartofler  ikke  var  beregnet  paa  at  faa  mig  til 
at  glemme  den  Rolle,  jeg  havde  spillet.  Han  saå  paa  det  som 
en  ren  Handelsforretning  af  en  særlig  taabelig  Slags,  og  hans 
Hengivenhed  —  hvis  det  var  Hengivenhed  og  ikke  ren  Ond- 
skab, som  jeg  inden  lang  Tid  kom  til  at  betragte  det  —  ind- 
gav ham  en  Iver  efter  at  bringe  mit  Tab  saa  langt  ned  som 
muligt.  Aa,  ja!  Han  tog  Vare  paa  disse  afskyelige  Kartofler, 
saa  det  forslog  noget,  som  Talemaaden  lyder. 

Stadigvæk  var  der  en  Talje  over  Agterlugen,  og  stadigvæk 
var  Vagtholdet  paa  Dækket  i  Færd  med  at  hejse  en  eller  an- 
den Del  af  denne  Masse  Kartofler  op,  sprede  dem  ud,  sortere 
dem,  komme  dem  i  Sækkene  og  fire  dem  ned  igen.  Mit  Køb 
med  alle  dets  fj ernestliggende  Forbindelser,  baade  aandelige 
og  synlige  —  Haven  med  Blomster  og  Dufte,  Pigen  med  hen- 
des æggende  Foragt  og  hendes  tragiske  Ensomhed  som  en 
haabløs  forskudt  —  blev  stadigvæk  svunget  foran  Øjnene  paa 
mig  Tusinder  af  Mile  hen  over  det  aabne  Hav.  Og  som  om 
det  skete  ved  en  satanisk  Forfinelse  af  Ironi,  blev  det  ledsaget 
af  en  aldeles  forfærdelig  Lugt.  Pust  fra  raadnende  Kartofler 
forfulgte  mig  paa  Halvdækket,  de  blandede  sig  med  mine 
Tanker,  med  min  Føde  og  forgiftede  selve  mine  Drømme. 
De  dannede  en  Atmosfære  af  Fordærvelse  for  Skibet. 

Jeg  gjorde  Hr.  Burns  Forestillinger  angaaende  denne  over- 
drevne Omhu.  Jeg  vilde  have  været  vel  fornøjet  med  at  skalke 
Lugen  til  og  lade  dem  blive  ødelagt  under  Dækket. 

Det  vilde  maaske  have  været  mindre  heldigt.  De  skrække- 
lige Uddunstninger  kunde  maaske  have  paavirket  Smagen 
af  Sukkerladningen.  De  syntes  stærke  nok  til  at  forpeste 
selve  Jernbeslagene.  I  Tilgift  gjorde  Hr.  Burns  det  til  et  per- 
sonligt Anliggende.   Han  forsikrede  mig,  at  han  vidste,  hvor- 

dan  man  skulde  behandle  en  Ladning  Kartofler  paa  Søen  — 
han  havde  været  i  den  Forretning  som  Dreng,  sagde  han.  Det 
var  hans  Mening  at  gøre  mit  Tab  saa  lille  som  muligt.  Dels 
paa  Grund  af  hans  Hengivenhed  —  det  maa  have  været  Hen- 
givenhed —  dels  paa  Grund  af  hans  Forfængelighed  turde  jeg 
virkelig  ikke  give  ham  Ordre  til  at  kaste  min  Handelsspekula- 
tion  over  Bord.  Jeg  tror,  at  han  rent  ud  vilde  have  nægtet  at 
adlyde  min  lovlige  Befaling.  Der  vilde  være  blevet  skabt  en 
uhørt  og  komisk  Situation,  som  jeg  ikke  følte  mig  stærk  nok 
til  at  behandle.  At  det  faldt  ind  med  daarligt  Vejr,  hil- 
ste jeg  velkommen,  som  ingen  Sømand  nogensinde  havde 
gjort.  Da  jeg  til  sidst  lagde  bi  for  at  tage  Lodsen  om  Bord 
udenfor  Port  Philip  Heads,  havde  Agterlugen  ikke  været  aab- 
net  i  mere  end  en  Uge,  og  jeg  kunde  gerne  have  troet,  at  der 
aldrig  nogensinde  havde  været  saadan  en  Ting  som  en  Kar- 
toffel om  Bord. 

Det  var  en  afskyelig  Dag,  raa,  buldrende,  med  store  Byger 
af  Vind  og  Regn.  Lodsen,  en  munter  Fyr,  holdt  Øje  med  Ski- 
bet og  snakkede  med  mig,  idet  Vandet  løb  af  ham  fra  Ho- 
ved til  Fod;  og  jo  tungere  Skylregnen  piskede  paa,  desto 
mere  fornøjet  syntes  han  at  være  med  sig  selv  og  med  alting 
rundt  omkring  sig.  Han  gned  sine  vaade  Hænder  med  en 
Tilfredshed,  som  for  mig,  der  havde  været  udsat  for  den  Slags 
i  adskillige  Dage  og  Nætter,  syntes  uforstaaelig  hos  nogen 
ikke  i  Vandet  levende  Skabning. 

„De  synes  at  sætte  Pris  paa  at  blive  vaad.  Lods,"  bemær- 
kede jeg. 

Han  havde  et  lille  Stykke  Jord  omkring  sit  Hus  i  For- 
staden, og  det  var  sin  Have,  han  stod  og  tænkte  paa.  Ved 
Lyden  af  Ordet  Have,  som  vi  ikke  havde  hørt  om  eller  talt 
om  i  saa  mange  Dage,  havde  jeg  en  Drøm  om  pragtfulde 
Blomster,  sød  Vellugt  og  om  en  Pigeskikkelse,  som  laa  sam- 
menkrøben i  en  Lænestol.  Ja,  det  var  en  bestemt  Sindsbevæ- 
gelse, som  brød  ind  i  den  Fred,  jeg  havde  fundet  under  min 
Ansvarligheds  søvnløse  Ængstelse  i  en  Uge  med  farligt  og 
slemt  Vejr.  Kolonien,  forklarede  Lodsen,  havde  lidt  under  en 
eksempelløs  Tørke.  Dette  var  den  første  anstændige  Draabe 
Vand,  de  havde  haft  i  syv  Maaneder.   Rodfrugterne  var  øde- 

lagt.  Og  idet  han  lod,  som  om  det  kom  ganske  tilfældigt,  men 
dog  med  synlig  Interesse,  spurgte  han  mig,  om  jeg  maaske 
havde  nogle  Kartofler  at  undvære. 

Kartofler!  Det  var  lykkedes  mig  at  glemme  dem.  I  Løbet 
af  et  Øjeblik  følte  jeg  mig  kastet  ud  i  Demoralisation  lige 
op  til  Halsen.  Hr.  Burns  stod  og  gjorde  Øjne  til  mig  bag 
Lodsens  Ryg. 

Til  sidst  fik  han  en  Ton  og  betalte  ti  Pimd  for  den.  Det 
var  to  Gange  Prisen  for  min  Handel  med  Jacobus.  Begær- 
lighedens Aand  vaagnede  i  mig.  Den  Aften  i  Havnen,  før 
jeg  gik  i  Seng,  lagde  Galajen  fra  Toldboden  til  ved  Skibet. 
Medens  de  underordnede  Personer  forseglede  Lastrummene, 
tog  den  Funktionær,  som  havde  Kommandoen,  mig  paa  en 
fortrolig  Maade  til  Side.  „Hør  engang.  Kaptajn,  De  har  da 
ikke  tilfældigvis  nogle  Kartofler  at  sælge?" 

Tydeligvis  var  der  Kartoffelnød  i  Landet.  Jeg  lod  ham 
faa  en  Ton  for  tolv  Pund,  og  han  gik  glad  bort.  Den  Nat 
drømte  jeg  om  en  Dynge  Guld  i  Skikkelse  af  en  Grav,  hvori 
en  Pige  var  begravet,  og  jeg  vaagnede  op  haardhudet  af 
Gridskhed.  Da  jeg  besøgte  min  Skibsmæglers  Kontor,  skød 
denne  Mand,  efter  at  de  sædvanlige  Forretninger  var  afgjorte, 
sin  Briller  op  paa  Panden. 

„Jeg  sad  og  tænkte  paa.  Kaptajn,  at,  da  De  kommer  fra 
Oceanets  Perle,  kunde  De  maaske  have  nogle  Kartofler  at 
sælge." 

Jeg  sagde  skødesløst:  „Aa,  ja,  jeg  kunde  nok  undvære  en 
Ton  til  Dem.   Femten  Pund." 

Han  udbrød:  ,J)et  maa  jeg  sige!"  Men  efter  at  han  havde 
studeret  mit  Ansigt  en  lille  Tid,  gik  han  ind  paa  mine  Betin- 
gelser med  en  svag  Grimasse.  Det  ser  ud  til,  at  disse  Folk 
ikke  kunde  eksistere  uden  Kartofler.  Det  kunde  jeg.  Jeg  øn- 
skede ikke  at  se  en  Kartoffel,  saa  længe  jeg  levede;  men 
Vindesygens  Djævel  havde  besat  mig.  Hvordan  Efterretnin- 
gen kom  omkring,  véd  jeg  ikke,  men  da  jeg  vendte  tilbage 
om  Bord  temmeligt  sent,  fandt  jeg  en  lille  Gruppe  Mænd  af 
Grønthandlertypen  drivende  i  Kulen,  mens  Hr.  Bums  over- 
modig spadserede  frem  og  tilbage  paa  Skansen  og  triumfe- 
rende holdt  Øje  med  dem.  De  var  kommet  for  at  købe  Kartofler. 

Freya  fra  de  syv  øer.  6 

„Disse  Fyre  har  ventet  her  i  Solen  i  Timevis,"  hviskede 
Hr.  Burns  opildnet  til  mig.  „De  har  drukket  Vandfustagen 
tør.   Forspild  nu  ikke  Deres  Chancer.    De  er  for  godmodig." 

Jeg  valgte  en  Mand  med  tykke  Ben  og  en  Mand,  som  ske- 
lede med  det  ene  Øje,  til  at  forhandle  med,  ganske  simpelt, 
fordi  de  var  let  at  skelne  fra  de  andre. 

„De  har  vel  Pengene  hos  Dem?"  spurgte  jeg,  før  jeg  tog  dem 
med  ned  i  Kahytten. 

„Ja,  Sir,"  svarede  de  med  én  Mund,  idet  de  klaske- 
de sig  paa  Lommerne.  Jeg  syntes  godt  om  deres  rolige  og 
bestemte  Væsen.  Længe  før  Dagen  var  forbi,  var  alle  Kar- 
toflerne solgt  for  omtrent  tre  Gange  den  Pris,  jeg  havde  be- 
talt for  dem.  Hr.  Burns,  som  var  febrilsk  og  hoverende,  gra- 
tulerede sig  selv  i  Anledning  af  sin  dygtige  Omsorg  for  min 
Handelsspekulation,  men  lod  tydelig  forstaa,  at  jeg  burde 
have  faaet  mere  ud  af  det. 

Den  Nat  sov  jeg  ikke  rigtig  godt.  Jeg  tænkte  paa  Jacobus 
afbrudt  og  stødvis  mellem  Brudstykker  af  Drømme,  som  an- 
gik forstødte  Personer,  som  led  Nød  paa  en  øde  0  bedækket 
med  Blomster.  Det  var  overordentlig  ubehageligt.  Om  Mor- 
genen satte  jeg  mig  træt  og  uforfrisket  ned  og  skrev  et  langt 
Brev  til  mine  Redere,  idet  jeg  sendte  dem  en  omhyggelig  ud- 
tænkt Plan  til  Skibets  Anvendelse  i  Østen  og  omkring  i  de 
kinesiske  Have  i  de  næste  to  Aar.  Jeg  anvendte  Dagen  til 
dette  Arbejde  og  følte  mig  noget  mere  i  Fred,  da  det  var 
gjort. 

Deres  Svar  kom  efter  passende  Tids  Forløb.  Mit  Projekt 
gjorde  et  stærkt  Indtryk  paa  dem;  men  i  Betragtning  af,  at 
Rejsen  til  Trods  for  den  uheldige  Vanskelighed  med  Sæk- 
kene (som  de  stolede  paa,  at  jeg  vilde  vide,  hvordan  jeg  skul- 
de gardere  mig  imod  i  Fremtiden)  viste  et  meget  smukt  Ud- 
bytte, mente  de,  at  det  vilde  være  det  bedste  at  holde  Skibet  i 
Sukkerhandelen  —  i  det  mindste  i  Øjeblikket. 

Jeg  vendte  Bladet  og  læste  videre. 

„Vi  har  haft  et  Brev  fra  vor  gode  Ven,  Hr.  Jacobus.  Vi  er 
glade  ved  at  se,  hvor  godt  De  er  kommet  ud  af  det  med  ham; 
for  ikke  at  tale  om  hans  Hjælp  i  den  ulykkelige  Sag  med 
Sækkene,  skriver  han  til  os,  at  skulde  det  lykkes  Dem  ved  at 

udvise  den  størst  mulige  Hurtighed  at  føre  Skibet  tilbage  tid- 
ligt i  Sæsonen,  vilde  han  være  i  Stand  til  at  give  os  en  god 
Fragt.  Vi  nærer  ingen  Tvivl  om,  at  Deres  bedste  Bestræbel- 
ser o.  s.  V.,  o.   s.  V." 

Jeg  lod  Brevet  falde  ned  og  sad  en  lang  Tid  ubevægelig. 
Saa  skrev  jeg  mit  Svar  (det  var  kun  kort)  og  gik  selv  i  Land 
for  at  lægge  det  i  Postkassen.  Men  jeg  passerede  én  Post- 
kasse, saa  én  til,  og  til  sidst  befandt  jeg  mig  spadserende  op 
ad  Collins  Street  endnu  bestandig  med  Brevet  i  Lommen  — 
ved  Siden  af  mit  Hjerte.  Collins  Street  Klokken  fire  om  Ef- 
termiddagen er  ikke  just  nogen  mennesketom  Ørken;  men  jeg 
havde  aldrig  følt  mig  mere  isoleret  fra  Resten  af  Menneske- 
heden, end  da  jeg  den  Dag  spadserede  op  ad  dens  overfyldte 
Fortov,  idet  jeg  førte  en  fortvivlet  Kamp  med  mine  Tanker 
og  allerede  følte  mig  overvundet. 

Der  kom  et  Øjeblik,  da  den  skrækkelige  Vedhængenhed 
hos  Jacobus,  Manden  med  én  Lidenskab  og  én  Tanke,  fore- 
kom mig  næsten  heroisk.  Han  havde  ikke  opgivet  mig.  Han 
var  igen  gaaet  til  sin  afskyelige  Broder.  Og  saa  forekom  han 
mig  selv  at  være  afskyelig.  Var  det  for  hans  egen  Skyld  eller 
for  den  stakkels  Piges  Skyld?  Og  ved  denne  sidste  An- 
tagelse forfærdede  Erindringen  mig  om  Kysset,  som  forfej- 
lede mine  Læber;  for  hvad  han  end  havde  set  eller  gættet  sig 
til  eller  sat  i  Vove,  kendte  han  intet  til  det.  Med  mindre  Pi- 
gen havde  sagt  ham  det.  Hvordan  kunde  jeg  vende  tilbage 
for  med  mit  kolde  Aandepust  at  faa  denne  skæbnesvangre 
Gnist  til  at  blusse  op.  Nej,  nej,  dette  kolde  Kys  maatte  der 
betales  for  med  fuld  Pris. 

Ved  den  første  Postkasse,  jeg  kom  til,  standsede  jeg,  og 
idet  jeg  rakte  Haanden  ned  i  min  Brystlomme,  tog  jeg  Brevet 
frem  —  det  var,  som  om  jeg  var  ved  at  rive  selve  mit  Hjerte 
ud  af  Livet  —  og  lod  det  falde  gennem  Sprækken.  Saa  gik 
jeg  lige  om  Bord. 

Jeg  undredes  over,  hvad  for  Drømme  jeg  vilde  have  den 
Nat;  men  Udfaldet  blev,  at  jeg  aldeles  ikke  sov.  Ved  Fro- 
kosten underrettede  jeg  Hr.  Burns  om,  at  jeg  havde  opgivet 
min  Kommando. 

Han  lod  Kniv  og  Gaffel  falde  og  saå  paa  mig  med 
Harme. 

„Har  De!    Jeg  troede.  De  elskede  Skibet." 

,J)et  gør  jeg,  Burns,"  sagde  jeg.  ,Men  Sagen  er,  at  det 
indiske  Ocean  og  alt,  hvad  der  er  i  det,  har  tabt  sin  Tillok- 
kelse for  mig.  Jeg  gaar  hjem  som  Passager  gennem  Suez- 
kanalen." 

„Alt,  hvad  der  er  i  det,"  gentog  han  vredt.  „Jeg  har  aldrig 
hørt  nogen  sige  saadant  noget.  Og  for  at  sige  Dem  Sandhe- 
den, Sir,  hele  den  Tid,  vi  har  været  sammen,  er  jeg  al- 
drig ganske  blevet  klog  paa  Dem.  Hvad  er  ét  Ocean  mere 
end  et  andet?    Tillokkelse,  ja,  saamænd!" 

Han  var  mig  virkelig  hengiven,  tror  jeg.  Men  han  fattede 
Mod,  da  jeg  sagde  ham,  at  jeg  havde  anbefalet  ham  til  at 
blive  min  Efterfølger. 

„I  ethvert  Fald,"  bemærkede  han,  „lad  Folk  sige,  hvad  de 
vil,  saa  har  denne  Jacobus  gjort  Dem  en  Tjeneste.  Jeg  maa 
indrømme,  at  denne  Kartoflelf  or  retning  har  betalt  sig  over- 
maade  godt.    Naturligvis,  hvis  De  blot  havde  .  .  ." 

„Ja,  Hr.  Burns,"  afbrød  jeg  ham.  „Rigtig  et  Smil  af 
Lykken." 

Men  jeg  kunde  ikke  sige  ham,  at  det  nu  var  i  Færd  med 
at  drive  mig  ud  af  det  Skib,  jeg  havde  lært  at  elske.  Og  da 
jeg  sad  med  et  tungt  Hjerte  ved  denne  Adskillelse,  idet  jeg 
saå  alle  mine  Planer  ødelagt  og  min  beskedne  Fremtid  bragt 
i  Fare  —  for  denne  Kommando  var  som  Foden  i  Stigbøjlen 
for  en  ung  Mand  —  saa  opgav  han  for  første  Gang  fuldstæn- 
dig sin  kritiske  Holdning. 

„Et  vidunderligt  Held!"  sagde  han. 


DEN  HEMMELIGE  PARTHAVER 

En  Episode  fra  Kysten. 

I. 

PAA  min  højre  Haand  var  der  Rækker  af  Fiskepæle,  der  lig- 
nede et  hemmelighedsfuldt  System  af  halvt  oversvømmede 
Bambusgærder,  der  var  uforstaaeligt  i  dets  Inddeling  af  Om- 
raadet  for  tropiske  Fiske  og  brøstfældigt  af  Udseende,  som 
om  det  var  opgivet  for  bestandig  af  en  eller  anden  omvan- 
drende Stamme  af  Fiskere,  som  nu  var  draget  til  den  anden 
Ende  af  Oceanet,  for  der  var  intet  Tegn  til  menneskelig  Be- 
boelse, saa  langt  man  kunde  øjne.  Til  venstre  laa  der  en 
Gruppe  golde  Smaaøer,  der  mindede  om  Ruiner  af  Sten- 
mure, Taarne  og  Blokhuse,  og  som  havde  deres  Grundvolde 
befæstede  i  et  blaat  Hav,  der  selv  saå  ud  til  at  være  fast,  saa 
stille  og  støt  laa  det  neden  under  mine  Fødder;  selv  Lys- 
kastet fra  den  nedgaaende  Sol  skinnede  roligt  uden  den  liv- 
lige Funklen,  som  fortæller  om  en  umærkelig  Krusning  af 
Vandet.  Og  da  jeg  drejede  Hovedet  for  at  kaste  et  Afskeds- 
blik  paa  Bugserbaaden,  som  netop  havde  forladt  os,  da  vi  var 
forankrede  udenfor  Barren,  saå  jeg  den  flade  Kysts  lige  Li- 
nie gaa  i  ét  med  det  rolige  Hav,  Rand  ved  Rand,  med  en 
fuldkommen  og  umærkelig  Forening,  til  ét  jævnt  halvt  brunt 
halvt  blaat  Gulv  under  Himlens  uhyre  Kuppel.  Svarende  i 
deres  Ubetydelighed  til  de  smaa  Øer  paa  Havet  markerede 
de  to  smaa  Træklynger,  én  paa  hver  Side,  Mundingen  af  Flo- 
den Meinam,  den  eneste  Fejl  i  den  ellers  fejlfri  Sammenføj- 
ning, som  vi  lige  havde  forladt  paa  det  første,  forberedende 
Stadium  af  vor  Hjemrejse.  Og  langt  tilbage  paa  Sletten  inde 
i  Landet  var  en  slørre  og  højere  Masse,  den  Lund,  som  om- 
gav den   store   Paknam-Pagode,   den   eneste   Ting,  hvorpaa 

Øjet  kunde  hvile  efter  dets  forgæves  Forsøg  paa  at  udforske 
Horisontens  ensformige  Omraade.  Hist  og  her  fremhævede 
Glimt  ligesom  af  nogle  faa  spredte  Stykker  Sølv  den  store 
Flods  Bugtninger;  og  paa  den  nærmeste  af  dem,  lige  indenfor 
Barren  forsvandt  Bugserbaaden,  der  dampede  lige  ind  i  Lan- 
det, for  mit  Syn  med  Skrog  og  Skorsten  og  Master,  som  om 
den  ufølsomme  Jord  havde  opslugt  den  uden  nogen  An- 
strengelse, uden  en  Jordrystelse.  Mit  Øje  fulgte  den  lette  Sky, 
dens  Røg  dannede,  snart  hist,  snart  her,  ovenover  Sletten,  sva- 
rende til  Strømmens  afvigende  Krumninger,  men  stadig  sva- 
gere og  længere  borte,  indtil  jeg  til  sidst  tabte  den  af  Syne 
bagved  den  store  Pagodes  bueformede  Høj.  Og  saa  var  jeg 
alene  med  mit  Skib,  forankret  i  Bunden  af  Bugten  ved 
Siam. 

Det  flød  dér  paa  Udgangspunktet  for  en  lang  Rejse,  me- 
get roligt  i  en  umaadelig  Stilhed,  idet  Skyggerne  af  dets 
Rundholter  blev  kastet  langt  mod  Øst  af  den  nedgaaende  Sol. 
1  det  Øjeblik  var  jeg  alene  paa  Dækket.  Der  hørtes  ikke  en 
Lyd  om  Bord  —  og  rundt  om  os  var  der  ingenting,  som 
rørte  sig,  ingenting,  som  var  levende,  ikke  en  Kano  paa  Van- 
det, ikke  en  Fugl  i  Luften,  ikke  en  Sky  paa  Himlen.  Under 
denne  aandeløse  Pause  paa  Tærskelen  til  en  lang  Rejse  syntes 
vi  at  være  i  Færd  med  at  udmaale  vor  Skikkethed  til  et  langt 
og  vanskeligt  Foretagende,  det  foreskrevne  Arbejde  for  begge 
vore  Liv,  som  skulde  gennemføres  fjernt  fra  alle  menneske- 
lige Øjne  med  kun  Himmelen  og  Havet  til  Tilskuere  og  Dom- 
mere. 

Der  maa  have  været  et  skærende  Lys  i  Luften,  som  greb 
forstyrrende  ind  i  éns  Syn,  eftersom  det  først  var,  lige  før 
Solen  gik  bort,  at  mine  omstrejfende  Øjne  hinsides  den  høje- 
ste Ryg  af  Hovedøen  i  Gruppen  skelnede  noget,  som  gjorde 
Ende  paa  den  Højtidelighed,  der  knytter  sig  til  fuldstændig 
Ensomhed.  Strømmen  af  Mørke  bølgede  hurtigt  frem;  og  med 
tropisk  Pludselighed  traadte  en  Sværm  af  Stjerner  frem  oven- 
over den  mørke  Jord,  mens  jeg  endnu  tøvede  med  Haanden 
hvilende  let  paa  Rælingen  af  mit  Skib,  som  om  det  var  paa 
Skulderen  af  en  fortrolig  Ven.  Men  idet  hele  denne  Mængde 
af  Himmellegemer  stirrede  ned  paa  én,  var  Velværet  ved  et 

roligt  Fællesskab  med  Skibet  borte  for  bestandig.  Og  der 
hørtes  ogsaa  forstyrrende  Lyde  paa  denne  Tid  —  Stemmer  og 
Fodtrin  forude;  Hovmesteren  fløj  af  Sted  henover  Hoved- 
dækket, en  med  Travlhed  tjenende  Aand;  en  Klokke  ringede 
ivrigt  under  Halvdækket  .  .  . 

Jeg  fandt  mine  to  Officerer  ventende  paa  mig  tæt  ved  Af- 
tensbordet i  den  oplyste  Spisekahyt.  Vi  satte  os  straks  ned, 
og  idet  jeg  øste  op  til  Førstestyrmanden,  sagde  jeg: 

„Har  De  lagt  Mærke  til,  at  der  ligger  et  Skib  for  Anker 
indenfor  Øerne?  Jeg  saå  dets  Mastetoppe  over  Bjergaasen, 
dengang  Solen  gik  ned." 

Han  løftede  hurtigt  sit  enfoldige  Ansigt,  der  var  overlæs- 
set med  en  skrækkelig  Vækst  af  Kindskæg,  og  udstødte  sine 
sædvanlige  Udbrud:  „Gud  forbarme  sig!  Det  er  da  vel  ikke 
muligt!" 

Min  Andenstyrmand  var  en  rundkindet,  tavs,  ung  Mand, 
mere  alvorlig,  tænkte  jeg,  end  man  skulde  vente  efter  hans 
Alder;  men  da  vore  Øjne  tilfældigvis  mødtes,  opdagede  jeg  en 
let  Dirren  ved  hans  Læber.  Jeg  saå  straks  ned.  Det  var  ikke 
min  Sag  at  opmuntre  Spottelyst  om  Bord  paa  mit  Skib.  Det 
maa  ogsaa  siges,  at  jeg  kendte  meget  lidt  til  mine  Officerer. 
Som  Følge  af  visse  Begivenheder  uden  nogen  særlig  Betyd- 
ning undtagen  for  mig  selv  havde  jeg  faaet  Kommandoen 
kun  fjorten  Dage  i  Forvejen.  Heller  ikke  kendte  jeg  meget  til 
Mandskabet  forude.  Alle  disse  Folk  havde  været  sammen  i 
atten  Maaneder  eller  saa  omtrent,  og  jeg  indtog  Stillingen  som 
den  eneste  fremmede  om  Bord.  Jeg  omtaler  dette,  fordi  det 
har  nogen  Forbindelse  med  det,  som  skal  følge  efter.  Men 
hvad  jeg  følte  mest,  var,  at  jeg  var  fremmed  for  Skibet; 
og  hvis  hele  Sandheden  skal  siges,  var  jeg  noget  af  en  frem- 
med for  mig  selv.  Som  den  yngste  Mand  om  Bord  (med 
Undtagelse  af  Andenstyrmand)  og  endnu  uprøvet  i  en  Stil- 
ling med  den  fuldeste  Ansvarlighed  var  jeg  villig  til  at  lade 
de  andres  Dygtighed  gælde  for  indrømmet.  De  behøvede 
ganske  simpelt  kun  at  være  i  Stand  til  at  udføre  deres  Ar- 
bejder; men  jeg  undredes  over,  hvor  vidt  jeg  vilde  vise  mig 
at  være  tro  mod  den  ideelle  Opfattelse  af  éns  egen  Personlig- 
hed, som  enhver  Mand  hemmeligt  opstiller  for  sig  selv. 


88  JOSEPH  CONRAD 

Imidlertid  var  Førstestyrmand  med  en  næsten  synlig 
Virkning  af  et  Medarbejderskab  mellem  hans  runde  Øjne  og 
frygtelige  Kindskæg  i  Færd  med  at  udvikle  en  Teori  angaa- 
ende  det  forankrede  Skib.  Hans  fremherskende  Træk  var  at 
tage  alle  Ting  under  alvorlig  Overvejelse.  Han  var  af  en 
samvitighedsfuld  Sindsbeskaffenhed.  Som  han  plejede  at 
sige,  holdt  han  af  „at  gøre  sig  Regnskab"  for  praktisk  talt 
alt,  hvad  der  kom  paa  hans  Vej,  ned  til  en  elendig  Skorpion, 
han  havde  fundet  i  sin  Kahyt  en  Uge  i  Forvejen.  Grunden 
til  denne  Skorpions  Tilstedeværelse  —  hvordan  den  kom  om 
Bord  og  kom  til  at  vælge  hans  Kahyt  snarere  end  Spisekam- 
ret (som  var  et  mørkt  Sted  og  mere,  hvad  en  Skorpion  vilde 
have  Forkærlighed  for),  og  hvordan  i  Alverden  det  lykkedes 
den  at  drukne  sig  i  Blækhuset  paa  hans  Skrivepult  —  havde 
beskæftiget  ham  undelig  meget.  Skibet  indenfor  Øerne  var 
meget  lettere  at  gøre  Regnskab  for;  og  netop  da  vi  var  ved 
at  rejse  os  fra  Bordet,  kom  han  med  sin  Erklæring.  Det  var, 
tvivlede  han  ikke  om,  et  Skib  hjemmefra,  der  nylig  var  an- 
kommet. Rimeligvis  stak  det  for  dybt  til  at  komme  over 
Barren,  undtagen  naar  Floden  var  paa  det  højeste.  Derfor 
gik  det  ind  i  denne  naturlige  Havn  for  at  vente  nogle  faa 
Dage  fremfor  at  blive  paa  en  aaben  Red. 

„Det  er  Tilfældet,"  bekræftede  Andenstyrmand  pludselig  i 
sin  lidt  hæse  Tone.  „Det  stikker  over  ij\e  Fod.  Det  er  Ski- 
bet Sephora  af  Liverpool  med  en  Ladning  Kul.  Hundrede  og 
treogtjrve  Dage  fra  KardifE." 

Vi  saå  med  Forbavselse  paa  ham. 

„Skipperen  paa  Bugserbaaden  fortalte  mig  det,  da  han 
kom  om  Bord  efter  Deres  Breve,"  forklarede  den  unge  Mand.. 
„Han  venter  at  slæbe  det  op  ad  Floden  i  Overmorgen." 

Efter  at  han  saaledes  havde  overvældet  os  med  Udstræk- 
ningen af  sine  Oplysninger,  smuttede  han  ud  af  Kahytten. 

Styrmanden  bemærkede  med  Beklagelse,  at  han  „ikke 
kunde  gøre  sig  Rede  for  den  unge  Fyrs  Luner".  Hvad  der  for- 
hindrede ham  i  at  fortælle  os  alting  om  det  straks,  ønskede 
han  nok  at  vide. 

Jeg  holdt  ham  tilbage,  da  han  var  i  Færd  med  at  gaa. 
De  sidste  to  Dage  havde  Mandskabet  haft  meget  haardt  Ar- 

bejde,  og  Natten  forud  havde  de  faaet  meget  lidt  Søvn.  Jeg 
følte  pinligt,  at  jeg  —  en  fremmed  —  var  i  Begreb  med  at 
gøre  noget  usædvanligt,  naar  jeg  gav  ham  Ordre  til  at  lade 
alle  Mand  gaa  til  Køjs  uden  at  sætte  en  Ankervagt.  Jeg  fo- 
reslog selv  at  blive  paa  Dækket  til  Klokken  ét  eller  saa  om- 
trent. Jeg  vilde  faa  Andenstyrmand  til  at  afløse  mig  ved  det 
Klokkeslet. 

„Han  vil  purre  Kokken  og  Forvalteren  Klokken  fire," 
sluttede  jeg,  „og  saa  purre  Dem.  Naturligvis  vil  vi  ved  det 
ringeste  Tegn  paa  nogen  Slags  Vind  have  Mandskabet  op  og 
straks  give  os  paa  Vej." 

Han  skjulte  sin  Forbavselse.  „Meget  vel.  Sir."  —  Uden- 
for Kahytten  rakte  han  Hovedet  ind  ad  Andenstyrmands  Dør 
for  at  underrette  ham  om  mit  uhørte  Indfald  selv  at  paatage 
mig  en  fem  Timers  Ankervagt.  Jeg  hørte  den  anden  van- 
tro hæve  Stemmen  —  „Hvad  for  noget?  Kaptajnen  selv?"  — 
Saa  kom  der  nogle  flere,  mumlende  Bemærkninger,  en  Dør  blev 
lukket  og  saa  én  til.  Nogle  Øjeblikke  efter  gik  jeg  op  paa  Dækket. 

Min  Fremmedhed,  som  havde  gjort  mig  søvnløs,  havde 
tilskyndet  til  dette  paafaldende  Arrangement,  som  om  jeg 
havde  ventet  i  disse  Nattens  ensomme  Timer  at  komme  paa 
en  god  Fod  med  Skibet,  som  jeg  ikke  kendte  noget  til,  og  som 
var  bemandet  med  Mænd,  om  hvem  jeg  kun  vidste  meget  lidt 
mere.  Da  Skibet  havde  ligget  fortøjet  langs  med  et  Bol- 
værk, opfyldt  som  alle  Skibe  i  Havn  med  et  Virvar  af  de  for- 
skelligste Ting,  oversvømmet  af  uvedkommende  Landkrab- 
ber, havde  jeg  endnu  neppe  set  det  ordentlig.  Nu,  da  det  laa 
klargjort  til  at  stikke  i  Søen,  sjoites  Udstrækningen  af  dets 
Hoveddæk  mig  meget  smukt  i  Stjerneskinnet.  Meget  smukt, 
meget  rummeligt  efter  Skibets  Størrelse  og  meget  indby- 
dende. Jeg  steg  ned  fra  Halvdækket  og  gik  frem  og  til- 
bage i  Kulen,  idet  mine  Tanker  udmalede  for  mig  den 
forestaaende  Rejse  gennem  det  malayiske  Arkipelag,  ned 
gennem  det  indiske  Ocean  og  op  gennem  Atlanterhavet.  Alle 
dens  skiftende  Syner  var  velbekendte  nok  for  mig,  enhver 
Ejendommelighed,  alle  de  Afvekslinger,  som  det  var  rime- 
ligt, vilde  møde  mig  i  aaben  Sø  —  alt  muligt  .  .  .  und- 
tagen det    nye  Ansvar    med  Kommandoen.     Men    jeg  fat- 

tede  Mod  ud  fra  den  fornuftige  Tanke,  at  Skibet  var  som 
andre  Skibe,  Mændene  som  andre  Mænd,  og  at  det  ikke  var 
rimeligt,  at  Havet  vilde  gemme  nogen  som  helst  særlige  Over- 
raskelser til  Uheld  for  mig.  Da  jeg  var  naaet  til  denne  trø- 
stende Slutning,  kom  jeg  i  Tanker  om  en  Cigar  og  gik  ned 
for  at  faa  fat  i  den.  Alt  var  stille  dernede.  Alle  i  Agterenden 
af  Skibet  laa  i  dyb  Søvn.  Jeg  kom  op  igen  paa  Skansen  be- 
hageligt tilpas  i  mit  Nattøj  i  denne  varme  Nat  uden  et  Vind- 
pust, barfodet,  med  en  tændt  Cigar  i  Munden,  og  idet  jeg 
gik  forud,  blev  jeg  modtaget  af  den  dybe  Stilhed  i  Forenden 
af  Skibet.  Kun  da  jeg  passerede  Døren  til  Bakken,  hørte  jeg 
et  dybt,  roligt,  tillidsfuldt  Suk  fra  en  af  de  sovende  indenfor. 
Og  pludselig  glædede  jeg  mig,  under  den  store  Tryghed  paa 
Søen  i  Sammenligning  med  Uroen  paa  Landjorden,  ved  mit 
Valg  af  dette  Liv  uden  Fristelser,  der  ikke  frembød  foruroli- 
gende Problemer,  og  som  var  forlenet  med  en  elementær, 
moralsk  Skønhed  ved  den  absolute  Ligefremhed  i  dets  Hen- 
stilling og  ved  Retlinethed  i  dets  Øjemed. 

Ankerlanternen  i  Forriggen  brændte  med  en  klar,  ufor- 
styrret, næsten  symbolsk  Flamme,  der  var  tillidsfuld  og  lys 
under  Nattens  hemmelighedsfulde  Skygger.  Da  jeg  paa  Vej 
agterud  passerede  langs  den  anden  Side  af  Skibet,  bemær- 
kede jeg,  at  Rebstigen  paa  Siden  af  Skibet,  som  uden  Tvivl 
var  firet  ned  til  Skipperen  paa  Bugserbaaden,  da  han  kom  for 
at  hente  vore  Breve,  ikke  var  blevet  halet  ind,  som  den  skulde 
have  været.  Jeg  blev  ærgerlig  over  dette,  for  Nøjagtighed  i 
Smaating  er  selve  Sjælen  i  al  Disciplin.  Saa  anstillede  jeg 
den  Betragtning,  at  jeg  selv  skødesløst  havde  sendt  mine  Of- 
ficerer bort  fra  deres  Tjeneste  og  ved  min  egen  Handling 
havde  forhindret,  at  Ankervagten  var  blevet  formelig  udstil- 
let og  Sagerne  ordentlig  passede.  Jeg  spurgte  mig  selv,  om 
det  var  klogt  nogensinde  at  gribe  forstyrrende  ind  i  den  fast- 
satte Ordning  af  Pligterne  selv  af  de  venligste  Bevæggrundc- 
Min  Handling  kunde  have  bevirket,  at  jeg  syntes  ekscentrisk. 
Vorherre  alene  vidste,  hvordan  denne  urimelig  beskæggede 
Styrmand  vilde  „gøre  Regnskab"  for  min  Opførsel,  og  hvad 
hele  Skibet  mente  om  denne  Uregelmæssighed  af  deres  nye 
Kaptajn.   Jeg  var  ærgerlig  paa  mig  selv.  —  Sikkerlig  ikke  af 

Samvittighedsnag,  men  saa  at  sige  ganske  mekanisk  skred 
jeg  til  at  faa  Stigen  ind.  Nu  er  en  Lejder  af  den  Slags  en  let 
Genstand  og  lader  sig  med  Lethed  tage  ind,  og  dog  virkede 
mit  kraftige  Tag,  som  skulde  have  faaet  den  til  at  flyve  om 
Bord,  blot  paa  mit  Legeme  med  et  fuldstændig  uventet  Stod. 
Hvad  Pokker!  .  .  .  Jeg  var  saa  forbavset  over  den  Lejders 
Ubevægelighed,  at  jeg  blev  staaende  bumstille,  idet  jeg  for- 
søgte at  gøre  mig  selv  Regnskab  for  den  ligesom  min  taabe- 
lige  Styrmand.  Til  sidst  stak  jeg  naturligvis  Hovedet  ud  over 
Rælingen. 

Skibssiden  frembragte  et  uigennemsigtigt  Skyggebælte  paa 
Havets  mørke,  spejlglatte  Skimren.  Men  jeg  saa  straks  no- 
get langstrakt  og  blegt  flyde  meget  nær  ved  Lejderen.  Før 
jeg  kunde  danne  mig  nogen  Formodning,  spillede  et  svagt 
Glimt  af  fosforglinsende  Lys,  som  syntes  pludselig  at  udgaa 
fra  en  Mands  nøgne  Legeme,  i  det  sovende  Vand  med  det 
samme  skuffende,  tavse  Spil  som  et  Sommerlyn  paa  en  nat- 
lig Himmel.  Med  et  Gisp  saå  jeg  aabenbaret  for  mit  Blik  et 
Par  Fødder,  de  lange  Ben,  en  bred,  blygraa  Ryg  dykket  lige 
op  til  Halsen  ned  i  en  grønlig,  ligagtig  Glød.  Den  ene  Haand 
greb  i  Vandskorpen  om  det  nederste  Trin  paa  Lejderen.  Han 
var  komplet  undtagen  Hovedet.  Et  hovedløst  Lig.  Cigaren 
faldt  ud  af  min  gabende  Mund  med  et  ubetydeligt  Plump  og 
en  kort  Hvislen,  som  var  ganske  hørlig  under  den  absolute 
Stilhed  af  alle  Ting  i  Verden.  Ved  det,  tror  jeg,  løftede  han 
Ansigtet  i  Vejret,  en  matbleg  Oval  i  Skyggen  fra  Skibssiden. 
Men  selv  da  kunde  jeg  kun  lige  skelne  Formen  af  hans  sort- 
haarede  Hoved  dernede.  Imidlertid  var  det  nok  til  at  faa  den 
skrækkelige,  indefrosne  Følelse,  som  havde  grebet  mig  om 
Hjertet,  til  at  forsvinde.  Øjeblikket  til  at  komme  med  frug- 
tesløse Udbrud  var  ligeledes  forbi.  Jeg  klatrede  kun  op  paa 
Varespiret  og  lænede  mig  ud  over  Rælingen,  saa  langt  jeg 
kunde,  for  at  bringe  Øjnene  nærmere  ned  til  det  hemmelig- 
hedsfulde, som  flød  langs  Skibssiden. 

Som  han  hang  ved  Lejderen  ligesom  en  Svømmer,  der 
hviler  sig,  spillede  Glimtet  fra  Havet  omkring  hans  Lemmer 
ved  enhver  Bevægelse;  og  under  dette  saå  han  spøgelseagtig, 
sølvglinsende,  fiskeagtig  ud.   Han  vedblev  ogsaa  at  være  saa 

stuni  som  en  Fisk.  Han  gjorde  heller  ingen  Bevægelse  for  at 
komme  op  af  Vandet.  Det  var  uforstaaeligt,  at  han  ikke  for- 
søgte at  komme  om  Bord,  og  besynderlig  foruroligende  at 
have  en  Formodning  om,  at  han  maaske  ikke  ønskede  det. 
Og  mine  første  Ord  blev  fremkaldte  netop  ved  denne  ængste- 
lige Usikkerhed. 

„Hvad  er  der  i  Vejen?"  spurgte  jeg  i  min  sædvanlige 
Tone,  idet  jeg  talte  ned  til  Ansigtet,  som  var  vendt  opad  lige 
nedenunder  mit. 

„Krampe,"  svarede  det  ikke  mere  højlydt.  Saa  tilføjede 
han  lidt  ængstelig:  „Hør  engang!  Det  er  ikke  nødvendigt  at 
kalde  paa  nogen." 

„Det  havde  jeg  heller  ikke  i  Sinde,"  sagde  jeg. 

„Er  De  alene  paa  Dækket?" 

„Ja." 

Jeg  havde  paa  en  Maade  Indtrykket  af,  at  han  stod  i  Be- 
greb med  at  give  Slip  paa  Lejderen  for  at  svømme  bort  ud 
over  min  Synskreds  —  hemmelighedsfuld,  ligesom  han  var 
kommet.  Men  i  Øjeblikket  ønskede  dette  Væsen,  der  kom  til 
Syne,  som  om  det  var  steget  op  fra  Havets  Bund  (det  var 
sikkert  det  Land,  som  var  nærmest  ved  Skibet),  kun  at  faa 
at  vide,  hvad  Klokken  var.  Jeg  sagde  ham  det.  Og  han  der- 
nede sagde  saa,  idet  han  prøvede  sig  frem:  „Jeg  formoder,  at 
Deres  Kaptajn  er  gaaet  til  Køjs?" 

„Det  er  jeg  sikker  paa,  han  ikke  er,"  sagde  jeg. 

Han  syntes  at  kæmpe  med  sig  selv,  for  jeg  hørte  noget, 
der  lignede  en  Tvivl,  der  blev  mumlet  frem  sagte  og  bittert. 

„Hvad  nytter  det  til."  —  Hans  næste  Ord  kom  frem  med 
nølende  Anstrengelse. 

„Se  her,  min  Ven.    Kunde  du  purre  ham  i  Stilhed?" 

/Jeg  mente  nu,  at  Tiden  var  kommet  til  at  sige,  hvem 
jeg  var. 

„Jeg  er  Kaptajnen." 

Jeg  hørte  et  „Død  og  Pine!"  hvisket  nede  ved  Overfladen 
af  Vandet.  Fosforglansen  glimtede  i  Hvirvelen  af  Vandet 
omkring  hans  Lemmer,  og  hans  anden  Haand  greb  Reb- 
stigen. 

„Mit  Navn  er  Leggatt." 

Hans  Stemme  var  rolig  og  bestemt.  En  god  Stemme.  Den- 
ne Mands  Herreaømme  over  sig  selv  havde  paa  en  Maade 
fremkaldt  en  tilsvarende  Tilstand  hos  mig  selv.  Det  var  med 
stor  Ro,  at  jeg  bemærkede:  „De  maa  være  en  god  Svømmer." 

„Ja.  Jeg  har  praktisk  talt  været  i  Vandet  siden  Klokken 
ni.  For  mig  er  Spørgsmaalet  nu,  om  jeg  skal  slippe  denne 
Lejder  og  blive  ved  at  svømme,  til  jeg  gaar  til  Bmids  af  Ud- 
mattelse, eller  —  om  jeg  skal  komme  om  Bord  her." 

Jeg  følte,  at  dette  ikke  var  nogen  blot  Formel  for  desperat 
Tale,  men  et  virkeligt  Enten — ^Eller  i  en  stærk  Sjæls  Betragt- 
ning. Jeg  vilde  af  dette  kunne  have  sluttet  mig  til,  at  han  var 
ung;  i  Virkeligheden  er  det  kun  de  unge,  som  nogensinde  bli- 
ver stillede  overfor  saadanne  klare  Spørgsmaal.  Men  paa  den 
Tid  var  det  ren,  umiddelbar  Opfattelse  paa  min  Side.  En 
hemmelighedsfuld  Forbindelse  var  allerede  oprettet  mellem 
os  to  —  for  Øjnene  af  dette  tavse,  mørke,  tropiske  Hav.  Jeg 
var  ligeledes  ung,  ung  nok  til  ikke  at  gøre  nogen  Bemærk- 
ning. Manden  i  Vandet  begyndte  pludselig  at  klatre  op  ad 
Lejderen,  og  jeg  skyndte  mig  bort  fra  Rælingen  for  at  hente 
nogle  Klæder. 

Før  jeg  gik  ind  i  Kahytten,  stod  jeg  stille  og  lyttede  i  For- 
stuen ved  Foden  af  Trappen.  En  svag  Snorken  lød  gennem 
den  lukkede  Dør  paa  Førstestyrmandens  Kammer.  Anden- 
styrmandens Dør  stod  paa  Klem,  men  Mørket  derinde  var 
absolut  lydløst.  Ogsaa  han  var  ung  og  kunde  sove  som  en 
Sten.  Nu  var  der  Hovmesteren  tilbage,  men  det  var  ikke  ri- 
meligt, at  han  vilde  vaagne,  før  han  blev  purret.  Jeg  fik  en 
Natdragt  ud  af  min  S  ovekahyt,  og  da  jeg  kom  op  paa  Dækket 
igen,  saå  jeg  den  nøgne  Mand  fra  Havet  sidde  paa  Storlu- 
gen, skinnende  hvid  i  Mørket,  med  Albuerne  paa  Knæene  og 
Hovedet  støttet  paa  Hænderne.  I  et  Øjeblik  havde  han  skjalt 
sit  vaade  Legeme  i  en  Natdragt  af  det  samme  graastribede 
Mønster  som  det,  jeg  bar,  og  fulgte  mig  som  min  Dobbelt- 
gænger op  paa  Halvdækket.  Sammen  bevægede  vi  os  lige  ag- 
terud barfodede  og  tavse. 

„Hvordan  hænger  det  sammen?"  spurgte  jeg  med  dæmpet 
Stemme,  idet  jeg  tog  den  tændte  Lampe  ud  af  Nathuset  og 
løftede  den  op  til  hans  Ansigt. 

„En  styg  Historie." 

Han  havde  temmelig  regelmæssige  Ansigtstræk;  en  god 
Mund;  lyse  Øjne  under  noget  tunge,  mørke  Øjenbryn;  en 
glat,  ærlig  Pande;  ingen  Skægvækst  paa  Kinderne;  et  lille, 
brunt  Overskæg  og  en  velformet,  rund  Hage.  Hans  Ansigts- 
udtryk var  sammentrængt  og  eftertænksomt  under  Lam- 
pens undersøgende  Lys,  som  jeg  holdt  op  til  hans  Ansigt;  saa- 
dant  et  Udtryk,  som  en  Mand  kunde  have,  der  tænkte  tunge 
Tanker  i  Ensomhed.  Min  Natdragt  passede  akkurat  til  hans 
Størrelse.  En  fastbygget,  ung  Fyr  paa  femogtyve  i  det  høje- 
ste. Han  berørte  Underlæben  med  Kanten  af  sine  hvide,  lige 
Overtænder. 

„Ja,"  sagde  jeg,  idet  jeg  igen  stillede  Lampen  ind  i  Nat- 
huset. Den  varme,  tunge,  tropiske  Nat  lukkede  sig  igen  over 
hans  Hoved. 

„Der  ligger  et  Skib  derovre,"  mumlede  han. 

„Ja,  jeg  véd  det.  Sephora.  Vidste  De  noget  om  os?" 

„Jeg  havde  ikke  den  ringeste  Anelse.  Jeg  er  Styrmand 
paa  Skibet  — "  Han  holdt  inde  og  tog  sig  i  det  og  sagde: 
„Jeg  skulde  sige,  jeg  var  Styrmand." 

„Aha!   Der  var  noget  galt  paa  Færde?" 

„Ja.   Meget  galt  i  Sandhed.   Jeg  har  dræbt  en  Mand." 

„Hvad  mener  De?    Lige  nu." 

„Nej,  paa  Overrejsen.  For  flere  Uger  siden.  Niogtredive 
Grader  sydlig  Bredde.    Naar  jeg  siger  en  Mand  — " 

„Et  Anfald  af  Hidsighed,"  antydede  jeg  tillidsfuldt. 

Det  skyggeagtige,  mørke  Hoved,  der  lignede  mit,  syntes 
at  nikke  umærkeligt  ovenover  min  spøgelseagtige,  graa  Sove- 
dragt.  Det  var  i  Natten,  som  om  jeg  var  stillet  Ansigt  til 
Ansigt  med  mit  eget  Spejlbillede  dybt  inde  i  et  mørkt  og 
umaadeligt  Spejl. 

„En  nydelig  Ting  for  en  Conway-Dreng  at  maatte  ved- 
kende sig,"  mumlede  min  Dobbeltgænger  tydeligt. 

„Er  De  en  Convv^ay-Dreng?" 

„Ja,  det  er  jeg,"  sagde  han  ligesom  forbløffet.  Derpaa  til- 
føjede han  langsomt:  „Maaske  er  De  ogsaa — " 

Det  var  Tilfældet;  men  da  jeg  var  et  Par  Aar  ældre,  havde 

jeg  forladt  Skolen,  før  han  kom  ind.  Efter  en  hastig  Udveks- 
ling af  Aarstal  indtraadte  der  en  Tavshed;  og  jeg  tænkte 
pludselig  paa  min  taabelige  Styrmand  med  hans  rædsels- 
fulde Kindskæg  og  hans  „Gud  forbarme  sig"-  og  „det  er  da 
ikke  Deres  Mening"-Type  af  Forstand.  Min  Dobbeltgænger 
gav  mig  et  Nys  om  sine  Tanker  ved  at  sige:  „Min  Fader  er 
Præst  i  Norfolk.  Kan  De  se  mig  foran  en  Dommer  og  en 
Jury  med  den  Anklage  paa  mig?  For  min  Part  kan  jeg  ikke 
se  Nødvendigheden  af  det. 

Der  er  Fyre,  som  en  Engel  fra  Himlen  vilde  tabe  Taal- 
modigheden  over  —  og  det  er  jeg  ikke.  Han  var  en  af  disse 
Skabninger,  som  netop  altid  gaar  og  smaakoger  med  en  taa- 
belig  Slags  Ondskab.  Elendige  Djævle,  som  aldeles  ikke  har 
nogen  Berettigelse  til  at  leve.  Han  vilde  ikke  gøre  sin  Pligt 
og  vilde  ikke  lade  nogen  som  helst  andre  gøre  deres.  Men 
hvad  nytter  det  at  tale  om  det?  De  kender  tilstrækkelig  godt 
den  Slags  daarlige,  snærrende  Køtere  — " 

Han  appellerede  til  mig,  som  om  vore  Erfaringer  havde 
været  lige  saa  ens  som  vore  Klæder.  Og  jeg  kendte  tilstræk- 
kelig godt  den  fordærvelige  Fare  ved  saadan  en  Karakter, 
hvor  der  ikke  er  noget  Middel  til  paa  lovlig  Maade  at  holde 
ham  i  Tømme.  Og  jeg  vidste  ogsaa  godt  nok,  at  min  Dob- 
beltgænger dér  ikke  var  nogen  morderisk  Bandit.  Jeg  tænkte 
ikke  paa  at  spørge  ham  om  Enkeltheder,  og  han  fortalte  mig 
Historien  løseligt  i  hastige,  usammenhængende  Sætninger. 
Jeg  behøvede  ikke  mere.  Jeg  saa  det  hele  gaa  for  sig,  som  om 
jeg  selv  stak  i  den  anden  Natdragt. 

„Det  skete,  mens  vi  var  ved  at  sætte  en  rebet  Fok  i  Tus- 
mørket. En  rebet  Fok!  De  forstaar,  hvad  Slags  Vejr  det  var. 
Det  eneste  Sejl,  vi  havde  tilbage  til  at  holde  Skibet  i  Fart 
med;  saa  De  kan  gætte  Dem  til,  hvordan  det  havde  været  i 
Dagevis.  Et  spændende  Stykke  Arbejde  det.  Han  fremkom 
med  noget  af  sin  forbandede  Uforskammethed  til  mig  ved 
Skødet.  Jeg  siger  Dem,  jeg  var  overanstrengt  af  dette  skræk- 
kelige Vejr,  som  ikke  syntes  at  faa  nogen  Ende.  Skrække- 
ligt, siger  jeg  Dem  —  og  et  dybtlastet  Skib.  Der  var  ingen 
Tid  til  høflig  Tilrettevisning;  derfor  vendte  jeg  mig  om  og 
fældede  ham  som  en  Stud.  Han  op  igen  og  fløj  paa  mig.   Vi 

røg  sammen,  netop  da  en  forfærdelig  Sø  styrtede  løs  paa 
Skibet.  Alle  Folkene  saå  den  komme  og  tog  deres  Tilflugt 
til  Rigningen,  men  jeg  havde  ham  i  Kværken  og  blev  ved  at 
ryste  ham  som  en  Rotte,  mens  Mændene  ovenover  os  skreg: 
„Pas  paa!  Pas  paa!"  Saa  kom  der  et  Brag,  som  om  Himlen 
var  faldet  ned  paa  mit  Hoved.  De  siger,  at  i  over  ti  Minutter 
kunde  man  neppe  se  noget  af  Skibet  —  lige  akkurat  de  tre 
Master  og  en  Smule  af  Bakken  og  af  Halvdækket,  altsammen 
i  Vandskorpen  drivende  af  Sted  i  et  Sprøjt  af  Skum.  Det 
var  et  Mirakel,  at  de  fandt  os  pressede  sammen  bagved  An- 
kerspillet. Det  er  klart,  at  jeg  mente  det  alvorligt,  for  jeg 
holdt  ham  endnu  i  Struben,  da  de  samlede  os  op.  Han  var 
sort  i  Ansigtet.  Det  var  for  meget  for  dem.  Det  synes,  at  de 
slæbte  os  agterud  sammen,  idet  vi  havde  Tag  i  hinanden,  og 
de  skreg:  „Mord!"  som  en  Flok  forrykte  og  brød  ind  i  Ka- 
hytten. Og  Skibet  løb  for  Livet  hele  Tiden,  saa  det  lige  kla- 
rede sig,  saadan  at  hvert  Minut  kunde  blive  dets  sidste  i  en 
Sø,  som  var  i  Stand  til  at  gøre  éns  Haar  graat  blot  ved  at  se 
paa  den.  Jeg  forstaar,  at  ogsaa  Skipperen  begyndte  at  fan- 
tasere ligesom  Resten  af  dem.  Manden  havde  maattet  und- 
være Søvn  i  mere  end  en  Uge,  og  at  blive  overrasket  af  dette 
paa  Højdepunktet  af  en  rasende  Storm  havde  nær  berøvet 
ham  Forstanden.  Jeg  imdrer  mig  over,  at  de  ikke  hev  mig 
over  Bord,  efter  at  de  havde  faaet  den  døde  Krop  af  deres 
dyrebare  Skibskammerat  ud  af  Fingrene  paa  mig.  De  havde 
et  godt  Stykke  Arbejde  med  at  faa  os  skilt  ad,  har  man  for- 
talt mig.  En  tilstrækkelig  vild  Historie  til  at  sætte  en  gam- 
mel Dommer  og  en  respektabel  Jury  en  Smule  i  Forbav- 
selse. Det  første,  jeg  hørte,  da  jeg  kom  til  mig  selv,  var  denne 
endeløse  Storms  forfærdelige  Hylen  og  derpaa  den  gamle 
Mands  Stemme.  Han  stod  og  holdt  fast  i  min  Standkøje  og 
stirrede  mig  ind  i  Ansigtet  ud  fra  sin  Sydvest. 

„Hr.  Leggatt,  De  har  dræbt  en  Mand.  De  kan  ikke  læn- 
gere fungere  som  Førstestyrmand  paa  dette  Skib." 

Hans  Bestræbelse  for  at  dæmpe  sin  Stemme  fik  den  til  at 
lyde  monoton.  Han  hvilede  den  ene  Haand  paa  Enden  af 
Skylightet  til  at  støtte  sig  ved,  og  hele  Tiden  rørte  han  ikke 
et  Lem,  saa  vidt  jeg  kunde  se.   „En  nydelig,  lille  Fortælling 

for  et  roligt  Teselskab,"  endte  han  med  at  sige    i    samme 
Tone. 

En  af  mine  Hænder  hvilede  ogsaa  paa  Enden  af  Sky- 
lightet; heller  ikke  jeg  rørte  et  Lem,  saa  vidt  jeg  vidste.  Vi 
stod  mindre  end  en  Fod  fra  hinanden.  Det  faldt  mig  ind, 
at  hvis  gamle  „Gud  forbarme  sig  —  det  er  da  ikke  Deres  Me- 
ning" skulde  stikke  Hovedet  op  ad  Kahytstrappen  og  faa  Øje 
paa  os,  vilde  han  tro,  at  han  saå  dobbelt  eller  indbilde  sig,  at 
han  selv  var  kommet  paa  en  Skueplads  for  magiske  Trold- 
domskunster, idet  den  bes^niderlige  Kaptajn  holdt  en  Pas- 
siar ved  Rattet  med  sit  eget  graa  Genfærd.  Jeg  blev  over- 
maade  interesseret  i  at  forhindre  alt  af  den  Slags.  Jeg  hørte 
den  andens  beroligende,  dæmpede  Stemme. 

„Min  Fader  er  Præst  i  Norfolk,"  sagde  den.  Øjensynlig 
havde  han  glemt,  at  han  havde  fortalt  mig  denne  vigtige 
Kendsgerning  før.    I  Sandhed  en  net  lille  Historie. 

„De  maa  helst  smutte  ned  i  min  Kahyt  nu,"  sagde  jeg, 
idet  jeg  stille  satte  mig  i  Bevægelse.  Min  Dobbeltgænger 
fulgte  mine  Bevægelser;  vore  nøgne  Fødder  frembragte  ingen 
Lyd;  jeg  slap  ham  ind,  lukkede  Døren  omhyggeligt,  og  efter 
at  have  purret  Andenstyrmand,  vendte  jeg  tilbage  til  Dæk- 
ket for  at  blive  afløst. 

„Der  er  ikke  meget  Tegn  til  Vind  endnu,"  bemærkede  jeg, 
da  han  nærmede  sig. 

„Nej.  Ikke  meget,"  indrømmede  han  søvnigt  i  sin  hæse 
Tone,  med  netop  tilstrækkelig  Hensynsfuldhed,  ikke  mere, 
og  idet  han  knapt  nok  undertrykte  en  Gaben. 

„Naa,  det  er  det  hele.  De  behøver  at  holde  Udkig  efter. 
De  har  Deres  Ordrer?" 

„Ja." 

Jeg  gik  en  Vending  eller  to  paa  Halvdækket  og  saå  ham 
indtage  sin  Stilling  med  Ansigtet  fremad  og  med  Albuen  i 
Vævlingerne  paa  Krydsgodset,  før  jeg  gik  nedenunder.  Første- 
styrmandens svage  Snorken  fortsattes  endnu  fredeligt.  Ka- 
hytslampen  brændte  ovenover  Bordet,  paa  hvilket  der  stod 
en  Vase  med  Blomster,  en  høflig  Opmærksomhed  fra  Skibs- 
provianteringshandleren —  de  sidste  Blomster,  vi  vilde  faa 
at  se  de  næste  tre  Maaneder  i  det  allermindste.    To  Bundter 

Bananer  hang  symimetrisk  ned  fra  Dæksbjælken,  ét  paa 
hver  Side  af  Rorkisten.  Alting  var  som  før  i  Skibet  —  und- 
tagen at  to  af  dets  Kaptajns  Natdragter  paa  én  Gang  var  i 
Brug,  den  ene  ubevægelig  i  Spisekahytten,  mens  den  anden 
holdt  sig  meget  stille  i  Kaptajnens  Sovekahyt. 

Det  maa  her  forklares,  at  min  Kahyt  havde  Form  som  det 
store  Bogstav  L,  idet  Døren  var  i  Hjørnet  og  førte  ind  til  den 
korte  Del  af  Bogstavet.  En  Ghaiselongue  stod  til  venstre,  og 
Sengestedet  til  højre;  min  Skrivepult  og  Kronometertabellen 
var  lige  overfor  Døren.  Men  medmindre  enhver,  der  aabnede 
den,  traadte  rigtig  indenfor,  kunde  han  ikke  se  det,  som  jeg 
kalder  den  lange  (eller  lodrette)  Del  af  Bogstavet.  Den  inde- 
holdt nogle  Kistebænke  med  et  Bogskab  ovenover,  og  nogle 
Klæder,  en  tyk  Trøje  eller  to.  Huer,  Oliekappe  og  lignende, 
som  hængte  paa  Kroge.  Der  var  i  Enden  af  den  Del  en  Dør, 
som  førte  ind  til  mit  Badeværelse,  som  man  ogsaa  kunde 
komme  ind  i  lige  fra  Salonen.  Men  den  Vej  blev  aldrig 
brugt. 

Den  hemmelighedsfulde  fremmede  havde  opdaget  For- 
delen ved  denne  særlige  Form.  Da  jeg  traadte  ind  i  min  So- 
vekahyt, som  var  stærkt  oplyst  af  en  stor  Lampe,  som  hængte 
og  svajede  i  Slingrebøjler  over  min  Skrivepult,  saå  jeg  ham 
ikke  nogetsteds,  før  han  roligt  traadte  frem  fra  sin  Plads  bag 
Frakkerne,  som  var  ophængt  i  den  tilbagetrukne  Del. 

„Jeg  hørte  nogen  bevæge  sig  omkring  og  gik  straks  der- 
ind," hviskede  han. 

Jeg  talte  ligeledes  med  sagte  Stemme. 

„Det  er  ikke  rimeligt,  at  der  kommer  nogen  herind,  uden 
at  han  har  banket  paa  og  faaet  Tilladelse." 

Han  nikkede.  Hans  Ansigt  var  magert,  og  Solbrændthe- 
den falmet,  som  om  han  havde  været  syg.  Og  det  var  intet 
Under.  Han  var,  hørte  jeg  straks  efter,  blevet  holdt  i  Arrest 
i  sit  Kammer  i  næsten  syv  Uger.  Men  der  var  ikke  noget 
sygeligt  i  hans  Øjne  eller  i  hans  Ansigtsudtryk.  Han  lignede 
mig  i  Virkeligheden  ikke  en  Smule;  og  dog,  da  vi  stod  og 
lænede  os  over  mit  Sengested  og  hviskede  Side  om  Side  med 
vore  mørke  Hoveder  tæt  ved  hinanden  og  Ryggene  imod  Dø- 
ren, vilde  enhver,  der  var  dristig  nok  til  stille  at  aabne  den. 

have  faaet  det  uhyggelige  Sjm  præsenteret  for  sig  af  en  Doh- 
beltgænger  af  en  Kaptajn,  der  havde  travlt  med  at  tale  hvi- 
skende med  sit  andet  Jeg. 

„Men  alt  dette  siger  mig  ikke  noget  om,  hvordan  De  kom 
til  at  hænge  paa  vor  Lejder,"  spurgte  jeg  med  den  neppe 
hørlige  Mumlen,  vi  benyttede,  efter  at  han  havde  fortalt  mig 
noget  mere  om,  hvad  der  foregik  om  Bord  paa  Sephora,  da 
først  det  daarlige  Vejr  var  forbi. 

„Da  vi  fik  Java  Head  i  Sigte,  havde  jeg  faaet  Tid  til  at 
gennemtænke  alle  disse  Sager  adskillige  Gange.  Jeg  havde 
seks  Uger  til  intet  andet  at  foretage  mig  og  kun  en  Time 
eller  saa  omtrent  hver  Aften  til  en  Spadseretur  paa 
Skansen." 

Han  hviskede  med  korslagte  Arme  ved  Siden  af  mit  Sen- 
gested, idet  han  stirrede  ud  igennem  det  aabne  Koøje.  Og 
jeg  kunde  fuldkomment  forestille  mig  Maaden  for  denne 
Gennemtænkning  —  en  haardnakket  om  ikke  trofast  Virk- 
somhed; noget,  jeg  vilde  have  været  fuldstændig  ude  af 
Stand  til. 

„Jeg  gjorde  Regning  paa,  at  det  vilde  være  mørkt,  før  vi 
kom  i  Nærheden  af  Land,"  vedblev  han  saa  sagte,  at  jeg 
maatte  anstrenge  min  Hørelse,  nær  som  vi  var  ved  hinan- 
den, idet  den  enes  Skulder  næsten  rørte  ved  den  andens. 
„Saa  bad  jeg  om  at  tale  med  den  gamle  Mand.  Han  syntes 
altid  at  være  meget  ked  af  det,  naar  han  kom  for  at  tale 
med  mig  —  som  om  han  ikke  kunde  se  mig  i  Ansigtet.  De 
forstaar  nok,  det  var  den  Fok,  som  frelste  Skibet.  Det  var 
altfor  dybt  lastet  til  at  have  holdt  det  gaaende  længe  for 
Takkel  og  Tov.  Og  det  var  mig,  som  det  lykkedes  at  sætte  den 
for  ham.  I  hvert  Tilfælde  kom  han.  Da  jeg  havde  ham  i 
mit  Kammer  —  han  stod  ved  Døren  og  saå  paa  mig,  som 
om  jeg  allerede  havde  Strikken  om  Halsen  —  bad  jeg  ham 
straks  at  lade  være  med  at  laase  min  Kammerdør  om  Natten, 
naar  Skibet  gik  igennem  Sundastrædet.  Dér  vilde  Kysten 
af  Java  ligge  i  en  Afstand  af  mindre  end  to  eller  tre  engel- 
ske Mil  ud  for  Angier  Point.  Jeg  ønskede  intet  mere.  Jeg 
har  faaet  en  Prisbelønning  for  Svømning  i  mit  andet  Aar  i 
Conway." 

7» 

„Det  kan  jeg  tro,"  hviskede  jeg. 

„Gud  alene  maa  vide,  hvorfor  de  lukkede  mig  inde  hver 
Nat.  Ved  at  se  nogle  af  deres  Ansigter  vilde  De  have  troet, 
at  de  var  bange  for,  at  jeg  vilde  gaa  omkring  om  Natten  og 
kvæle  Folk.  Er  jeg  et  morderisk  Umenneske?  Ser  jeg  ud  til 
det?  Ved  Juppiter!  Hvis  jeg  havde  været  det,  vilde  han  ikke 
saadan  have  vovet  sig  ind  i  mit  Kammer.  De  vil  maaske 
sige,  at  jeg  kunde  have  kastet  ham  til  Side  og  sprunget  ud 
lige  paa  Stedet  —  det  var  allerede  mørkt.  Naa,  nej.  Og  af 
samme  Grund  vilde  jeg  ikke  tænke  paa  at  forsøge  at  slaa 
Døren  i  Stykker.  Der  vilde  ved  Støjen  være  sket  et  Fremstød 
for  at  standse  mig,  og  det  var  ikke  min  Mening  at  indlade 
mig  paa  et  forbistret  Slagsmaal.  En  til  kunde  maaske  være 
bleven  dræbt  —  for  jeg  vilde  ikke  være  brudt  ud  blot  for  at 
blive  smidt  tilbage,  og  jeg  ønskede  ikke  mere  af  den  Slags 
Arbejde.  Han  afslog  det,  idet  han  saå  ud  til  at  være  mere 
ked  af  det  end  nogen  Sinde.  Han  var  bange  for  Folkene  og 
ogsaa  for  sin  gamle  Andenstyrmand,  som  havde  sejlet  med 
ham  i  Aarevis  —  en  graahaaret,  gammel  Humbugsmager;  og 
hans  Hovmester  havde  ligeledes  været  hos  ham.  Fanden  véd 
hvor  længe  —  sytten  Aar  eller  mere  —  en  Slags  dogmatisk 
Dagdriver,  der  hadede  mig  som  Pesten,  netop  fordi  jeg  var 
Førstestyrmand.  Der  er  ingen  Førstestyrmand,  som  nogen- 
sinde har  gjort  mere  end  én  Rejse  medSephora,  forstaar 
De.  Det  var  de  to  gamle  Fyre,  som  førte  Skibet.  Fanden 
alene  véd,  hvad  Skipperen  ikke  var  bange  for  (alle  hans 
Nerver  gik  aldeles  i  Stykker  under  den  Helvedes  Tørn  af 
daarligt  Vejr,  vi  havde)  —  for  hvad  Loven  vilde  gøre  ved 
ham  —  for  sin  Kone  maaske.  Aa,  ja!  Hun  er  om  Bord.  Skønt 
jeg  tror  ikke,  hun  vilde  have  blandet  sig  i  det.  Hun  vilde 
kun  i  hvert  Tilfælde  have  været  alt  for  glad  ved  at  have 
mig  ude  af  Skibet.  Ser  De  ikke,  det  er  Historien  med  Kains- 
mærket. Det  er  i  sin  Orden.  Jeg  var  rede  nok  til  at  gaa  bort 
og  vanke  om  paa  Jordens  Kreds  —  og  det  var  en  tilstrække- 
lig stor  Pris  at  betale  for  en  Abel  af  den  Slags.  I  ethvert  Fald 
vilde  han  ikke  høre  paa  mig.  „Denne  Sag  maa  have  sin  Gang. 
Jeg  repræsenterer  Loven  her."  Han  stod  og  rystede  som  et 
Espeløv.  „Saa  det  vil  De  ikke?"  —  „Nej!"  —  „Saa  haaber 

jeg,  De  vil  være  i  Stand  til  at  sove  paa  det,"  sagde  jeg  og 
vendte  Ryggen  til  ham.  „Jeg  undres  over,  at  De  kan,"  raa- 
ber  han  og  lukker  Døren  i  Laas. 

„Naa,  efter  det  kimde  jeg  ikke.  Ikke  ret  godt.  Det  skete 
for  tre  Uger  siden.  Vi  har  haft  en  langsom  Rejse  gennem 
Javasøen;  vi  drev  omkring  ved  Carimata  i  ti  Dage.  Da  vi 
ankrede  her,  troede  de,  antager  jeg  nok,  at  alting  var  i  Or- 
den. Det  nærmeste  Land  (og  det  er  fem  engelske  Mile  borte) 
er  Skibets  Bestemmelsessted;  Konsulen  vilde  snart  gaa  i 
Gang  med  at  anholde  mig;  og  der  vilde  ikke  have  været  no- 
get Formaal  i  at  stikke  over  til  disse  Øer  dér.  Jeg  tror  ikke, 
der  findes  en  Draabe  Vand  paa  dem.  Jeg  véd  ikke,  hvordan 
det  gik  til,  men  i  Aften,  da  Hovmesteren  bragte  mig  min 
Aftensmad,  gik  han  ud  for  at  lade  mig  spise  den  og  lod  Dø- 
ren staa  ulaaset.  Og  jeg  spiste  den  —  ogsaa  alt,  hvad  der  var. 
Efter  at  jeg  var  færdig,  spadserede  jeg  ud  paa  Skansen.  Jeg 
véd  ikke  af,  at  jeg  havde  i  Sinde  at  gøre  noget.  En  Mimd- 
fuld  frisk  Luft  var  alt,  hvad  jeg  ønskede,  tror  jeg  nok.  Saa 
kom  der  en  pludselig  Fristelse  over  mig.  Jeg  sparkede  Tøf- 
lerne af  mig  og  var  i  Vandet,  før  jeg  rigtig  havde  taget  en 
Beslutning.  Der  var  nogen,  som  hørte  Plasket,  og  de  opløf- 
tede et  forfærdeligt  Hallo.  „Han  er  væk!  Sæt  Baadene  i  Van- 
det! Han  har  begaaet  Selvmord!  Nej,  han  svømmer." 

Ja  vist  svømmede  jeg.  Det  er  ikke  saa  let  for  en  Svøm- 
mer som  mig  at  begaa  Selvmord  ved  at  drukne.  Jeg  landede 
paa  den  nærmeste  0,  før  Baaden  forlod  Skibssiden.  Jeg 
hørte  dem  ro  omkring  i  Mørket,  idet  de  prajede  og  saa  vi- 
dere, men  straks  efter  opgav  det.  Alt  blev  roligt,  og  Anker- 
pladsen blev  dødsstille.  Jeg  satte  mig  ned  paa  en  Sten  og 
begyndte  at  tænke.  Jeg  følte  mig  sikker  paa,  at  de  vilde  be- 
gynde at  søge  efter  mig  ved  Daggry.  Der  var  intet  Sted,  hvor 
man  kunde  skjule  sig,  paa  disse  stenede  Tingester  —  og 
hvis  der  havde  været,  hvad  Nytte  vilde  det  saa  have  været 
til?  Men  da  jeg  nu  var  klar  af  det  Skib,  vilde  jeg  ikke  vende 
tilbage.  En  lille  Tid  efter  afførte  jeg  mig  derfor  alle  mine 
Klæder,  bandt  dem  sammen  i  et  Bundt  med  en  Sten  i  og  ka- 
stede dem  ud  i  det  dybe  Vand  paa  den  ydre  Side  af  Øen.  Det 
var  Selvmord  nok  for  mig.    Lad  dem   tænke,  hvad  de  har 

Lyst  til,  men  det  var  ikke  min  Mening  at  drukne  mig.  Det 
var  min  Hensigt  at  svømme,  til  jeg  gik  til  Bunds  —  men 
det  er  ikke  det  samme.  Jeg  tog  Vejen  til  en  anden  af  disse 
smaa  Øer,  og  det  var  fra  den,  at  jeg  først  saa  Deres  Anker- 
lanterner.  Det  var  noget  at  svømme  efter.  Jeg  fortsatte  ro- 
ligt, og  paa  Vejen  stødte  jeg  paa  en  flad  Klippe  en  Fod  eller 
to  over  Vandet.  Om  Dagen,  vilde  De,  tør  jeg  sige,  med  en 
Kikkert  kunne  skelne  den  fra  Deres  Halvdæk.  Jeg  kravlede 
op  paa  den  og  hvilede  mig  en  Stund.  Saa  gav  jeg  mig  paa 
Vej  igen.  Den  sidste  Tørn  maa  have  været  over  en  Mil." 

Hans  Hvisken  blev  svagere  og  svagere,  og  hele  Tiden 
stirrede  han  lige  ud  gennem  Koøjet,  hvor  der  ikke  engang 
var  en  Stjerne  at  se.  Jeg  havde  ikke  afbrudt  ham.  Der  var 
noget  i  hans  Fortælling  eller  maaske  hos  ham  selv,  som 
gjorde  det  umuligt  at  komme  med  Bemærkninger;  en  Slags 
Følelse,  en  Egenskab,  som  jeg  ikke  kan  finde  et  Navn  til. 
Og  da  han  holdt  op,  var  alt,  hvad  jeg  fandt  paa  at  sige,  en 
intetsigende  Hvisken:  „Saa  De  svømmede  efter  vor  Lan- 
terne?" 

„Ja  —  lige  efter  den.  Det  var  noget  at  svømme  efter.  Jeg 
kunde  ikke  se  nogen  Stjerner  der  dybt  nede,  fordi  Kysten 
var  i  Vejen,  og  jeg  kunde  heller  ikke  se  Landet.  Vandet  var 
som  Glas.  Man  kunde  lige  saa  gerne  have  svømmet  omkring 
i  en  forbistret  1000  Fod  dyb  Gisterne  uden  nogen  Plads  til 
at  kravle  i  Land  paa  nogensteds;  men  hvad  jeg  ikke  holdt 
af,  var  Tanken  om  at  svømme  rundt  og  rundt  ligesom  en 
forrykt  Stud,  indtil  jeg  ikke  kunde  mere;  og  da  det  ikke  var 
min  Hensigt  at  vende  tilbage  .  .  .  Nej.  Kan  De  se  mig  blive 
halet  tilbage  ved  Nakken,  splitternøgen,  fra  en  af  disse  smaa 
Øer  og  kæmpe  ligesom  et  vildt  Dyr?  En  eller  anden  vilde 
sikkert  være  bleven  dræbt,  og  jeg  ønskede  ikke  noget  af  den 
Slags.  Saa  blev  jeg  ved.  Saa  opdagede  jeg  Deres  Lejder  — " 

„Hvorfor  prajede  De  ikke  Skibet?"  spurgte  jeg  lidt  højere. 

Han  berørte  let  min  Skulder.  Lige  over  vore  Hoveder 
kunde  man  høre  dovne  Fodtrin,  som  standsede.  Andenstyr- 
mand var  gaaet  over  fra  den  anden  Side  af  Halvdækket  og 
kunde  maaske  have  staaet  og  hængt  over  Rælingen,  for  det 
vi  vidste, 

„Han  kunde  ikke  høre  os  tale  —  kunde  han  vel?"  hvi- 
skede min  Dobbeltgænger  ængsteligt  lige  ind  i  Øret  paa  mig. 

Hans  Ængstelse  var  et  Svar,  et  tilstrækkeligt  Svar  paa 
det  Sporgsmaal,  jeg  havde  stillet  til  ham.  Et  Svar,  som  inde- 
holdt hele  Vanskeligheden  ved  Situationen.  Jeg  lukkede  ro- 
ligt Koøjet  for  at  skaffe  os  Sikkerhed.  Et  mere  lydeligt  Ord 
kunde  være  blevet  hørt. 

„Hvem  er  det?"  hviskede  han  saa. 

„Min  Andenstyrmand.  Men  jeg  véd  ikke  mere  om  Fyren, 
end  De  gør." 

Og  jeg  fortalte  ham  lidt  om  mig  selv.  Jeg  var  blevet  ud- 
valgt til  at  tage  Kommandoen  for  ikke  fuldt  fjorten  Dage 
siden,  mens  jeg  ikke  ventede  noget  som  helst  af  den  Slags. 
Jeg  kendte  hverken  Skibet  eller  Besætningen.  Jeg  havde  ikke 
faaet  Tid  i  Havn  til  at  se  mig  om  eller  taksere  nogen  som 
helst.  Og  hvad  Mandskabet  angik,  var  alt,  hvad  de  vidste, 
at  jeg  var  sat  til  at  føre  Skibet  hjem.  For  Resten  var  jeg  næ- 
sten i  lige  saa  høj  Grad  en  fremmed  om  Bord  som  han  selv, 
sagde  jeg.  Og  i  Øjeblikket  følte  jeg  det  meget  skarpt.  Jeg 
følte,  at  der  kun  vilde  behøves  meget  lidt  til  at  gøre  mig  til 
en  mistænkelig  Person  i  Besætningens  Øjne. 

Han  havde  imidlertid  vendt  sig  om,  og  vi,  de  to  frem- 
mede paa  Skibet,  saå  hinanden  ind  i  Ansigtet,  i  de  selvsam- 
me Stillinger. 

„Deres  Lejder  — "  mumlede  han  efter  en  Tids  Tavshed. 
„Hvem  skulde  have  tænkt  paa  at  finde  en  Lejder  hængende 
over  Siden  ved  Nattetid  paa  et  Skib,  der  var  forankret  her- 
ude. Jeg  mærkede  netop  da  en  meget  ubehagelig  Afkræf- 
telse. Efter  det  Liv,  jeg  har  ført  i  ni  Uger,  vilde  enhver  som 
helst  være  kommen  ud  af  Kondition.  Jeg  var  ikke  i  Stand 
til  at  svømme  saa  langt  som  om  til  Deres  Rorkettinger.  Og  se 
saa  blot!  Saa  var  der  en  Lejder  at  faa  fat  i.  Efter  at  jeg 
havde  grebet  fat  i  den,  sagde  jeg  til  mig  selv:  „Hvad  Nytte 
er  det  til?" 

Da  jeg  saå  Hovedet  af  en  Mand,  som  kiggede  over  Ræ- 
lingen, tænkte  jeg,  at  jeg  vilde  svømme  bort  straks  og  lade 
ham  staa  dér  og  raabe  paa  hvad  Sprog  det  nu  end  var.  Jeg 
havde  ikke  noget  imod,  at  man  saå  paa  mig.  Jeg  —  jeg  kun- 

de  godt  lide  det.  Og  saa  at  De  talte  saa  roligt  til  mig  —  som 
om  De  havde  ventet  mig  —  fik  mig  til  at  holde  fast  lidt  læn- 
gere. Det  havde  været  en  forbistret  ensom  Tid  —  jeg  me- 
ner ikke,  mens  jeg  svømmede.  Jeg  var  glad  ved  at  tale  med 
en,  som  ikke  hørte  til  Sephora.  Hvad  det  angaar,  at  jeg 
spurgte  efter  Kaptajnen,  var  det  en  ren  Indskydelse.  Det 
kunde  ikke  have  været  til  nogen  Nytte,  naar  hele  Skibet 
vidste  Besked  om  mig,  og  de  andre  Folk  ganske  sikkert 
vilde  være  her  om  Morgenen.  Jeg  véd  ikke  —  jeg  ønskede 
at  blive  set,  at  tale  med  nogen,  før  jeg  svømmede  videre. 
Jeg  véd  ikke,  hvad  jeg  vilde  have  sagt  .  .  .  „En  smuk  Aften, 
ikke  sandt?"  eller  noget  af  den  Slags." 

„Tror  De,  at  de  vil  være  her  lige  straks?"  spurgte  jeg 
med  nogen  Vantro. 

„Fuldstændig  rimeligt,"  sagde  han  med  svag  Stemme. 

Han  saå  lige  paa  en  Gang  yderst  udtæret  ud.  Hans  Ho- 
ved slingrede  paa  Skuldrene  af  ham. 

„Hm.  Vi  skal  saa  se,  hvad  vi  kan  gøre.  Gaa  nu  imidler- 
tid op  i  den  Seng,"  hviskede  jeg.  „Behøver  De  Hjælp?  Se 
saa!" 

Det  var  et  temmelig  højt  Sengested,  med  en  Række  Skuf- 
fer nedenunder.  Denne  forbavsende  Svømmer  behøvede  vir- 
kelig den  Haandsrækning,  jeg  gav  ham  ved  at  gribe  fat  i 
hans  Ben.  Han  tumlede  op  i  Sengen,  rullede  om  paa  Ryg- 
gen og  kastede  den  ene  Arm  over  Øjnene.  Og  saa  maa  han, 
med  Ansigtet  næsten  skjult,  have  set  ud  nøjagtig,  som  jeg 
plejede  at  se  ud  i  den  Seng.  Jeg  stirrede  en  lille  Stund  paa 
mit  andet  Jeg,  før  jeg  omhyggeligt  trak  de  to  grønne  Senge- 
gardiner for,  som  løb  paa  en  Messingstang.  Jeg  tænkte  et 
Øjeblik  paa  at  fæste  dem  sammen  med  en  Knappenaal  for 
større  Sikkerheds  Skyld;  men  jeg  sad  paa  Chaiselonguen,  og 
da  jeg  nu  engang  sad  dér,  følte  jeg  mig  uvillig  til  at  staa  op 
og  lede  efter  en  Knappenaal.  Jeg  vilde  gøre  det  om  et  Øje- 
blik. Jeg  var  overordentlig  træt,  paa  en  særlig  vel  kendt  Maa- 
de,  af  Spændingen  ved  vor  snigende  Fremfærd,  af  Anstren- 
gelsen med  at  hviske  og  af  den  almindelige  Hemmeligheds- 
fuldhed i  denne  nervepirrende  Tildragelse.  Klokken  var  nu 
tre,  og  jeg  havde  været  paa  Benene  siden  ni,  men  jeg  var 

ikke  søvnig;  jeg  kunde  ikke  være  falden  i  Søvn.  Jeg  sad  dér 
udaset  og  saå  paa  Gardinerne  og  forsøgle  at  befri  mit  Sind 
for  den  forvirrede  Følelse  af  at  være  paa  to  Steder  paa  én 
Gang,  og  jeg  blev  i  høj  Grad  plaget  af  en  irriterende  Banken 
i  mit  Hoved.  Det  var  en  Lindring  pludselig  at  opdage,  at  det 
aldeles  ikke  var  i  mit  Hoved,  men  udenfor  Døren.  Før  jeg 
kunde  samle  mig,  var  Ordene  „Kom  ind"  ude  af  Munden  paa 
mig,  og  Hovmesteren  kom  ind  med  en  Bakke  med  min  Mor- 
genkaffe. Jeg  havde  alligevel  sovet,  og  jeg  var  saa  forskræk- 
ket, at  jeg  raabte:  „Denne  Vej!  Jeg  er  her.  Hovmester,"  som 
om  han  havde  været  Mile  borte.  Han  satte  Bakken  paa  Bor- 
det nærmest  ved  Ghaiselonguen,  og  først  da  sagde  han  me- 
get roligt:  „Jeg  kan  se.  De  er  her.  Sir."  Jeg  følte,  at 
han  sendte  mig  et  skarpt  Blik,  men  jeg  turde  ikke  se  ham 
i  Øjnene  lige  i  Øjeblikket.  Han  maa  have  undret  sig  over, 
hvorfor  jeg  havde  trukket  Gardinerne  for  min  Seng,  før  jeg 
gik  hen  for  at  sove  paa  Ghaiselonguen.  Han  gik  ud,  idet  han 
som  sædvanlig  lod  Døren  staa  aaben  paa  Krog. 

Jeg  hørte  Mandskabet  spule  Dæk  oven  over  mig.  Jeg  vid- 
ste, jeg  vilde  have  faaet  Besked  straks,  hvis  der  havde  været 
nogen  Vind.  Vindstille,  tænkte  jeg,  og  jeg  var  dobbelt  ær- 
gerlig. Jeg  følte  i  Sandhed  min  Dobbelttilværelse  mere  end 
nogensinde.  Hovmesteren  viste  sig  pludselig  igen  i  Døren. 
Jeg  sprang  saa  hurtigt  op  fra  Ghaiselonguen,  at  det  gav  et 
Sæt  i  ham. 

„Hvad  vil  De  her?" 

„Lukke  Deres  Koøje  —  de  er  ved  at  spule  Dæk." 

„Det  er  lukket,"   sagde  jeg,  idet  jeg  rødmede. 

„Meget  vel."  Men  han  flyttede  sig  ikke  fra  Døren  og  gen- 
gældte en  Tid  min  Stirren  paa  en  mærkværdig,  tvetydig 
Maade.  Saa  blev  hans  Blik  usikkert,  hele  Udtrykket  foran- 
drede sig,  og  med  en  Stemme,  der  var  usædvanlig  blid,  næ- 
sten venlig,  sagde  han:  „Maa  jeg  komme  ind  og  tage  den 
tomme  Kop  bort?" 

„Naturligvis!" 

Jeg  vendte  Ryggen  til  ham,  mens  han  smuttede  ind  og  ud. 
Saa  tog  jeg  Krogen  af  Døren  og  luklvede  den  og  skød  endog- . 
saa  Slaaen  for.  Saadan  kunde  det  ikke  blive  ved  at  gaa  ret 

længe.  Kahytten  var  ogsaa  saa  hed  som  en  Ovn.  Jeg  kig- 
gede paa  min  Dobbeltgænger  og  opdagede,  at  han  ikke  hav- 
de rørt  sig;  hans  Arm  laa  endnu  bestandig  over  hans  Øjne; 
men  han  trak  Vejret  dybt,  hans  Haar  var  vaadt,  og  hans 
Hage  glinsede  af  Sved.  Jeg  rakte  hen  over  ham  og  aabnede 
Koøjet. 

„Jeg  maa  vise  mig  paa  Dækket,"  tænkte  jeg. 

Naturligvis,  teoretisk  kunde  jeg  gøre,  hvad  jeg  vilde,  uden 
at  nogen  kunde  sige  Nej  til  mig  inden  for  hele  Horisontens 
Kreds,  men  laase  min  Kahytsdør  og  tage  Nøglen  med  mig 
turde  jeg  ikke.  Straks  da  jeg  stak  Hovedet  op  fra  Kahytstrap- 
pen, saå  jeg  en  Gruppe  bestaaende  af  mine  to  Officerer,  An- 
denstyrmand barfodet  og  Førstestyrmand  i  lange  Gummi- 
støvler nær  ved  Afsatsen  fra  Halvdækket,  og  Hovmesteren 
som  ivrigt  talte  med  dem  halvvejs  nede  af  Trappen. 

Han  fik  tilfældigvis  Øje  paa  mig  og  gik  nedenunder,  An- 
denstyrmand løb  ned  paa  Hoveddækket  og  raabte  en  eller 
anden  Ordre,  og  Førstestyrmand  gik  mig  i  Møde,  idet  han 
tog  til  Huen. 

Der  laa  en  Slags  Nysgerrighed  i  Øjet  paa  ham,  som  jeg 
ikke  syntes  om.  Jeg  véd  ikke,  om  Hovmesteren  havde  sagt 
dem,  at  jeg  kun  var  „underlig"  eller  ligefrem  drukken,  men 
jeg  véd,  at  det  var  hans  Mening  at  holde  Øje  med  mig.  Jeg 
lagde  Mærke  til,  at  han  kom  med  et  Smil,  som,  da  han  kom 
paa  Skudhold,  eksploderede  og  fik  selve  hans  Kindskæg  til 
at  stivne.  Jeg  gav  ham  ikke  Tid  til  at  aabne  Munden. 

„Bras  Ræerne  firkant  med  Toplen  ter  og  Braser,  før  Fol- 
kene gaar  til  Frokost." 

Det  var  den  første,  specielle  Ordre,  jeg  havde  givet  om 
Bord  paa  det  Skib;  og  jeg  blev  ogsaa  paa  Dækket  for  at  se 
den  udført.  Jeg  havde  følt  Nødvendigheden  af  uden  Tids- 
spilde at  gøre  mig  gældende.  Den  haanligt  smilende,  unge 
Lømmel  blev  noget  mindre  kry  paa  det  ved  den  Lejlighed, 
og  jeg  greb  ogsaa  Lejligheden  til  at  tage  et  ordentligt  Syn 
over  Ansigtet  paa  enhver  menig  Matros,  idet  de  defilerede 
forbi  mig  for  at  gaa  til  Agterbraserne.  Ved  Frokosten  præ- 
siderede jeg  uden  selv  at  spise  noget  med  saa  kold  Værdig- 
hed, at  de  to  Styrmænd  kun  var  altfor  glade  ved  at  slippe 

bort  fra  Kahytten,  saa  snart  som  Sømmeligheden  tillod  det; 
og  hele  Tiden  var  denne  tvedelte  Arbejden  af  mine  Tanker 
nær  ved  at  drive  mig  til  Afsindighed.  Jeg  passede  stadig  paa 
mig  selv,  medens  mit  hemmelige  Jeg,  der  var  lige  saa  af- 
hængigt af  mine  Handlinger  som  min  egen  Personlighed,  sov 
i  den  Seng,  bag  ved  den  Dor,  som  var  lige  over  for  mig,  da 
jeg  sad  ved  Bordenden.  Det  lignede  overmaade  meget  det  at 
være  forrykt,  kun  at  det  var  værre,  fordi  man  var  vidende  om  det. 

Jeg  maatte  ruske  i  ham  et  helt  Minut,  men  da  han  til 
sidst  aabnede  Øjnene,  gjorde  han  det  med  fuldt  Herredøm- 
me over  sine  Sanser  og  med  et  spørgende  Blik.  „Saa  vidt  staar 
alting  godt  til,"  hviskede  jeg.  „Nu  maa  De  forsvinde  ud  i 
Badeværelset." 

Det  gjorde  han  saa  lydløst  som  en  Aand,  og  saa  ringede 
jeg  efter  Hovmesteren,  og  idet  jeg  kækt  saå  ham  ind  i  An- 
sigtet, beordrede  jeg  ham  til  at  gøre  min  Sovekahyt  i  Or- 
den, mens  jeg  tog  mit  Bad  —  og  „skynde  sig  med  det".  — 
Da  min  Tone  ingen  Undskyldninger  tilstedede,  sagde  han: 
„Ja",  og  løb  af  Sted  for  at  hente  sin  Fejespaan  og  sine  Bor- 
ster. Jeg  tog  et  Bad  og  foretog  det  meste  af  min  Paaklæd- 
ning,  idet'  jeg  plaskede  og  fløjtede  sagte  til  Opbyggelse  for 
Hovmesteren,  medens  den  hemmelige  Parthaver  i  mit  Liv 
stod  strammet  lige  ravret  op  i  dette  lille  Rum,  idet  hans  An- 
sigt i  Dagslyset  saå  meget  indfaldent  ud,  og  hans  Øjelaag 
var  sænkede  under  den  alvorlige,  mørke  Linie  af  hans  Øjen- 
bryn, som  var  trukket  sammen  ved  en  let  Panderynken. 

Da  jeg  forlod  ham  for  at  vende  tilbage  til  min  Kahyt,  var 
Forvalteren  ved  at  være  færdig  med  at  støve  af.  Jeg  sendte 
Bud  efter  Førstestyrmand  og  indviklede  ham  i  en  betydnings- 
løs Samtale.  Det  var  ligesom  at  drive  Spøg  med  den  skræk- 
indjagende Karakter  af  hans  Kindskæg;  men  min  Hensigt 
var  at  give  ham  Lejlighed  til  et  godt  Eftersyn  af  min  Kahyt. 
Og  saa  kunde  jeg  til  sidst  med  ren  Samvittighed  lukke  Do- 
ren  til  min  Sovekahyt  og  faa  min  Dobbeltgænger  ind  igen  i 
den  længst  tilbageliggende  Del.  Der  var  intet  andet  at  gøre. 
Han  maatte  sidde  stille  paa  en  lille  Klapstol,  som  var  halvt 
dækket  af  de  tunge  Frakker,  som  hang  dér.  Vi  hørte  Hov- 
mesteren gaa  fra  Salonen  ind  i  Badeværelset,  fylde  Vandfla- 

skerne  dér,  skure  Badekarret,  sætte  Sagerne  i  Orden,  bum, 
klask  —  ud  igen  i  Salonen  —  dreje  Nøglen  om,  klik.  Saadan 
var  min  Plan  til  at  holde  mit  andet  Jeg  usynligt.  Der  kunde 
ikke  udtænkes  noget  bedre  under  de  Omstændigheder.  Og 
dér  sad  vi;  jeg  ved  min  Skrivepult  parat  til  at  give  mig 
Udseende  af  at  have  travlt  med  nogle  Papirer,  han  bagved 
mig  ude  af  Sigte  fra  Døren.  Det  vilde  ikke  have  været  klogt 
at  tale  sammen  om  Dagen.  Og  jeg  kunde  ikke  have  udholdt 
Spændingen  ved  den  løjerlige  Følelse  af  at  hviske  til  mig 
selv.  Af  og  til,  naar  jeg  kiggede  over  Skulderen,  saå  jeg  ham 
dér  langt  tilbage  sidde  stift  paa  den  lave  Stol,  med  de  nøgne 
Fødder  tæt  sammen.  Armene  over  Kors,  Hovedet  hængende 
ned  paa  Brystet  —  og  fuldkommen  stille.  Hvem  som  helst 
vilde  have  antaget  ham  for  mig. 

Jeg  var  selv  betaget  af  det.  Hvert  Øjeblik  maatte  jeg  kigge 
over  Skulderen.  Jeg  sad  netop  og  saå  paa  ham,  da  en  Stem- 
me udenfor  Døren  sagde:  „Om  Forladelse,  Sir." 

„Naa!"  .  .  .  Jeg  holdt  Øjnene  rettede  imod  ham,  og  da 
Stemmen  udenfor  Døren  meldte:  „Der  er  en  Skibsbaad,  som 
kommer  herhen.  Sir,"  saå  jeg  ham  fare  sammen  —  den 
første  Bevægelse,  han  havde  gjort  i  Timevis.  Men  han  løftede 
ikke  sit  bøjede  Hoved. 

„Vel.    Fir  Lejderen  ned." 

Jeg  betænkte  mig.  Skulde  jeg  hviske  noget  til  ham? 
Men  hvad?  Hans  Ubevægelighed  syntes  aldrig  at  være  ble- 
vet forstyrret.  Hvad  kunde  jeg  sige  ham,  som  han  ikke  vid- 
ste allerede?  ...  Til  sidst  gik  jeg  op  paa  Dækket. 


II. 

Skipperen  paa  Sephora  havde  et  tyndt,  rødt  Kindskæg 
helt  rundt  om  Ansigtet  og  den  Slags  Ansigtsfarve,  som  sva- 
rer til  Haar  af  den  Farve;  tillige  den  særlige,  temmelig  fed- 
tede Schattering  af  Blaat  i  Øjnene.  Han  var  just  ikke  nogen 
glimrende  Skikkelse:  Han  var  høj  skuldret  og  kun  af  Mid- 
delvækst —  og  det  ene  Ben  var  lidt  mere  krumt  end  det  an- 
det.   Han  vekslede   Haandslag,  idet   han   saå   sig  om   med 

usikkert  Blik.  En  sløv  Ihærdighed  var,  holdt  jeg  for,  hans 
væsentligste  Særkende. 

Jeg  opførte  mig  med  en  Høflighed,  som  syntes  at  bringe 
ham  ud  af  Fatning.  Maaske  var  han  undselig.  Han  stod  og 
mumlede  til  mig,  som  om  han  skammede  sig  over,  hvad  han 
sagde;  han  nævnede  sit  Navn  (det  var  noget,  der  lignede 
Archbold  —  men  efter  saa  mange  Aars  Forløb  er  jeg  knap 
sikker  paa  det).  Navnet  paa  sit  Skib  og  nogle  andre  Omstæn- 
digheder af  den  Slags,  paa  samme  Maade  som  en  Forbryder, 
der  gør  en  modstræbende  og  sørgelig  Tilstaaelse.  Han  havde 
haft  et  skrækkeligt  Vejr  paa  Udrejsen  —  skrækkeligt  — 
skrækkeligt  —  og  havde  ogsaa  sin  Kone  om  Bord. 

Ved  denne  Tid  sad  vi  i  Kahytten,  og  Hovmesteren  bragte 
en  Bakke  ind  med  Flaske  og  Glas. 

„Nej,  Tak!"  —  Han  nød  aldrig  Spiritus.  Vilde  dog  nok 
have  noget  Vand.  Han  drak  det  ene  Glas  efter  det  andet.  Et 
skrækkelig  tørstigt  Arbejde.  Lige  siden  Daggry  havde  han 
været  i  Færd  med  at  undersøge  Øerne  rundt  om  sit  Skib. 

„Hvad,  var  det  for  Løjer?"  spurgte  jeg  tilsyneladende  med 
høflig  Interesse. 

„Nej!"  sukkede  han.  „En  pinlig  Pligt." 

Da  han  vedblev  med  sin  Mumlen,  og  jeg  ønskede,  at  min 
Dobbeltgænger  skulde  høre  ethvert  Ord,  faldt  jeg  paa  den 
Tanke  at  underrette  ham  om,  at  jeg  beklagede  at  maatte  sige, 
at  jeg  hørte  daarligt. 

„Saa  ung  en  Mand  endogsaa!"  nikkede  han,  idet  han  holdt 
sine  fedtede,  blaa,  uintelligente  Øjne  fæstede  paa  mig.  Hvad 
var  Aarsagen  til  det  —  en  eller  anden  Sygdom?  spurgte  han, 
uden  mindste  Sympati,  og  som  om  han  tænkte,  at  hvis  det 
var  Tilfældet,  havde  jeg  ikke  faaet  mere,  end  jeg  fortjente. 

„Ja,  Sygdom,"  indrømmede  jeg  i  en  fornøjet  Tone,  som 
syntes  at  forarge  ham.  Men  min  Hensigt  var  naaet,  fordi  han 
maatte  hæve  Stemmen  for  at  bibringe  mig  sin  Fortælling. 
Det  er  ikke  Umagen  værd  at  gengive  hans  Fremstilling.  Det 
var  over  to  Maaneder,  siden  alt  dette  var  sket,  og  han  havde 
tænkt  saa  meget  paa  det,  at  han  syntes  fuldstændig  i  Vild- 
rede med  Hensyn  til  de  enkelte  Omstændigheder,  men  det 
gjorde  endnu  et  umaadeligt  Indtryk  paa  ham. 

„Hvad  vilde  De  tænke,  hvis  der  skete  saadant  noget  om 
Bord  paa  Deres  eget  Skib?  Jeg  har  haft  Sephora  i  de  sidste 
femten  Aar.    Jeg  er  en  velkendt  Skibsfører." 

Det  var  overmaade  pinligt  for  ham  —  og  maaske  vilde  jeg 
have  sympatiseret  med  ham,  hvis  jeg  havde  været  i  Stand  til 
at  skille  mit  aandelige  Syn  fra  den  uanede  Medbeboer  af  min 
Kahyt,  som  om  han  var  mit  andet  Jeg.  Dér  var  han  paa  den 
anden  Side  af  Skottet,  —  fire  eller  fem  Fod  fra  os,  ikke  mere,  — 
da  vi  sad  i  Salonen.  Jeg  saå  høfligt  paa  Kaptajn  Archbo Id  (hvis 
det  var  hans  Navn),  men  det  var  den  anden,  jeg  saå,  i  en 
graa  Natdragt,  siddende  paa  en  lav  Stol,  med  de  nøgne  Fød- 
der tæt  sammen  og  Armene  korslagte,  idet  hvert  Ord,  der 
blev  sagt  imellem  os,  naaede  til  Ørene  i  hans  mørke  Hoved, 
som  var  bøjet  ned  mod  hans  Bryst. 

„Jeg  har  nu  som  Mand  og  Dreng  været  til  Søs  i  syvog- 
tredive Aar,  og  jeg  har  aldrig  hørt  om,  at  saadant  noget  er 
sket  i  et  engelsk  Skib.  Og  at  det  skulde  være  mit  Skib.  Med 
min  Kone  om  Bord  oven  i  Købet." 

Det  var  knap,  at  jeg  hørte  paa  ham. 

„Tror  De  ikke,"  sagde  jeg,  „at  den  svære  Sø,  som  De  for- 
talte mig,  skyllede  om  Bord  netop  da,  kan  have  dræbt  Man- 
den? Jeg  har  set  den  rene  Vægt  af  en  Sø  dræbe  en  Mand  me- 
get pænt,  simpelthen  ved  at  knække  Halsen  paa  ham." 

„Gode  Gud!"  sagde  han  med  Eftertryk,  idet  han  fæstede 
sine  fedtede,  blaa  Øjne  paa  mig.  „Søen!  Ingen  Mand,  som  er 
blevet  dræbt  af  Søen,  har  nogensinde  set  saadan  ud."  Han 
syntes  ligefrem  forarget  ved  min  Formodning.  Og  da  jeg 
saå  stift  paa  ham,  sikkerlig  ikke  beredt  paa  noget  originalt 
fra  hans  Side,  stak  han  Hovedet  tæt  hen  til  mit  og  rakte 
Tungen  ud  efter  mig  saa  pludselig,  at  jeg  ikke  kunde  lade 
være  med  at  fare  tilbage. 

Efter  at  han  havde  sejret  over  min  Rolighed  paa  denne 
anskuelige  Maade,  nikkede  han  som  en  klog  Mand.  Hvis  jeg 
havde  set  det  Syn,  forsikrede  han  mig,  vilde  jeg  aldrig  glem- 
me det,  saalænge  jeg  levede.  Vejret  var  alt  fordaarligt  til  at  give 
Liget  en  ordentlig  Begravelse  til  Søs.  Ved  Daggry  den  næste 
Dag  tog  de  det  derfor  op  paa  Halvdækket,  idet  de  bedækkede 
dets  Ansigt  med  et  Stykke  Flagdug;  han  læste  en  kort  Bøn, 

Og  saa  skød  de  det  i  Vandet,  ganske  som  det  var,  i  dets 
Olietøj  og  dets  lange  Støvler,  ud  imellem  disse  bjerghøje 
Søer,  der  syntes  rede  til  hvert  Øjeblik  at  opsluge  selve  Ski- 
bet og  de  forskrækkede  Menneskeliv  om  Bord  paa  det. 

„Det  var  den  rebede  Fok,  som  frelste  Dem,"  indskød  jeg. 

„Det  gjorde  den  —  næst  Guds  Bistand,"  udbrød  han  med 
Varme.  „Det  var  ved  en  særlig  Naade,  tror  jeg  fast,  at  den 
udholdt  nogle  af  disse  Orkanbyger." 

„Det  var  Hejsningen  af  det  Sejl,  som  — "  begyndte  jeg. 

„Gud  havde  sin  Haand  i  det,"  afbrød  han  mig.  „Intet 
mindre  kunde  have  gjort  det.  Jeg  har  ikke  noget  imod  at 
sige  Dem,  at  jeg  neppe  turde  give  den  Ordre.  Det  syntes 
umuligt,  at  vi  kunde  røre  ved  noget  uden  at  miste  det,  og 
saa  vilde  vort  sidste  Haab  have  været  ude." 

Rædslen  for  denne  Storm  var  over  ham  endnu.  Jeg  lod 
ham  fortsætte  lidt  og  sagde  saa  lejlighedsvis  —  som  om  jeg 
vendte  tilbage  til  et  mindre  vigtigt  Emne:  „De  var  meget  ivrig 
efter  at  overgive  Deres  Styrmand  til  Folkene  i  Land,  tror  jeg?" 

Det  var  han.  Til  Loven.  Hans  dunkle  Vedhængen  paa 
det  Punkt  havde  noget  uforstaaeligt  og  en  Smule  højtideligt 
ved  sig,  noget  saa  at  sige  mystisk,  ganske  afset  fra  hans  iv- 
rige Ønske  om,  at  han  ikke  skulde  blive  mistænkt  for  at  „yde 
sin  Beskyttelse  til  nogen  som  helst  Handlinger  af  den  Slags". 
Syvogtredive  ulastelige  Aar  til  Søs,  hvoraf  over  tyve  i  dadel- 
løs Kommando,  og  de  sidste  femten  Aar  paa  Sephora,  syntes 
at  have  stillet  ham  under  en  ubarmhjertig  Forpligtelse. 

„Og  De  forstaar,"  vedblev  han,  idet  han  undselig  famlede 
mellem  sine  Følelser,  „det  var  ikke  mig,  som  engagerede 
denne  unge  Fyr.  Hans  Slægtninge  havde  megen  Indflydelse 
hos  mine  Redere.  Jeg  blev  paa  en  Maade  tvungen  til  at  an- 
tage ham.  Han  saa  meget  flink  ud,  meget  dannet  og  al  den 
Slags.  Men  véd  De  —  hvordan  det  nu  var,  kunde  jeg  aldrig 
lide  ham.  Jeg  er  en  ligefrem  Mand.  Ser  De,  han  var  ikke 
just  den  Slags,  som  kan  bruges  til  Førstestyrmand  paa  et 
Skib  som  Sephora." 

Jeg  var  blevet  i  den  Grad  forbunden  i  Tanker  og  Indtryk 
med  den  hemmelige  Parthaver  i  min  Kahyt,  at  jeg  følte  det, 
som  om  det  var  givet  mig  personlig  at  forstaa,  at  heller  ikke 

jeg  var  af  den  Slags,  som  vilde  have  duet  til  Førstestyrmand 
paa  et  Skib  som  Sephora.  Jeg  nærede  i  mine  Tanker  ingen 
Tvivl  om  det. 

„Aldeles  ikke  den  Slags  Mand,  forstaar  De  nok,"  blev  han 
ved,  ganske  overflødigt,  idet  han  saå  vist  paa  mig. 

Jeg  smilede  høfligt.  Han  syntes  en  Stund  at  være  i  For- 
legenhed. 

„Jeg  tænker,  jeg  maa  indberette  et  Selvmord." 

„Hvad  behager?" 

„Selvmord!  Det  er,  hvad  jeg  maa  skrive  til  mine  Re- 
dere, straks  naar  jeg  kommer  i  Havn." 

„Men  mindre  det  lykkes  Dem  at  faa  ham  tilbage  før  i 
Morgen,"  samtykkede  jeg  roligt  .  .  .  „Jeg  mener  i  Live." 

Han  mumlede  noget,  som  jeg  virkelig  ikke  fik  fat  i,  og  jeg 
vendte  Øret  henimod  ham  paa  en  uforstaaende  Maade.  Han 
ligefrem  brølede: 

„Landet  —  siger  jeg.  Fastlandet  er  i  det  mindste  syv  en- 
gelsk Mile  fra  min  Ankerplads." 

„Saa  omtrent." 

Min  Mangel  paa  Sindsbevægelse,  paa  Nysgerrighed,  paa 
Overraskelse,  paa  enhver  Slags  udtalt  Interesse  begyndte  at 
vække  hans  Mistro.  Men  med  Undtagelse  af  det  vellykkede 
Foregivende  om  Døvhed  havde  jeg  ikke  forsøgt  at  foregive 
noget.  Jeg  havde  følt  mig  i  yderlig  Grad  ude  af  Stand  til  paa 
passende  Maade  at  spille  Rollen  som  uvidende,  og  derfor  var 
jeg  bange  for  at  prøve  paa  det.  Det  er  ogsaa  sikkert,  at  han 
havde  bragt  nogen  færdig  Mistanke  med  sig,  og  at  han  be- 
tragtede min  Høflighed  som  et  besynderligt  og  unaturligt 
Fænomen.  Og  dog,  hvorledes  kunde  jeg  ellers  have  modtaget 
ham?  Ikke  hjerteligt!  Det  var  umuligt  af  psykologiske 
Grunde,  som  jeg  ikke  behøver  at  anføre  her.  Min  eneste  Hen- 
sigt var  at  holdt  hans  Spørgsmaal  borte.  Med  Tværhed?  Ja, 
men  Tværhed  kunde  maaske  have  fremkaldt  et  ligefremt 
Spørgsmaal.  Paa  Grund  af  dens  Nyhed  for  ham  og  paa 
Grund  af  dens  Natur  var  nøjeseende  Artighed  den  Maade,  der 
var  bedst  beregnet  paa  at  holde  Manden  tilbage.  Men  der  var 
Fare  for,  at  han  ugenert  kunde  bryde  igennem  mit  Forsvar. 
Jeg  tror  ikke,  jeg  kunde  have  mødt  ham  med  en  direkte 
Løgn,  ogsaa  af  psykologiske  (ikke  moralske)  Gnmde.     Hvis 

han  blot  havde  vidst,  hvor  bange  jeg  var  for,  at  han  skulde 
sætte  min  Følelse  af  Identitet  med  den  anden  paa  Prøve! 
Men  besynderligt  nok  — (jeg  tænkte  først  paa  det  bagefter)  — 
tror  jeg,  at  han  blev  bragt  ikke  lidt  ud  af  Fatning  ved  den 
modsatte  Side  af  den  uhyggelige  Situation,  ved  noget  hos 
mig,  som  mindede  ham  om  den  Mand,  han  søgte  efter,  og 
indgav  ham  Forestillingen  om  en  hemmelighedsfuld  Lighed 
med  den  unge  Fyr,  som  han  fra  først  af  havde  næret  Mistro 
til  og  fattet  Mishag  imod.  Hvorledes  det  nu  end  var,  blev 
Tavsheden  ikke  meget  forlænget.  Han  gjorde  et  nyt,  for- 
blommet Skridt. 

„Jeg  regner,  at  jeg  ikke  havde  mere  end  to  Miles  Rotur 
til  Deres  Skib.    Ikke  en  Smule  mere." 

„Og  det  er  ogsaa  fuldstændig  nok  i  denne  forfærdelige 
Hede,"   sagde  jeg. 

Der  paafulgte  en  ny  Pause  fuld  af  Mistro.  Nødvendighed, 
siger  man,  er  Moder  til  Opfindsomhed,  men  Frygt  er  heller 
ikke  ufrugtbar  paa  sindrige  Raad.  Og  jeg  var  bange  for,  at 
han  ligefrem  vilde  spørge  mig  om  Efterretninger  om  mit  an- 
det Jeg. 

„Er  det  ikke  en  pæn,  lille  Salon?"  bemærkede  jeg,  som  om 
jeg  for  første  Gang  lagde  Mærke  til  den  Maade,  paa  hvilken 
hans  Øjne  flakkede  om  fra  den  ene  lukkede  Dør  til  den 
anden.  „Og  ogsaa  meget  vel  udstyret.  Her  for  Eksempel," 
vedblev  jeg,  idet  jeg  skødesløst  rakte  hen  over  Ryggen  paa 
min  Stol  og  slog  Døren  op,  „er  mit  Badeværelse." 

Han  gjorde  en  ivrig  Bevægelse,  men  skænkede  det  neppe 
et  Øjekast.  Jeg  rejste  mig,  lukkede  Døren  til  Badeværelset 
og  indbød  ham  til  at  se  sig  om,  som  om  jeg  var  meget  stolt 
af  mine  Bekvemmeligheder.  Han  maatte  rejse  sig  og  lade  sig 
vise  om,  men  han  tilendebragte  Sagen  uden  noget  som  helst 
Udbrud  af  Henrykkelse. 

„Og  nu  vil  vi  se  paa  min  Sovekahyt,"  erklærede  jeg  med 
en  Stemme  saa  højrøstet,  som  jeg  turde  gøre  den,  idet  jeg 
med  Skridt,  som  jeg  med  Forsæt  gjorde  tunge,  gik  tværs  over 
Kahytten  til  Styrbords  Side. 

Han  fulgte  mig  derind  og  saa  sig  om.  Min  intelligente 
Dobbeltgænger  var  forsvundet.    Jeg  spillede  min  Rolle. 

Freya  fra  de  syv  Øer.  8 

„Er  det  ikke  meget  bekvemt?" 

„Meget  net.  Meget  komfort  .  .  ."  Han  fuldendte  ikke 
Sætningen  og  gik  hastigt  ud  som  for  at  slippe  bort  fra  nogle 
uretfærdige  Underfundigheder  fra  min  Side.  Men  det  skulde 
ikke  være  saadan.  Jeg  havde  været  alt  for  forskrækket  til 
ikke  at  føle  mig  hævngerrig;  jeg  følte,  at  jeg  havde  ham  i 
Fart,  og  det  var  min  Hensigt  at  holde  ham  i  Fart.  Min  høf- 
lige Vedholdenhed  maa  have  haft  noget  truende  ved  sig,  da 
han  pludselig  gav  tabt.  Og  jeg  lod  ham  ikke  slippe  for  et 
eneste  Punkt;  Styrmandens  Kammer,  Spisekammeret,  For- 
raadskamrene.  Sejlrummet,  som  ogsaa  var  nedenunder  Halv- 
dækket —  han  maatte  se  ind  i  dem  allesammen.  Da  jeg  til 
sidst  viste  ham  ud  paa  Skansen,  drog  han  et  dybt,  modløst 
Suk  og  mumlede  trist,  at  nu  maatte  han  virkelig  vende  til- 
bage til  sit  Skib.  Jeg  lod  min  Styrmand,  som  havde  sluttet 
sig  til  os,  om  at  se  efter  Kaptajnens  Baad.  Manden  med  Kind- 
skægget gav  et  Stød  i  sin  Fløjte,  som  han  plejede  at  have 
hængende  om  Halsen  paa  sig,  og  brølede:  „Mandskabet  fra 
Sephora  til  Afgang!"  Min  Dobbeltgænger  dernede  i  min  Ka- 
hyt maa  have  hørt  det  og  kunde  sikkerlig  ikke  følte  sig  mere 
lettet  end  jeg.  Fire  Fyre  kom  løbende  et  eller  andet  Sted 
fra  forude  og  klatrede  over  Skibssiden,  mens  mine  egne  Folk, 
som  ogsaa  kom  op  paa  Dækket,  besatte  Rælingen.  Jeg  ledsa- 
gede ceremonielt  min  Gæst  til  Faldrebet  og  havde  nær  gjort 
for  meget  af  det.  Han  var  et  ihærdigt  Bæst.  Paa  selve  Lejde- 
ren tøvede  han,  og  paa  sin  enestaaende,  skyldbevidst  sam- 
vittighedsfulde Maade  med  at  holde  fast  ved  Sagen,  sagde 
han:  „Hør  engang  ...  De  ...  De  tror  da  ikke,  at  .  .  ." 
Jeg  overdøvede  højlydt  hans  Slemme: 
„Vist  ikke  .  .  .  Det  er  mig  en  Glæde.  Farvel." 
Jeg  havde  paa  Fornemmelsen,  hvad  han  havde  i  Sinde  at 
sige,  og  reddede  mig  kun  ved  det  Privilegium,  jeg  havde  i  min 
mangelfulde  Hørelse.  Han  var  i  det  hele  alt  for  rystet  til  at 
trænge  paa,  men  min  Styrmand,  som  nærved  var  Vidne  til  den- 
ne Tagen  Afsked,  saå  mystificeret  ud,  og  hans  Ansigt  antog  et 
tankefuldt  Præg.  Da  jeg  ikke  vilde  give  det  Udseende  af,  at 
jeg  ønskede  at  undgaa  alt  Samkvem  med  mine  Officerer,  fik 
han  Lejlighed  til  at  tiltale  mig. 

„Det  synes  at  være  en  meget  pæn  Mand.  Hans  Baads- 
mandskab  fortalte  vore  Fyre  en  meget  mærkelig  Historie, 
hvis  det  er  sandt,  som  Hovmesteren  fortæller  mig.  Jeg  anta- 
ger. De  fik  Historien  fra  Kaptajnen?" 

„Ja,  jeg  fil^  en  Historie  fra  Kaptajnen." 

„En  meget  rædselsfuld  Sag  —  er  det  ikke?" 

„Det  er  det." 

„Den  slaar  alle  disse  Fortællinger,  vi  hører  om  Mord  paa 
Yankeeskibe." 

„Jeg  tror  ikke,  den  slaar  dem.  Jeg  tror  ikke,  den  ligner 
dem  det  mindste." 

„Gud  forbarme  sig  —  det  er  da  ikke  Deres  Mening!  Men 
naturligvis  har  jeg  intet  som  helst  Bekendtskab  med  ameri- 
kanske Skibe,  det  har  jeg  ikke,  saa  jeg  vilde  ikke  kunne  mod- 
sige Deres  Kundskab.  Det  er  skrækkeligt  nok  for  mig  .  .  . 
Men  det  besynderligste  er,  at  disse  Fyre  syntes  at  have  en 
Tanke  om,  at  Manden  var  skjult  her  om  Bord.  Det  havde  de 
virkelig.    Har  De  nogensinde  hørt  om  saadant  noget?" 

„Urimeligt  —  synes  De  ikke?" 

Vi  gik  og  spadserede  frem  og  tilbage  tværs  over  Skansen. 
Ingen  af  Mandskabet  forude  kunde  ses  (det  var  en  Søndag), 
og  Styrmanden  vedblev: 

„Der  var  en  lille  Ordstrid  om  det.  Vore  Fyre  tog  Anstød 
af  det.  „Som  om  vi  vilde  huse  en  saadan  Person,"  sagde  de. 
„Kunde  De  ikke  lide  at  se  efter  ham  i  vort  Kulrum?"  Fuld- 
stændig en  lille  Scene.  Men  de  blev  gode  Venner  til  sidst. 
Jeg  tænker,  at  han  druknede  sig.    Gør  De  ikke,  Herre?" 

„Jeg  tænker  ingenting." 

„De  nærer  ingen  Tvivl  i  Sagen?" 

„Ingen  som  helst." 

Jeg  forlod  ham  pludselig.  Jeg  følte,  at  jeg  var  ved  at  gøre 
et  daarligt  Indtryk,  men  med  min  Dobbeltgænger  dernede 
var  det  meget  angribende  at  være  paa  Dækket.  Og  det  var 
næsten  lige  saa  angribende  at  være  nede.  Alt  i  alt  en  nerve- 
pirrende Situation.  Men  i  det  hele  følte  jeg  mig  mindre  søn- 
derrevet, naar  jeg  var  hos  ham.  Der  var  ingen  i  hele  Skibet, 
hvem  jeg  kunde  optage  i  min  Fortrolighed.  Siden  Matroserne 
havde  lært  hans  Historie  at  kende,  vilde  det  have  været  umu- 

ligt  at  udgive  ham  for  en  anden,  og  en  tilfældig  Opdagelse 
maatte  frygtes  nu  mere  end  nogensinde  .  .  . 

Da  Hovmesteren  var  optaget  af  at  dække  Middagsbordet, 
kunde  vi  kun  tale  med  Øjnene,  da  jeg  først  kom  ned.  Se- 
nere paa  Eftermiddagen  gjorde  vi  et  forsigtigt  Forsøg  paa  at 
hviske.  Søndagsstilheden  paa  Skibet  var  imod  os;  Stilheden 
i  Luft  og  Vand  rundt  om  det  var  imod  os;  Elementerne,  Men- 
neskene var  imod  os  —  alting  var  imod  os  i  vort  hemmelige 
Kompagniskab;  Tiden  selv  —  for  dette  kunde  ikke  blive  ved 
for  bestandig.  Selve  Fortrøstningen  til  Forsynet  var,  antager 
jeg,  nægtet  hans  Brøde.  Skal  jeg  tilstaa,  at  denne  Tanke  ned- 
slog mig  overmaade  meget?  Og  med  Hensyn  til  Kapitlet  om 
Tilfældet,  som  gælder  saa  meget  i  Bogen  om  et  heldigt  Re- 
sultat, kunde  jeg  blot  haabe,  at  det  var  sluttet.  For  hvilket 
gunstigt  Tilfælde  kunde  der  ventes? 

„Har  De  hørt  alt?"  var  mine  første  Ord,  saa  snart  vi  indtog 
vor  Plads  Side  om  Side,  idet  vi  lænede  os  over  mit  Sengested. 

Det  havde  han.  Og  Beviset  paa  det  var  hans  alvorlige 
Hvisken:  „Manden  fortalte  Dem,  at  han  neppe  turde  give 
Ordren." 

Jeg  forstod,  at  Hentydningen  gjaldt  den  frelsende  Fok. 

„Ja.  Han  var  bange  for,  at  den  skulde  gaa  tabt,  naar  den 
blev  hejst." 

„Jeg  forsikrer  Dem,  at  han  aldrig  udstedte  Ordren.  Han 
kan  maaske  tro,  at  han  gjorde  det;  men  han  gjorde  det  ikke. 
Han  stod  dér  sammen  med  mig  paa  Afsatsen  fra  Halvdækket, 
efter  at  Storemærssejl  blæste  bort,  og  klynkede  over  vort 
sidste  Haab  —  ligefrem  klynkede  over  det  og  intet  andet  —  og 
Natten  var  ved  at  falde  paa.  Og  at  høre  éns  Skipper  bære  sig 
saadan  ad  i  saadan  et  Vejr  var  nok  til  at  drive  en  hvilken  som 
helst  Fyr  fra  Forstanden. 

Det  bragte  mig  til  en  Slags  Fortvivlelse.  Saa  tog  jeg  Sagen 
i  mine  egne  Hænder  og  gik  bort  fra  ham.  Kogende  og  — 
Men  hvad  Nytte  er  det  til  at  fortælle  Dem  det?  De  forstaar 
det!  .  .  .  Tror  De,  at  hvis  jeg  ikke  havde  været  rigtig  ra- 
sende imod  dem,  jeg  saa  vilde  have  faaet  Folkene  til  at  gøre 
noget?     Nej!     Baadsmanden  vilde  maaske?     Maaske! 

Det  var  ikke  en  svær  Sø  —  det  var  en  Sø,  som  var  ble- 

vet  vanvittig!  Jeg  antager,  at  Verdens  Ende  vil  blive  noget, 
der  ligner  det;  og  en  Mand  kan  maaske  have  Mod  til  at  se  det 
komme  én  Gang  og  være  færdig  med  det  —  men  at  maatte 
trodse  det  Dag  efter  Dag  —  Jeg  dadler  ikke  nogen.  Jeg  var 
gnmime  lidt  bedre  end  de  andre.  Kmi  —  jeg  var  i  hvert 
Fald  Officer  paa  den  gamle  Kulvogn  — " 

„Jeg  forstaar  det  fuldstændig."  Jeg  overførte  denne  op- 
rigtige Forsikring  til  hans  Øre.  Han  havde  tabt  Vejret  ved 
at  hviske;  jeg  kunde  høre  ham  stønne  svagt.  Det  var  alt- 
sammen meget  ligefrem.  Den  samme  anspændte  Styrke,  som 
havde  givet  fireogtjrve  Mænd  i  det  mindste  en  Mulighed  for 
at  redde  Livet,  havde  ved  et  Slags  Tilbageslag  knust  en  uvær- 
dig, oprørsk  Skabning. 

Men  jeg  fik  ingen  Tid  til  at  overveje  Fortjenesterne  ved 
Sagen  —  der  lød  Fodtrin  i  Salonen,  og  der  blev  banket  haardt 
paa  Døren. 

„Der  er  Vind  nok  til  at  lette." 

Her  var  et  nyt  Krav  paa  mine  Tanker  og  ogsaa  paa  mine 
Følelser,  som  kaldte  paa  mig. 

„Kald  Folkene  op,"  raabte  jeg  gennem  Døren.  „Jeg  skal 
øjeblikkelig  være  paa  Dækket."  Jeg  stod  i  Begreb  med  at  gaa 
ud  for  at  gøre  Bekendtskab  med  mit  Skib.  Før  jeg  forlod 
Kahytten,  mødtes  vore  Øjne  —  de  to  eneste  fremmedes  Øjne 
om  Bord.  Jeg  pegede  paa  den  tilbagetrukne  Del,  hvor  den 
lille  Feltstol  ventede  ham,  og  lagde  Fingeren  paa  mine  Læ- 
ber. Han  gjorde  en  Haandbevægelse  —  noget  ubestemt  —  lidt 
hemmelighedsfuld,  ledsaget  af  et  svagt  Smil  ligesom  af  Be- 
klagelse. 

Det  er  ikke  her  Stedet  til  at  tale  vidtløftigt  om  en  Mands 
Følelser,  som  for  første  Gang  mærker  et  Skib  bevæge  sig  un- 
der sine  Fødder  efter  sit  eget  uafhængige  Ord.  I  mit  Til- 
fælde var  de  ikke  ublandede.  Jeg  var  ikke  fuldstændig  alene 
med  min  Kommando,  for  der  var  den  fremmede  i  min  Ka- 
hyt. Eller  snarere,  jeg  var  ikke  fuldstændig  og  helt  hos  Ski- 
bet. En  Del  af  mig  var  fraværende.  Den  indre  Følelse  af  at 
være  paa  to  Steder  paa  én  Gang  paavirkede  mig  fysisk,  som 
om  en  Stemning  af  Hemmelighedsfuldhed  havde  gennem- 
trængt selve  min  Sjæl.  Før  en  Time  var  forløben,  siden  Skibet 

havde  begyndt  at  bevæge  sig,  greb  jeg  mig  i,  da  jeg  havde 
Anledning  til  at  bede  Styrmanden  (han  stod  ved  Siden  af 
mig)  om  at  tage  en  Pejling  af  Pagoden,  at  læne  mig  hen  mod 
hans  Øre,  idet  jeg  talte  i  en  hviskende  Tone.  Jeg  siger,  at  jeg 
greb  mig  selv  i  det,  men  der  var  sluppet  tilstrækkelig  meget 
ud  af  Munden  til  at  bringe  Manden  til  at  studse.  Jeg  kan 
ikke  beskrive  det  anderledes  end  ved  at  sige,  at  han  stejlede. 
Et  alvorligt,  tankefuldt  Væsen,  som  om  han  havde  faaet  en 
eller  anden  forvirrende  Efterretning,  forlod  ham  ikke  her- 
efter. Lidt  senere  flyttede  jeg  mig  bort  fra  Rælingen  for  at  se 
paa  Kompasset  med  saa  snigende  en  Gang,  at  Rorgængeren 
lagde  Mærke  til  det  —  og  jeg  kunde  ikke  undgaa  at  bemærke 
de  usædvanligt  runde  Øjne,  han  satte  op.  Dette  er  kun  ube- 
tydelige Eksempler,  skønt  det  ikke  er  til  Fordel  for  nogen 
Befalingsmand  at  blive  mistænkt  for  latterlige  Ekscentricite- 
ter.  Men  jeg  blev  ogsaa  udsat  for  mere  alvorlige  Ting.  Der  er 
for  en  Sømand  visse  Ord,  visse  Haandbe vægeiser,  som  under 
givne  Omstændigheder  burde  komme  lige  saa  naturligt  og  saa 
instinktmæssigt,  som  naar  man  blinker  med  et  truet  Øje.  En 
bestemt  Ordre  skulde  springe  frem  paa  hans  Læber,  uden  at 
han  tænkte  paa  det;  et  bestemt  Tegn  skulde  gøres  af  sig  selv, 
saa  at  sige,  uden  Overvejelse.  Men  al  ubevidst  Raskhed  havde 
forladt  mig.  Jeg  maatte  gøre  en  Villieanstrengelse  for  at 
kalde  mig  tilbage  (fra  Kahytten)  til  Øjeblikkets  Forhold.  Jeg 
følte,  at  jeg  i  disse  Folks  Øjne,  der  iagttog  mig  mere  eller 
mindre  kritisk,  fik  Udseende  af  at  være  en  ubeslutsom  Befa- 
lingsmand. 

Og  ved  Siden  deraf  var  der  Forskrækkelserne.  Den  anden 
Dag  i  Søen  for  Eksempel,  da  jeg  om  Eftermiddagen  kom  ned 
fra  Dækket  (jeg  havde  Halmtøfler  paa  de  bare  Fødder), 
standsede  jeg  ved  den  aabne  Spisekammerdør  og  talte  til 
Hovmesteren.  Han  var  ved  at  gøre  noget  dér  med  Ryggen 
til  mig.  Ved  Lyden  af  min  Stemme  var  han,  som  man  siger, 
nær  gaaet  ud  af  sit  gode  Skind  og  slog  tilfældigvis  en  Kop  i 
Stykker. 

„Hvad  i  Alverden  er  der  i  Vejen  med  Dem?"  spurgte  jeg 
forbavset. 

Han  var  overordentlig  forvirret.  „Jeg  beder  om  Forla- 
delse.  Jeg  var  sikker  paa,  at  De  var  i  Deres  Kahyt." 

„De  ser,  at  jeg  var  der  ikke." 

„Nej.  Men  jeg  kunde  have  svoret  paa,  at  jeg  hørte  Dem 
røre  Dem  derinde  for  et  Øjeblik  siden.  Det  er  overmaade 
mærkeligt  .  .  .  jeg  er  meget  ked  af  det,  Herre." 

Jeg  gik  videre  med  en  indvendig  Gysen.  Jeg  havde  i  den 
Grad  gjort  mig  til  ét  med  min  hemmelige  Dobbeltgænger,  at 
jeg  ikke  engang  omtalte  Sagen  i  de  knappe,  frygtsomme  Ord, 
som  vi  hviskende  udvekslede.  Jeg  antager,  at  han  havde  gjort 
en  eller  anden  Slags  ubetydelig  Støj.  Det  vilde  have  været 
et  Mirakel,  om  han  ikke  havde  gjort  det  en  eller  anden  Gang. 
og  dog,  saa  udtæret  som  han  saå  ud,  saå  han  altid  fuldstæn- 
dig selvbehersket  ud,  mere  end  rolig  —  næsten  usaarlig.  Paa 
mit  Forslag  blev  han  næsten  altid  i  Badeværelset,  som  i  det 
hele  var  det  sikreste  Sted.  Der  kunde  i  Virkeligheden  ikke 
være  Spor  af  Undskyldning  for  nogen  til  nogensinde  at  øn- 
ske at  gaa  derind,  naar  Hovmesteren  engang  var  færdig  med 
det.  Der  var  kun  meget  lidt  Plads.  Undertiden  laa  han  paa 
Gulvet  med  bøjede  Ben  og  Hovedet  støttet  paa  den  ene  Al- 
bue. Til  andre  Tider  fandt  jeg  ham  siddende  paa  Feltstolen 
i  sit  graa  Nattøj  og  med  sit  kortklippede,  sorte  Haar  som  en 
taalmodig,  uhe vægelig  Straffefange.  Om  Aftenen  plejede  jeg 
at  smugle  ham  op  i  min  Seng,  og  vi  hviskede  saa  sammen, 
mens  den  vagthavende  Officers  regelmæssige  Skridt  gik 
frem  og  tilbage  over  Hovederne  paa  os.  Det  var  en  uendelig 
elendig  Tid.  Det  var  en  Lykke,  at  der  var  stuvet  nogle  Daa- 
ser  fine  Kønserves  ned  i  en  Kiste  i  mit  Soveværelse;  Be- 
skøjter kunde  jeg  altid  faa  fat  i;  og  saa  levede  han  paa  stu- 
vet Kylling,  Gaaseleverpostej,  Asparges,  henkogte  Østers,  Sar- 
diner —  paa  alle  Slags  afskyelige  forlorne  Delikatesser  fra 
Blikdaaser.  Min  tidlige  Morgenkaffe  drak  han  altid;  og  det 
var  alt,  hvad  jeg  kunde  gøre  for  ham  i  den  Henseende. 

Hver  Dag  var  der  den  skrækkelige  Manøvrering  at  gen- 
nemgaa,  saaledes  at  min  Kahyt  og  derpaa  Badeværelset  kun- 
de blive  gjort  i  Orden  paa  sædvanlig  Maade.  Jeg  kom  til  at 
hade  Synet  af  Hovmesteren  og  til  at  afsky  den  uskyldige 
Mands  Stemme.  Jeg  følte,  at  det  var  ham,  som  vilde  foran- 
ledige Ulykken  ved  en  Opdagelse.  Den  hængte  som  et  Sværd 
over  vore  Hoveder. 

Den  fjerde  Dag  i  Søen  (vi  arbejdede  os  dengang  ned  langs 
Østsiden  af  Bugten  ved  Siam,  Bovt  efter  Bovt,  under  svage 
Vinde  og  i  smult  Vand)  —  den  fjerde  Dag,  siger  jeg,  af  dette 
elendige  Taskenspilleri  med  det  uimdgaaelige,  mens  vi  sad 
ved  vort  Aftensmaaltid,  løb  den  Mand,  hvis  ringeste  Bevæ- 
gelse jeg  frygtede,  travlt  op  paa  Dækket  —  efter  at  have  sat 
Fadene  fra  sig.  Dette  kunde  ikke  være  farligt.  Straks  efter 
kom  han  ned  igen;  og  saa  viste  det  sig,  at  han  havde  husket 
en  af  mine  Frakker,  som  jeg  havde  kastet  over  et  Rækværk, 
for  at  den  kunde  tørres,  efter  at  den  var  bleven  vaad  i  en 
Byge,  som  var  gaaet  over  Skibet  om  Eftermiddagen.  Idet 
jeg  sad  sløvt  ved  Enden  af  Bordet,  blev  jeg  forskrækket  ved 
Synet  af  Klædningsstykket  paa  hans  Arm.  Naturligvis  tog 
han  Retningen  mod  min  Dør.  Der  var  ingen  Tid  at  spilde. 

„Hovmester,"  tordnede  jeg.  Mine  Nerver  var  saa  rystede, 
at  jeg  ikke  kunde  styre  min  Stemme  og  skjule  min  Ophid- 
selse. Det  var  den  Slags  Ting,  som  fik  min  Styrmand  med 
det  rædselsfulde  Kindskæg  til  at  banke  sig  paa  Panden  med 
Pegefingeren.  Jeg  havde  opdaget,  at  han  brugte  den  Haand- 
bevægelse,  mens  han  med  en  fortrolig  Mine  talte  med  Tøm- 
mermanden paa  Dækket.  Det  var  altfor  langt  borte  til  at 
høre  et  Ord,  men  jeg  nærede  ingen  Tvivl  om,  at  denne  Pan- 
tomime kun  kunde  hentyde  til  den  besynderlige,  nye  Kap- 
tajn. 

„Ja,  min  Herre."  Den  blegnæbbede  Hovmester  vendte 
sig  resigneret  imod  mig.  Det  var  den  Færd,  der  var  til  at 
blive  vanvittig  over,  at  der  blev  raabt  efter  ham,  at  han  blev 
standset  uden  Spor  af  Mening,  at  han  vilkaarligt  blev  jaget  ud 
af  min  Kahyt  og  pludselig  blev  kaldt  ind  i  den  og  blev  sendt 
paa  Hovedet  ud  af  sit  Spisekammer  i  ubegribelige  Ærinder, 
som  var  Grunden  til  hans  fortvivlede  Ansigtsudtryk. 

„Hvor  gaar  De  hen  med  den  Frakke?" 

„Ind  i  Deres  Kahyt." 

„Er  der  ved  at  komme  en  ny  Byge?" 

„Det  véd  jeg  virkelig  ikke.  Herre.  Skal  jeg  gaa  op  igen 
og  se  ad?" 

„Nej!  Bryd  Dem  ikke  om  det." 

Min  Hensigt  var  naaet,  da  mit  andet  Jeg  derinde  natur- 

ligvis  vilde  have  hørt  alt,  hvad  der  passerede.  Under  dette 
Mellemspil  løftede  mine  to  Officerer  ikke  Øjnene  fra  deres 
respektive  Tallerkner;  men  Læberne  paa  den  forbistrede 
Lømmel,  Andenstyrmand,  dirrede  synligt. 

Jeg  ventede  paa,  at  Hovmesteren  skulde  hænge  min  Frak- 
ke op  og  komme  ud  straks.  Han  var  meget  langsom  til  det; 
men  jeg  beherskede  min  Nervøsitet  tilstrækkeligt  til  ikke  at 
raabe  efter  ham. 

Pludselig  blev  jeg  opmærksom  paa  (det  kunde  jeg  høre 
tydelig  nok),  at  Fyren  af  en  eller  anden  Grund  var  ved  at 
a  åbne  Døren  til  Badeværelset.  Det  var  Enden  paa  det.  Plad- 
sen var  bogstavelig  talt  ikke  stor  nok  til  at  vende  sig  paa. 
Stemmen  blev  siddende  i  Halsen  paa  mig,  og  jeg  blev  til  Sten 
over  hele  Kroppen.  Jeg  ventede  at  høre  et  Hyl  af  Overra- 
skelse og  Skræk  og  gjorde  en  Bevægelse,  men  jeg  havde  ikke 
Styrke  nok  til  at  komme  paa  Benne.  Alting  vedblev  at  være 
stille.  Havde  min  Nummer  to  selv  grebet  den  stakkels  Usling 
i  Struben?  Jeg  véd  ikke,  hvad  jeg  vilde  have  gjort  det  næ- 
ste Øjeblik,  hvis  jeg  ikke  havde  set  Hovmesteren  komme 
ud  af  min  Kahyt,  lukke  Døren  og  saa  staa  rolig  ved  Buf- 
feten. 

„Frelste,"  tænkte  jeg.  „Men  nej!  Fortabt!  Borte!  Han  var 
væk!" 

Jeg  lagde  Kniv  og  Gaffel  ned  og  lænede  mig  tilbage  i  Sto- 
len. Det  løb  rundt  for  mig.  En  lille  Tid  efter,  da  jeg  var  kom- 
met mig  tilstrækkelig  til  at  tale  med  rolig  Stemme,  gav  jeg 
Styrmanden  Ordre  til  selv  at  lade  Skibet  gaa  over  Stag  Klok- 
ken otte. 

„Jeg  kommer  ikke  paa  Dækket,"  fortsatte  jeg.  „Jeg  tror, 
jeg  vil  gaa  til  Køjs,  og  medmindre  Vinden  skifter,  ønsker 
jeg  ikke  at  blive  forstyrret  før  Midnat.  Jeg  føler  mig  lidt 
utilpas." 

„De  saa  temmelig  daarlig  ud  for  lidt  siden,"  bemærkede 
Førstestyrmand  uden  at  vise  nogen  stor  Interesse. 

De  gik  begge  to  ud;  og  jeg  stirrede  paa  Hovmesteren,  som 
tog  af  Bordet.  Der  var  intet  at  læse  paa  den  elendige  Mands 
Ansigt.  Men  hvorfor  undgik  han  at  se  mig  i  Øjnene,  spurgte 
jeg  mig  selv.  Saa  tænkte  jeg,  at  jeg  kunde  lide  at  høre  Ly- 
den af  hans  Stemme. 

,yHovinester!" 

„Ja,  Herre!"  opskræmt  som  sædvanligt. 

„Hvor  hængte  De  den  Frakke?" 

„I  Badeværelset."  Den  sædvanlige  ængstelige  Tone.  „Den 
er  ikke  ganske  tør  endnu." 

Nogen  Tid  endnu  sad  jeg  i  Spisekahytten.  Var  min  Dob- 
beltgænger forsvunden,  da  han  var  kommen?  Men  paa  hans 
Komme  kunde  der  gives  en  Forklaring,  medens  hans  For- 
svinden vilde  være  uforklarlig  .  .  .  Jeg  gik  langsomt  ind  i  mit 
mørke  Kammer,  lukkede  Døren,  tændte  Lampen  og  turde  en 
Tid  lang  ikke  vende  mig  om.  Da  jeg  til  sidst  gjorde  det,  saå 
jeg  ham  staa  ravret  op  i  den  snævre,  tilbagetrukne  Del.  Det 
vilde  ikke  være  sandt  at  sige,  at  jeg  fik  et  Stød,  men  en 
uimodstaaelig  Tvivl  om  hans  legemlige  Eksistens  fløj  igen- 
nem mine  Tanker.  Kan  det  være  muligt,  spurgte  jeg  mig 
selv,  at  han  ikke  er  synlig  for  andre  Øjne  end  mine?  Det  var 
som  at  blive  plaget  af  et  Spøgelse.  Ubevægelig,  med  et  al- 
vorligt Ansigt,  løftede  han  Hænderne  lidt  op  til  mig,  som 
tydelig  betød:  „Gud  i  Himmelen!  Hvad  for  en  kneben  Frelse!" 
Ja,  i  Sandhed  kneben.  Jeg  tror  ganske  roligt,  jeg  var  kom- 
men saa  nær  til  Vanvid  som  nogen  Mand,  der  ikke  virkelig 
er  gaaet  over  Grænsen.  Den  Haandbevægelse  holdt  mig  saa 
at  sige  tilbage. 

Styrmanden  med  det  rædselsfulde  Kindskæg  var  nu  ved 
at  lægge  Skibet  om  paa  den  anden  Bov.  I  det  Øjebliks  dybe 
Stilhed,  som  følger,  naar  Matroserne  gaar  til  deres  Poster, 
hørte  jeg  paa  Halvdækket  hans  forstærkede  Stemme:  „Haardt 
i  Læ!"  og  det  fjerne  Raab  af  Ordren,  som  blev  gentaget  paa 
Hoveddækket.  I  den  lette  Brise  gjorde  Sejlene  kun  en  svag, 
flagrende  Støj.  Den  hørte  op.  Skibet  drejede  langsomt  rundt; 
jeg  holdt  Vejret  i  den  fornyede  Stilhed  under  Ventetiden; 
man  skulde  ikke  have  troet,  at  der  var  et  eneste  levende  Væ- 
sen paa  dets  Dæk.  Et  pludseligt,  rask  Raab:  „Bras  Storsej- 
let!" brød  Fortryllelsen,  og  under  de  støjende  Raab  og  Jaget 
oven  over  os  af  Mændene,  som  løb  af  Sted  med  Storsejlsbra- 
seme,  kom  vi  to  nede  i  min  Kahyt  sammen  i  vor  sædvanlige 
Stilling  ved  mit  Sengested. 

Han  ventede  ikke  paa  mit  Spørgsmaal.  „Jeg  hørte  ham 

famle  her,  og  jeg  naaede  lige  at  krybe  sammen  i  Badekar- 
ret," hviskede  han  til  mig.  „Fyren  aabnede  blot  Døren  og 
stak  Armen  ind  for  at  hænge  Frakken  op.  Alligevel  — " 

„Det  tænkte  jeg  ikke  paa,"  hviskede  jeg  tilbage,  endnu 
mere  forfærdet  end  før  over,  hvor  nær  det  havde  været  ved 
at  gaa  galt,  og  idet  jeg  undrede  mig  over  det  ubøjelige  i 
hans  Karakter,  der  saa  smukt  førte  ham  igennem  Vanske- 
lighederne. Der  var  ingen  Uro  i  hans  Hvisken.  Hvem  der 
end  var  ved  at  blive  forrykt,  var  det  i  ethvert  Fald  ikke 
ham.  Han  var  ved  sine  fulde  fem.  Og  Beviset  paa  hans  sun- 
de Fornuft  blev  fortsat,  da  han  igen  begyndte  at  hviske: 

„Det  vilde  aldrig  gaa  an  for  mig  at  komme  til  Live  igen." 

Det  var  noget,  som  et  Genfærd  kunde  have  sagt.  Men 
hvad  han  hentydede  til,  var  hans  gamle  Kaptajns  modstræ- 
bende Indrømmelse  af  Theorien  om  Selvmord.  Det  vilde 
øjensynligt  hjælpe  ham  —  hvis  jeg  i  det  hele  taget  havde 
forstaaet  den  Betragtning,  der  syntes  at  styre  den  uforan- 
derlige Hensigt  med  hans  Handling. 

„De  maa  sætte  mig  i  Land,  saa  snart  De  kan  komme  ind 
iblandt  disse  Øer  ud  for  Kambodschakysten,"  fortsatte  han. 

„Sætte  Dem  i  Land!  Vi  lever  ikke  som  i  en  Drenge  Eventyr- 
fortælling," indvendte  jeg.  Hans  haanlige  Hvisken  afbrød 
mig.  „Det  gør  vi  i  Sandhed  ikke!  Der  er  ikke  noget  af  en 
Drengehistorie  i  dette.  Men  der  er  ikke  noget  andet  at  gøre. 
Jeg  ønsker  ikke  mere.  De  tænker  da  ikke,  at  jeg  er  bange  for, 
hvad  der  kan  blive  gjort  ved  mig?  Fængsel  eller  Galgen,  eller 
hvad  som  helst  de  behager.  Men  De  ser  mig  da  ikke  komme 
tilbage  for  at  forklare  saadanne  Ting  for  en  gammel  Fyr 
med  Paryk  og  tolv  respektable  Forretningsmænd,  gør  De? 
Hvor  kan  de  vide,  om  jeg  er  skyldig  eller  ikke  —  heller  ikke, 
hvad  jeg  er  skyldig  i?  Det  er  min  Sag.  Hvad  er  det,  Biblen 
siger?  „Dreven  bort  fra  Jordens  Overflade."  Meget  vel.  Jeg 
er  nu  borte  fra  Jordens  Overflade.  Som  jeg  kom  ved  Natte- 
tid, saaledes  skal  jeg  gaa  bort." 

„Umuligt!"  mumlede  jeg.  „Det  kan  De  ikke." 

„Kan  ikke?  .  .  .  Ikke  nøgen  som  en  Sjæl  paa  Dommens 
Dag.  Jeg  vil  fryse  fast  til  denne  Natdragt.  Den  sidste  Dag 
er  endnu  ikke  kommen  —  og  ...  De  har  fuldstændig  for- 
staaet mig.  Har  De  ikke?" 

Jeg  folte  mig  pludselig  skamfuld  over  mig  selv.  Jeg  kan 
med  Sandhed  sige,  at  jeg  forstod  det  —  og  min  Betænkelig- 
hed ved  at  lade  den  Mand  svømme  hort  fra  mit  Skibs  Side 
havde  været  en  blot  forloren  Følelse,  en  Slags  Fejghed.  — 
„Det  kan  ikke  lade  sig  gøre  før  næste  Nat,"  hviskede  jeg.  „Ski- 
bets Kurs  er  nu  fralands,  og  Vinden  kan  maaske  svigte  os." 

„Saa  længe  jeg  véd,  at  De  forstaar  mig,"  hviskede  han. 
„Men  naturligvis  gør  De  det.  Det  er  en  stor  Tilfredsstillelse 
at  have  faaet  én  til  at  forstaa.  De  synes  at  have  været  der 
i  den  Hensigt."  —  Og  i  den  samme  Hvisketone,  som  om  vi 
to,  naar  som  helst  vi  talte  sammen,  havde  Ting  at  sige  til 
hinanden,  som  ikke  egnede  sig  til  at  høres  af  Verden,  tilføjede 
han:  „Det  er  i  høj  Grad  vidunderligt." 

Vi  blev  siddende  Side  omSide  og  talte  sammen  paa  vor  hem- 
melige Maade  —  men  somme  Tider  var  vi  tavse  eller  veks- 
lede lige  et  fremhvisket  Ord  eller  to  med  lange  Mellemrum. 
Og  som  sædvanlig  stirrede  han  ud  igennem  Koøjet.  Et  Vind- 
pust kom  nu  og  da  ind  i  Ansigtet  paa  os.  Skibet  kunde  gerne 
have  været  fortøjet  i  en  Dok,  saa  sagte  og  jævnt  gled  det 
gennem  Vandet,  som  ikke  engang  mumlede  ved  vor  Gennem- 
fart, dunkelt  og  tavst  som  et  Spøgelsehav. 

Ved  Midnat  gik  jeg  op  paa  Dækket,  og  til  min  Styrmands 
store  Overraskelse  lagde  jeg  Skibet  om  paa  den  anden  Bov. 
Hans  rædselsfulde  Kindskæg  svævede  rundt  om  mig  under 
tavs  Kritik.  Jeg  vilde  virkelig  ikke  have  gjort  det,  hvis  det 
blot  havde  drejet  sig  om  at  komme  ud  af  den  søvnige  Bugt 
saa  hurtigt  som  muligt.  Jeg  tror,  han  sagde  til  Andenstyr- 
mand, som  afløste  ham,  at  det  var  en  stor  Mangel  paa  Kon- 
duite. Den  anden  gabede  blot.  Den  utaalelige  Lømmel  sjok- 
kede saa  søvnigt  omkring  og  lænede  sig  mod  Rælingen  paa 
en  saa  sløj,  upassende  Maade,  at  jeg  med  Skarphed  kom  paa 
Nakken  af  ham. 

„Er  De  ikke  rigtig  vaagen  endnu?" 

„Jo,  Sir!    Jeg  er  vaagen." 

„Godt;  vær  da  saa  god  at  opføre  Dem,  som  om  De  var 
det.  Og  hold  Udkig.  Hvis  der  er  nogen  Strøm,  vil  vi  komme 
nær  ind  paa  nogle  Øer  før  Daggry." 

Østsiden  af  Bugten  er  kranset  med  Øer,  nogle  ensomme. 

andre  i  Grupper.  Paa  den  høje  Kysts  blaa  Baggrund  synes 
de  at  flyde  paa  sølvglinsende  Pletter  af  roligt  Vand,  tørre 
og  graa  eller  mørkegrønne  og  afrundede  som  Klynger  af 
stedsegrønne  Buske.  De  større  Øer,  som  er  en  Mil  eller  to 
lange,  fremviser  Omrids  af  Bjergrygge,  Ribber  af  Graasten 
under  den  fugtige  Kappe  af  sammenfiltret  Løvværk.  Ukendte 
for  Handel,  for  Rejsebeskrivelser,  næsten  for  Geografi,  er 
den  Slags  Liv,  de  huser,  en  uløst  Hemmelighed.  Der  maa 
være  Landsbyer  —  Kolonier  af  Fiskere  i  det  mindste  — 
paa  de  største  af  dem,  og  nogen  Forbindelse  med  Verden 
bliver  rimeligvis  opretholdt  af  indfødte  Fartøjer.  Men  hele 
den  Formiddag,  da  vi  stævnede  hen  imod  dem,  viftede  af 
Sted  af  den  svageste  Brise,  saå  jeg  intet  Tegn  til  noget  Men- 
neske eller  nogen  Kano  i  Synsfeltet  af  Kikkerten,  som  jeg 
vedblev  at  rette  mod  den  spredte  Gruppe. 

Ved  Middagstid  gav  jeg  ingen  Ordre  til  at  skifte  Kurs, 
og  Styrmandens  Kindskæg  blev  meget  interesseret  og  syntes 
paa  utilbørlig  Maade  at  ville  vække  min  Opmærksomhed. 
Til  sidst  sagde  jeg: 

„Jeg  vil  holde  lige  ind.  Helt  ind  —  saa  langt  jeg  kan  faa 
Skibet  ind." 

Hans  yderst  overraskede  Stirren  meddelte  ogsaa  hans  Øjne 
et  Udtryk  af  Vildskab,  og  han  saå  et  Øjeblik  i  Sandhed 
skrækindjagende  ud. 

„Det  er  ikke  heldigt  for  os  i  Midten  af  Bugten,"  vedblev 
jeg  lejlighedsvis.  „Jeg  vil  se  efter  Landbriserne  i  Aften." 

„Gud  forbarme  sig!  Mener  De  i  Mørket  mellem  den  Masse 
af  Øer  og  Rev  og  Skær?" 

„Naa  —  hvis  der  i  det  hele  taget  er  nogle  regelmæssige 
Landbriser  paa  denne  Kyst,  maa  man  løbe  tæt  til  Kysten 
for  at  finde  dem,  ikke  sandt?" 

„Gud  forbarme  sig!"  udbrød  han  igen  med  sagte  Stemme. 
Hele  den  Eftermiddag  havde  han  et  drømmende,  spekulativt 
Udseende,  som  hos  ham  var  et  Tegn  paa  Forvirring.  Efter 
Middag  gik  jeg  ind  i  min  Sovekahyt,  som  om  jeg  havde  i 
Sinde  at  søge  nogen  Hvile.  Dér  bojede  vi  to  vore  mørke 
Hoveder  over  et  halvt  oprullet  Kort,  som  laa  paa  min  Seng. 

„Dér,"  sagde  jeg.    „Det  maa  være  Koh-ring.    Jeg  har  set 

paa  den  lige  siden  Solopgang.  Den  har  to  Fjelde  og  en  lav 
Pynt.  Den  maa  være  beboet.  Og  paa  Kysten  lige  overfor  er 
der  noget,  der  ser  ud  som  Mundingen  af  en  stor  Flod  —  uden 
Tvivl  med  en  By  ikke  ret  langt  oppe.  Det  er  den  bedste 
Chance  for  Dem,  som  jeg  kan  se." 

„Lad  det  være,  hvad  det  vil.   Lad  det  være  Koh-ring." 

Han  saå  tankefuldt  paa  Kortet,  som  om  han  fra  en  an- 
selig Højde  overskuede  Chancer  og  Afstande  —  og  med  Øj- 
nene fulgte  sin  egen  Skikkelse,  idet  den  vandrede  paa  Go- 
chinkinas  ubeskrevne  Land  og  passerede  bort  fra  dette 
Stykke  Papir  rent  ud  af  Syne  ind  i  ikke  kortlagte  Egne.  Og 
det  var,  som  om  Skibet  havde  to  Kaptajner  til  at  planlægge 
dets  Kurs  for  det.  Jeg  havde  været  i  den  Grad  besværet  og 
hvileløs,  idet  jeg  løb  op  og  ned,  at  jeg  ikke  havde  haft  Taal- 
modighed  til  at  klæde  mig  paa  den  Dag.  Jeg  var  blevet  i  min 
Natdragt  med  Halmtøfler  og  en  blød,  slattet  Hat.  Den  inde- 
stængte Hede  i  Bugten  havde  været  overordentlig  trykkende, 
og  Mandskabet  var  vant  til  at  se  mig  vandre  omkring  i  den 
luftige  Dragt. 

„Hun  vil  klare  Sydpynten  fra  sig,  saadan  som  hun  ligger 
an  nu,"  hviskede  jeg  ind  i  Øret  paa  ham.  „Dog  Gud  alene 
véd  naar,  men  sikkert,  efter  at  det  er  blevet  mørkt.  Jeg 
vil  gaa  ind  paa  en  halv  Mils  Afstand,  saa  vidt  jeg  kan  være 
i  Stand  til  at  bedømme  det  i  Mørket  — " 

„Vær  forsigtig,"  mumlede  han  advarende  —  og  jeg  blev 
pludselig  klar  over,  at  hele  min  Fremtid,  den  eneste  Frem- 
tid, jeg  var  skikket  til,  maaske  vilde  gaa  uigenkaldelig  i 
StykJcer  ved  et  muligt  Uheld  under  min  første  Kommando. 

Jeg  kunde  ikke  blive  et  Øjeblik  længere  i  Kahytten.  Jeg 
gav  ham  Tegn  til,  at  han  skulde  komme  ud  af  Syne,  og  be- 
gav mig  op  paa  Halvdækket.  Den  ubehagelige  Lømmel  havde 
Vagten.  Jeg  gik  en  Tid  frem  og  tilbage  og  tænkte  Sagerne 
igennem,  og  saa  vinkede  jeg  ham  over  til  mig. 

„Send  et  Par  Mand  til  at  aabne  de  to  Skanseporte,"  sagde 
jeg  blidt. 

Han  havde  virkelig  den  Uforskammethed,  eller  ogsaa  for- 
glemte han  sig  saaledes  i  sin  Forundring  over  saadan  en 
uforstaaelige  Ordre,  at  han  gentog: 

„Aabne  Skanseportene!    Hvorfor  det?" 

„Den  eneste  Grund,  De  behøver  at  bekymre  Dem  om,  er, 
fordi  jeg  siger,  at  De  skal  gøre  det.  Faa  dem  vidt  aabnede  og 
ordentlig   gjort   fast." 

Han  blev  rød  i  Hovedet  og  gik,  men  jeg  tror,  han 
gjorde  en  spottende  Bemærkning  til  Tømmermanden  an- 
gaaende  den  fornuftige  Fremgangsmaade  at  ventilere  Skan- 
sen paa  et  Fartøj.  Jeg  véd,  at  han  smuttede  ind  i  Førstestyr- 
mands Kahyt  for  at  meddele  ham  Sagen,  fordi  Kindskægget 
kom  op  paa  Dækket,  som  om  det  var  tilfældigt,  og  kastede 
stjaalne  Blikke  paa  mig  nedenfra  —  efter  Tegn  paa  Vanvid 
eller  Drukkenskab,  antager  jeg. 

Da  jeg,  lidt  før  vi  spiste  til  Aften,  følte  mig  mere  urolig 
end  nogensinde,  gik  jeg  igen  et  Øjeblik  ned  til  mit  andet  Jeg. 
Og  at  finde  ham  siddende  saa  roli^  var  overraskende  som 
noget,  der  stred  mod  Naturen,  noget  umenneskeligt. 

Jeg  udviklede  min  Plan  under  en  ilsom  Hvisken. 

„Jeg  skal  staa  ind  saa  nær,  som  jeg  vover,  og  saa  vende. 
Jeg  skal  straks  finde  Udvej  til  at  smugle  Dem  ud  herfra  ned 
i  Sejlkammeret,  som  staar  i  Forbindelse  med  Forværelset. 
Men  der  er  en  Aabning,  et  Slags  firkantet  Hul  til  at  hale  Sej- 
lene igennem,  som  vender  lige  ud  til  Skansen,  og  som  for  at 
lufte  Sejlene  aldrig  er  lukket  i  smukt  Vejr.  Naar  Skibets 
Fart  er  mindsket  under  Stagvending,  og  alle  Folkene  er  ag- 
terude ved  Storsejlsbraserne,  vil  De  have  Vejen  fri  til  at 
smutte  ud  og  komme  over  Bord  gennem  den  aabne  Skanse- 
port. Jeg  har  dem  begge  to  gjort  fast.  Benyt  en  Ende  Tov 
til  at  fire  Dem  ned  i  Vandet  for  at  undgaa  et  Plask  —  for- 
staar  De.  Det  kunde  blive  hørt  og  volde  en  eller  anden  for- 
bandet Forvikling." 

Han  holdt  sig  en  lille  Stund  tavs  og  hviskede  saa:  „Jeg 
forstaar  det." 

„Jeg  vil  ikke  være  dér  for  at  se  Dem  gaa  bort,"  begyndte 
jeg  med  Anstrengelse.  „Resten  .  .  .  Jeg  haaber,  at  ogsaa  jeg 
har  forstaaet." 

„Det  har  De.  Fra  først  til  sidst"  ...  Og  for  første  Gang 
syntes  der  at  være  en  Leden  efter  Ordene,  noget  anstrengt 
i  hans  Hvisken.  Han  greb  fat  i  min  Arm,  men  Klokkens  Rin- 

gen  til  Aftensmad  fik  mig  til  at  fare  sammen.  Det  gjorde 
han  dog  iklve;  han  slap  blot  sit  Tag. 

Efter  Aftensmaden  kom  jeg  ikke  ned  igen,  før  Klokken 
var  noget  over  otte.  Den  svage,  rolige  Brise  var  fyldt  med 
Dug;  og  de  vaade,  mørknede  Sejl  bevarede  alt,  hvad  der  var 
af  fremdrivende  Kraft  i  den.  Den  klare,  stjernebesatte  Nat 
tmdrede  mørkt,  og  de  dunkle,  lysfattige  Fletter,  aer  langsomt 
flyttede  sig  lige  overfor  de  lavt  siddende  Stjerner,  var  de 
drivende  Smaaøer.  Paa  Bagbords  Bov  laa  der  en  stor  0, 
mere  fjern  og  skyggeagtig  imponerende  ved  det  store  Stykke 
Himmel,  som  den  formørkede. 

Da  jeg  lukkede  Døren  op,  fik  jeg  et  Syn  bagfra  af  mit  eget 
Jeg,  som  saå  paa  et  Kort.  Han  var  kommet  ud  fra  sit  Til- 
flugtssted og  stod  tæt  ved  Bordet. 

„Nu  er  det  mørkt  nok,"  hviskede  jeg. 

Han  traadte  tilbage  og  lænede  sig  imod  min  Seng  med  et 
jævnt,  roligt  Blik.  Jeg  sad  paa  Ghaiselonguen.  Vi  havde  intet 
at  sige  hinanden.  Over  vore  Hoveder  gik  den  vagthavende 
Officer  frem  og  tilbage.  Saa  hørte  jeg  ham  bevæge  sig  hur- 
tigt. Jeg  vidste,  hvad  det  betød.  Han  stilede  henimod  Ka- 
hytstrappen; og  straks  efter  hørtes  hans  Stemme  udenfor 
min  Dør. 

„Vi  nærmer  os  Landet  ret  hurtigt.  Sir.  Det  ser  ud  til 
at  være  temmelig  nær." 

„Meget  vel,"  svarede  jeg.  „Nu  kommer  jeg  straks  paa 
Dækket." 

Jeg  ventede,  til  han  var  gaaet  ud  af  Spisekahytten,  og 
rejste  mig  saa.  Min  Dobbeltgænger  satte  sig  ligeledes  i  Be- 
vægelse. Tiden  var  kommet  til  at  udveksle  vore  sidste  hvi- 
skende Ord,  for  ingen  af  os  to  skulde  nogensinde  høre  den 
andens  naturlige  Stemme. 

„Se  her!"  Jeg  aabnede  en  Skuffe  og  tog  tre  Sovereigns 
frem.  „Tag  i  ethvert  Fald  dette.  Jeg  har  seks,  og  jeg  vilde 
give  Dem  hele  Slumpen,  men  jeg  maa  beholde  lidt  Penge 
til  at  købe  noget  Frugt  og  Grønsager  til  Mandskabet  fra  de 
indfødtes  Baade,  naar  vi  gaar  igennem  Sundastrædet." 

Han  r^^stede  paa  Hovedet. 

„Tag  dem,"  trængte  jeg  ind  paa  ham,  idet  jeg  hviskede 
fortvivlet.    „Ingen  kan  sige,  hvad  — " 

Han  smilede  og  klappede  betydningsfuldt  den  eneste 
Lomme  paa  Nattrøjen.  Den  var  ikke  sikker,  ganske  vist. 
Men  jeg  kom  frem  med  et  af  mine  store,  gamle  Silketørklæ- 
der, og  idet  jeg  bandt  de  tre  Guldstylcker  ind  i  et  Hjørne  af 
Tørklædet,  nødte  jeg  det  paa  ham.  Han  blev  rørt,  antager 
jeg,  for  han  tog  det  til  sidst  og  bandt  det  hurtig  rundt  om 
Livet  under  Trøjen  paa  den  bare  Krop. 

Vore  Øjne  mødtes;  der  forløb  adskillige  Sekunder,  indtil 
jeg,  mens  vi  stadig  saå  hinanden  i  Øjnene,  strakte  Haanden 
ud  og  drejede  Lampen  ned.  Saa  gik  jeg  gennem  Spisekahytten 
og  lod  Døren  til  mit  Kammer  vidt  aaben  .  .  .  „Hovmester!" 

Han  nølede  endnu  i  Spisekamret  i  sin  store  Iver,  idet  han 
gav  en  pletteret  Platdemenage  en  Afpudsning  til  allersidst, 
før  han  gik  i  Seng.  Da  jeg  var  omhyggelig  for  ikke  at  vække 
Førstestyrmanden,  hvis  Kammer  var  lige  overfor,  talte  jeg 
i  en  sagte  Tone.   Han  saå  sig  ængstelig  om:  „Ja,  Sir!" 

„Kan  De  faa  mig  lidt  varmt  Vand  fra  Kabyssen?" 

„Jeg  er  bange  for,  at  Ilden  i  Kabyssen  nu  har  været  ude 
i  nogen  Tid." 

„Gaa  og  se  ad!" 

Han  fløj  op  ad  Trappen. 

„Nu,"  hviskede  jeg  højt  ind  i  Sovekahytten  —  alt  for 
højt  maaske,  men  jeg  var  bange  for,  at  jeg  ikke  kunde  frem- 
bringe en  Lyd.  Han  var  i  Løbet  af  et  Øjeblik  ved  Siden  af 
mig  —  Dobbeltgængerkaptajnen  smuttede  forbi  Trappen  — 
gennem  en  lille  Gang  ...  en  Skydedør.  Vi  var  i  Sejlkam- 
meret, idet  vi  paa  Knæene  kravlede  hen  over  Sejlene.  Saa 
var  der  en  pludselig  Tanke,  som  slog  mig.  Jeg  saå  mig  selv 
vandre  af  Sted  barfodet  og  barhovedet,  mens  Solen  brændte 
paa  mit  mørke  Hoved.  Jeg  snappede  min  slattede  Hat  af 
Hovedet  og  forsøgte  i  en  Fart  i  Mørket  at  klaske  den  paa  mit 
andet  Jeg.  Han  ,veg  til  Side  og  afværgede  det  i  Tavshed.  Jeg 
undres  over,  hvad  han  mente,  der  gik  af  mig,  før  han  forstod 
det  og  pludselig  holdt  op  med  sin  Modstand.  Vore  Hænder 
mødtes  famlende  og  dvælede  et  Sekund  forenede  i  et  fast, 
ubevægeligt  Haandtryk  .  .  .  Intet  Ord  blev  hvisket  af  nogen 
af  os,   da   de   skiltes. 

Freya  fra  de  syv  Øer.  9 

Jeg  stad  rolig  ved  Spisekammerdøren,  da  Hovmesteren 
vendte  tilbage. 

„Det  gør  mig  ondt.  Kedlen  var  knapt  nok  varm.  SJtal 
jeg  tænde  Spirituslampen?" 

„Bryd  Dem  ikke  om  det." 

Jeg  traadte  langsomt  ud  paa  Dækket.  Det  var  nu  en  Sam- 
vittighedssag at  løbe  Landet  saa  nær  som  muligt  —  for  nu 
maatte  han  gaa  over  Bord,  naar  Skibet  stagvendte.  Maatte! 
Han  havde  ikke  nogen  Mulighed  for  at  vende  tilbage.  Et 
Øjeblik  efter  gik  jeg  over  i  Læ,  og  Hjertet  sad  i  Halsen  paa 
mig  over  Landets  Nærhed  paa  den  Bov.  Under  hvilke  som 
helst  andre  Omstændigheder  vilde  jeg  ikke  have  holdt  det 
gaaende  et  Minut  længere.  Andenstynnanden  var  ængstelig 
fulgt  efter  mig. 

Jeg  saå,  indtil  jeg  følte,  at  jeg  kunde  beherske  min 
Stemme. 

„Hun  vil  klare  Landet  fra  sig,"  sagde  jeg  saa  i  en  rolig 
Tone. 

„Vil  De  prøve  det.  Sir?"  fremstammede  han  vantro. 

Jeg  tog  intet  Hensyn  til  ham  og  hævede  Stemmen  akkurat 
nok  til  at  blive  hørt  af  Rorgængeren. 

„Hold  hende  godt  fuldt." 

„Godt  fuldt,  Sir." 

Vinden  viftede  mig  om  Kinden,  Sejlene  hang  slappe.  Ver- 
den var  tavs.  Spændingen  ved  at  holde  Øje  med,  at  den 
mørke  Fortoning  af  Landet  blev  større  og  tættere,  var  for 
meget  for  mig.  Jeg  havde  lukket  Øjnene  —  fordi  Skibet 
maatte  gaa  længere  ind!  Det  maatte!  Stilheden  var  utaale- 
lig.   Stod  vi  stille? 

Da  jeg  aabnede  Øjnene,  fik  det  andet  Syn  mit  Hjerte  til 
at  fare  op  med  et  Dunk.  Det  sorte,  sydlige  Fjeld  paa  Koh- 
ring  syntes  at  hænge  lige  over  Skibet  som  et  knejsende  Frag- 
ment af  den  evige  Nat.  Paa  den  uhyre  Masse  af  Sorthed  var 
der  ikke  et  Lysglimt  at  se,  ikke  en  Lyd  at  høre.  Den  gled 
uimodstaaelig  hen  imod  os  og  syntes  endda  allerede  at  være 
saa  nær,  at  man  kunde  naa  den  med  Haanden.  Jeg  saå  de 
utydelige  Skikkelser  af  Vagten,  som  var  samlet  i  Kulen, 
stirrende  i  skræmjnet  Tavshed. 

nBliver  De  ved.  Sir,"  spurgte  en  usikker  Stemme  ved  min 
Albue. 

Jeg  agtede  ikke  paa  den.   Jeg  maatte  blive  ved. 

„Hold  bende  fuldt.  Stands  ikke  hendes  Gang.  Det  vilde 
ildce  gaa  an  nu,"  sagde  jeg  advarende. 

„Jeg  kan  ikke  ret  godt  se  Sejlene,"  svarede  Rorgængeren 
i  en  besynderlig,  skælvende  Tone. 

Var  hun  nær  nok?  Allerede  var  hun,  jeg  vil  ikke  sige  i 
Skyggen  af  Landet,  men  i  selve  dets  Sorthed,  allerede  opslugt 
saa  at  sige,  gaaet  alt  for  nær  ind  til  at  blive  kaldt  tilbage, 
gaaet  fra  mig  helt  og  holdent. 

„Kald  paa  Førstestyrmand,"  sagde  jeg  til  den  unge  Mand, 
som  stod  ved  min  Albue  saa  stille  som  Døden.  „Og  pur  alle 
Folkene  ud." 

Min  Stemme  havde  en  laant  Højrøstethed,  som  blev  kastet 
tilbage  fra  det  høje  Land.  Adskillige  Stemmer  raabte  paa  én 
Gang:  „Vi  er  alle  paa  Dækket,  Sir." 

Saa  var  der  Stilhed  igen,  idet  den  store  Skygge  gled  nær- 
mere og  taarnede  sig  højere  op,  uden  et  Lys,  uden  en  Lyd. 
Saadan  en  Stilhed  havde  lagt  sig  over  Skibet,  at  det  kunde 
have  været  de  dødes  Baad,  der  langsoimt  fiøid  ind  under  selve 
Underverdenens  Port. 

„Min  Gud!    Hvor  er  vi?" 

Det  var  Førstestyrmand,  som  stønnede  ved  min  Albue. 
Han  var  lynslagen  og  saa  at  sige  berøvet  den  moralske  Un- 
derstøttelse af  sit  Kindskæg.  Han  slog  Hænderne  samimen  og 
raabte  afgjort:   „Fortabt!" 

„Vær  rolig,"  sagde  jeg  alvorligt. 

Han  dæmpede  Tonen,  men  jeg  saå  den  triste  Haandbe- 
vægelse,  som  udtrykte  hans  Fortvivlelse.  „Hvad  er  det,  vi 
gør  her?" 

„Ser  efter  Landvinden." 

Han  bar  sig  ad,  som  om  han  vilde  rive  Haaret  af  Hove- 
det paa  sig,  og  tiltalte  mig  hensynsløst. 

„Hun  vil  aldrig  komme  ud  igen.  Det  er  Dem,  der  har 
gjort  det.  Jeg  vidste,  det  vilde  ende  med  noget,  der  lignede 
dette.   Hun  vil  aldrig  klare  Landet  fra  sig,  og  De  er  alt  for 

nær  til  nu  at  stagvende.  Hun  vil  drive  i  Land,  før  liun  faar 
vendt.    O  Gud!" 

Jeg  greb  ham  i  Armen,  da  han  løftede  den  for  at  bear- 
bejde sit  staMcels,  ulykkelige  Hoveid,  og  rystede  den  voldsoml:. 

„Hun  er  allerede  paa  Grund,"  jamrede  han,  idet  han  for- 
søgte at  rive  sig  løs. 

„Er  hun  det?  .  .  .  Hold  Sejlene  godt  fulde  dér!" 

„Godt  fulde.  Sir,"  raabte  Rorgængeren  i  en  forskrækket, 
spæd,  barnlig  Tone. 

Jeg  havde  ikke  sluppet  Førstestyrmands  Arm  og  blev  ved 
at  ryste  den. 

„Klar  til  at  vende,  hører  I?  —  Gaa  De  forud"  —  et  Rusk  — 
„og  bliv  dér"  —  Rusk  —  „og  hold  Deres  Mund"  —  Rusk  — 
„og  sie  til,  at  disse  Storsejlsskøder  bliver  ordentlig  overhalede" 
—  Rusk,  Rusk  —  Rusk. 

Og  hele  Tiden  turde  jeg  ikke  se  imod  Land,  for  at  mit  Mod 
ikke  skulde  svigte  mig.  Jeg  slappede  til  sidst  mit  Greb,  og  han 
løb  forud,  som  om  han  flygtede  for  at  redde  det  kære  Liv. 

Jeg  gad  nok  vide,  hvad  min  Dobbeltgænger  dernede  i 
Sejlrummet  tænkte  om  denne  Tumult.  Han  var  i  Stand  til  at 
høre  alt  —  og  maaske  var  han  i  Stand  til  at  forstaa,  hvorfor 
vi,  paa  mit  Ansvar,  maatte  være  saa  nær  ved  Land  —  ikke 
mindre.  Min  første  Ordre:  „Haardt  i  Læ!"  genlød  ilde- 
varslende under  Koh-rings  taarnhøje  Skygge,  som  om  jeg 
havde  raabt  ind  i  en  dyb  Bjergkløft.  Og  saa  holdt  jeg  spændt 
Øje  med  Landet.  I  dette  rolige  Vand  og  i  den  lette  Vind  var 
det  umuligt  at  mærke,  at  Skibet  luffede  op.  Nej!  Jeg  kunde 
ikke  mærke  det.  Og  mit  andet  Jeg  var  nu  rede  til  at  smutte 
ud  og  fire  sig  over  Bord.   Maaske  var  han  allerede  borte  .  .  . 

Den  store,  sorte  Masse,  som  rugede  over  selve  vore  Maste- 
toppe, begyndte  stille  at  dreje  bort  fra  Skibets  Side.  Og  nu 
glemte  jeg  den  hemmelige  fremmede,  der  var  rede  til  at 
drage  af  Sted,  og  huskede  blot,  at  jeg  var  en  fuldstændig 
fremmed  for  Skibet.  Jeg  kendte  hende  ikke.  Vilde  hun  gøre 
det?   Hvordan  skulde  hun  behandles? 

Jeg  brasede  Storraaen  og  ventede  hjælpeløst.  Hun  var 
maaske  standset,  og  hendes  Skæbne  stod  paa  Vippebrættet 

med  Koh-rings  sorte  Masse  ligesom  Porten  til  den  evige  Nat 
knejsende  over  hendes  Hakkebræt.  Hvad  vilde  hmi  gøre  nu? 
Havde  hun  Fart  paa  sig  nu?  Jeg  gik  hurtigt  hen  til  Skibs- 
siden, og  paa  det  mørke  Vand  kunde  jeg  ingenting  se  und- 
tagen et  svagt,  fosforescerende  Glimt,  der  aabenbarede  den 
sovende  Overflades  glasagtige  Glathed.  Det  var  umuligt  at 
sige  —  og  jeg  havde  endnu  ikke  faaet  Føling  med  mit  Skib. 
Bevægede  hun  sig?  Hvad  jeg  behøvede,  var  noget,  som  var 
let  synligt,  et  Stykke  Papir,  som  jeg  kunde  kaste  over  Bord 
og  holde  Øje  med.  Jeg  havde  ikke  noget  hos  mig.  Løbe  ned 
efter  det  turde  jeg  ikke.  Det  var  der  ingen  Tid  til.  Lige  paa 
én  Gang  skelnede  min  ajispændte,  længselsfulde  Stirren  en 
hvid  Genstand,  der  flød  mindre  end  en  Yard  fra  Skibssiden. 
Noget  Hvidt  paa  det  sorte  Vand.  Et  fosforescerende  Glimt 
passerede  under  det.  Hvad  var  det  for  en  Ting?  .  .  ,.  Jeg 
genkendte  min  egen,  slattede  Hat.  Den  maatte  være  faldet  af 
Hovedet  paa  ham  ...  og  han  gjorde  ingen  Ophævelser.  Nu 
havde  jeg,  hvad  jeg  ønskede  —  det  frelsende  Mærke  for  mine 
Øjne.  Men  jeg  tænkte  neppe  paa  mit  andet  Jeg,  der  nu  var 
gaaet  bort  fra  Skibet  for  at  være  skjult  for  bestandig  for  alle 
venlige  Ansigter,  for  at  være  en  Flygtning  og  en  Vagabond 
paa  Jorden,  uden  noget  Forbandelsens  Brændemærke  paa  sin 
friske  Pande  til  at  holde  en  dræbende  Haand  tilbage  .  .  . 
alt  for  stolt  til  at  give  nogen  Forklaring. 

Og  jeg  holdt  Øje  med  Hatten  —  Udtrykket  for  min  pludse- 
lige Medlidenhed  med  hans  blotte  Kød.  Meningen  med  den 
havde  været  at  frelse  hans  hjemløse  Hoved  fra  Farerne  ved 
Solen.  Og  nu  —  se  blot  —  var  den  i  Færd  med  at  frelse 
Skibet  ved  at  tjene  mig  som  et  Mærke  til  at  afhjælpe  den 
Uvidenhed,  der  kom  af,  at  jeg  var  en  fremmed.  Ha!  Den 
drev  fremad,  idet  den  lige  i  rette  Tid  advarede  mig  om,  at 
Skibet  havde  faaet  Sakning. 

„Læg  Roret  om,"  sagde  jeg  i  en  sagte  Tone  til  Sømanden, 
der  stod  saa  stille  som  en  Statue. 

Mandens  Øjne  gnistrede  vildt  i  Lyset  fra  Kompashuset, 
idet  han  hoppede  omkring  til  den  anden  Side  og  snurrede 
Rattet  rundt. 

Jeg  gik  hen  til  Afsatsen  ved  Halvdækket.   Paa  det  over- 

skyggede  Dæk  stod  alle  Matroserne  ved  Fokkebraserne,  idet 
de  ventede  paa  min  Ordre.  Stjernerne  over  vore  Hoveder 
syntes  at  glide  fra  højre  til  venstre.  Og  alt  var  saa  stille  i 
Verden,  at  jeg  hørte  den  rolige  Bemærkning:  „Hun  har 
drejet",  udvekslet  mellem  to  Matroser  i  en  Tone  af  dyb 
Lindring. 

„Lad  gaa  og  hal  væk." 

Fokkeræerne  løb  rundt  med  stor  Støj  midt  under  glade 
Raab.  Og  nu  lod  det  frygtelige  Kindskæg  sig  høre,  idet  det 
udstedte  forskellige  Ordrer.  Allerede  var  Skibet  i  Færd  med 
at  skyde  over  Stævn.  Og  jeg  var  alene  med  hende.  Intet,  ikke 
én  i  hele  Verden  skulde  nu  staa  imellem  os  og  kaste  en 
Skygge  paa  den  stille  Videns  og  den  stumme  Hengivenheds 
Vej,  det  fuldkomne  Fællesskab  mellem  en  Sømand  og  hans 
første  Kommando. 

Idet  jeg  gik  hen  til  Hakkebrættet,  kom  jeg  tidlig  nok  til 
at  skelne  paa  selve  Kanten  af  et  Mørke,  som  kastedes  af  en 
knejsende  sort  Masse,  der  lignede  selve  Underverdenens  Port- 
hvælving, —  ja,  jeg  kom  i  rette  Tid  til  at  opfange  et  forsvin- 
dende Glimt  af  min  hvide  Hat,  som  var  ladt  tilbage  for  at 
betegne  det  Sted,  hvor  den  hemmelige  Parthaver  i  min  Ka- 
hyt og  i  mine  Tanker  (som  om  han  var  mit  andet  Jeg)  havde 
firet  sig  ned  i  Vandet  for  at  tage  sin  Straf:  en  fri  Mand,  en 
stolt  Svømmer,  som  strakte  ud  efter  en  ny  Skæbne. 

En  Historie  om  grundt  Vand. 

I. 

EN  DAG  —  og  den  Dag  laa  nu  mange  Aar  tilbage  i 
Tiden  —  modtog  jeg  et  langt,  snaksomt  Brev  fra  en  af 
mine  gamle  Kammerater  og  Vandringsfæller  i  de  østlige 
Vande.  Han  var  endnu  bestandig  derude,  men  havde  slaaet 
sig  til  Ro  og  var  midaldrende;  jeg  forestillede  mig,  at  han 
var  blevet  anselig  af  Skikkelse  og  huslig  i  sine  Vaner;  kort 
sagt,  indhentet  af  den  Skæbne,  som  er  fælles  for  alle  und- 
tagen for  dem,  som,  idet  de  er  særlig  elskede  af  Guderne,  tid- 
lig bliver  slaaet  for  Panden.  Det  var  et  af  den  Slags  Breve, 
som  vækker  Minder  med  Udtryk  som  „kan  De  huske"  det 
eller  det  —  et  længselsfuldt  Brev  med  Øjekast  tilbage  i  Tiden. 
Og  iblandt  andre  Ting  skrev  han:  „De  kan  sikkert  huske 
gamle  Nelson." 

Huske  gamle  Nelson!  Ja,  siklcerlig.  Og  for  at  sige  det  straks: 
hans  Navn  var  ikke  Nelson.  Engelskmændene  i  Arkipelaget 
kaldte  ham  Nelson,  fordi  det  var  dem  mest  belejligt,  tænker 
jeg,  og  han  protesterede  aldrig.  Det  vilde  have  været  rent 
Pedanteri.  Den  rigtige  Form  for  hans  Navn  var  Nielsen. 
Han  var  kommet  ud  til  Østen  længe  før  Ankomsten  af  Tele- 
grafkabler, havde  tjent  engelske  Firmaer,  havde  giftet  sig 
med  en  engelsk  Pige,  havde  hørt  til  vort  Samfund  i  Aarevis, 
idet  han  drev  Forretninger  og  sejlede  i  alle  Retninger  gen- 
nem det  østlige  Arkipelag,  tværsover  og  rundt  omkring, 
transversalt,  diagonalt,  perpendikulært,  i  Halvcirkler,  i  Sik- 
sak og  i  Ottetal  —  Aar  efter  Aar. 

Der  var  ikke  nogen  Krog  eller  Sprække  i  disse  tropiske 
Vande,  som  gamle  Nelsons  (eller  Nielsens)  Foretagsomhed 

ikke  havde  trængt  sig  ind  i  paa  en  overordentlig  fredelig 
Maade.  Hans  Spor  vilde,  hvis  de  blev  udredet,  have  bedæk- 
ket Kortet  over  Arkipelaget  ligesom  et  Edderkoppespind  — 
det  hele,  alene  med  Undtagelse  af  Filippinerne.  Han  vilde 
aldrig  nærme  sig  den  Del  af  Verden  af  en  besynderlig  Frygt 
for  Spaniere  eller,  for  at  være  nøjagtig,  for  spanske  Autori- 
teter. Hvad  han  indbildte  sig,  de  kunde  gøre  ham,  er  det 
umuligt  at  sige.  Maaske  havde  han  en  eller  anden  Gang  i  sit 
Liv  læst  nogle  Historier  om  Inkvisitionen. 

Men  han  var  i  Almindelighed  bange  for,  hvad  han  kaldte 
„Autoriteter";  ikke  de  engelske  Autoriteter,  som  han  havde 
Tillid  til  og  stolede  paa,  men  de  andre  to  i  den  Del  af  Ver- 
den. Han  var  ikke  saa  forfærdet  for  Hollænderne,  som  han 
var  for  Spanierne,  men  han  var  endnu  mere  mistroisk  over- 
for dem.  Han  var  i  Sandhed  meget  mistroisk.  Efter  hans 
Mening  var  Hollænderne  i  Stand  til  at  spille  en  Mand,  som 
havde  det  Uheld  at  mishage  dem,  et  hvilket  som  helst  stygt 
Puds.  Der  var  nok  deres  Love  og  Forskrifter,  men  de  havde 
ingen  Begreb  om  ærligt  Spil  i  Anvendelsen  af  dem.  Det  var  i 
Virkeligheden  ynkeligt  at  se  den  ængstelige  Forsigtighed  i 
hans  Mellemværender  med  en  eller  anden  Embedsmand  og 
huske  paa,  at  denne  Mand  var  kendt  for  at  spadsere  op  til  en 
Landsby  af  Kannibaler  paa  Ny  Guinea  paa  en  rolig,  frygtløts 
Maade  (lOg  læg  Mærke  til,  at  han  var  altid  kødrig  hele  sit  Liv 
og,  hvis  jeg  maa  sige  det,  en  appetitlig  Bid)  i  Anledning  af  en 
eller  anden  Genstand  for  Byttehandel,  som  maaske  til  sy- 
vende og  sidst  ikke  beløb  sig  til  halvtredsindstyve  Pund. 

Huske  gamle  Nelson!  Ja,  det  skulde  jeg  mene!  Ganske 
vist  havde  ingen  af  os  i  min  Generation  kendt  ham  i  hans 
aktive  Dage.  Han  havde  „trukket  sig  tilbage"  paa  vor  Tid. 
Han  havde  købt  eller  ogsaa  forpagtet  en  Del  af  en  lille  0  af 
Sultanen  over  en  lille  Øgruppe,  kaldet  de  „syv  Øer",  ikke 
langt  Nord  for  Banka.  Det  var,  antager  jeg,  en  lovlig  For- 
retning, men  jeg  nærer  ingen  Tvivl  om,  at  havde  han  været 
Englænder,  vilde  Hollænderne  have  opdaget  en  Grund  til 
uden  Ceremonier  at  jage  ham  paa  Porten.  I  denne  Forbin- 
delse kom  hans  Navns  virkelige  Form  ham  til  Nytte.  I  hans 
Egenskab  som  en  fordringsløs  Dansker,  hvis  Opførsel  var  i 

høj  Grad  korrekt,  lod  de  ham  være  i  Fred.  Da  han  havde 
alle  sme  Penge  anbragt  i  Dyrkningen  af  sin  Jord,  var  han 
ganske  naturligt  omhyggelig  for  ikke  at  give  selv  en  Skygge 
af  Anstød,  og  det  var  væsentlig  af  Klogskab shensyn  af  den 
Slags,  at  han  ikke  saå  paa  Jasper  Allen  med  gmistige  Øjne. 
Men  om  det  senere.  Ja!  Man  huskede  godt  nok  gamle  Nel- 
sons store,  gæstfri  Hus,  som  var  opført  paa  en  nedad  skraa- 
nende  Landtunge,  hans  anselige  Skikkelse,  der  i  Alminde- 
lighed var  klædt  i  en  hvid  Skjorte  og  Bukser  (han  havde  den 
indgroede  Vane  at  tage  sin  Alpaka-Jakke  af  ved  den  ringeste 
Anledning),  hans  runde,  blaa  Øjne,  hans  vildtvoksende,  rød- 
blonde Overskæg,  der  stak  ud  til  alle  Sider  ligesom  Piggene 
paa  et  vredt  Hulepindsvin,  hans  Tilbøjelighed  til  pludselig 
at  sætte  sig  ned  og  vifte  sig  med  sin  Hat.  Men  det  er  til 
ingen  Nytte  at  skjule  den  Kendsgerning,  at  hvad  man  hu- 
skede, i  Virkeligheden  var  hans  Datter,  som  paa  den  Tid 
kom  ud  for  at  leve  sammen  med  ham  —  og  være  en  Slags 
Æresdame  paa  Øerne. 

Frej^a  Nelson  (eller  Nielsen)  var  en  af  den  Slags  Piger, 
man  husker.  Hendes  Ansigts  Oval  var  fuldkommen;  og  in- 
denfor denne  fortryllende  Ram^me  fremkaldte  den  lykkelig- 
ste Fordeling  af  Linier  og  Ansigtstræk  tillige  med  en  beun- 
dringsværdig Ansigtsfarve  et  Indtryk  af  Sundhed  og,  hvad 
jeg  kunde  kalde  ubevidst  Selvtillid  —  en  i  høj  Grad  fornøje- 
lig og  saa  at  sige  snurrig  Bestemthed.  Jeg  vil  ikke  sammen- 
ligne hendes  Øjne  med  Violer,  fordi  deres  virkelige  Farve- 
schattering var  særegen,  ikke  saa  mørk  øg  mere  lysende. 
De  var  af  den  Slags,  som  stod  vidt  aabne  og  saå  frit  paa  én  i 
enhver  Sindstemning.  Jeg  har  aldrig  set  de  lange,  mørke 
Øjenhaar  sænkede  — det  tør  jeg  sige,  at  Jasper  Allen  har,  da 
han  var  en  privilegeret  Person  —  men  jeg  nærer  ingen  Tvivl 
om,  at  Udtrykket  maa  have  været  bedaarende  paa  en  kompli- 
ceret Maade.  Hun  kunde  —  fortalte  Jasper  mig  engang  med 
en  rørende  aandssvag  Hoveren  —  sidde  paa  sit  Haar.  Jeg 
formoder  det,  jeg  formoder  det.  Det  var  ikke  for  mig  at  be- 
skue disse  Vidundere;  jeg  var  tilfreds  med  at  beundre  den 
nette  og  klædelige  Maade,  hun  plejede  at  sætte  det  paa,  saa- 
ledes  at  det  ikke  skjulte  hendes  smukke  Hovedform.  Og  denne 

Haarrigdom  var  saa  glansfuld,  at,  naar  Jalousierne  var  rullet 
ned  paa  Verandaen  mod  Vest  og  frembragte  et  behageligt 
Tusmørke  dér,  eller  i  Skyggen  i  Frugttrælunden  nær  ved 
Huset,  syntes  den  at  udsende  et  eget,  gyldent  Lys. 

Hun  klædte  sig  i  Almindelighed  i  en  hvid  Kjote  med  et 
fodfrit  Skørt,  som  fremviste  hendes  pæne,  brune  Snøre- 
støvler. Hvis  der  var  nogen  Farve  paa  hendes  Dragt,  var  det 
maaske  kun  en  Smule  Blaat.  Ingen  Anstrengelse  syntes  at  plage 
hende.  Jeg  har  set  hende  gaa  i  Land  fra  Jollen  efter  en  lang 
Rotur  i  Solen  (hun  roede  selv  en  hel  Del  omkring)  uden  at 
være  forpustet  eller  have  et  eneste  Haar  i  Uorden.  Om  Mor- 
genen, naar  hun  kom  ud  paa  Verandaen  for  at  kaste  et  første 
Blik  mod  Vest  hen  over  Havet  ad  Sumatra  til,  syntes  hun 
saa  frisk  og  sprudlende  som  en  Dugdraabe.  Men  en  Dug- 
draabe  er  forsvindende,  og  der  var  ikke  noget  forsvindende 
ved  Freya.  Jeg  husker  hendes  runde,  solide  Arme  med  de 
smukke  Haandled  og  hendes  brede,  dygtige  Hænder  med 
spidst  tilløbende  Fingre. 

Jeg  véd  ikke,  om  hun  virkelig  var  født  paa  Søen,  men  jeg 
véd  bestemt,  at  op  til  Tolvaarsalderen  sejlede  hun  omkring  i 
forskellige  Skibe  med  sine  Forældre.  Efter  at  gamle  Nelson 
havde  mistet  sin  Kone,  blev  det  en  Sag  af  alvorlig  Interesse 
for  ham,  hvad  han  skulde  gøre  med  Pigen.  En  venlig  Dame 
i  Singapore,  som  var  rørt  over  hans  stumme  Sorg  og  be- 
klagelige Forlegenhed,  tilbød  at  tage  sig  af  Freya.  Dette  Arran- 
gement varede  omtrent  seks  Aar,  i  Løbet  af  hvilke  gamle  Nelson 
(eller  Nielsen)  „trak  sig  tilbage"  og  indrettede  sig  paa  sin  0, 
og  saa  blev  det  ordnet  saadan  (da  den  venlige  Dame  drog 
bort  til  Europa),  at  hans  Datter  skulde  komme  og  bo  hos 
ham. 

Som  den  første  og  vigtigste  Forberedelse  til  denne  Begi- 
venhed bestilte  den  gamle  Fyr  fra  sin  Agent  i  Singapore  et 
opretstaaende  Klaver  af  Steyn  og  Ebharts  Fabrikat.  Jeg 
kommanderede  dengang  en  lille  Damper  i  Fart  paa  Øerne,  og 
det  faldt  i  min  Lod  at  føre  det  ud  til  ham,  saa  jeg  kender 
noget  til  Freyas  „opretstaaende". 

Vi  fik  med  Besvær  den  uhyre  Pakkasse  bragt  i  Land  paa 
et  fladt  Stykke  Klippe  iblandt  nogle  Buske,  idet  vi  nær  havde 

slaaet  Bunden  i  Stykker  paa  en  af  mine  Baade  i  Løbet  af 
denne  nautiske  Operation.  Idet  hele  mit  Mandskab,  Maskin- 
mestre og  Fyrbødere  indbefattede,  hjalp  til  ved  Udøvelsen  af 
megen  ængstelig  Sindrighed  og  ved  Hjælp  af  Ruller,  Løfte- 
stænger, Taljer  og  Skraaplaner  af  indsæbede  Planker,  og  idet 
vi  sled  i  Solen  ligesom  gamle  Ægyptere  ved  Bygnignen  af  en 
Pyramide,  fik  vi  den  saa  langt  som  til  Huset  og  hen  til  Kan- 
ten af  Vestverandaen  —  som  var  Husets  virkelige  Stadsstue. 
Dér  stod  saa,  da  Kassen  med  Forsigtighed  var  blevet  taget 
af,  det  smukke,  rosentræs  Vidunder  til  sidst  afsløret.  Under 
ærbødig  Sindsbevægelse  førte  vi  det  med  Lempe  hen  til  Væg- 
gen og  trak  for  første  Gang  den  Dag  Vejret  frit.  Det  var 
sikkert  den  tungest  bevægelige  Genstand  paa  den  0  siden 
Verdens  Skabelse.  Den  Fylde  af  Lyd,  det  udsendte  i  dette 
Hus  (der  virkede  som  Sangbund),  var  virkelig  forbavsende. 
Det  tordnede  sødelig  lige  ud  over  Søen.  Jasper  Allen  fortalte  mig, 
at  tidlig  om  Morgenen  paa  Dækket  af  Bonito  (hans  vidunderlig 
hurtige  og  smukke  Brig)  kunde  han  ganske  tydeligt  høre 
Freya  spille  sine  Skalaer.  Men  Fyren  ankrede  altid  taabeligt 
nær  ved  Pynten,  som  jeg  mere  end  én  Gang  sagde  ham.  Na- 
turligvis har  disse  Have  næsten  gennemgaaende  klart  og  stille 
Vejr,  og  de  syv  Øer  er  som  Regel  et  særlig  roligt  og  skyfrit 
Sted.  Men  alligevel  gjorde  nu  og  da  et  Eftermiddags-Tor- 
denvejr over  Banka  eller  ogsaa  en  af  disse  ondartede,  tætte 
Byger  fra  den  fjerne  Sumatrakyst  et  Udfald  mod  Øgruppen, 
idet  den  for  et  Par  Timer  indhyllede  den  i  Hvirvelvinde  og 
blaasort  Mørke  af  et  særlig  uheldsvangert  Udseende.  Naar 
saa  de  nedrullede  Bambus  jalousier  raslede  fortvivlet  i  Vin- 
den, og  Huset  rystede  over  det  hele,  plejede  Freya  at  sætte 
sig  hen  til  Pianoet  og  spille  vild  W^agnermusik  under  blæn- 
dende Lynglimts  Flakken,  idet  Lynene  slog  ned  til  alle  Sider, 
nok  til  at  faa  Haaret  til  at  rejse  sig  paa  éns  Hoved.  Og 
Jasper  blev  siddende  bumstille  paa  Verandaen,  idet  han  bag- 
fra beundrede  hendes  fine,  svajende  Skikklse,  hendes  Hoveds 
vidunderlige  Glans,  de  hurtige  Hænder  paa  Tangenterne,  hen- 
des hvide  Nakke  —  medens  Briggen  dernede  ved  Pynten  rul- 
lede for  sine  Kabler  i  mindre  end  hundrede  Yards  Afstand 
fra   stygge,    skinnende,    sorte   Klippehoveder.    Uh  I 

Og  dette,  nu  be'er  jeg  Dem,  af  ingen  anden  Grund,  end  at 
han,  naar  han  gik  om  Bord  om  Aftenen  og  lagde  Hovedet 
paa  Puden,  kunde  føle,  at  han  var  saa  nær,  som  han  passende 
kunde  komme,  ved  sin  Freya,  der  slumrede  i  Huset.  Har  De 
nogensinde  gjort  det!  Og  tænk  saa  paa,  at  denne  Brig  var 
det  fremtidige  Hjem  —  deres  Hjem  —  det  flydende  Paradis, 
som  han  lidt  efter  lidt  udstyrede  som  en  Lystyacht  til  lyk- 
saligt at  sejle  Livet  bort  i  sammen  med  Freya.  Den  Idiot! 
Men  Fyren  lod  det  altid  komme  an  paa  Lykken. 

Jeg  husker,  at  jeg  en  Dag  sammen  med  Freya  paa  Ve- 
randaen holdt  Øje  med  Briggen,  som  fra  Nord  nærmede  sig 
Pynten.  Jeg  antager,  at  Jasper  kunde  skelne  Pigen  med  sin 
lange  Kikkert.  Hvad  gør  han  saa?  I  Stedet  for  at  holde  det 
gaaende  halvanden  Mil  til  langs  med  Skærene  og  saa  stag- 
vende i  Retning  af  Ankerpladsen  paa  en  passende  og  sø- 
mandsmæssig  Maade,  saa  faar  han  Kig  paa  en  Aabning  mel- 
lem to  modbydelige,  gamle,  takkede  Rev,  lægger  pludselig 
Roret  ned  og  lader  Briggen  stryge  igennem  med  alle  Sejl 
rystende  og  raslende,  saa  vi  kunde  høre  Spektaklet  paa  Ve- 
randaen. Jeg  trak  Vejret  gennem  Tænderne,  kan  jeg  for- 
tælle Dem,  og  Freya  bandede.  Ja!  Hun  knyttede  sine  dygtige 
Næver  og  stampede  med  sin  smukke,  brune  Støvle  og  sagde: 
„Pokker  tage  ham!"  —  Idet  hun  derpaa  saå  paa  mig  med  lidt 
forstærket  Ansigtsfarve  —  ikke  meget  —  bemærkede  hun: 
„Jeg  glemte,  at  De  var  her,"  og  lo  ad  det.  Ja  vist,  ja  vist. 
Naar  Jasper  var  i  Sigte,  var  det  ikke  rimeligt,  at  hun  hu- 
skede, at  nogen  som  helst  andre  i  Verden  var  der.  I  min 
Ængstelse  over  denne  forrykte  Streg  kunde  jeg  ikke  lade 
være  med  at  appellere  til  hendes  innedfølendie,  sunde  For- 
nuft. 

„Er  han  ikke  en  Tosse?"  sagde  jeg  med  Følelse. 

„Fuldstændig  Idiot,"  indrømmede  hun  med  Varme,  idet 
hun  saå  lige  paa  mig  med  sine  vidt  aabne,  alvorlige  Øjne  og 
med  et  Smilehul  paa  Kinden. 

„Og  det,"  udpegede  jeg  for  hende,  „kun  for  at  spare  tyve 
Minutter  eller  saa  i  at  mødes  med  Dem." 

Vi  hørte  Ankeret  falde,  og  saa  blev  hun  meget  resolut  og 
truende. 

„Vent  lidt.    Jeg  skal  lære  ham." 

Hun  gik  ind  i  sit  eget  Væreise  og  lukkede  Døren,  idet  hun 
lod  mig  blive  tilhage  paa  Verandaen  med  mine  Instruktioner. 
Længe  før  Briggens  Sejl  var  heslaaet,  kom  Jasper  op  tre 
Trappetrin  ad  Gangen  og  glemte  at  sige  Goddag  og  saå  sig 
ivrigt  om  til  højre  og  venstre. 

„Hvor  er  Freya?    Var  hun  her  ikke  lige  nu?" 

Da  jeg  forklarede  ham,  at  han  vilde  blive  berøvet  Frøken 
Freyas  Nærværelse  en  hel  Time  „netop  for  at  lære  ham",  sagde 
han,  at  det  uden  Tvivl  var  mig,  som  havde  faaet  hende  til  det,  og 
at  han  frygtede  for,  at  han  alligevel  vilde  komme  til  at  skyde 
mig  en  eller  anden  Dag.  Hun  og  jeg  var  ved  at  blive  alt  for 
indgaaet  med  hinanden.  Saa  smed  han  sig  i  en  Stol  og  for- 
søgte at  tale  med  mig  om  sin  Tur.  Men  det  pudsige  ved  Sa- 
gen var,  at  Fyren  virkelig  led  ved  det.  Jeg  kunde  se  det. 
Stemmen  svigtede  ham,  og  han  sad  dér  stum  og  saå  paa 
Døren  med  et  Ansigt  som  hos  en  Mand,  der  føler  Smerte. 
Det  er  en  Kendsgerning.  —  Og  det  næste  endnu  mere  pudsige 
var,  at  Pigen  ganske  rolig  kom  spadserende  ud  af  sit  Værelse 
efter  mindre  end  ti  Minutters  Forløb.  Og  saa  gik  jeg  min 
Vej.  Det  er  min  Mening  at  sige,  at  jeg  gik  bort  for  at  opsøge 
gamle  Nelson  (eller  Nielsen)  paa  den  bageste  Veranda,  som 
var  hans  egen  specielle  Krog  i  Fordelingen  af  Huset,  i  den 
venlige  Hensigt  at  engagere  ham  i  en  Samtale,  for  at  han 
ikke  skulde  begynde  at  strejfe  om  og  uforvarende  trænge  sig 
ind,  hvor  man  ikke  just  lige  i  Øjeblikket  ønskede  hans  Nær- 
værelse. 

Han  vidste,  at  Briggen  var  kommet,  skønt  han  ikke  vid- 
ste, at  Jasper  allerede  var  hos  hans  Datter.  Jeg  antager,  at 
han  ikke  tænkte,  det  var  muligt  i  Løbet  af  den  Tid.  Det  vilde 
en  Fader  ganske  naturligt  ikke  tro.  Han  havde  en  Mistanke 
om,  at  Allen  var  forelsket  i  hans  Pigebarn;  Fuglene  i  Luften 
og  Fiskene  i  Havet,  de  fleste  af  Handelsmændene  i  Arkipe- 
lagel  og  alle  Slags  Mennesker  i  alle  Slags  Stillinger  i  Byen 
Singapore  var  vidende  om  det.  Men  han  var  ikke  i  Stand  til 
at  bedømme,  hvor  langt  Pigen  havde  indladt  sig  med  Fyren. 
Han  havde  en  Idé  om,  at  Freya  var  alt  for  fornuftig  til  no- 
gensinde at  indlade  sig  med  nogen  —  jeg  mener  i  en  Ud- 

strækning,  som  ikke  var  til  at  holde  Rede  paa.  Nej.  Det  var 
ikke  det,  som  fik  ham  til  at  sidde  paa  Bagverandaen  og 
græmme  sig  paa  sin  stilfærdige  Maade  under  Jaspers  Vi- 
sitter. Hvad  han  ærgrede  sig  over,  var  de  hollandske  Au- 
toriteter. For  det  er  en  Kendsgerning,  at  Hollænderne  saå 
skævt  til  Briggen  Bonitos  Reder  og  Fører,  Jasper  Allens  Gø- 
ren og  Laden.  De  betragtede  ham  som  alt  for  foretagsom  i 
sine  Forretninger.  Jeg  véd  ikke  noget  om,  at  han  nogensinde 
gjorde  noget  ulovligt;  men  det  forekommer  mig,  at  hans 
umaadelige  Aktivitet  var  frastødende  for  deres  dorske  Ka- 
rakter og  langsomme  Metoder.  I  hvert  Fald  efter  den  gamle 
Nelsons  Mening  var  Kaptajnen  paa  Bonito  en  dygtig  Sø- 
mand og  en  net,  ung  Mand,  men  ikke  et  ønskeligt  Bekendt- 
skab i  det  hele  taget.  Noget  kompromitterende,  forstaar  De. 
Paa  den  anden  Side  syntes  han  ikke  om  rent  ud  at  sige  Jas- 
per, at  han  skulde  holde  sig  borte.  Stakkels,  gamle  Nelson 
var  selv  en  rar  Fyr.  Jeg  tror,  han  vilde  have  krympet  sig  ved  at 
krænke  selv  en  uldhovedet  Kannibals  Følelser,  undtagen  maa- 
ske  efter  meget  stærk  Udæskning.  Jeg  mener  Følelserne,  ikke 
Kroppene.  For  Eksempel  imod  Spyd,  Knive,  Økser,  Køller 
eller  Pile  havde  gamle  Nelson  vist  sig  i  Stand  til  at  klare  sig. 
I  enhver  anden  Henseende  havde  han  en  frygtsom  Sjæl.  Der- 
for sad  han  paa  Verandaen  med  et  bekymret  Udtryk,  og  naar 
som  helst  hans  Datters  og  Jasper  Allens  Stemmer  naaede  ham, 
plejede  han  som  en  i  høj  Grad  prøvet  Mand  at  blæse  Kin- 
derne op  og  lade  Luften  slippe  ud  med  en  sørgelig  Lyd. 

Som  rimeligt  var,  lo  jeg  ad  hans  Frygt,  som  han  i  større 
eller  mindre  Udstrækning  betroede  til  mig.  Han  havde  en 
vis  Agtelse  for  min  Dømmekraft  og  en  vis  Respekt,  ikke  for 
mine  moralske  Egenskaber,  men  for  den  gode  Fod,  jeg  an- 
toges at  staa  paa  med  de  hollandske  „Autoriteter".  Jeg  vid- 
ste som  en  Kendsgerning,  at  hans  største  Bussemand,  Gu- 
vernøren paa  Banka,  en  indtagende,  hidsig,  hjertelig,  afskedi- 
get Kontreadmiral  —  havde  en  afgjort  Forkærlighed  for  ham. 
Denne  trøstende  Forsikring,  som  jeg  altid  plejede  at  komme 
frem  med,  fik  gamle  Nelson  (eller  Nielsen)  til  at  klare  op  et 
Øjeblik;  men  til  sidst  plejede  han  tvivlraadig  at  ryste  paa 
Hovedet,  hvad  der  betød  saa  meget  som,  at  dette  var  alt- 

sammen  meget  godt,  men  at  der  var  Dybder  i  den  hollandske, 
officielle  Natur,  som  ingen  uden  han  selv  nogensinde  havde 
udgrundet.    Fuldstændig  latterligt. 

Ved  denne  Lejlighed,  som  jeg  taler  om,  var  gamle  Nelson 
endogsaa  pirrelig;  for  mens  jeg  prøvede  paa  at  underholde 
ham  med  et  meget  pudsigt  og  noget  skandaløst  Eventyr,  som 
hændte  en  af  vore  bekendte  i  Saigon,  udbrød  han  pludselig: 
„Hvorfor  Djævlen  ønsker  han  at  vise  sig  her!" 

Tydeligvis  havde  han  ikke  hørt  et  Ord  af  Anekdoten.  Og 
det  ærgrede  mig,  fordi  Anekdoten  virkelig  var  god.  Jeg  stir- 
rede paa  ham. 

„Nej,  hør  nu!"  raabte  jeg.  „Véd  De  ikke,  hvad  det  er, 
Jasper  Allen  dukker  op  efter  her?" 

Dette  var  den  første,  aabenbare  Hentydning,  jeg  nogen- 
sinde havde  gjort  til  Sagernes  virkelige  Stilling  mellem  Jasper 
og  hans  Datter.  Han  tog  det  meget  roligt. 

„Aa,  Freya  er  en  fornuftig  Pige,"  mumlede  han  aandsfra- 
værende,  medens  hans  Sjæls  Øje  øjensynlig  var  fæstet  paa 
„Autoriteterne".  Nej.  Freya  var  ingen  Tosse.  Det  var  han 
ikke  bekymret  for.  Han  havde  ikke  det  mindste  imod  det. 
Fyren  var  netop  passende  Selskab  for  hende;  han  morede 
Pigen;  intet  mere. 

Da  den  skarpsindige,  gamle  Fyr  holdt  op  med  at  mumle, 
var  alting  stille  i  Huset.  De  andre  to  morede  sig  meget  roligt 
og  uden  Tvivl  meget  hjerteligt.  Hvilken  mere  optagende  og 
mindre  støjende  Morskab  kunde  de  have  fundet  end  at  lægge 
Planer  for  deres  Fremtid?  Side  om  Side  paa  Verandaen  maa 
de  have  siddet  og  set  paa  Briggen,  den  tredie  Deltager  i  denne 
fortryllende  Leg.  Uden  den  vilde  der  ikke  have  været  no- 
gen Fremtid.  Den  var  Lykken  og  Hjemmet  og  den  store,  frie 
Verden  for  dem.  Hvem  var  det,  som  lignede  et  Skib  ved  et 
Fængsel?  Gid  jeg  paa  vanærende  Maade  maa  blive  hængt 
paa  en  Raanok,  hvis  det  er  sandt.  Det  Fartøjs  hvide  Sejl 
var  deres  højtflyvende  Kærligheds  hvide  Vinger.  Højtfly- 
vende, hvad  Jasper  angaar.  Freya,  som  var  en  Kvinde,  havde 
bedre  Hold  paa  de  verdslige  Anliggender  i  denne  Sag. 

Men  Jasper  var  i  en  ophøjet  Stemning  lige  siden  den  Dag, 
da  han,  efter  at  de  havde  siddet  og  set  paa  Briggen  under 

et  af  de  afgørende  Mellemrum  af  Tavsbed,  som  alene  til- 
vejebringer et  fuldkamment  Fællesskab  mellem  Skabninger, 
der  er  udstyret  med  Taleevne,  foreslog,  at  hun  skulde  dele 
Ejendomsretten  til  denne  Skat  med  bam.  Han  forærede  vir- 
kelig Briggen  til  bende  for  bestandig.  Men  saa  var  ogsaa 
bans  Hjerte  om  Bord  i  Briggen  siden  den  Dag,  da  ban  købte 
den  i  Manilla  af  en  midaldrende  Peruvianer  i  et  diskret  Sæt 
Tøj  af  fint,  sort  Klæde,  som  var  gaadefuld  og  opstyltet,  og 
som  for  det,  jeg  véd,  gerne  kunde  bave  stjaalet  den  paa  den 
sydamerikanske  Kyst,  bvorfra  ban  sagde,  ban  var  kommet 
over  til  Filippinerne  „af  Familiebensyn".  Dette  „af  Familieben- 
syn"  var  afgjort  godt.  Ingen  virkelig  „caballero"  vilde  bryde 
sig  om  at  konune  med  Spørgsmaal  efter  saadan  en  Udtalelse. 

1  Sandbed,  Jasper  var  fuidtuid  en  Caballero.  Briggen  var 
dengang  belt  sort  og  gaadefuld  og  meget  snavset;  en  falmet 
Havets  Perle  eller  snarere  et  forsømt  Kunstværk.  For  ban 
maatte  bave  været  en  Kunstner,  den  ukendte  Bygmester,  som 
havde  tømret  dens  Skrog  sammen  i  yndige  Linier  af  det 
baardeste,  tropiske  Tømmer,  fastgjort  med  det  reneste 
Kobber.  Vorherre  alene  véd,  i  hvilken  Del  af  Verden 
den  var  bygget.  Jasper  selv  havde  ikke  været  i  Stand 
til  at  faa  meget  af  dens  Historie  at  vide  af  sin  opstyl- 
tede, mørke  Peruvianer  —  hvis  Fyren  var  Peruvianer  og 
ikke  Djævelen  selv  i  Forklædning,  som  Jasper  spøgende 
paastod,  at  han  troede.  Min  Mening  er,  at  den  var  gammel 
nok  til  at  have  været  et  af  de  sidste  Sørøverskibe,  maaske  et 
Slaveskib  eller  ogsaa  et  Opiums-Klipperskib  fra  de  tidlige 
Dage,  om  ikke  en  Opiumssmugler. 

Hvordan  det  nu  end  hænger  sammen,  var  den  saa  frisk 
som  paa  den  Dag,  da  den  først  blev  sat  i  Vandet,  sejlede  som 
en  lille  Heks,  styrede  som  en  lille  Baad,  og  ligesom  nogle 
smukke  Kvinder,  der  er  berømte  i  Historien  for  deres  even- 
tyrlige Liv,  syntes  den  at  kende  den  Hemmelighed  at  be- 
vare en  evig  Ungdom;  derfor  var  der  ikke  noget  unaturligt  i, 
at  Jasper  behandlede  den  som  en  Elsker.  Og  den  Behandling 
fornyede  dens  Skønbeds  Glans.  Han  klædte  den  i  mange 
Overtræk  af  den  allerbedste,  hvide  Maling,  der  med  saa  stor 
Dj^gtigbed,  saa  omhyggeligt  og  kunstnerisk  blev  sat  paa  og  boldt 

ren  af  hans  plagede  Mandskab  af  udsøgte  Malayer,  at  ingen 
Emaille  af  den  Slags,  som  Juvelerer  bruger  til  deres  Arbejde, 
kunde  have  set  bedre  ud  og  været  mere  glat  at  føle  paa.  En 
smal,  forgyldt  Liste  begrænsede  dens  elegante  Spring,  idet 
den  laa  paa  Vandet  og  med  Lethed  fordunklede  det  fagmæs- 
sige gode  Udseende  hos  en  hvilken  som  helst  Lystjagt,  som 
nogensinde  kom  til  Østen  i  de  Dage.  Hvad  mig  selv  angå  ar, 
maa  jeg  sige,  at  jeg  foretrækker  en  Liste  af  dyb,  karmesinrød 
Farve  paa  et  hvidt  Skrog.  Det  giver  et  stærkere  Relief,  for- 
uden at  det  er  mindre  kostbart,  og  det  sagde  jeg  Jasper.  Men 
nej,  intet  mindre  end  den  bedste  Forgyldning  kunde  gaa  an, 
fordi  ingen  Dekoration  kunde  være  pragtfuld  nok  for  hans 
Freyas  fremtidige  Bolig. 

Hans  Følelser  for  Briggen  og  for  Pigen  var  lige  saa  uløse- 
ligt forenede  i  hans  Hjerte,  som  man  kan  smelte  to  kostbare 
Metaller  sammen  i  én  Smeltedigel.  Og  Flammen  var  tem- 
melig varm,  kan  jeg  forsikre  Dem.  Den  fremkaldte  hos 
ham  en  voldsom,  indre  Hvileløshed  baade  af  Virksomhed  og 
af  Begær.  Alt  for  smuk  af  Ansigtstræk,  med  en  Krusning  paa 
Siden  i  sit  kastaniebrune  Haar,  spinkel,  med  lange  Lemmer, 
med  et  ivrigt  Glimt  i  sine  staalblanke  Øjne  og  hurtige,  raske 
Bevægelser  fik  han  mig  undertiden  til  at  tænke  paa  en  ly- 
nende Sværdklinge,  som  bestandig  fo'r  ud  af  Sl^eden.  Det 
var  kun,  naar  han  var  i  Nærheden  af  Pigen,  naar  han  havde 
hende  dér  at  se  paa,  at  denne  ejendommelig  spændte  Hold- 
ning blev  afløst  af  en  alvorlig,  andægtig  Aarvaagenhed 
overfor  hendes  ringeste  Bevægelser  og  Ytringer.  Hen- 
des kølige,  resolute,  dygtige,  godmodige  Selvbeherskelse 
syntes  at  berolige  hans  Hjerte.  Var  det  Tryllekraften  i  hen- 
des Ansigt,  hendes  Stemme,  hendes  Blikke,  der  beroligede 
ham  saaledes?  Det  var  dog  selve  disse  Ting,  maa  man  tro, 
som  havde  sat  hans  Fantasi  i  lys  Lue  —  hvis  da  Kærlighed 
begynder  med  Fantasi.  Men  jeg  er  ikke  Mand  for  at  drøfte 
saadanne  Mysterier,  og  det  slaar  mig,  at  vi  har  ladet  stak- 
kels, gamle  Nelson  upaaagtet  paa  Bagverandaen  i  Færd  med 
at  oppuste  sine  Kinder  i  en  Tilstand  af  Ærgrelse. 

Jeg  udpegede  for  ham,  at  naar  alt  kom  til  alt,  var  Jasper 
ikke  nogen  meget  hyppig  Gæst.   Han  og  hans  Brig  arbejdede 

haardt  over  hele  Arkipelaget.  Men  alt,  hvad  gamle  Nelson 
sagde,  og  han  sagde  det  med  Uro,  var:  „Jeg  haaher,  at 
Heemskirk  ikke  vil  vise  sig  her,  medens  Briggen  er  i  Far- 
vandet." 

At  sætte  Skræk  i  Folk  nu  angaaende  Heemskirk!    Heems- 
kirk! .  .  .  Det  havde  man  virkelig  ikke  Taalmodighed  til  — 


II. 

For,  med  Forlov,  hvem  var  Heemskirk?  De  skal  straks  se, 
hvor  ufornuftig  denne  Frygt  for  Heemskirk  var  ... 

Siklcerlig  var  hans  Karakter  ondskabsfuld  nok.  Det  var 
indlysende  straks,  naar  De  hørte  ham  le.  Der  er  ingenting, 
som  mere  røber  en  Mands  hemmelige  Sindelag  end  den  ube- 
vogtede Klang  af  hans  Latter. 

Men,  Gud  forbarme  sig,  hvis  vi  skulde  fare  op  ved  hvert 
ondskabsfuldt  Latterudbrud  ligesom  en  Hare  ved  enhver 
Lyd,  vilde  vi  ikke  være  skikket  til  noget  andet  end  Ensom- 
heden i  en  Ørken  eller  Stilheden  i  en  Eneboerhytte. 

Og  selv  dér  vilde  vi  være  nødt  til  at  finde  os  i  det  uund- 
gaaelige  Selskab  med  Djævelen. 

Imidlertid  er  Djævelen  en  betydelig  Personlighed,  som 
har  kendt  bedre  Dage  og  er  kommet  højt  op  i  den  himmelske 
Hærskares  Hierarki;  men  paa  Rangstigen  blandt  rent  jordi- 
ske Hollændere  var  Heemskirk,  hvis  tidligere  Dage  ikke  kunde 
have  været  meget  glimrende,  blot  en  Søofficer  i  fyrretyve 
Aars  Alderen  uden  nogen  særlige  Forbindelser  eller  Dygtig- 
hed at  prale  af.  Han  kommanderede  en  lille  Kanonbaad, 
Neptun,  der  blev  anvendt  i  trist  Patrouilletjeneste  frem  og 
tilbage  i  Arkipelaget  for  at  holde  Udkig  med  Handelsmænd. 
I  Sandhed  ikke  nogen  meget  ophøjet  Position.  Jeg  siger  Dem, 
netop  en  ganske  almindelig,  midaldrende  Løjtnant  med  en 
femogtyve  Aars  Tjeneste  og  sikker  paa  at  faa  sin  Afsked  in- 
den lang  Tid  —  det  er  det  hele. 

Han  havde  aldrig  bekymret  sig  ret  meget  om,  hvad  der 
gik  for  sig  paa  de  syv  Øer,  før  han  af,  hvad  Folk  fortalte  i 
Mintok  eller  Palembang,  formoder  jeg,  erfarede,  at  der  boede 
en  smuk  Pige  dér.  Jeg  antager,  at  det  var  Nysgerrighed,  som 

fik  ham  til  at  gaa  den  Vej  rundt  og  føle  sig  for,  og  efter  at 
han  én  Gang  havde  set  Freya,  gjorde  han  det  saa  til  en  Skik 
at  anløbe  Øgruppen,  naar  som  helst  han  befandt  sig  i  en  Af- 
stand af  mindre  end  en  halv  Dags  Fart  fra  den. 

Det  er  ikke  min  Mening  at  sige,  at  Heemskirk  var  en  ty- 
pisk, hollandsk  Søofficer.  Jeg  har  set  nok  af  dem  til  ikke  at 
begaa  den  meningsløse  Fejltagelse.  Han  havde  et  stort,  glat- 
raget Ansigt;  store,  flade,  brune  Kinder  tillige  med  en  mager, 
krum  Næse  og  en  lille,  opdunset  Mund  klemt  ind  imellem 
dem.  Der  var  nogle  faa  Sølvtraade  i  hans  sorte  Haar,  og 
hans  ubehagelige  Øjne  var  ligeledes  næsten  sorte.  Han  havde 
en  tvær  Vane  til  at  kaste  Sideblik  uden  at  bevæge  Hovedet, 
som  var  anbragt  lavt  paa  en  kort,  rund  Hals.  En  tyk,  rund 
Krop  i  en  sort  Daglig  jakke  med  Guldskulderstropper  blev 
baaret  af  et  skrævende  Par  tykke,  kraftige  Ben  i  hvide  Drejls 
Bukser.  Hans  runde  Hjerneskal  under  en  hvid  Hue  saå  ud, 
som  om  den  ogsaa  var  umaadelig  tyk,  men  der  var  Omløb 
nok  i  den  til  at  opdage  og  ondskabsfuldt  at  benytte  sig  af 
stakkels,  gamle  Nelsons  Nervøsitet  overfor  alt,  som  var  be- 
klædt med  den  mindste  Smule  Autoritet. 

Heemskirk  plejede,  før  han  gik  hen  til  Huset,  at  gaa  i 
Land  paa  Pynten  og  i  Stilhed  at  gennemvandre  hver  enkelt 
Del  af  Plantagen,  som  om  hele  Stedet  tilhørte  ham.  Paa  Ve- 
randaen plejede  han  at  sætte  sig  i  den  bedste  Stol,  og  han 
plejede  at  blive  til  Frokost  eller  Middag,  ganske  simpelt  blive 
dér,  uden  at  gøre  sig  den  Ulejlighed  at  indbyde  sig  med  saa 
meget  som  et  Ord. 

Han  burde  have  haft  et  Spark,  om  ikke  for  andet  saa  for 
sin  Opførsel  mod  Freya.  Havde  han  været  en  nøgen  Vild 
bevæbnet  med  Spyd  og  forgiftede  Pile,  vilde  gamle  Nelson 
(eller  Nielsen)  være  gaaet  løs  paa  ham  med  de  bare  Næver. 
Men  disse  Guldskulderstropper  —  hollandske  Skulderstrop- 
per oven  i  Købet  —  var  nok  til  at  forskrække  den  gamle  Fyr; 
derfor  lod  han  Stodderen  behandle  sig  med  knusende  Foragt, 
lod  ham  æde  sin  Datter  med  Øjnene  og  drikke  den  bedste  Del 
af  sit  lille  Forraad  af  Vin. 

Jeg  saå  noget  af  dette,  og  ved  én  Lejlighed  prøvede  jeg 
paa  at  gøre  en  Bemærkning  om  Sagen.  Det  var  ynkeligt  at  se 

Uroen  i  gamle  Nelsons  runde  Øjne.  I  Begyndelsen  raabte 
han,  at  Løjtnanten  var  en  af  hans  gode  Venner,  en  meget  god 
Fyr.  Jeg  blev  ved  at  stirre  temmelig  bestemt  paa  ham,  saa  at 
han  til  sidst  stammede  og  naturligvis  maatte  tilstaa,  at 
Heemskirk  i  det  ydre  ikke  var  nogen  meget  elskværdig  Per- 
son, men  alligevel  i  Grunden  .  .  . 

„Jeg  har  endnu  aldrig  truffet  nogen  elskværdig  Hollænder 
herude,"  afbrød  jeg  ham.  „Elskværdighed  er,  naar  alt  kom- 
mer til  alt,  ikke  af  megen  Betydning,  men  ser  De  ikke  — " 

Nelson  saa  pludselig  saa  forskrækket  ud  over,  hvad  jeg 
vilde  sige,  at  jeg  ikke  havde  Hjerte  til  at  fortsætte.  Natur- 
ligvis var  jeg  i  Begreb  med  at  sige  ham,  at  Fyren  var  ude 
efter  hans  Pigebarn.  Det  er  netop  det,  som  beskriver  Sagen 
nøjagtigt.  Hvad  Heemskirk  maaske  kunde  have  ventet,  eller 
hvad  han  troede,  han  kunde  gøre,  véd  jeg  ikke.  Alt,  hvad 
jeg  kan  sige,  er,  at  han  maaske  bildte  sig  ind,  at  han 
var  uimodstaaelig,  eller  antog  Freya  for  noget,  hun  ikke 
var,  paa  Grund  af  hendes  livlige,  sikre,  utvungne  Væsen. 
Men  saadan  forholder  det  sig.  Han  var  ude  efter  Pigen. 
Nelson  kunde  godt  nok  se  det.  Kun  foretrak  han  at  lade,  som 
om  han  ikke  kendte  noget  til  det.  Han  ønskede  ikke  at  høre 
noget  om  det. 

„Alt,  hvad  jeg  ønsker,  er  at  leve  i  Fred  og  Ro  med  de  hol- 
landske Autoriteter,"  mumlede  han  forknyt. 

Han  var  uhelbredelig.  Det  gjorde  mig  ondt  for  ham,  og 
jeg  tror  virkelig,  at  Frøken  Freya  ogsaa  var  ked  af  det  for 
sin  Fader.  Hun  lagde  for  hans  Skyld  Baand  paa  sig,  og  som 
alt  hvad  hun  gjorde,  gjorde  hun  det  ukunstlet,  naturligt  og 
endogsaa  med  godt  Humør.  Det  var  ingen  lille  Anstrengelse, 
fordi  der  i  Heemskirks  Opmærksomheder  var  et  uforskam- 
met Anstrøg  af  Foragt,  som  var  vanskeligt  at  finde  sig  i. 
Hollændere  af  den  Slags  er  overmodige  mod  deres  under- 
givne, og  den  kongelige  Officer  saå  paa  gamle  Nelson  og 
Freya  som  paa  Folk,  der  i  enhver  Henseende  stod  ganske  un- 
der ham. 

Jeg  kan  ikke  sige,  at  det  gjorde  mig  ondt  for  Freya.  Hun 
hørte  ikke  til  den  Slags  Piger,  som  tager  noget  tragisk.  Man 
kunde  føle  for  hende  og  sympatisere  med  hendes  Vanskelig- 

heder,  men  hun  syntes  at  være  en  hvilken  som  helst  Situa- 
tion voksen.  Det  var  snarere  Beundring,  hun  aftvang  ved 
sin  passende  Ro.  Det  var  kun,  naar  Jasper  og  Heemskirk  var 
sammen  i  Huset,  som  det  af  og  til  hændte,  at  hun  følte  Spæn- 
dingen, og  selv  da  kunde  ikke  enhver  se  det.  Mine  Øjne  alene 
kunde  opdage  en  svag  Skygge  paa  hendes  Personligheds 
Straaleglans.  Engang  kunde  jeg  ikke  lade  være  med  aner- 
kendende at  sige  til  hende:  „De  er  paa  Ære  vidunderlig." 

Hun  slog  det  hen  med  et  svagt  Smil. 

„Det  vigtigste  er  at  forhindre  Jasper  i  at  hlive  urimelig," 
sagde  hun;  og  jeg  kunde  se  virkelig  Bek3anring  ligge  paa  Lur 
i  de  rolige  Dybder  i  hendes  oprigtige  Øjne,  der  stirrede  lige 
paa  mig.  „De  vil  hjælpe  til  at  holde  ham  rolig,  ikke 
sandt?" 

„Naturligvis  maa  vi  holde  ham  rolig,"  erklærede  jeg,  idet 
jeg  meget  godt  forstod  Beskaffenheden  af  hendes  Ængstelse. 
„Han  er  ogsaa  saadan  en  forrykt  Person,  naar  han  bliver 
opirret." 

„Det  er  han,"  indrømmede  hun  i  en  blid  Tone;  for  vi  havde 
vor  Morskab  af  at  tale  om  Jasper  i  en  nedsættende  Tone. 
„Men  jeg  har  tæmmet  ham  en  Smule.  Han  er  en  helt  god 
Dreng  nu." 

„Han  vilde  alligevel  mase  Heemskirk  ligesom  en  Ka- 
kerlak," bemærkede  jeg. 

„Det  skulde  jeg  mene!"  mumlede  hun.  „Og  det  vilde  ikke 
gaa  an,"  tilføjede  hun  hurtigt.  „Tænk  Dem  den  Stilling,  stak- 
kels Fader  vilde  komme  i.  Desuden  er  det  min  Mening  at 
blive  Herskerinde  paa  den  kære  Brig  og  sejle  omkring  i  disse 
Have  og  ikke  drage  bort  og  vanke  om  ti  Tusinde  Mile  borte 
herfra." 

„Jo  snarere  De  er  om  Bord  for  at  holde  Øje  med  Man- 
den og  Briggen  desto  bedre,"  sagde  jeg  alvorligt.  „De  behøver 
Dem  begge  to  til  at  berolige  dem  lidt.  Jeg  tror  ikke,  at 
Jasper  nogensinde  vil  falde  til  Ro,  før  han  har  ført  Dem  bort 
fra  denne  0.  De  ser  ham  ikke,  naar  han  er  borte  fra  Dem, 
saadan  som  jeg  gør.  Han  er  i  en  Tilstand  af  stadig  Sejrs- 
stolthed, som  næsten  forskrækker  mig." 

Over  dette  smilede  hun  igen  og  saå  derpaa  alvorlig  ud. 

For  det  kunde  ikke  være  ubehageligt  for  hende  at  høre  om 
sin  Magt,  og  hun  havde  nogen  Følelse  af  sin  Ansvarlighed. 
Hun  smuttede  pludselig  bort  fra  mig,  fordi  Heemskirk  med 
gamle  Nelson  ved  Siden  til  Opvartning  var  ved  at  gaa  op  ad 
Trappen  til  Verandaen.  Straks  da  hans  Hoved  kom  højere 
op  end  Gulvet,  sendte  hans  ondskabsfulde,  sorte  Øjne  Øje- 
kast ud  baade  til  den  ene  og  den  anden  Side. 

„Hvor  er  Deres  Datter,  Nelson?"  spurgte  han  i  en  Tone, 
som  om  enhver  Sjæl  i  Verden  tilhørte  ham.  Og  saa  bemær- 
kede han  til  mig:  „Gudinden  er  fløjet  bort,  hvad?" 

Nelsons  Vig  —  som  vi  plejede  at  kalde  den  —  var  den 
Dag  overfyldt  med  Skibe.  Der  var  først  min  Damper,  der- 
næst Kanonbaaden  Neptun  længere  ude  og  Briggen  Bonito 
som  sædvanlig  forankret  saa  tæt  ved  Land,  at  det  saa  ud, 
som  om  man  med  lidt  Øvelse  og  Dømmekraft  kunde  kaste  en 
Hat  fra  Verandaen  op  paa  dens  omhyggelig  skurede  Skanse. 
Dens  Braser  glimtede  som  Guld,  dens  hvidmalede  Skrog 
havde  en  Glans  som  en  Atlaskes  Kjole.  Heldningen  af  dens 
ferniserede  Rundholter  og  de  store  Ræer,  der  var  brasede 
nøjagtig  firkant,  gav  den  en  Slags  krigersk  Elegance. 
Det  var  en  Skønhed.  Intet  Under,  at  Jasper,  i  Besiddelse  af 
et  Fartøj  som  dette  og  Løftet  om  en  Pige  som  Freya,  levede  i 
en  Tilstand  af  stadigt  Overmod,  der  maaske  passede  til  den 
syvende  Himmel,  men  ikke  var  absolut  sikker  i  en  Verden 
som  vor. 

Jeg  bemærkede  høfligt  til  Heemskirk,  at  med  tre  Gæster  i 
Huset  havde  Frøken  Freya  uden  Tvivl  huslige  Anliggender  at 
tage  Vare  paa.  Jeg  vidste  naturligvis,  at  him  var  gaaet  for 
at  møde  Jasper  paa  et  bestemt,  ryddet  Sted  paa  Bredderne  af 
det  eneste  Vandløb  paa  Nelsons  lille  0.  Chefen  paa  Neptun 
sendte  mig  et  tvivlende,  mørkt  Blik  og  begyndte  at  gøre  sig 
det  bekvemt,  idet  han  smed  sit  tykke,  cylindriske  Korpus  i 
en  Gyngestol  og  knappede  sin  Frakke  op.  Gamle  Nelson  satte 
sig  lige  overfor  ham  paa  en  overmaade  fordringsløs  Maade, 
idet  han  stirrede  ængsteligt  med  sine  runde  Øjne  og  viftede 
sig  med  sin  Hat.  Jeg  forsøgte  at  faa  en  Samtale  i  Gang  for  at 
faa  Tiden  til  at  gaa,  ikke  noget  let  Arbejde  med  en  gnaven, 
forelsket  Hollænder,  der  bestandig  saa  fra  den  ene  Dør  til  den 

anden  og  besvarede  éns  Tilnærmelser  med  en  Spot  eller  et 
Grynt. 

Imidlertid  forløb  Aftenen  helt  godt.  Lykkeligvis  er  der 
en  Grad  af  Lyksalighed,  som  er  for  stor  til  at  føle  Overmod. 
Jasper  var  rolig  og  i  Tavshed  optaget  af  at  holde  Øje  med 
Freya.  Da  vi  gik  om  Bord  paa  vore  respektive  Skibe,  tilbød 
jeg  at  bugsere  hans  Brig  ud  næste  Morgen.  Jeg  gjorde  det 
med  Forsæt  for  at  faa  ham  af  Sted  saa  tidlig  som  muligt.  I 
det  første  kolde  Dagslys  passerede  vi  derfor  forbi  Kanonbaa- 
den,  der  laa  sort  og  stille  i  Mundingen  af  den  spejlblanke 
Vig  uden  en  Lyd  om  Bord.  Men  med  tropisk  Hurtighed  var 
Solen  steget  to  Gange  sin  Diameter  op  over  Horisonten,  før 
vi  havde  passeret  Revet  og  var  kommet  paa  Højden  af  Pyn- 
ten. Paa  den  største  Rullesten,  dér  stod  Freya,  helt  klædt  i 
Hvidt,  og  lignede  i  sin  Hjelm  en  kvindelig  og  krigersk  Statue 
med  et  blomstrende  Ansigt,  som  jeg  meget  vel  kunde  se  med 
min  Kikkert.  Hun  viftede  udtryksfuldt  med  sit  Lommetør- 
klæde, og  Jasper,  som  var  ved  at  hejse  Storriggen  paa  den 
hvide  og  krigerske  Brig,  svingede  med  Hatten  til  Svar.  Kort 
efter  skiltes  vi,  jeg  imod  Nord  og  Jasper  med  Kurs  mod  Øst 
med  en  let  Vind  paa  Laaringen  efter  Banjermassin  og  to  an- 
dre Havne,  tror  jeg,  det  var,  paa  den  Tur. 

Denne  fredelige  Lejlighed  var  den  sidste,  ved  hvilken  jeg 
saå  alle  disse  Folk  samlede  med  hverandre,  den  fortryllende 
friske  og  resolute  Freya,  den  uskyldig  rimdøj  ede,  gamle  Nel- 
son, Jasper,  ivrig,  med  lange  Lemmer  og  magert  Ansigt,  vid- 
underlig selvbehersket  i  sit  Væsen,  fordi  han  var  ufattelig 
lykkelig  under  sin  Freyas  Øjne;  alle  tre  høje,  lyshaarede  og 
blaaøjede  i  forskellige  Schatteringer,  og  imellem  dem  den 
sortsmudsede,  arrogante,  sorthaarede  Hollænder,  næsten  et 
Hoved  mindre  og  saa  meget  tykkere  end  nogen  af  dem,  at  han 
syntes  at  være  en  Skabning,  som  var  i  Stand  til  at  blæse  sig 
op,  et  grotesk  Eksemplar  af  Menneskeheden  fra  en  anden 
Planet. 

Kontrasten  slog  mig  lige  paa  én  Gang,  da  vi  stod  paa  den 
oplyste  Veranda,  efter  at  vi  havde  rejst  os  fra  Middagsbordet. 
Jeg  var  betaget  af  det  Resten  af  Aftenen,  og  jeg  erindrer  til 
den  Dag  i  Dag  Indtrykket  af  noget  pudsigt  og  paa  samme 
Gang  ildevarslende  ved  det. 

III. 

Da  jeg  nogle  faa  Uger  senere  en  tidlig  Morgenstund  løb 
ind  til  Singapore  fra  en  Rejse  mod  Syd,  saå  jeg  Briggen  ligge 
for  Anker  med  hele  sin  sædvanlige  Symmetri  og  glimrende 
Udseende,  som  om  den  var  taget  ud  af  en  Glaskasse  og  sat 
nok  saa  fint  i  Vandet  i  dette  samme  Øjeblik. 

Den  laa  et  godt  Stj^kke  ude  paa  Reden,  men  jeg  dampede 
ind  og  indtog  min  sædvanlige  Ankerplads  tæt  foran  Byen. 
Før  vi  var  færdig  med  Frokosten,  kom  en  Kvartermester  for 
at  sige  mig,  at  Kaptajn  Allens  Baad  var  paa  Vej  til  os. 
Hans  fikse  Gig  kom  farende  til  Skibssiden,  og  i  to  Spring  var 
han  oppe  ad  vor  Faldreb  strappe  og  rystede  mig  i  Haanden 
med  sit  nervøse  Greb,  idet  hans  Øjne  glimtede  forskende,  for 
han  antog,  at  jeg  paa  min  Rejse  havde  gjort  et  Besøg  paa  de 
syv  Øer.  Jeg  stak  Haanden  i  Lommen  efter  en  pænt  sammen- 
foldet, lille  Billet,  som  han  uden  Ceremonier  snappede  ud  af 
Haanden  paa  mig  og  bar  op  paa  Kommandobroen  for  at  læse 
den  i  Enrum.  Efter  en  passende  Mellemtid  fulgte  jeg  derop 
efter  ham  og  fandt  ham  skridtende  frem  og  tilbage;  for  Be- 
skaflenheden  af  hans  Sindsbevægelser  gjorde  ham  rastløs 
selv  i  hans  mest  tankefulde  Øjeblikke. 

Han  rystede  triumferende  paa  Hovedet  ad  mig. 

„Naa,  min  kære  Dreng,"  sagde  han.  „Nu  vil  jeg  tælle 
Dagene." 

Jeg  forstod,  hvad  han  mente.  Jeg  vidste,  at  disse  unge 
Folk  allerede  havde  bestemt  sig  tij  at  løbe  væk  med  hinan- 
den og  gifte  sig  uden  officielle  Forberedelser.  Dette  var  vir- 
kelig en  logisk  Afgørelse.  Gamle  Nelson  (eller  Nielsen)  vilde 
aldrig  være  gaaet  ind  paa  fredeligt  at  overgive  Freya  til 
denne  kompromitterende  Jasper.  Vor  Herre  bevaresi  Hvad 
vilde  de  hollandske  Autoriteter  sige  til  saadant  et  Parti!  Det 
lyder  alt  for  latterligt  at  tale  om.  Men  der  er  intet  i  Ver- 
den mere  egenkærlig  haardt  end  en  frygtsom  Mand,  der  le- 
ver i  Skræk  for  sit  „lille  Gods",  som  gamle  Nelson  i  undskyl- 
dende Toner  plejede  at  kalde  det.  Et  Hjerte,  som  er  gennem- 
trængt af  en  særlig  Slags  Krysteragtighed,  lader  sig  ikke  paa- 
virke af  sund  Sans,  Følelse  og  Latterliggørelse.  Det  er  en 
Flintesten. 

Jasper  vilde  alligevel  have  stillet  sin  Anmodning  og  saa 
have  fulgt  sit  eget  Hoved;  men  det  var  Freya,  som  bestemte, 
at  der  ikke  skulde  siges  noget,  af  den  Grund,  at  „Fader  vilde 
kun  ærgre  sig,  saa  han  blev  forrykt".  Han  var  i  Stand  til  at 
gøre  sig  syg,  og  saa  vilde  hun  ikke  have  Hjerte  til  at  forlade 
ham.  Her  har  De  den  sunde  Fornuft  i  Kvinders  Udsyn  og 
Oprigtigheden  i  deres  Ræsonnement.  Og  for  Resten  kunde 
Frøken  Freya  forstaa  „stakkels,  kære  Papa",  paa  den  Maade 
en  Kvinde  forstaar  en  Mand  —  ligesom  man  læser  i  en  aaben 
Bog.  Naar  hans  Datter  engang  var  borte,  vilde  gamle  Nelson 
ikke  ærgre  sig.  Han  vilde  opløfte  et  stort  Ramaskrig  og  gøre 
en  uendelig  Masse  ynkelige  Ophævelser,  men  det  er  ikke  det 
samme.  De  virkelige  Kvaler  ved  Ubestemthed  og  Sjæleang- 
sten ved  stridende  Følelser  vilde  han  blive  sparet  for.  Og 
han  var  alt  for  fordringsløs  til  at  rase  over  det;  efter  en  Pe- 
riode af  Jammerklager  vilde  han  hellige  sig  til  sit  „lille 
Gods"  og  holde  sig  paa  god  Fod  med  Autoriteterne. 

Tiden  vilde  gøre  Resten.  Og  Freya  mente,  hun  kunde 
overkomme  at  vente,  mens  hun  herskede  over  sit  eget 
Hjem  i  den  smukke  Brig  og  over  den  Mand,  som  el- 
skede hende.  Det  var  et  Liv  for  hende,  som  havde  lært  at 
gaa  paa  et  Skibsdæk.  Hun  var  et  Skibsbarn,  en  Sømands- 
pige,  om  der  nogensinde  har  været  nogen.  Og  naturligvis 
elskede  hun  Jasper  og  stolede  paa  ham;  rnen  der  var  en  An- 
tydning af  Ængstelse  i  hendes  Stolthed.  Det  er  meget  smukt 
og  romantisk  at  besidde  til  Arv  og  Eje  en  fint  anløbet  og 
paalidelig  Sværdklinge,  men  om  det  er  det  bedste  Vaaben  til 
at  drage  til  Felts  med  mod  Skæbnens  almindelige  Knippel- 
dyst —  det  er  et  andet  Spørgsmaal. 

Hun  vidste,  at  hun  havde  mest  Stof  i  sig  af  de  to  —  De 
behøver  ikke  at  komme  med  godtkøbs  Vittigheder,  jeg  taler 
ikke  om  deres  Vægt.  Hun  var  kun  en  Smule  ængstelig,  mens 
han  var  borte,  og  hun  havde  mig,  som,  da  jeg  var  en  prøvet 
fortrolig,  tog  mig  den  Frihed  hyppigt  at  hviske:  „Jo  snarere 
desto  bedre".  Men  der  fandtes  hos  Frøken  Freya  en  særlig 
Disposition  til  Stivnakkethed,  og  hendes  Grund  til  Udsæt- 
telse var  karakteristisk.  „Ikke  før  min  enogtyvende  Fødsels- 
dag, saadan  at  der  ikke  skal  være  nogen  Fejltagelse  i  Folks 

Tanker  med  Hensyn  til,  at  jeg  er  gammel  nok  til  at  vide, 
hvad  jeg  gør." 

Jaspers  Følelser  var  mider  en  saadan  Tvang,  at  han  al- 
drig engang  havde  gjort  en  Indvending  imod  Kendelsen. 

Hun  var  netop  glimrende,  hvad  hun  end  gjorde  eller 
sagde,  og  dermed  var  den  Sag  afgjort  for  ham.  Jeg  tror,  han 
var  snedig  nok  til  endog  i  Hjertet  at  føle  sig  smigret  —  til 
Tider.  Og  saa  trøste  sig  med,  at  han  havde  Briggen,  som 
syntes  gennemtrængt  af  Freyas  Aand,  siden  alt,  hvad  han 
gjorde  om  Bord,  altid  blev  gjort  under  hans  Kærligheds  op- 
højede Stadfæstelse. 

„Ja.  Jeg  vil  snart  beg;^mde  at  tælle  Dagene,"  gentog  han. 
„Elleve  Maaneder  til.  Jeg  vil  være  nødt  til  at  presse  tre  Ture 
ind  i  det  Tidsrum." 

„Pas  nu  paa,  at  det  ikke  gaar  galt  med  dig,  naar  du  prø- 
ver paa  at  gøre  for  meget,"  formanede  jeg  ham.  Men  han 
slog  min  Advarsel  af  Tankerne  med  en  Latter  og  en  triumfe- 
rende Haandbevægelse.  Pyt!  Der  var  intet,  intet,  der  kunde 
ramme  Briggen,  raabte  han,  som  om  hans  Hjertes  Flamme 
kunde  lyse  op  i  de  mørke  Nætter  paa  ikke  kortlagte  Have 
og  Freyas  Billede  gøre  Tjeneste  som  et  usvigeligt  Sømærke 
mellem  skjulte  Skær;  som  om  Vindene  maatte  tjene  hans 
Fremtid,  og  Stjernerne  kæmpe  for  den  paa  deres  Baner;  som 
om  hans  Lidenskabs  Tryllekraft  havde  Magt  til  at  lade  et 
Skib  flyde  paa  en  Dugdraabe  eller  sejle  det  gennem  et  Naale- 
øje  —  simpelthen  fordi  det  var  hendes  prægtige  Lod  at  være 
Tjenerinde  for  en  Kærlighed  saa  fuld  af  Ynde,  at  den  gjorde 
alle  Veje  paa  Jorden  sikre,  glimrende  og  magelige. 

„Jeg  antager,"  sagde  jeg,  efter  at  han  havde  holdt  op  med 
at  le  ad  min  ret  uskyldige  Bemærkning,  „jeg  antager,  at  du 
vil  af  Sted  i  Dag." 

Det  var  netop,  hvad  han  havde  i  Sinde  at  gøre.  Han  var 
ikke  sejlet  ved  Dagens  Frembrud,  blot  fordi  han  ventede,  at 
jeg  skulde  komme  i  Havn. 

„Og  tænk  blot,  hvad  der  er  hændt  i  Gaar,"  fortsatte  han. 
„Min  Styrmand  forlod  mig  pludselig.  Det  var  han  nødt  til. 
Og  da  der  ikke  er  nogen  at  faa  fat  i  med  saa  kort  Varsel,  ta- 
ger jeg  Schultz  med  mig.    Den  berygtede  Schultz!    Hvorfor 

gaar  du  ikke  ud  af  dit  gode  Skind?  Jeg  siger  dig,  jeg  gik  og 
bragte  Schultz  til  Veje  sent  i  Gaar  Aftes  efter  et  uendeligt 
Besvær.  „Jeg  er  til  Deres  Tjeneste,  Kaptajn,"  sagde  han  med 
sin  vidunderlige  Stemme,  „men  det  gør  mig  ondt  at  tilstaa, 
at  jeg  praktisk  talt  ikke  har  Klæder  paa  Kroppen.  Jeg  har 
maattet  sælge  hele  min  Garderobe  for  at  faa  lidt  Føde  fra 
Dag  til  Dag."  Hvad  for  en  Stemme  den  Mand  har.  Tal  om  at 
flytte  Stene!  Men  Folk  synes  at  blive  vant  til  den.  Jeg  havde 
aldrig  set  ham  før,  og  paa  Ære,  jeg  følte  pludselig,  at  der 
kom  Taarer  i  Øjnene  paa  mig.  Lykkeligvis  var  det  Tus- 
mørke. Han  sad  meget  rolig  under  et  Træ  paa  en  af  de  ind- 
fødtes Pladser,  saa  mager  som  en  Fjæl,  og  da  jeg  kiggede  ned 
paa  ham,  var  alt,  hvad  han  havde  paa,  en  gammel  Bomulds- 
vest  og  et  Par  pjaltede  Pyjamas.  Jeg  købte  ham  seks  Sæt  hvidt 
Tøj  og  t©  Par  Lærredssko.  Jeg  kan  ikke  holde  Orden  i  Ski- 
bet uden  en  Styrmand.  Jeg  maa  have  en.  Jeg  gaar  nu  straks 
i  Land  for  at  paamønstre  ham,  og  jeg  vil  tage  ham  med 
mig,  naar  jeg  gaar  om  Bord  igen  for  at  lette.  Naa,  jeg  er  en 
forrykt  Mand  —  ikke  sandt?  Gal,  naturligvis.  Kom  an! 
Smør  tykt  paa.  Slip  dig  løs.  Jeg  kan  lide  at  se  dig  blive  op- 
hidset." 

Han  ventede  saa  øjensynligt,  at  jeg  skulde  skænde,  at  jeg 
gjorde  mig  en  særlig  Fornøjelse  af  at  overdrive  min  Hold- 
nings Rolighed. 

„Det  værste,  der  kan  siges  mod  Schultz,"  begyndte  jeg,  idet 
jeg  lagde  Armene  over  Kors  og  talte  lidenskabsløst,  „er  en 
kedelig  Vane  til  at  stjæle  Inventariet  i  ethvert  Skib,  han  no- 
gensinde har  været  om  Bord  i.  Det  vil  han  gøre.  Det  er  i 
Virkeligheden  alt,  hvad  der  er  i  Vejen.  Jeg  tror  ikke  absolut 
paa  den  Historie,  Kaptajn  Robinson  fortæller,  at  Schultz  i 
Chantabun  sammensvor  sig  med  nogle  Banditter  paa  en  ki- 
nesisk Junke  om  at  stjæle  Ankeret  fra  Styrbords  Bov  paa 
Skonnerten  Zigøjnerpigen.  Robinsons  Historie  er  i  det  hele 
taget  alt  for  sindrig.  Den  anden  Fortælling  af  Maskinmestre- 
ne fra  Nan-Shan,  der  fandt  Schultz  ved  Midnatstid  i  Maskin- 
rummet travlt  beskæftiget  med  at  hamre  paa  Messingtap- 
lejerne  for  at  føre  dem  bort  og  sælge  dem  i  Land,  forekom- 
mer mig  mere  autentisk.   Bortset  fra  denne  lille  Svaghed  lad 

mig  saa  sige  dig,  at  Schultz  er  en  dygtigere  Sømand  end 
mange,  som  aldrig  har  nydt  en  Draabe  Spiritus  i  deres  Liv, 
og  moralsk  ikke  værre  end  nogle  Mænd,  som  du  og  jeg  ken- 
der, og  som  aldrig  har  stjaalet  Værdien  af  en  Penny.  Han 
er  maaske  ikke  nogen  ønskværdig  Person  at  have  om  Bord 
paa  sit  Skib,  men  siden  du  ikke  har  noget  Valg,  kan  han 
maaske  bringes  til  at  være  flink,  tror  jeg.  Det,  det  kommer 
an  paa,  er  at  forstaa  hans  Psykologi.  Giv  ham  ingen  Penge, 
før  du  er  færdig  med  ham.  Ikke  en  Cent,  selv  om  han  beder 
dig  nok  saa  meget.  For  saa  sikkert  som  Amen  i  Kirken,  i  det 
Øjeblik,  du  giver  ham  Penge,  vil  han  begynde  at  stjæle.  Husk 
blot  paa  det." 

Jeg  morede  mig  over  Jaspers  vantro  Overraskelse. 

„Han  vil  Fanden,  vil  han!"  raabte  han.  „Hvorfor  i  Al- 
verden  skulde  han  det?  Prøver  du  ikke  paa  at  stikke  mig  en 
Løgn  ud,  gamle  Dreng?" 

„Nej,  jeg  gør  ikke.  Du  maa  forstaa  Schultzes  Psykologi. 
Han  er  hverken  nogen  Dagdriver  eller  Plattenslager.  Det  er 
ikke  rimeligt,  at  han  gaar  omkring  paa  Udkig  efter  nogen  til 
at  spendere  Drikkevarer  paa  sig.  Men  sæt  nu,  at  han  gaar 
i  Land  med  fem  Dollars,  eller  halvtreds  for  den  Sags  Skyld,  i 
Lommen.  Efter  det  tredie  eller  fjerde  Glas  bliver  han  om- 
taaget  og  godgørende.  Enten  punger  han  ud  med  sine  Penge 
over  hele  Pladsen,  eller  ogsaa  deler  han  hele  Historien  rundt, 
giver  dem  til  hvem  som  helst,  der  vil  tage  imod  dem.  Saa 
falder  det  ham  ind,  at  det  endnu  er  tidligt  paa  Aftenen,  og  at 
han  kan  rekvirere  en  hel  Del  flere  Drikkevarer  til  sig  selv 
og  sine  Venner  før  Morgen.  Saa  begiver  han  sig  meget  frej- 
dig af  Sted  til  sit  Skib.  Hans  Ben  og  heller  ikke  hans  Hoved 
bliver  nogensinde  paavirkede  paa  den  sædvanlige  Maade.  Han 
kommer  om  Bord  og  griber  simpelthen  fat  i  den  første  Ting, 
som  synes  ham  passende  —  Kahytslampen,  en  Rulle  Tov- 
værk, en  Sæk  Beskøjter,  en  Oliedunk  —  og  omsætter  det  i 
Penge  uden  at  tænke  to  Gange  over  det.  Saadan  er  Frem- 
gangsmaaden  og  ingen  andeif.  Du  behøver  blot  at  passe  paa, 
at  han  ikke  kommer  til  at  begynde.   Det  er  det  hele." 

„Pokker  i  hans  Psykologi,"  mumlede  Jasper.  „Men  en 
Mand  med  en  Stemme  som  hans  er  skikket  til  at  tale  med 
Englene.    Tror  du,  han  er  uhelbredelig?" 

Jeg  sagde,  at  det  troede  jeg.  Ingen  havde  endnu  rejst 
Tiltale  imod  ham,  men  ingen  vilde  anvende  ham  længere. 
Hans  Endeligt  vilde  blive  at  sulte  ihjel  i  et  eller  andet  Hul, 
frygtede  jeg  for. 

„Aa,  ja,"  overvejede  Jasper.  „Bonito  driver  ikke  Forret- 
ninger paa  nogle  civiliserede  Havne.  Det  vil  gøre  det  lettere 
for  ham   at  holde  sig  paa  ret  Køl." 

Det  var  sandt.  Briggens  Forretninger  laa  paa  ucivilise- 
rede Kyster,  med  ubekendte  Rajaher,  der  boede  i  næsten 
ukendte  Bugter;  med  Kolonier  af  Indfødte  op  ad  hemmelig- 
hedsfulde Floder,  der  aabnede  deres  mørke,  skovkransede 
Mundinger  blandt  en  Vrimmel  af  bleggrønne  Klipperev  og 
blændende  hvide  Sandbanker;  i  ensomme  Stræder  med  ro- 
ligt, blaat  Vand,  der  funklede  overalt  i  Solskinnet.  Alene, 
langt  fra  de  slagne  Veje  gled  den  af  Sted,  helt  hvid,  rundt  om 
mørke,  truende  Næs,  stjal  sig,  tavs  som  en  Aand,  frem  bag 
Pynter  af  Landet,  der  strakte  sig  helt  sorte  frem  i  Maane- 
skinnet;  eller  den  laa  bi  som  en  sovende  Søfugl  under  Skyg- 
gen af  et  eller  andet  navnløst  Bjerg,  idet  den  ventede  paa  et 
Signal.  Man  kunde  pludselig  faa  et  Glimt  af  den,  naar  den 
paa  taagede  Dage  med  Bygevejr  kastede  de  korte,  aggressive 
Bølger  i  Javasøen  foragteligt  til  Side;  eller  den  kunde  ses 
langt,  langt  borte  som  en  lille,  blændende  hvid  Plet,  der  fløj 
af  Sted  paa  en  Baggrund  af  rugende,  purpurfarvede  Masser  af 
Tordenskyer,  som  var  dynget  op  paa  Horisonten.  Naar  un- 
dertiden paa  de  sjældne  Postruter,  hvor  Civilisation  støder 
sammen  med  vild  Hemmelighedsfuldhed,  de  naive  Passage- 
rer, som  flokkedes  langs  Rælingen,  med  Interesse  pegede  paa 
den  og  udbrød:  „Aa,  der  er  en  Lystyacht!"  plejede  den  hol- 
landske Kaptajn  med  et  fjendtligt  Øjekast  foragteligt  at 
grynte:  „Lystyachtl  Nej!  Det  er  kim  »^Engelske  Jasper".  En 
Bissekræmmer  — " 

„En  god  Somand,  siger  du,"  udbrød  Jasper,  endnu  midt 
inde  i  Sagen  angaaende  den  haabløse  Schultz  med  den  vid- 
imderlig  rørende  Stemme. 

„Første  Klasses.  Spørg  hvem  som  helst.  Fuldstændig  værd 
at  have  —  blot  ganske  umulig,"  erklærede  jeg. 

„Han  skal  faa  sin  Chance  for  at  forbedre  sig  om  Bord  i 

Briggen,"  sagde  Jasper,  idet  han  lo.  „Der  vil  heller  ikke  være 
nogen  Fristelse  til  at  drikke  eller  stjæle  dér,  hvor  jeg  gaar 
hen  denne  Gang." 

Jeg  søgte  ikke  at  presse  noget  mere  bestemt  ud  af  ham 
angaaende  dette  Pmikt.  I  Virkeligheden  havde  jeg,  fortrolige 
som  vi  var,  et  temmelig  godt  Begreb  om  den  almindelige 
Gang  i  hans  Forretninger. 

Men  da  vi  var  ved  at  gaa  i  Land  i  hans  Gig,  spurgte  han 
pludselig:  ,J  Forbigaaende  sagt,  véd  du,  hvor  Heems- 
kirk  er?" 

Jeg  betragtede  ham  i  Smug  og  blev  beroliget.  Han  havde 
gjort  dette  Spørgsmaal  ikke  som  Elsker,  men  som  Forret- 
ningsmand. Jeg  sagde  ham,  at  jeg  havde  hørt  i  Palembang, 
at  Neptun  var  i  Tjeneste  nede  omkring  Flores  og  Sumbava. 
Ganske  ude  af  hans  Vej.   Han  udtrykte  sin  Tilfredshed. 

„Du  forstaar,"  vedblev  han,  „naar  den  Fyr  kommer  til 
Borneokysten,  morer  han  sig  med  at  rive  mine  Sømærker 
ned.  Jeg  har  maattet  stille  nogle  faa  Stykker  op  til  at  hjælpe 
mig  ud  og  ind  af  Floderne.  Tidlig  paa  Aaret  var  der  én 
Gelebeskøbmand,  som,  da  han  laa  for  Vindstille  i  en  Prau,  holdt 
Øje  med  ham  ved  dette  Arbejde.  Han  lod  Kanonbaaden  dam- 
pe med  fuld  Kraft  løs  paa  to  af  dem,  det  ene  efter  det  andet, 
og  mase  dem  i  Stykker,  og  saa  satte  han  en  Baad  i  Vandet 
med  den  Hensigt  at  trække  et  tredie  op,  som  jeg  for  seks 
Maaneder  siden  havde  en  Masse  Besvær  med  at  rejse  som  et 
Flodmærke  midt  i  en  Muddergrund.  Har  du  nogensinde  hørt 
om  noget  mere  harmeligt  —  hvad?" 

„Jeg  vilde  ikke  lægge  mig  i  Klammeri  med  den  Stodder," 
bemærkede  jeg  henkastet,  skønt  den  Nyhed  mishagede  mig  i 
høj  Grad.   „Det  er  ikke  Umagen  værd." 

„Jeg  lægge  mig  i  Klammeri?"  raabte  Jasper.  „Jeg  ønsker 
ikke  at  have  Klammeri.  Jeg  ønsker  ikke  at  krumme  et  eneste 
Haar  paa  hans  stygge  Hoved.  Kære  Ven,  naar  jeg  tænker  paa 
Freyas  enogtyvende  Fødselsdag,  er  jeg  Ven  med  hele  Verden, 
Heemskirk  indbefattet.  Det  er  alligevel  en  styg,  ondskabsfuld 
Fornøjelse." 

Vi  skiltes  temmelig  hurtigt  paa  Kajen,  idet  enhver  af  os 
havde  sine   egne  presserende   Forretninger  at  besørge.    Jeg 

vilde  have  været  overmaade  bedrøvet,  havde  jeg  vidst,  at 
dette  hastige  Haandtryk  med  et  „Farvel  saa  længe,  gamle 
Dreng.  Lykke  paa  Rejsen!"  var  den  sidste  Gang,  vi  tog  Af- 
sked med  hinanden. 

Ved  hans  Tilbagekomst  til  „Strædet"  var  jeg  borte,  og 
han  var  sejlet  igen,  før  jeg  kom  tilbage.  Han  prøvede  paa  at 
fuldføre  tre  Ture  før  Freyas  enogtyvende  Fødselsdag.  I  Nel- 
sons Vig  kom  jeg  igen  blot  et  Par  Dage  for  sent  til  at  møde 
ham.  Freya  og  jeg  talte  om  den  „forrykte  Person"  og  „kom- 
plette Idiot"  med  stor  Fornøjelse  og  uendelig  Paaskønnelse. 
Hun  var  meget  straalende,  med  en  mere  udtalt  Lystighed, 
uagtet  hun  lige  havde  taget  Afsked  med  Jasper.  Men  dette 
skulde  være  deres  sidste  Adskillelse. 

„Kom  om  Bord,  saa  snart  som  De  kan.  Frøken  Freya," 
bad  jeg  indstændig. 

Hun  saå  mig  lige  i  Ansigtet,  med  lidt  stærkere  Ansigts- 
farve og  med  en  Slags  højtidelig  Inderlighed  —  hvis  der  da 
var  lidt  Skælven  i  hendes  Stemme. 

„Allerede  den  næste  Dag." 

Aa,  ja!  Allerede  den  næste  Dag  efter  hendes  enogtyvende 
Fødselsdag.  Jeg  var  glad  ved  denne  Antydning  af  dyb  Fø- 
lelse. Det  var,  som  om  hun  til  sidst  var  blevet  utaalmodig 
over  denne  selvforvoldte  Udsættelse.  Jeg  antog,  at  Jaspers 
nylige  Besøg  havde  virket  stærkt. 

„Det  er  rigtigt,"  sagde  jeg  bifaldende.  „Jeg  vil  være  meget 
roligere  i  Sindet,  naar  jeg  véd,  at  De  har  taget  denne  for- 
rykte Person  i  Deres  Varetægt.  Spild  ildce  et  Minut.  Han  vil 
naturligvis  være  præcis  —  med  mindre  Himlen  skulde  styrte 
ned." 

„Ja,  med  mindre"  —  gentog  hun  med  en  tankefuld  Hvi- 
sken, idet  hun  løftede  Øjnene  op  mod  Aftenhimlen,  som  ikke 
havde  den  mindste  Sky  nogetsteds.  Idet  vi  for  en  Tid  var 
tavse,  lod  vi  Øjnene  vandre  hen  over  Vandene  nedenfor  os,  der 
saå  hemmelighedsfuldt  stille  ud  i  Tusmørket,  som  om  de  til- 
lidsfuldt havde  lagt  sig  til  Ro  i  en  lang,  lang  Drøm  i  den  var- 
me, tropiske  Nat.  Og  Freden  rundt  omkring  os  syntes  uden 
Grænser  og  uden  Ende. 

Og  saa  begyndte  vi  igen  at  tale  om  Jasper  i  vor  sædvan- 

lige  Tone.  Vi  var  enige  om,  at  han  var  alt  for  sorgløs  paa 
mange  Maader.  Lykkeligvis  var  Briggen  Situationen  voksen. 
Der  var  ingenting,  som  tilsyneladende  var  for  meget  for  den. 
En  fuldstændig  Kæledægge  af  et  Skib,  sagde  Frøken  Fre^^a. 
Hun  og  hendes  Fader  havde  tilbragt  en  Eftermiddag  om 
Bord.  Jasper  havde  opvartet  dem  med  Te.  Papa  var  knar- 
vorn .  .  .  Jeg  kunde  for  mine  Øjne  se  gamle  Nelson  under 
Briggens  snehvide  Solsejl  i  Færd  med  at  pleje  sin  stilfærdige 
Ærgrelse  og  vifte  sig  med  sin  Hat.  En  Fader  som  i  en  Ko- 
medie .  .  .  Som  et  nyt  Eksempel  paa  Jaspers  Forrykthed  for- 
talte hun  mig,  at  han  var  ulykkelig  over,  at  han  ikke  var  i 
Stand  til  at  faa  solide  Sølvhaandtag  sat  paa  alle  Kahyts- 
dørene.  „Som  om  jeg  vilde  have  givet  ham  Lov  til  det!"  be- 
mærkede Frøken  Freya  med  fornøjet  Harme.  I  Forbigaaende 
erfarede  jeg  ogsaa,  at  Schultz,  den  natiske  Kleptoman  med 
den  patetiske  Stemme,  endnu  stadig  holdt  fast  ved  sit  Ar- 
bejde med  Frøken  Freyas  Billigelse.  Jasper  havde  til  sit 
Hjertes  Herskerinde  betroet  sin  Hensigt  om  at  bringe  Fy- 
rens Psykologi  i  Orden.  Ja,  i  Sandhed.  Han  var  Ven  med 
hele  Verden,  fordi  den  aandede  den  samme  Luft  som  Freya. 

Paa  en  eller  anden  Maade  bragte  jeg  Heemskirks  Navn 
ind  i  Samtalen  og  bragte  til  min  store  Overraskelse  Frøken 
Freya  til  at  fare  sammen.  Hendes  Øjne  udtrykte  noget,  der 
lignede  Smerte,  medens  hun  bed  sig  i  Læben  som  for  at  til- 
bageholde et  Udbrud  af  Latter.  Aa,  ja.  Heemskirk  var  i 
Huset  paa  samme  Tid  som  Jasper,  men  han  kom  Dagen  efter. 
Han  sejlede  bort  samme  Dag  som  Briggen,  men  nogle  faa  Ti- 
mer senere. 

„Hvad  for  en  Plage  han  maa  have  været  for  jer  to," 
sagde  jeg  medfølende. 

Hendes  Øjne  sendte  mig  et  Glimt  af  en  Slags  forskrækket 
Lystighed,  og  pludselig  eksploderede  hun  i  et  helt  Latter- 
udbrud.   „Ha!  Ha!  Ha!" 

Jeg  besvarede  det  hjerteligt,  men  ikke  i  den  samme,  for- 
tryllende Tone:  „Ha!  Ha!  Ha!  ...  Er  han  ikke  latterlig? 
Ha!  Ha!  Ha!"  Og  det  komiske  ved  den  gamle  Nelsons  runde 
Øjne  med  deres  bistre  Udtr^^k,  som  intet  betød,  i  Forbin- 
delse med  hans  mæglende  Opførsel  overfor  Løjtnanten,  frem- 

kaldte,  idet  det  fremstillede  sig  for  mine  Tanker,  et  nyt  Ud- 
brud. 

„Han  ser  ud,"  spruttede  jeg,  „han  ser  ud  —  Ha!  Ha!  Ha! 
—  iblandt  jer  tre  .  .  .  som  en  ulykkelig  Kakerlak.  Ha! 
Ha!  Ha!" 

Hun  sendte  mig  en  ny  rungende  Lattersalve,  løb  ind  i  sit 
eget  Værelse  og  smældede  Døren  i  efter  sig,  idet  hun  lod 
mig  blive  tilbage  i  høj  Grad  forbavset.  Jeg  holdt  straks  op 
med  at  le. 

„Hvad  er  det,  der  er  saa  morsomt?"  spurgte  gamle  Nel- 
sons Stemme  halvvejs  nede  paa  Trappen. 

Han  kom  op,  satte  sig  ned,  blæste  Kinderne  op  og  saå 
ubeskrivelig  aandssløv  ud.  Men  jeg  ønskede  ikke  at  le  mere. 
Og  hvad  i  Alverden  er  det,  spurgte  jeg  mig  selv,  som  vi  har 
staaet  og  let  ad  paa  denne  ustyrlige  Maade.  Jeg  følte  mig 
pludselig  nedtrykt. 

Aa,  ja.  Det  var  Freya,  som  var  begyndt  paa  det.  Pigen 
er  overanstrengt,  tænkte  jeg.  Og  man  kunde  virkelig  ikke 
undre  sig  over  det.  Jeg  havde  ikke  noget  Svar  paa  gamle 
Nelsons  Spørgsmaal,  men  han  var  alt  for  ubehagelig  berørt 
ved  Jaspers  Besøg  til  at  tænke  paa  noget  som  helst  andet. 
Han  saa  godt  som  spurgte  mig,  om  jeg  ikke  vilde  paatage 
mig  at  give  Jasper  et  Vink  om,  at  man  ikke  ønskede  hans 
Nærværelse  paa  de  syv  Øer.  Jeg  erklærede,  at  det  ikke  var 
nødvendigt.  Af  visse  Omstændigheder,  som  nylig  var  kom- 
met til  min  Kundskab,  havde  jeg  Grund  til  at  tro,  at  han  i 
Fremtiden  ikke  vilde  faa  meget  Besvær  af  Jasper  Allen. 

Han  udstødte  et:  „Gud  være  lovet!"  som  nær  havde  faaet 
mig  til  at  le  igen,  men  han  klarede  ikke  forholdsmæssigt  op. 
Det  syntes,  at  Heemskirk  havde  beflittet  sig  særlig  paa  at 
gøre  sig  ubehagelig. 

Løjtnanten  havde  forskrækket  gamle  Nelson  overmaade 
meget  ved  at  udtale  en  uheldsvanger  Forundring  over,  at  Re- 
geringen i  det  hele  taget  tillod  en  hvid  Mand  at  nedsætte  sig 
paa  de  Kanter.  „Det  strider  mod  vor  erklærede  Politik," 
havde  han  bemærket.  Han  havde  ogsaa  beskyldt  ham  for  i 
Virkeligheden  ikke  at  være  bedre  end  en  Engelskmand.   Han 

havde  endogsaa  forsøgt  at  yppe  Klammeri,  fordi  han  ikke 
lærte  at  tale  Hollandsk. 

,>Jeg  sagde  ham,  at  jeg  nu  var  for  gammel  til  at  lære," 
sukkede  gamle  Nelson  (eller  Nielsen)  trist.  „Han  sagde,  jeg 
burde  have  lært  Hollandsk  for  længe  siden.  Jeg  havde  tjent 
mit  Ophold  i  hollandske  Bilande.  Det  var  skammeligt  af 
mig  ikke  at  tale  Hollandsk,  sagde  han.  Han  var  saa  raa  imod 
mig,  som  om  jeg  havde  været  en  Kineser." 

Det  var  aabenbart,  at  han  var  blevet  stygt  plaget.  Han 
talte  ikke  om,  hvor  mange  Flasker  af  sin  bedste  Rødvin  han 
havde  ofret  paa  Forsoningens  Alter.  Det  maa  have  været  et 
gavmildt  Drikofler. 

Men  gamle  Nelson  (eller  Nielsen)  var  virkelig  gæstfri. 
Han  brød  sig  ikke  om  det;  og  jeg  beklagede  blot,  at  denne 
Dyd  skulde  ødes  paa  Løjtnanten,  som  kommanderede  Neptun. 
Jeg  længtes  efter  at  sige  ham,  at  efter  al  Sandsynlighed  vilde 
han  ogsaa  blive  befriet  for  Heemskirks  Hjemsøgelser.  Jeg 
gjorde  det  ikke,  alene  af  Frygt  (taabelig,  indrømmer  jeg)  for 
at  vække  en  Slags  Mistanke  i  hans  Sind.  Som  om  saadant 
noget  var  muligt  med  denne  uskyldige  Komediefader. 

Besynderlig  nok  blev  de  sidste  Ord  angaaende  Emnet 
Heemskirk  udtalte  af  Freya  og  netop  i  Retning  af  den  Op- 
fattelse. 

Løjtnanten  dukkede  stadig  op  i  gamle  Nelsons  Konversa- 
tion ved  Middagsbordet.  Til  sidst  mumlede  jeg  et  halvt  hør- 
ligt: „Gid  Pokker  havde  Løjtnanten."  Jeg  kunde  se,  at  Pi- 
gen ogsaa  var  ved  at  blive  forbitret. 

„Og  han  havde  det  aldeles  ikke  godt  —  vel,  Freya?"  ved- 
blev gamle  Nelson  stønnende.  „Maaske  det  var  det,  som 
gjorde  ham  saa  bidsk,  hvad,  Freya?  Han  saå  meget  daarlig 
ud,  da  han  saa  pludselig  forlod  os.  Hans  Lever  maa  ogsaa 
være  i  en  daarlig  Forfatning." 

„Aa,  han  vil  komme  over  det  til  sidst,"  sagde  Freya  utaal- 
modigt.  „Og  lad  endelig  være  med  at  ærgre  dig  over  ham. 
Papa.  Det  er  meget  rimeligt,  at  du  ikke  vil  se  meget  til  ham 
langt  ud  i  Fremtiden." 

Det  Blik,  hun  sendte  mig  til  Gengæld  for  mit  diskrete 
Smil,  havde  ingen  skjult  Munterhed  i  sig.   Hun  saå  huløjet 

ud,  og  hendes  Ansigt  havde  faaet  et  sygeligt  Udseende  i  Lø- 
bet af  et  Par  Timer.  Vi  har  let  for  meget.  Overanstrengt! 
Overanstrengt  ved  det  afgørende  Øjebliks  Nærmelse.  Naar 
alt  kom  til  alt,  maa  hun,  oprigtig,  modig  og  selvtillidsfuld 
som  hun  var,  have  følte  baade  Sindsbevægelsen  ved  og  Sam- 
vittighedsnaget over  sin  Beslutning.  Selve  Kærlighedens 
Styrke,  som  havde  bragt  hende  op  til  dette  Pmikt,  maa  have 
stillet  hende  under  et  stort  moralsk  Pres,  hvori  der  maaske 
ogsaa  kunde  have  været  nogen  ligefrem  Anger.  For  hun  var 
ærlig  —  og  dér  paa  den  anden  Side  af  Bordet  sad  gamle 
Nelson  (eller  Nielsen)  og  stirrede  paa  hende,  rundøjet  og  saa 
patetisk-komisk  med  sit  bistre  Udseende,  at  han  kunde  røre 
det  gladeste  Hjerte. 

Han  trak  sig  tilbage  til  sit  Værelse  for  at  berolige  sig  til 
en  Nats  Hvile  ved  at  gennemlæse  sine  Regnskabsbøger.  Vi 
to  blev  paa  Verandaen  en  Time  eller  saa  længere,  men  vi 
udvekslede  blot  nogle  matte  Talemaader  om  Ting  uden  Be- 
tydning, som  om  vore  Følelser  var  blevet  udmattede  ved  vor 
Samtale  Dagen  lang  om  den  eneste  betydningsfulde  Gen- 
stand. Og  alligevel  var  der  noget,  hun  gerne  kunde  have  sagt 
en  Ven.  Men  det  gjorde  hun  ikke.  Vi  skiltes  i  Tavshed.  Hun 
nærede  maaske  Mistillid  til  min  mandlige  Mangel  paa  sund 
Forstand  .  .  .  Aa,  Freya! 

Da  jeg  gik  ned  ad  den  stejle  Sti  til  Landingsbroen,  blev 
jeg  i  Skyggen  af  Stene  og  Buske  mødt  Ansigt  til  Ansigt  af  en 
tilhyllet,  kvindelig  Skikkelse,  hvis  Tilsynekomst  i  Begyndel- 
sen bragte  mig  til  at  studse.  Den  stillede  sig  pludselig  i  Vejen 
for  mig,  idet  den  gled  frem  bag  en  Klippeblok.  Men  efter  et 
Øjebliks  Forløb  faldt  det  mig  ind,  at  det  ikke  kunde  være 
nogen  anden  end  Freyas  Pige,  en  halvblods  Portugiserinde 
fra  Malacca.  Man  fik  flygtige  Glimt  at  se  af  hendes  oliven- 
farvede  Ansigt  og  blændende  hvide  Tænder  omkring  i  Huset. 
Jeg  havde  ogsaa  til  Tider  bemærket  hende  i  Afstand,  naar 
hun  sad  indenfor  Hørevidde  under  Skyggen  af  nogle  Frugt- 
træer og  børstede  og  flettede  sine  lange,  ravnsorte  Lokker. 
Det  syntes  at  være  den  vigtigste  Beskæftigelse  i  hendes  Fri- 
timer. Vi  havde  ofte  udvekslet  Nik  og  Smil  —  og  ligeledes 
nogle  faa  Ord.    Hun  var  en  smuk  Skabning.    Og  én  Gang 

havde  jeg  med  Bifald  bemærket,  at  hmi  lavede  morsomme 
og  udtryksfulde  Grimasser  bag  Heemskirks  Ryg.  Jeg  forstod 
(fra  Jasper),  at  hun  var  med  i  Hemmeligheden  ligesom  en 
Kammerpige  i  Komedierne.  Hun  skulde  ledsage  Freya  paa 
hendes  uregelmæssige  Vej  til  Ægteskab  og  stedsevarende 
Lykke.  Hvorfor  skulde  hun  strejfe  om  ved  Nattetid  nær  ved 
Vigen  —  undtagen  i  et  eller  andet  Kærlighedsanliggende  for 
egen  Regning  —  spurgte  jeg  mig  selv.  Men  der  var  ingen 
passende  Person  indenfor  de  syv  Øers  Gruppe,  saa  vidt  jeg 
vidste.  Der  gik  pludselig  et  Lys  op  for  mig,  at  det  var  mig 
selv,  hun  havde  ligget  paa  Lur  efter. 

Hun  betænkte  sig,  tilhyllet  fra  Hoved  til  Fod,  skygge- 
agtig og  undselig.  Jeg  gik  endnu  et  Skridt  fremad,  og  hvor- 
dan jeg  var  til  Mode,  konmier  ingen  ved. 

„Hvad  er  det?"   spurgte  jeg  meget  sagte. 

„Der  er  ingen,  som  véd,  at  jeg  er  her,"  hviskede  hun. 

„Og  der  er  ingen,  som  kan  se  os,"  hviskede  jeg  tilbage. 

De  sagte  udtalte  Ord:  „Jeg  har  været  saa  bange",  naaede 
til  mig.  Netop  da  klang  fyrretyve  Fod  over  vort  Hoved,  fra 
den  endnu  oplyste  Veranda,  uventet  og  opskræmmende 
Freyas  Stemme  i  et  højt,  bydende  Raab: 

„Antonia!" 

Med  et  undertrykt  Udraab  forsvandt  den  nølende  Pige 
bort  fra  Stien.  En  Busk  i  Nærheden  raslede;  saa  var  der 
Stilhed.  Jeg  ventede  i  Forundring.  Lysene  paa  Verandaen 
gik  ud.  Jeg  ventede  lidt  længere  og  fortsatte  saa  ned  ad 
Stien  til  min  Baad,  idet  jeg  undrede  mig  mere  end  nogen- 
sinde. 

Jeg  erindrer  Hændelserne  ved  dette  Besøg,  særlig  fordi  det 
var  sidste  Gang,  jeg  saå  Nelsons  Hus.  Da  jeg  ankom  til  Stræ- 
det (ved  Malacca),  forefandt  jeg  dér  Telegrammer,  som  gjorde 
det  nødvendigt  for  mig  at  opgive  min  Stilling  med  et  Øje- 
bliks Varsel  og  straks  begive  mig  hjem.  Jeg  havde  et  for- 
tvivlet Besvær  med  at  naa  Postbaaden,  som  skulde  afgaa 
næste  Dag,  men  jeg  fik  Tid  til  at  skrive  to  korte  Breve,  ét  til 
Freya,  det  andet  til  Jasper.  Senere  skrev  jeg  udførligt,  denne 
Gang  alene  til  Jasper.  Jeg  fik  intet  Svar.  Jeg  opsøgte  saa 
hans  Broder,  eller  snarere    hans    Halvbroder,    en    juridisk 

Agent  i  City,  en  gusten,  rolig,  lille  Mand,  som  tankefuldt  saå 
paa  mig  ovenover  sine  Briller. 

Jasper  var  det  eneste  Barn  af  hans  Faders  andet  Ægte- 
skab, et  Foretagende,  som  ikke  havde  vundet  Bifald  hos  den 
første,  voksne  Familie. 

„De  har  ikke  hørt  fra  ham  i  langsommelige  Tider,"  gen- 
tog jeg  med  hemmelig  Ærgrelse.  „Maa  jeg  tillade  mig  at 
sporge,  hvad  „i  langsommelige  Tider"  betyder  i  denne  For- 
bindelse?" 

„Det  betyder,  at  jeg  er  lige  glad,  om  jeg  nogensinde  hører 
fra  ham  eller  ikke,"  svarede  den  lille  Lovens  Mand,  idet  han 
pludselig  blev  modbydelig. 

Jeg  kunde  ikke  dadle  Jasper  for  ikke  at  spilde  sin  Tid  paa 
at  korrespondere  med  saadan  en  nederdrægtig  Slægtning. 
Men  hvorfor  skrev  han  ikke  til  mig  —  en  anstændig  Slags 
Ven,  naar  alt  kom  til  alt  —  som  var  Ven  nok  til  at  finde  en 
Undskyldning  for  hans  Tavshed  i  en  Giem.sel,  der  var  na- 
turlig for  en  Tilstand  af  overstrømmende  Lyksalighed?  Jeg 
ventede  overbærende,  men  der  kom  ingensinde  noget.  Og 
Østen  syntes  at  synke  bort  fra  mit  Liv  uden  noget  Ekko,  lige- 
som en  Sten,  der  falder  ned  i  en  Brønd  af  uhyre  Dybde. 


IV. 

Jeg  antager,  at  rosværdige  Bevæggrunde  er  en  tilstræk- 
kelig Retfærdiggørelse  for  næsten  alt  muligt.  Hvad  kunde 
være  mere  rosværdigt  i  al  Almindelighed  end  en  Piges  Be- 
slutning, at  „stakkels  Papa"  ikke  skulde  plages,  og  hendes  Iver 
for,  at  den  Mand,  hun  havde  valgt,  ved  alle  Midler  skulde  af- 
holdes fra  enhver  Lejlighed  til  at  gøre  noget  ubesindigt,  no- 
get, som  kunde  sætte  hele  Planen  til  deres  Lykke  i  Fare? 

Intet  kunde  være  mere  kærligt  og  mere  klogt.  Vi  maa  og- 
saa  huske  paa  Pigens  selvtillidsfulde  Karakter  og  den  almin- 
delige Ulyst  hos  Kvinder  —  jeg  mener  Kvinder  med  For- 
stand —  til  at  gøre  Ophævelser  over  Sager  af  den  Slags. 

Som  det  allerede  er  sagt,  dukkede  Heemskirk  op  i  Nel- 
sons Vig  nogen  Tid  efter  Jaspers  Ankomst.    Synet  af  Brig- 

gen,  der  laa  lige  nedenfor  Huset,  var  meget  ubehageligt  for 
ham.  Han  kom  ikke  farende  i  Land,  før  Ankeret  var  i  Bund, 
saadan  som  Jasper  plejede  at  gøre.  Tværtimod  drev  han  om- 
kring paa  Skansen  og  mumlede  ved  sig  selv;  og  da  han  gav 
Ordre  til,  at  hans  Baad  skulde  bemandes,  skefe  det  i  en  vred 
Tone.  Freyas  Tilværelse,  som  løftede  Jasper  ud  af  sig  selv 
op  i  et  lyksaligt  Overmod,  var  for  Heemskirk  Aarsag  til  hem- 
melig Pine,  til  Timer  af  forbitret  Grublen. 

Da  han  passerede  Briggen,  prajede  han  den  barsk  og 
spurgte,  om  Kaptajnen  var  om  Bord.  Schultz  lænede  sig 
fiks  og  net  i  en  pletfri,  hvid  Dragt  over  Hakkebrættet  og 
fandt  Spørgsmaalet  noget  morsomt.  Han  kiggede  spøgefuldt 
ned  i  Heemskirks  Baad  og  svarede  med  sin  smukke  Stem- 
mes mest  elskværdige  Betoning:  „Kaptajn  Allen  er  oppe  i 
Huset,  Sir."  Men  hans  Udtryk  forandrede  sig  pludselig 
ved  den  vrede  Brummen:  „Hvad  Fanden  griner  De  ad?"  som 
kvitterede   for  denne   Underretning. 

Han  bemærkede,  at  Heemskirk  gik  i  Land  og  i  Stedet  for 
at  gaa  op  til  Huset  skridtede  bort  ad  en  anden  Sti  ind  i 
Terrænet. 

Den  elskværdige  Hollænder  fandt  gamle  Nelson  (eller 
Nielsen)  ved  hans  Tørreskure  meget  travlt  beskæftiget  med 
at  holde  Opsyn  med  Behandlingen  af  sin  Tobakshøst,  der, 
skønt  lille,  var  af  udmærket  Kvalitet,  og  i  fuldstændig  godt 
Humør.  Men  Heemskirk  gjorde  snart  Ende  paa  denne  ukunst- 
lede Lykke.  Han  satte  sig  ned  ved  Siden  af  den  gamle  Fyr, 
og  ved  Hjælp  af  den  Slags  Tale,  som  han  vidste,  var  bedst 
egnet  for  Hensigten,  reducerede  han  ham  inden  lang  Tid  til 
en  Tilstand  af  dulgt  og  transpirerende  Nervøsitet. 

Det  var  en  skrækkelig  Tale  om  „Autoriteter",  og  gamle 
Nelson  forsøgte  at  forsvare  sig.  Hvis  han  handlede  med  en- 
gelske Forretningsmænd,  var  det,  fordi  han  maatte  skille  sig 
af  med  sine  Frembringelser  paa  en  eller  anden  Maade.  Han 
var  saa  forsonlig,  som  han  kunde  være,  og  netop  dette  syntes 
at  ophidse  Heemskirk,  som  havde  arbejdet  sig  op  til  en  tungt 
aandende  Tilstand  af  Forbitrelse. 

„Og  den  værste  af  dem  allesammen  er  denne  Allen," 
brummede  han.    „Deres  særlige  Ven  —  hvad?    De  har  ind- 

ført  en  Masse  af  disse  Englændere  i  disse  Egne.  De  burde  al- 
drig have  haft  Lov  til  at  nedsætte  Dem  her.  Aldrig.  Hvad 
bestiller  han  her  nu?" 

Det  gjorde  et  stærkt  Indtryk  paa  gamle  Nelson  (eller 
Nielsen),  og  han  erklærede,  at  Jasper  Allen  ikke  hørte  til 
hans  særlige  Venner.  Aldeles  ikke  nogen  Ven  —  aldeles  ikke. 
Han  havde  købt  tre  Tons  Ris  af  ham  til  at  føde  sine  Ar- 
bejdsfolk med.  Hvad  Slags  Bevis  paa  Venskab  var  de{?  — 
Heemskirk  busede  til  sidst  ud  med  den  Tanke,  som  havde 
ligget  og  gnavet  paa  hans  Livsorganer: 

„Ja.  Sælge  tre  Tons  Ris  og  kokettere  tre  Dage  med  Deres 
Pigebarn.  Jeg  taler  til  Dem  som  en  Ven,  Nielsen.  Dette  her 
gaar  ikke.   De  er  kun  en  taalt  Person  her." 

Gamle  Nelson  blev  i  Begyndelsen  højlig  overrasket,  men  han 
fattede  sig  temmelig  hurtigt.  Det  vilde  ikke  gaa!  Nej,  selvfølge- 
lig I  Naturligvis  vilde  det  ikke  gaa!  Allen  var  den  sidste  Mand  i 
Verden,  han  vilde  have  til  Svigersøn.  Men  hans  Datter  brød 
sig  ikke  om  Fyren  og  var  alt  for  fornuftig  til  at  forelske  sig 
i  nogen.  Han  var  meget  ivrig  efter  at  bibringe  Heemskirk  sin 
egen  Følelse  af  absolut  Sikkerhed.  Og  skønt  Løjtnanten  ka- 
stede tvivlende  Øjekast  til  Siden,  var  han  alligevel  villig  til  at 
tro  ham. 

„Det  véd  De  nok  meget  om,"  gryntede  han  ikke  desto 
mindre. 

„Men  jeg  véd  det  virkelig,"  fastholdt  gamle  Nelson  med 
saa  meget  større  Desperation,  fordi  han  ønskede  at  modstaa 
den  Tvivl,  der  rejste  sig  i  hans  eget  Sind.  „Min  egen  Datter! 
I  mit  eget  Hus,  og  jeg  skulde  ikke  vide  Besked!  Nej,  hør  nu! 
Det  vilde  være  en  god  Spøg,  Løjtnant." 

„De  synes  i  betydelig  Grad  at  holde  det  gaaende  med 
hinanden,"  bemærkede  Heemskirk  vrantent.  „Jeg  antager,  at 
de  er  sammen  nu,"  tilføjede  han,  idet  han  følte  et  Stik  i 
Hjertet,  som  forandrede,  hvad  han  mente  skulde  være  et 
spottende  Smil,  til  en  besynderlig  Grimasse. 

Den  plagede  Nelson  rystede  sin  Haand  efter  ham.  Han 
var  i  Grunden  forarget  over  denne  Vedholdenhed  og  var  end- 
ogsaa  ved  at  begynde  at  føle  sig  ærgerlig  over  det  menings- 
løse deri, 

„Pyt!  Pyt!  Jeg  skal  sige  Dem  noget,  Løjtnant:  Gaa  op  i 
Huset  og  faa  en  Draabe  Genever  og  Bitter  før  Middag.  Spørg 
efter  Freya.  Jeg  maa  sørge  for  at  faa  det  sidste  af  denne  To- 
bak bragt  i  Forvaring  for  Natten,  men  jeg  skal  snart 
komme." 

Heemskirk  var  ikke  ufølsom  overfor  dette  Forslag.  Det 
svarede  til  hans  hemmelige  Længsel,  som  dog  imidlertid  ikke 
var  en  Længsel  efter  Drik.  Gamle  Nelson  raabte  ivrigt  efter 
hans  brede  Ryg  en  Anbefaling  om  at  gøre  sig  det  bekvemt,  og 
at  der  var  en  Kasse  Cerutter  paa  Verandaen. 

Det  var  Vestverandaen,  som  gamle  Nelson  mente,  den 
eneste,  som  var  Opholdsværelset  i  Huset  og  havde  Jalousier 
af  kløvet  Spanskrør  af  den  allerfineste  Kvalitet.  Østveran- 
daen,  som  var  helliget  hans  egen  afsondrede  Tilværelse,  hans 
Oppusten  af  Kinder  og  andre  Tegn  paa  indviklet  Tænkning, 
var  udstyret  med  stærke  Gardiner  af  Sejldug. 

Nordverandaen  var  i  Virkeligheden  i  det  hele  taget  ikke 
nogen  Veranda.  Den  lignede  mere  en  lang  Balkon.  Den  stod 
ikke  i  Forbindelse  med  de  andre  to,  og  man  kunde  kun 
komme  til  den  gennem  en  Gang  inde  i  Huset.  Saaledes  havde 
den  en  Afsondrethed,  som  gjorde  den  til  et  passende  Sted  for 
en  ung  Piges  Betragtninger  uden  Ord  og  ogsaa  for  de  Sam- 
taler, tilsyneladende  uden  sund  Sans,  som,  naar  de  foregaar 
mellem  en  ung  Mand  og  en  ung  Pige,  bliver  rige  paa  en 
Mangfoldighed  af  sværmeriske  Meninger. 

Denne  Nordveranda  var  omgivet  af  Slyngplanter.  Freya, 
hvis  Værelse  gik  ud  til  den,  havde  udstyret  den  som  et  Slags 
Boudoir  for  sig  selv  med  nogle  faa  Rørstole  og  en  Sofa  af 
samme  Slags.  Paa  denne  Sofa  sad  hun  og  Jasper  saa  tæt  ved 
hinanden,  som  det  er  muligt  i  denne  ufuldkomne  Verden, 
hvor  hverken  et  Legeme  kan  være  to  Steder  paa  én  Gang, 
eller  to  Legemer  kan  være  paa  ét  Sted  paa  samme  Tid.  De 
havde  siddet  sammen  hele  Eftermiddagen,  og  jeg  vil  ikke 
sige,  at  deres  Samtale  havde  været  uden  sund  Fornuft.  Da 
Freya  elskede  ham  med  lidt  skønsom  Ængstelse  for,  at  han  i 
sit  Overmod  skulde  faa  sit  Hjerte  knust  over  et  eller  andet 
Uheld,  plejede  hun,  som  naturligt  var,  at  tale  sindigt  til  ham. 
Han,  som  var  nervøs  og  hastig,  naar  han  var  borte  fra  hende. 

syntes  altid  ligesom  overvældet  af  Synet  af  hende,  af  det 
store  Vidunder  at  blive  haandgribelig  elsket.  Som  et  Gam- 
melmandsbarn,  der  havde  mistet  sin  Moder  tidligt  og  var 
blevet  sendt  af  Vejen  ud  til  Søs,  mens  han  var  meget  ung, 
havde  han  ikke  megen  Erfaring  med  Hensyn  til  Ømhed  af 
nogen  Slags. 

Paa  denne  private,  af  Løvværk  omgivne  Veranda  og  i 
denne  sene  Time  om  Eftermiddagen  bøjede  han  sig  lidt  ned, 
og  idet  han  lagde  Beslag  paa  Frej^as  Hænder,  sad  han  og  kys- 
sede dem,  den  ene  efter  den  anden,  medens  hun  smilede  og 
saå  ned  paa  hans  Hoved  med  Øjne,  som  udtrykte  bifaldende 
Medfølelse.  I  samme  Øjeblik  nærmede  Heemskirk  sig  Huset 
fra  Nord. 

Antonia  stod  paa  Vagt  paa  den  Side.  Men  hun  holdt  ikke 
nogen  meget  god  Vagt.  Solen  var  ved  at  gaa  ned;  hun  vidste, 
at  hendes  unge  Herskerinde  og  Kaptajnen  paa  Bonito  var  i 
Færd  med  at  skilles  fra  hinanden.  Hun  gik  frem  og  tilbage  i 
den  mørke  Lund  med  en  Blomst  i  Haaret  og  sang  sagte  for 
sij5  selv,  da  Løjtnanten  i  mindre  end  en  Fods  Afstand  fra 
hende  kom  til  Syne  fra  et  Træ,  bag  hvilket  han  havde  staaet. 
Hun  sprang  til  Side  som  en  forskrækket  Daakalv,  men 
Heemskirk  slog  med  klar  Forstaaelse  af,  hvad  hun  var  dér 
for,  en  Klo  i  hende,  og  idet  han  greb  hende  i  Armen,  lagde 
ha:i  hurtigt  sin  anden,  tykke  Haand  over  Munden  paa 
hende. 

„Hvis  du  forsøger  at  gøre  Støj,  skal  jeg  vride  Halsen  om 
paa  dig!" 

Denne  glubske  Talemaade  forskrækkede  Pigen  tilstrække- 
ligt. Heemskirk  havde  tydelig  nok  paa  Verandaen  set  Freyas 
gyldne  Hoved  med  et  andet  Hoved  meget  tæt  ved  det.  Han 
trak  Pigen,  som  ingen  Modstand  gjorde,  med  sig  ad  en  Om- 
vej ind  paa  Pladsen  omkring  Huset,  hvor  han  lod  hende  gaa 
med  et  ondskabsfuldt  Stød  i  Retning  af  den  Klynge  Bam- 
bushytter, hvor  Tjenestefolkene  boede. 

Hun  lignede  i  høj  Grad  den  trofaste  Kammerpige  fra  ita- 
liensk Komedie,  men  i  sin  Rædsel  fo'r  hun  uden  en  Lyd  af 
Sted  fra  den  tykke,  lavstammede,  sortøjede  Mand  med  de 
grusomme    Fingre,    der   greb    fat    som    en    Skruestik.     Idet 

him  paa  Afstand  stod  og  rystede  over  hele  Kroppen,  yderlig 
forskrækket  og  halvt  tilbøjelig  til  at  le,  saå  hun  ham  gaa  ind 
i  Huset  paa  Bagsiden. 

Det  indre  af  Huset  var  delt  ved  to  Gange,  som  skar  hin- 
anden paa  Midten.  Paa  dette  Punkt  skaffede  Heemskirk  sig 
ved  at  dreje  Hovedet  lidt  til  venstre,  idet  han  gik  forbi.  Be- 
viset for,  at  de  „holdt  det  gaaende",  der  var  saa  uforeneligt 
med  gamle  Nelsons  Forsikringer,  at  det  fik  ham  til  at  rave, 
mens  Blodet  fo'r  ham  til  Hovedet.  To  hvide  Skikkelser,  der 
var  tydelige  at  se  imod  Lyset,  stod  i  en  Stilling,  som  ikke  var 
til  at  tage  fejl  af.  Freyas  Arme  laa  rundt  om  Jaspers  Hals. 
Deres  Ansigter  var  paa  en  ejendommelig  Maade  lagt  oven 
paa  hinanden,  og  Heemskirk  gik  videre,  idet  hans  Hals  blev 
tilstoppet  af  et  pludseligt 'Udbrud  af  Forbandelser,  indtil  han 
paa  Vestverandaen  i  Blinde  snublede  imod  en  Stol  og  saa 
faldt  ned  i  en  anden,  som  om  hans  Ben  var  blevet  fejet  bort 
under  ham.  Han  havde  alt  for  længe  hengivet  sig  til  den 
Vane  i  sine  Tanker  at  beholde  Freya  for  sig  selv  alene.  „Er 
det  den  Maade,  du  underholder  dine  Gæster  paa  —  din  .  .  ." 
tænkte  han  saa  krænket,  at  han  ikke  kunde  finde  en  tilstræk- 
kelig nedsættende  Betegnelse. 

Freya  strittede  lidt  imod  og  kastede  Hovedet  tilbage. 

„Der  er  nogen,  som  er  kommet  ind,"  hviskede  hun.  Jasper,' 
som  holdt  hende  trykket  tæt  til  sit  Bryst  og  saå  ned  paa  hen- 
des Ansigt,  udtalte    let    henkastet    den    Formodning:    „Din 
Fader." 

Freya  forsøgte  at  frigøre  sig,  men  hun  havde  ikke  Hjerte 
til  ganske  at  støde  ham  bort  med  Hænderne. 

„Jeg  tror,  det  er  Heemskirk,"  hviskede  hun  til  ham. 

Han,  som  med  rolig  Fortryllelse  saå  hende  dybt  i  Øjnene, 
blev  ved  Lyden  af  Navnet  udæsket  til  et  usikkert  Smil. 

„Det  Asen  er  altid  i  Færd  med  at  rive  mine  Sømærker  ned 
udenfor  Floden,"  mumlede  han.  Han  forbandt  ingen  anden 
Mening  med  Heemskirks  Eksistens;  men  Freya  spurgte  sig 
selv,  om  Løjtnanten  havde  set  dem. 

„Slip  mig.  Barn,"  befalede  hun  bestemt  i  en  hviskende 
Tone.  Jasper  adlød,  og  idet  han  straks  traadte  et  Skridt  til- 

bage,  fortsatte  han  Beskuelsen  af  hendes  Ansigt  under  en 
anden  Synsvinkel. 

„Jeg  maa  gaa  og  se  efter,"  sagde  hun  ængsteligt  til  sig  selv. 
Hun  gav  ham  i  en  Hast  Anvisning  paa  at  vente  et  Øjeblik, 
efter  at  hun  var  gaaet,  og  saa  at  smutte  om  paa  Bagveran- 
daen og  ryge  en  Cigar  i  Ro  og  Mag,  før  han  viste  sig. 

„Bliv  her  ikke  sent  i  Aften,"  var  hendes  sidste  Raad,  før 
hun  forlod  ham. 

Saa  kom  Freya  ud  paa  Verandaen  med  lette,  hurtige 
Skridt.  Mens  hun  gik  gennem  Døraabningen,  lykkedes  det 
hende  at  ryste  Folderne  af  de  opheftede  Gardiner  ned,  saa- 
ledes  at  de  dækkede  Jaspers  Tilbagetog  fra  Boudoiret.  Straks 
da  hun  viste  sig,  sprang  Heemskirk  op,  som  om  han  vilde  fare 
løs  paa  hende.  Hun  standsede,  og  han  gjorde  et  overdrevent 
dybt  Buk  for  hende. 

Det  irriterede  Freya. 

„Aa,  er  det  Dem,  Hr.  Heemskirk.     Hvorledes  lever  De?" 

Hun  talte  i  sin  sædvanlige  Tone.  Hendes  Ansigt  kunde 
ikke  tydeligt  ses  af  ham  i  Tusmørket  paa  den  dybe  Veranda. 
Hans  Raseri  var  saa  stort  over,  hvad  han  havde  set,  at  han 
ikke  vovede  sig  til  at  tale.  Og  da  hun  med  Koldblodighed 
tilføjede:  „Fader  vil  komme  inden  ret  længe,"  brugte  han  ved 
sig  selv  i  Stilhed  skrækkelige  Skældsord  om  hende,  førend 
han  med  forvredne  Læber  sagde:  „Jeg  har  allerede  set  Deres 
Fader.  Vi  talte  med  hinanden  i  Skurene.  Han  fortalte  mig 
nogle  meget  interessante  Ting.    Aa,  meget  interessante  .  .  ." 

Freya  satte  sig  ned.  Hun  tænkte:  „Han  har  sikkerligt  set 
os".  Hun  skammede  sig  ikke.  Hvad  hun  var  bange  for,  var 
en  eller  anden  taabelig  eller  kejtet  Forvikling.  Men  hun 
kunde  ikke  forestille  sig,  i  hvor  høj  Grad  Heemskirk  (i  sine 
Tanker)  havde  tilegnet  sig  hendes  Person.  Hun  forsøgte  paa 
at  være  underholdende. 

„De  kommer  nu  fra  Palembang,  antager  jeg?" 

„Hvad?  Hvad  for  noget?  Ja!  Jeg  kommer  fra  Palem- 
bang. Ha!  Ha!  Ha!  Véd  De,  hvad  Deres  Fader  sagde?  Han 
sagde,  at  han  var  bange  for,  at  De  kedede  Dem  dygtigt  her." 

„Og  jeg  antager,  at  De  vil  krydse  mellem  Molukkerne," 
vedblev  Freya,  som  ønskede  om  muligt  at  skaffe  Jasper  en 

eller  anden  nyttig  Underretning.  Paa  samme  Tid  var  hmi  al- 
tid glad  ved  at  vide,  at  disse  to'  Mænd  var  nogle  Hundrede 
Mile  borte  fra  hinanden,  naar  de   ikke  var  under  hendes    | 
Øjne. 

Heemskirk  brummede  vredt: 

„Ja.  Molukkerne,"  idet  han  gloede  i  Retning  af  hendes 
skyggeagtige  Skikkelse.  „Deres  Fader  mener,  det  er  meget 
roligt  for  Dem  her.  Jeg  skal  sige  Dem  noget.  Frøken  Freya. 
Der  findes  ikke  saa  roligt  et  Sted  paa  Jorden,  at  en  Kvinde 
ikke  kan  finde  Lejlighed  til  at  gøre  en  eller  anden  til  en 
Nar." 

Freya  tænkte:  „Jeg  maa  ikke  lade  ham  opirre  mig".  — 
Straks  efter  kom  Tamil-Boyen,  som  var  Nelsons  Første- 
tjener, ind  med  Lysene.  Hun  tiltalte  ham  straks  med  tunge- 
rappe Anvisninger  paa,  hvor  han  skulde  stille  Lamperne,  og  gav 
ham  Ordre  til  at  bringe  Bakken  med  Genever  og  Bitter  og  at 
kalde  Antonia  ind  i  Huset. 

„Jeg  vil  være  nødt  til  en  lille  Tid  at  overlade  Dem  til  Dem 
selv,  Hr.  Heemskirk,"  sagde  hun. 

Saa  gik  hun  ind  i  sit  Værelse  for  at  tage  en  anden  Kjole  ; 
paa.  Hun  skiftede  hurtigt  Kjole,  fordi  hun  ønskede  at  være 
paa  Verandaen,  før  hendes  Fader  og  Løjtnanten  traf  hinan- 
den igen.  Hun  stolede  paa  sig  selv  med  Hensyn  til  at  regu- 
lere Aftenens  Samkvem  mellem  disse  to.  Men  Antonia,  som 
endnu  var  forskrækket  og  hysterisk,  fremviste  en  Kvæstelse 
paa  sin  Arm,  som  vakte  Freyas  Harme. 

„Han  sprang  løs  paa  mig  fra  Krattei  ligesom  en  Tiger," 
sagde  Pigen,  idet  hun  lo  nervøst  med  forskrækkede  Øjne. 

„Det  Umenneske!"  tænkte  Freya.  „Det  var  altsaa  hans 
Mening  at  udspionere  os." 

Hun  var  rasende,  men  Erindringen  om  den  tykke  Hol-  'å 
lænder  i  hvide  Bukser,  som  var  vide  over  Hofterne  og  snævre 
ved  Anklerne,  med  hans  Skulderstropper  og  sorte  Kugle - 
hoved,  som  gloede  paa  hende  i  Lyset  fra  Lamperjie,  var  saa 
modbydelig  komisk,  at  hun  ikke  kunde  lade  være  med  at 
sætte  en  smilende  Grimasse  op.  Saa  blev  hun  ængstelig.  Tre 
Mænds  Taabelighed  paatvang  hende  denne  Angst:  Jaspers 
Heftighed,  hendes  Faders  Frygt  og  Heemskirks  Bedaarelse. 

Hun  var  meget  ømhjertet  mod  de  to  første,  og  hun  var  fast 
besluttet  paa  at  udfolde  al  sit  kvindelige  Diplomati.  Alt 
dette,  sagde  hun  til  sig  selv,  vil  nu  være  forbi  og  være  fær- 
digt inden  ret  lang  Tid. 

Heemskirk,  der  laa  henslængt  i  en  Lænestol  paa  Veran- 
daen med  udstrakte  Ben  og  sin  hvide  Hue  hvilende  paa  Ma- 
ven, var  i  Færd  med  at  bringe  sig  i  et  afskyeligt  Raseri,  som 
var  fuldstændig  uforstaaeligt  for  en  Pige  som  Freya.  Hans 
Hage  hvilede  paa  hans  Bryst,  og  hans  Øjne  stirrede  sten- 
haardt  paa  hans  Sko.  Freya  undersøgte  ham  bagved  Gar- 
dinet. Han  rørte  sig  ikke.  Han  var  latterlig.  Men  denne  ab- 
solute Stilhed  var  virkningsfuld.  Hun  listede  tilbage  langs 
Gangen  til  Østverandaen,  hvor  Jasper  sad  rolig  i  Mørket  og 
som  en  god  Dreng  gjorde,  hvad  han  havde  faaet  Ordre  til. 

„Pst,"  hvislede  hun.  Han  var  ved  Siden  af  hende  i  et 
Øjeblik. 

„Ja.   Hvad  er  det?"  mumlede  han. 

„Det  er  den  Skarnbasse,"  hviskede  hun  roligt. 

Under  Indtrykket  af  Heemskirks  uheldsvangre  Ubevæge- 
lighed havde  hun  halvvejs  en  Tanke  om  at  lade  Jasper  vide, 
at  de  var  blevet  set.  Men  hun  var  paa  ingen  Maade  sikker 
paa,  at  Heemskirk  vilde  sige  det  til  hendes  Fader  —  og  i 
hvert  Fald  ikke  den  Aften.  Hun  udfandt  hurtigt,  at  det  sikre- 
ste vilde  være  at  faa  Jasper  af  Vejen  saa  snart  som  muligt. 

„Hvad  har  han  bestilt?"  spurgte  Jasper  rolig  i  en  hvi- 
skende Tone. 

„Aa,  ingenting!  Ingenting.  Han  sidder  dér  og  ser  arrig 
ud.   Men  du  véd  jo,  hvordan  han  altid  plager  Papa." 

„Din  Fader  er  ganske  ufornuftig,"  erklærede  Jasper  med 
Dommermine. 

„Det  véd  jeg  il^ke,"  sagde  hun  i  en  tvivlende  Tone.  Noget 
af  gamle  Nelsons  Frygt  for  Autoriteterne  var  gaaet  over  paa 
Pigen,  siden  hun  maatte  leve  med  den  Dag  efter  Dag.  „Det 
véd  jeg  ikke.  Papa  er  bange  for  at  blive  bragt  til  Tigger- 
staven, som  han  siger,  paa  sine  gamle  Dage.  Se  nu  her. 
Barn,  du  maa  helst  stildæ  af  i  Morgen  tidlig." 

Jasper  havde  haabet  paa  en  Eftermiddag  til  sammen  med 
Freya,  en  Eftermiddag  med  rolig  Lykke  med  Pigen  ved  Si- 

den  af  sig  og  Øjnene  paa  sin  Brig,  idet  han  i  Forventningen 
nød  en  lyksalig  Fremtid.  Hans  Tavshed  talte  højt  om  hans 
Skuffelse,  og  Freya  forstod  det  meget  godt.  Hun  var  ligeledes 
skuffet.   Men  det  var  hendes  Sag  at  være  fornuftig. 

„Vi  vil  ikke  faa  et  Øjeblik  for  os  selv  med  den  Skarn- 
basse krybende  rundt  om  Huset,"  ræsonnerede  hun  med 
sagte  og  hastig  Stemme.  „Hvad  Nytte  til  er  det  derfor,  at  du 
bliver  her?  Og  han  drager  ikke  bort,  saa  længe  Briggen  er 
her.   Du  véd,  at  det  gør  han  ikke." 

„Han  burde  meldes  for  Driveri,"  mumlede  Jasper  med  en 
ærgerlig  lille  Latter. 

„Pas  nu  paa,  at  du  kommer  af  Sted  ved  Daggry,"  anbe- 
falede Freya  med  sagte  Stemme. 

Han  holdt  hende  paa  Elskeres  Vis  tilbage.  Hun  gjorde 
Indvendinger  uden  at  stritte  imod,  fordi  det  var  haardt  for 
hende  at  støde  ham  tilbage.  Han  hviskede  hende  ind  i  Øret, 
mens  han  lagde  Armene  om  hende. 

„Næste  Gang  vi  to  mødes,  næste  Gang  jeg  holder  dig  saa- 
dan,  skal  det  være  om  Bord.  Du  og  jeg  i  Briggen  —  hele 
Verden,  hele  Livet  — " 

Og  saa  fo'r  det  ud  af  ham:  „Jeg  undres  over,  at  jeg  kan 
vente!  Jeg  har  en  Følelse  af,  at  jeg  maa  føre  dig  bort  nu 
straks.  Jeg  kunde  løbe  med  dig  paa  Armene  —  ned  ad  Stien 
—  uden  at  snuble  —  uden  at  røre  ved  Jorden  — " 

Hun  var  stille.  Hun  lyttede  til  Lidenskaben  i  hans  Stem- 
me. Hun  sagde  til  sig  selv,  at  hvis  hun  skulde  hviske  det  sva- 
geste Ja,  hvis  hun  blot  med  et  let  Suk  skulde  give  sit  Bi- 
fald, vilde  han  gøre  det.  Han  var  i  Stand  til  at  gøre  det  — 
uden  at  røre  ved  Jorden.  Hun  lukkede  Øjnene  og  smilede  i 
Mørket,  idet  hun  et  Øjeblik  i  en  frydefuld  Svimmelhed  over- 
gav sig  til  hans  omsluttende  Arm.  Men  før  han  kunde  fristes 
til  at  stramme  sit  Greb,  havde  hun  gjort  sig  fri  og  var  en 
Fod  borte  fra  ham  og  med  fuld  Baadighed  over  sig  selv. 

Det  var  den  principfaste  Freya.  Hun  blev  rørt  over  det 
dybe  Suk,  som  steg  op  til  hende  fra  Jaspers  hvide  Skikkelse, 
som  ikke  bevægede  sig. 

„Du  er  et  forrykt  Barn,"  sagde  hun  skælvende.  Saa  til- 
føjede hun  med  en  Forandring  i  Tonen:  „Ingen  kunde  føre 

mig  bort.  Ikke  engang  du.  Jeg  er  ikke  den  Slags  Pige,  som 
bliver  ført  bort."  Hans  hvide  Skikkelse  syntes  at  krympe  sig 
lidt  sammen  foran  Styrken  af  denne  Paastand,  og  hun  gav 
efter. 

„Er  det  ikke  nok  for  dig  at  vide,  at  du  har  —  at  du  har 
revet  mig  med?"  tilføjede  hun  i  en  øm  Tone. 

Han  mumlede  et  Elskovsord,  og  hun  vedblev: 

„Jeg  har  lovet  dig  det  —  jeg  har  sagt,  at  jeg  vilde  kom- 
me —  og  jeg  skal  komme  af  min  egen  fri  Villie.  Du  skal 
vente  paa  mig  om  Bord.  Jeg  skal  komme  op  ad  Skibssiden 
—  af  mig  selv  og  gaa  hen  til  dig  paa  Skibet  og  sige:  „Her  er 
jeg.  Barn".  Og  da  —  da  skal  jeg  blive  ført  bort.  Men  det  vil 
ikke  være  nogen  Mand,  som  vil  føre  mig  bort  —  det  vil  være 
Briggen,  din  Brig  —  vor  Brig  .  .  .  Jeg  elsker  den  Dejlighed, 
den  er!" 

Hun  hørte  en  uartikuleret  Lyd,  noget  som  en  Stønnen,  der 
blev  afpresset  ved  Smerte  eller  Fryd,  og  gled  bort.  Der  var 
en  anden  Mand  paa  den  anden  Veranda,  den  mørke,  gnavne 
Hollænder,  som  kunde  bringe  Forstyrrelse  mellem  Jasper  og 
hendes  Fader,  faa  et  Klammeri  i  Stand  og  stygge  Ord  og 
maaske  et  fysisk  Sammenstød.  Hvad  for  en  skrækkelig  Situa- 
tion! 

Men  selv  om  hun  ikke  regnede  med  denne  forfærdelige 
Yderlighed,  gyste  hun  dog  tilbage  fra  at  skulle  leve  omtrent 
tre  Maaneder  sammen  med  en  elendig,  plaget,  vred,  forstyr- 
ret og  urimelig  Mand.  Og  naar  Dagen  kom.  Dagen  og  Ti- 
men, hvad  skulde  hun  saa  gøre,  hvis  hendes  Fader  forsøgte 
at  holde  hende  tilbage  med  Magt  —  som  det,  naar  alt  kom 
til  alt,  var  muligt.  Kunde  hun  virkelig  kæmpe  med  ham  i 
Nærkamp?  Men  det  var  Veklager  og  Bønner,  som  hun  i  Vir- 
keligheden var  bange  for.  Kunde  hun  modstaa  dem?  Hvad 
for  en  afskyelig,  grusom,  latterlig  Stilling  vilde  det  ikke 
være! 

„Men  det  vil  ikke  finde  Sted,  han  vil  ikke  sige  noget," 
tænkte  hun,  idet  hun  raskt  traadte  ud  paa  Vestverandaen, 
og  da  hun  saå,  at  Heemskirk  ikke  rørte  sig,  salte  sig  ned  paa 
en  Stol  nær  ved  Døraabningen  og  holdt  Øjnene  rettede  mod 
ham.   Den  krænkede  Løjtnant  havde  ikke  forandret  Stilling; 

kun  var  hans  Hue  falden  ned  fra  hans  Mave  og  laa  paa  Gul- 
vet. Hans  tykke,  sorte  Øjenbryn  var  rynkede,  idet  han  mis- 
billigende saå  paa  hende  fra  Øjenkrogene.  Og  Sideblikket 
fra  Øjnene  i  Forening  med  den  krogede  Næse,  den  hele  om- 
fangsrige, klodsede,  vidtløftige  Person  slog  Freya  som  noget 
saa  tragikomisk,  at  hun,  saa  foruroliget  hun  var  i  sit  stille 
Sind,  ikke  kunde  lade  være  med  at  smile.  Hun  gjorde  sit 
bedste  for  at  give  dette  Smil  et  vindende  Præg.  Hun  ønskede 
ikke  uden  Nødvendighed  at  udæske  Heemskirk. 

Og  da  Løjtnanten  bemærkede  dette  Smil,  blev  han  blød- 
gjort. Den  Tanke  faldt  ham  aldrig  ind,  at  hans  ydre  Frem- 
toning, en  Søofficer  i  Uniform,  kunde  forekomme  denne 
Pige  uden  Samfundsstilling  —  Datteren  af  gamle  Nelson  — 
latterlig.  Erindringen  om  hendes  Arme  om  Halsen  paa  Jasper 
irriterede  og  ophidsede  ham  endnu  bestandig.  „Den  Tøjte!" 
tænkte  han.  „Smilende  —  hvad?  Det  er  den  Maade,  du  morer 
dig  paa.  Holder  din  Fader  smukt  for  Nar,  ikke  sandt?  Er  det 
den  Slags  Løjer,  du  har  Smag  for?  Naa,  vi  skal  faa  at  se  — " 
Han  forandrede  ikke  Stilling,  men  paa  hans  sammensnerpede 
Læber  viste  der  sig  ogsaa  et  Smil  af  gnaven  og  ildevarslende 
Morskab,  mens  hans  Øjne  igen  vendte  tilbage  til  Betragt- 
ningen af  hans  Støvler. 

Freya  følte  sig  hed  af  Harme.  Hun  sad  straalende  smuk  i 
Lampelyset  med  sine  stærke,  velskabte  Hænder  liggende  i 
Skødet  den  ene  ovenpaa  den  anden  .  .  .  „Afskyelige  Skab- 
ning!" tænkte  hun.  Hendes  Ansigt  rødmede  af  pludselig  Vre- 
de. „De  har  skræmmet  min  Pige  fra  Vid  og  Sans,"  sagde  hun 
højt.    „Hvad  gik  der  af  Dem?" 

Han  sad  og  var  saa  hensunken  i  Tanker  om  hende,  at  Ly- 
den af  hendes  Stemme,  som  udtalte  disse  uventede  Ord,  over- 
raskede ham  i  yderlig  Grad.  Han  løftede  Hovedet  med  et 
Ryk  og  saå  saa  forvildet  ud,  at  Freya  utaalmodigt  vedblev: 
„Jeg  mener  Antonia.  De  har  slaaet  hendes  Arm.  Hvad  har 
De  gjort  det  for?" 

„Ønsker  De  at  yppe  Klammeri  med  mig?"  spurgte  han 
med  tykt  Mæle  med  en  Slags  Forbavselse.  Han  blinkede  med 
Øjnene  ligesom  en  Ugle.   Han  var  pudsig.   Freya  havde  som 

alle  Kvinder  en  skarp  Opfattelse  af  det  latterlige  i  ydre  Op- 
træden. 

„Naa,  nej;  det  tror  jeg  ikke,  jeg  gør."  Hun  kunde  ikke 
bare  sig.  Hun  formelig  lo  med  en  klar,  nervøs  Latter,  som 
Heemskirk  pludselig  istemte  med  et  haardt:  „Ha,  ha,  ha!" 

Der  hørtes  Stemmer  og  Fodtrin  i  Gangen,  og  Jasper  til- 
lige med  gamle  Nelson  kom  ud  paa  Verandaen.  Gamle  Nelson 
saå  bifaldende  paa  sin  Datter,  for  han  syntes  om,  at  Løjt- 
nanten blev  holdt  i  godt  Humør.  Og  han  stemte  ligeledes 
sympatetisk  med  i  Latteren.  /" 

„Nu  skal  vi  have  noget  Middagsmad,  Løjtnant,"  sagde 
han,  idet  han  med  Liv  og  Lyst  gned  sig  i  Hænderne.  Jasper 
var  gaaet  lige  hen  til  Balustraden.  Himlen  var  fuld  af  Stjer- 
ner, og  i  den  blaa,  fløjlsbløde  Aften  havde  Vigen  nedenfor 
et  tættere  Mørke,  i  hvilket  Ankerlanternerne  paa  Briggen  og 
Kanonbaaden  skinnede  rødt  ligesom  hængende  Gnister.  „Næ- 
ste Gang  denne  Ankerlanterne  skinner  dernede,  vil  jeg  staa  paa 
Skansen  og  venle  paa,  at  hun  skal  komme  og  sige:  „Her  er 
jeg",  tænkte  Jasper;  og  Hjertet  syntes  at  blive  større  i  Brystet 
paa  ham,  idet  det  var  udvidet  ved  en  overvældende  Lykke, 
som  næsten  pressede  et  Skrig  ud  af  ham.  Der  var  ingen  Vind. 
Ikke  et  Blad  rørte  sig  nedenfor  ham,  og  selv  Havet  var  kun 
en  stille  Skygge  uden  Klage.  Langt  borte  paa  den  skyfri  Him- 
mel spillede  de  blege  Lyn,  Tropernes  Hedelyn,  skælvende 
blandt  de  lavt  siddende  Stjerner  i  korte,  svage,  hemmelig- 
hedsfuldt paa  hinanden  følgende  Glimt  ligesom  uforstaaelige 
Signaler  fra  en  eller  anden  fjern  Planet. 

Middagsmaaltidet  forløb  roligt.  Freya  sad  og  saå  sin  Fa- 
der i  Ansigtet,  rolig,  men  bleg.  Heemskirk  gav  sig  Mine  af 
kun  at  tale  med  gamle  Nelson.  Jaspers  Opførsel  var  eksem- 
plarisk. Han  holdt  sine  Øjne  under  Kontrol,  idet  han  var- 
mede sig  i  Følelsen  af  Freyas  Nærhed,  saadan  som  Folk  var- 
mer sig  i  Solen  uden  at  se  op  paa  Himlen.  Og  meget  snart 
efter  at  Middagen  var  forbi,  erklærede  han,  idet  han  agtede 
paa  sine  Instrukser,  at  det  var  paa  Tide  for  ham  at  gaa  om 
Bord  paa  sit  Skib. 

Heemskirk  saå  ikke  op.  Forskanset  i  Gyngestolen  og  dam- 
pende paa  en  Cerut  gav  han  sig  Mine  af  gnavent  at  tænke  over 

et  eller  andet  afskyeligt  Udbrud.  Saaledes  forekom  det  i  det 
mindste  Freya.  Gamle  Nelson  sagde  straks:  „Jeg  vil  spad- 
sere ned  sammen  med  Dem."  Han  havde  begyndt  en  profes- 
sionel Samtale  om  Farerne  paa  Ny  Guinea  Kysten  og  øn- 
skede at  berette  Jasper  nogle  af  sine  egne  Erfaringer  „der- 
ovre". Jasper  var  saadan  en  god  Tilhører.  Freya  lod,  som 
om  hun  vilde  ledsage  dem,  men  hendes  Fader  rynkede  Pan- 
den, rystede  paa  Hovedet  og  nikkede  betydningsfuldt  hen- 
imod  den  ubevægelige  Heemskirk,  der  udpustede  Røg  med 
halvlukkede  Øjne  og  fremskudte  Læber.  Løjtnanten  maatte 
ikke  lades  alene.  Han  kunde  maaske  blive  fornærmet. 

Freya  adlød  disse  Tegn.  „Maaske  er  det  bedre  for  mig  at 
blive,"  tænkte  hun.  Kvinder  er  i  Almindelighed  ikke  tilbøje- 
lige til  at  bedømme  deres  egen  Opførsel,  endnu  mindre  til  at 
fordømme  den.  De  generende,  mandlige  Urimeligheder  er  i 
Hovedsagen  ansvarlige  for  dens  Etik.  Men  idet  Freya  saå  paa 
Heemskirk,  følte  hun  Beklagelse  og  endog  Samvittighedsnag. 
Hans  tykke  Masse  i  Hvile  fremkaldte  Tanken  om  Overfyl- 
delse, men  det  var  en  Kendsgerning,  at  han  havde  spist  me- 
get lidt.  Han  havde  imidlertid  drukket  en  hel  Del.  De  kød- 
fulde Ørelapper  paa  hans  ubehagelige,  store  Øren  med  dybt 
foldede  Rande  var  karmesinrøde.  De  flammede  formelig  i 
Nabolaget  af  de  flade,  gustne  Kinder.  En  temmelig  lang  Tid 
løftede  han  ikke  sine  tunge,  brune  Øjelaag.  At  være  i  saa- 
dan en  Skabnings  Vold  var  ydmygende;  og  Freya,  som  altid 
endte  med  at  være  oprigtig  mod  sig  selv,  tænkte  med  Bekla- 
gelse: „Hvis  jeg  blot  havde  været  oprigtig  mod  Papa  fra  først 
af!  Men  hvad  for  et  umuligt  Liv  han  saa  vilde  have  skaffet 
mig!"  Ja.  Mænd  var  urimelige  paa  mange  Maader;  paa  en 
elskværdig  Maade  som  Jasper;  paa  en  umedgørlig  Maade  lige- 
som hendes  Fader;  paa  en  afskyelig  Maade  som  den  latter- 
ligt træge  Skabning  i  Lænestolen.  Var  det  muligt  at  øvertale 
ham?  Maaske  var  det  ild^e  nødvendigt.  „Aa.  Jeg  kan  ikke 
tale  med  ham",  tænkte  hun.  Og  da  Heemskirk,  endnu  bestan- 
dig uden  at  se  paa  hende,  resolut  begyndte  at  knuse  sin  halv- 
røgede  Cerut  mod  Kaffebakken,  blev  hun  alarmeret,  gled  hen- 
imod  Klaveret,  aabnede  det  i  forbavsende  Hast  og  slog  løs 
paa  Tangenterne,  før  hun  satte  sig  ned. 

I  Løbet  af  et  Øjeblik  blev  Verandaen  og  det  hele,  ikke 
tæppebelagte  Hus,  som  var  opført  paa  Pæle,  fyldt  med  en 
larmende,  forvirret  Genlyd.  Men  gennem  det  altsammen 
hørte  hun,  følte  hun,  paa  Gulvet  Løjtnantens  tunge,  luskende 
Skridt,  der  bevægede  sig  frem  og  tilbage  bag  hendes  Ryg. 
Han  var  just  ikke  beruset,  men  han  var  tilstrækkelig  stram- 
met op  til  at  faa  hans  ophidsede  Indbildningskrafts  Forslag 
til  at  synes  fuldkomment  udførlige  og  endogsaa  vellykkede; 
smukt  og  uden  Betænkeligheder  vellykkede.  Freya,  som  mær- 
kede, at  han  var  standset  lige  bagved  hende,  blev  ved  at 
spille  uden  at  dreje  Hovedet.  Hun  spillede  aandfuldt  og 
glimrende  et  vildt  Musikstykke,  men  da  hans  Stemme  naaede 
hende,  blev  hun  kold  over  hele  Legemet.  Det  var  Stemmen, 
ikke  Ordene.  Den  uforskammede  Fortrolighed  i  Tonen  for- 
færdede hende  i  en  saadan  Grad,  at  hun  i  Begyndelsen  ikke 
kunde  forstaa,  hvad  det  var,  han  sagde.  Hans  Mæle  var  oven 
i  Købet  tykt. 

„Jeg  havde  en  Formodning  .  .  .  Naturligvis  havde  jeg  en 
Formodning  om  nogen  af  Deres  smaa  Bedrifter.  Jeg  er  ikke 
noget  Barn.  Men  mellem  at  formode  og  at  se  —  at  se,  for- 
staar  De  —  er  der  uhyre  Forskel.  Den  Slags  Ting  .  .  . 
Nej,  hør  nu!  Man  er  da  ikke  lavet  af  Sten.  Og  naar  en  Mand 
er  blevet  pint  af  en  Pige,  saadan  som  jeg  er  blevet  pint  af 
Dem,  Frøken  Freya  —  sovende  og  vaagende,  saa,  naturlig- 
vis ..  .  Men  jeg  er  en  Verdensmand.  Det  maa  være  kede- 
ligt for  Dem  her  .  .  .  Hør  engang,  vil  De  ikke  holde  op  med 
den  forbistrede  Spillen   .   .   .  ?" 

Dette  sidste  var  i  Virkeligheden  den  eneste  Sætning,  som 
hun  fik  Rede  paa.  Hun  rystede  benægtende  paa  Hovedet,  og 
i  Fortvivlelse  brugte  hun  Pedalen,  men  hun  kunde  ikke  faa 
Lyden  af  Klaveret  til  at  overdøve  hans  forstærkede  Stemme. 

„Jeg  er  kun  overrasket  over,  at  De  vilde  .  .  .  En  engelsk 
Handelskaptajn,  en  ganske  almindelig  Fyr.  Lavtstaaende, 
uforskammet  Pak,  som  hjemsøger  disse  Øer.  Jeg  vilde  gøre 
kort  Proces  med  saadant  Kram!  Mens  De  her  har  en  god 
Ven,  en  Gentleman  rede  til  at  tilbede  ved  Deres  Fødder  — 
Deres  smukke  Fødder  —  en  Officer,  en  Mand  af  god  Familie. 

12* 

Er  det  ikke  besynderligt?  Men  hvad  har  det  at  sige?  De  er 
en  Prins  værdig." 

Freya  drejede  ikke  Hovedet.  Hendes  Ansigt  blev  stift  af 
Rædsel  og  Harme.  Denne  Oplevelse  laa  i  det  hele  taget  uden- 
for hendes  Forestilling  om,  hvad  der  var  muligt.  Det  laa 
ikke  i  hendes  Karakter  at  springe  op  og  løbe  sin  Vej.  Det 
forekom  hende  ogsaa,  at  hvis  hun  virkelig  rørte  sig,  var  det 
umuligt  at  sige,  hvad  der  kunde  ske.  Hendes  Fader  vilde 
straks  være  tilbage,  og  saa  vilde  den  anden  være  nødt  til  at 
holde  op.  Det  var  bedst  at  ignorere  det.  Hun  blev  ved  at 
spille,  højt  og  korrekt,  som  om  hun  var  alene,  som  om 
Heemskirk  ikke  eksisterede.  Denne  Fremgangsmaade  irrite- 
rede ham. 

„Hør  nu!  De  kan  maaske  narre  Deres  Fader,"  skraalede 
han  vredt,  „men  jeg  lader  mig  ikke  holde  for  Nar.  Stands 
med  den  Helvedes  Støj  .  .  .  Freya  .  .  .  Hvad!  De  skandi- 
naviske Gudinde  for  Kærlighed!  Stands!  Hører  De?  Det  er, 
hvad  De  er  —  Gudinde  for  Kærlighed.  Men  de  hedenske  Gu- 
der er  kun  forklædte  Djævle,  og  det  er,  hvad  De  ogsaa  er  — 
en  udspekuleret,  lille  Djævel.  Hold  op  med  det,  siger  jeg,  el- 
ler ogsaa  vil  jeg  løfte  Dem  væk  fra  den  Stol!" 

Idet  han  stod  bagved  hende,  slugte  han  hende  med  Øj- 
nene fra  det  øverste  af  hendes  stift  ubevægelige,  gullokkede 
Hoved  til  Hælene  paa  hendes  Sko,  hendes  velformede  Skul- 
dres Linie,  Kurverne  i  hendes  smukke  Skikkelse,  der  gyn- 
gede lidt  frem  og  tilbage  foran  Klaviaturet.  Hun  havde  en  let 
Dragt  paa;  Ærmerne  standsede  ved  Albuerne  med  en  Bort  af 
Kniplinger.  Hun  bar  et  Atlaskes  Baand  om  Livet.  Under  et 
Overmaal  af  uimodstaaelig,  hensynsløs  Forhaabningsfuld- 
hed  slog  han  begge  Hænderne  om  Livet  paa  hende  —  og  saa 
standsede  den  irriterende  Musik  til  sidst.  Men  hurtig  som 
hun  var  til  at  springe  bort  fra  Berøringen  (mens  den  runde 
Musikstol  væltede  med  et  Brag),  anbragte  Heemskirks  Læ- 
ber, der  sigtede  efter  hendes  Hals,  et  forsultent,  smældende 
Kys  under  hendes  Øre.  Der  herskede  en  Tid  en  dyb  Stilhed. 
Og  saa  lo  han  temmelig  svagt.  Han  blev  bragt  noget  ud  at 
Fatning  af  hendes  hvide,  stillestaaende  Ansigt,  idet  de  store, 
lyse,  blaa  Øjne  stenhaardt  hvilede  paa  ham. 

Hun  havde  ikke  givet  en  Lyd  fra  sig.  Hun  saå  ham  ind  i 
Ansigtet,  idet  hun  støttede  sig  paa  Hjørnet  af  Klaveret  med 
den  ene,  udstrakte  Haand.  Den  anden  vedblev  med  meka- 
nisk Vedholdenhed  at  gnide  det  Sted,  hans  Læber  havde  be- 
rørt. 

„Hvad  er  der  i  Vejen?"  sagde  han  fornærmet.  „Forskræk- 
kede jeg  Dem?  Se  blot  her:  Lad  os  ikke  have  noget  af  den 
Slags  Pjanli.  Det  er  da  ikke  Deres  Mening  at  sige,  at  et  Kys 
forskrækker  Dem  saa  meget  —  det  véd  jeg  bedre  .  .  .  Det 
er  ikke  min  Mening,  at  jeg  vil  lades  udenfor  i  Kulden." 

Han  havde  staaet  og  stirret  hende  ind  i  Ansigtet  med  saa 
spændt  Opmærksomhed,  at  han  ikke  længere  kunde  se  det 
tydeligt.  Alt  rundt  omkring  var  temmelig  taaget.  Han  glemte 
den  væltede  Stol,  stødte  Foden  imod  den  og  snublede  lidt 
fremad,  idet  han  i  en  indsmigrende  Tone  sagde:  „Det  er  vir- 
kelig ikke  daarlige  Løjer  med  mig.  Prøv  nogle  Kys  til  at 
begynde  med  — " 

Han  sagde  ikke  mere,  fordi  hans  Hoved  fik  en  skrækkelig 
Rystelse  ledsaget  af  en  eksploderende  Lyd.  Freya  havde  svun- 
get sin  runde,  stærke  Arm  med  saadan  Kraft,  at  Slaget  af 
hendes  aabne  Haand  paa  hans  flade  Kind  drejede  ham  halvt 
rundt.  Idet  Løjtnanten  udstødte  et  svagt,  hæst  Hyl,  lagde  han 
hurtigt  begge  Hænder  paa  den  venstre  Side  af  sit  Ansigt, 
som  pludselig  havde  antaget  en  mørk,  teglstensrød  Farve- 
tone. Freya  stod  meget  rank,  og  hendes  blaa  Øjne  antog  et 
mørkt  Udtryk,  og  mens  hendes  Haand  endnu  dirrede  efter 
Slaget,  og  et  Slags  tilbageholdt,  bestemt  Smil  fremviste  et  lille 
Glimt  af  hendes  hvide  Tænder,  hørte  hun  sin  Faders  hur- 
tige, tunge  Trin  paa  Fodstien  nedenfor  Verandaen.  Hendes 
Ansigtsudtryk  mistede  sin  Stridslyst  og  blev  oprigtig  bekym- 
ret. Det  gjorde  hende  ondt  for  Faderen.  Hun  bøjede  sig  hur- 
tigt ned  for  at  rejse  Klaverstolen  op,  som  om  hun  var  ivrig 
for  at  udslette  Sporene  .  .  .  Men  det  var  til  ingen  Nytte.  Hun 
havde  igen  indtaget  sin  Stilling  med  den  ene  Haand  hvilende 
let  paa  Klaveret,  før  gamle  Nelson  naaede  op  til  det  øverste 
af  Trappen. 

Stakkels  Fader!  Hvor  rasende  han  vil  blive  —  hvor  uro- 
ligl    Og  sidenefter  hvilken  Skælven,  hvilken  Uhyggel    Hvor- 

for  havde  hun  ikke  været  oprigtig  imod  ham  fra  først  af? 
Hans  troskyldige  Stirren  med  de  rmide,  forfærdede  Øjne  skar 
hende  paa  det  føleligste  i  Hjertet.  Men  han  saå  ikke  paa 
hende.  Hans  Stirren  var  rettet  mod  Heemskirk,  som  med 
R3^ggen  til  ham,  bestandig  med  Hænderne  for  Ansigtet  stod  og 
hvæsede  Forbandelser  mellem  Tænderne  og  (hun  saå  ham  i 
Profil)  gloede  ondskabsfuldt  paa  hende  med  ét  sort, 
ondt  Øje. 

„Hvad  er  der  paa  Færde?"  spurgte  gamle  Nelson  over- 
maade  forvirret. 

Hun  svarede  ham  ikke.  Hun  tænkte  paa  Jasper  paa  Dæk- 
ket af  Briggen  stirrende  op  paa  det  oplyste  Hus,  og  hun  følte 
sig  forskrækket.  Det  var  en  Guds  Lykke,  at  i  det  mindste  én 
af  dem  var  om  Bord  og  af  Vejen.  Hun  ønskede,  at  hun  var 
et  Hundrede  Mile  borte.  Og  alligevel  var  hun  ikke  vis  paa, 
at  hun  gjorde  det.  Var  Jasper  paa  en  hemmelighedsfuld 
Maade  blevet  flyttet  i  det  Øjeblik  for  igen  at  vise  sig  paa 
Verandaen,  vilde  hun  have  kastet  sin  Bestandighed,  sin  Fast- 
hed, sin  Selvhævdelse  over  Bord  og  styrtet  sig  i  Armene  paa 
ham. 

„Hvad  er  det?  Hvad  er  det?"  trængte  den  intet  anende 
Nelson  paa,  idet  han  blev  ganske  ophidset.  „Blot  for  et  Minut 
siden  sad  du  og  spillede  en  Melodi  og  — " 

Freya,  som  var  ude  af  Stand  til  at  tale  i  sin  Frygt  for, 
hvad  der  vilde  komme  (hun  var  ogsaa  trjdlebundet  af  dette 
sorte,  onde,  stirrende  Øje),  nikkede  kim  let  henimod  Løjt- 
nanten, hvad  der  betød  saa  meget  som:  „Se  bare  paa 
ham!" 

„Naa,  ja!"  udbrød  gamle  Nelson.  „Jeg  ser  det.  Hvad  i 
Alverden  — ** 

Imidlertid  havde  han  forsigtigt  nærmet  sig  Heemskirk, 
som,  idet  han  busede  ud  med  usammenhængende  Forbandel- 
ser, stod  og  stampede  i  Gulvet  med  begge  Fødder.  Krænkel- 
sen ved  Slaget,  Raseriet  over,  at  hans  Forsæt  var  blevet  skuf- 
fet, det  latterlige  ved  Beskæmmelsen  og  Umuligheden  af  at 
faa  Hævn  gjorde  ham  i  den  Grad  forrykt,  at  han  simpelthen 
følte,  at  han  maatte  hyle  af  Raseri. 

„Aa,  aa,  aa!"  hylede  han,  idet  han  trampede  tværs  over 

Verandaen,  som  om  det  var  hans  Hensigt  ved  hvert  Skridt  at 
drive  Foden  gennem  Gulvet. 

„Hvorfor  er  hans  Ansigt  beskadiget?"  spurgte  den  for- 
bavsede, gamle  Nelson.  Sandheden  gik  pludselig  op  for  hans 
enfoldige  Sind.  „Gud  bevare  mig!"  raabte  han,  da  han  var 
blevet  oplyst  om  Sagen.  „Faa  fat  i  noget  Kognak,  hurtigt, 
Freya  .  .  .  Det  er  Dem,  der  maa  undgælde  for  det,  Løjtnant? 
Djævelsk,  hvad?  Jeg  forstaar  det,  jeg  forstaar  det!  Jeg 
plejede  selv  lige  paa  én  Gang  at  blive  forrykt  i  sin  Tid  .  .  . 
Og  ogsaa  den  lille  Flaske  med  Laudanum  fra  Medicinkisten, 
Freya.  Se  godt  efter  .  .  .  Ser  du  ikke,  han  har  faaet  Tand- 
pme?" 

Og  hvilken  anden  Forklaring  kunde  i  Virkeligheden  have 
fremstillet  sig  for  den  uskyldige,  gamle  Nelson,  naar  han  saå 
denne  Kind  blive  klappet  med  begge  Hænder,  disse  vilde  Øje- 
kast, denne  Stampen,  denne  forrykte  Svajen  med  Kroppen? 
Det  vilde  have  udkrævet  en  overnaturlig  Skarpsindighed  at 
finde  paa  den  virkelige  Aarsag.  Freya  havde  ikke  rørt  sig. 
Hun  holdt  Øje  med  Heemskirks  vredt  forskende,  sorte  Stir- 
ren, der  stjaalent  var  rettet  mod  hende  selv. 

„Aha,  du  kunde  lide  at  blive  sluppet  fri!"  sagde  hun  til  sig 
selv.  Hun  saå  uforfærdet  paa  ham,  idet  hun  gennemtænkte 
Sagen.  Fristelsen  til  at  gøre  Ende  paa  det  hele  uden  yder- 
ligere Bryderi  var  uimodstaaelig.  Hun  gav  et  næsten  umær- 
keligt Bifaldsnik  og  smuttede  sagte  bort. 

„Skynd  dig  og  kom  med  den  Kognak!"  raabte  gamle  Nel- 
son, da  hun  forsvandt  i  Gangen. 

Heemskirk  lettede  sine  dybere  Følelser  ved  en  pludselig 
Række  af  Forbandelser  paa  Hollandsk  og  Engelsk,  som  han 
sendte  efter  hende.  Han  rasede  af  Hjertens  Lyst,  idet  han 
fløj  frem  og  tilbage  paa  Verandaen  og  sparkede  Stolene  af 
Vejen;  medens  Nelson  (eller  Nielsen),  hvis  Sympati  i  høj 
Grad  blev  sat  i  Bevægelse  ved  disse  Beviser  paa  martrende 
Pine,  kredsede  rundt  om  sin  kære  (og  frygtede)  Løjtnant, 
idet  han  gjorde  stort  Væsen  af  det  ligesom  en  gammel  Høne. 

„Gud  bevares!  Gud  bevares!  Er  det  saa  daarligt?  Jeg 
véd  godt,  hvad  det  betyder.    Jeg  plejede  undertiden  at  for- 

skrække  min  stakkels  Kone.  Har  De  det  ofte  saadan,  Løjt- 
nant?" 

Heemskirk  puffede  ham  ondskabsfuldt  af  Vejen  med  en 
kort,  vanvittig  Latter.  Men  hans  ravende  Vært  tog  det  i  en 
god  Mening;  en  Mand,  der  er  ude  af  sig  selv  af  martrende 
Tandpine,  er  ikke  ansvarlig. 

„Gaa  ind  i  mit  Værelse,  Løjtnant,"  foreslog  han  indtræn- 
gende. „Læg  Dem  paa  min  Seng.  Vi  vil  faa  fat  i  noget  til  at 
lindre  Dem  med  i  Løbet  af  et  Minut." 

Han  greb  den  stakkels  lidende  ved  Armen  og  nødte  ham 
varsomt  hen  til  selve  Sengen,  paa  hvilken  Heemskirk  i  et 
fornyet  Anfald  af  Raseri  smed  sig  ned  med  saadan  Kraft,  at 
han  sprang  en  hel  Fod  op  igen  fra  Madrassen. 

„Bevare  mig  vel!"  udbrød  den  forskrækkede  Nelson  og  løb 
paa  staaende  Fod  af  Sted  for  i  en  Fart  at  faa  fat  paa  Kog- 
nakken og  Laudanummet,  meget  vred  over,  at  der  blev  vist 
saa  lidt  Iver  for  at  lindre  hans  dyrebare  Gæsts  Pinsler.  Til 
sidst  fik  han  selv  fat  i  disse  Ting. 

En  halv  Time  senere  stod  han  i  Husets  indre  Gang,  over- 
rasket af  svage,  krampagtige  Lyde  af  en  hemmelighedsfuld 
Beskaffenhed  imellem  Latter  og  Hulken.  Han  rynkede  Pan- 
den; saa  gik  han  lige  henimod  sin  Datters  Værelse  og  ban- 
kede paa  Døren. 

Freya,  hvis  prægtige,  lyse  Haar  indrammede  hendes  hvide 
Ansigt  og  bølgede  ned  over  en  mørkeblaa  Slaabrok,  aabnede 
den  delvis.  Lyset  i  Værelset  var  mat.  Antonia,  som  sad  paa 
Hug  i  en  Krog,  vuggede  sig  frem  og  tilbage,  idet  hun  udstødte 
svage  Suk.  Gamle  Nelson  havde  ikke  megen  Erfaring  i  for- 
skellige Slags  kvindelig  Latter,  men  han  var  sikker  paa,  at 
der  var  blevet  let  derinde. 

„Meget  ufølsomme,  meget  ufølsommel"  sagde  han  med 
vægtig  Misfornøjelse.  „Hvad  er  der  saa  morsomt  i,  at  en 
Mand  plages  af  Smerter?  Jeg  vilde  have  tænkt,  at  en  Kvinde 
—  en  ung  Pige  — " 

„Han  var  saa  pudsig,"  mumlede  Freya,  hvis  Øjne  funk- 
lede i  en  paafaldende  Grad  i  Gangens  Halvmørke.  „Og  saa 
véd  du,  jeg  kan  ikke  lide  ham,"  tilføjede  hun  i  en  usikker 
Tone. 

„Pudsig!"  gentog  gamle  Nelson,  forbavset  over  dette  Be- 
vis paa  Ufølsomhed  hos  en  saa  ung  Person.  „Du  kan  ikke 
lide  ham!  Er  det  din  Mening  at  sige,  at,  fordi  du  ikke  kan 
lide  ham,  saa  —  Naa,  det  er  simpelthen  grusomt!  Véd  du 
ikke,  at  det  er  omtrent  den  værste  Slags  Pine,  der  er  til? 
Det  er  bekendt,  at  Hunde  er  blevet  gale  af  den." 

„Han  syntes  virkelig  at  være  blevet  gal,"  sagde  Freya  med 
en  Anstrengelse,  som  om  hun  kæmpede  med  en  eller  anden 
skjult  Følelse. 

Men  hendes  Fader  var  sat  i  Fart. 

„Og  du  véd,  hvordan  han  er.  Han  lægger  Mærke  til  al- 
ting. Han  er  en  Fyr,  der  tager  Anstød  af  den  mindste,  lille 
Ting  —  en  regulær  Hollænder  —  og  jeg  ønsker  at  holde  mig 
paa  en  venskabelig  Fod  med  ham.  Og  saadan  staar  Sagen, 
min  Pige:  Hvis  den  Rajah,  vi  har  med  at  gøre,  skulde  foretage 
sig  noget  taabeligt  —  og  du  véd,  han  er  en  trættekær,  op- 
rørsk Stodder  —  og  Autoriteterne  satte  sig  i  Hovedet,  at  min 
Indflydelse  over  ham  ikke  var  god,  vilde  du  finde  dig  uden 
Tag  over  Hovedet  — " 

Hun  raabte:  „Hvad  for  en  Snak,  Fader!"  i  en  ikke  meget 
sikker  Tone  og  opdagede,  at  han  var  vred,  vred  nok  til  at 
drive  det  til  Ironi;  ja,  gamle  Nelson  (eller  Nielsen)  —  og 
Ironi!   Bare  et  Glimt  af  den. 

„Aa,  naturligvis,  hvis  du  selv  har  Midler  —  en  Herre- 
gaard,  en  Plantage,  som  jeg  ikke  kender  noget  til  — "  Men 
han  var  ikke  i  Stand  til  at  vedligeholde  Ironien.  „Jeg  siger 
dig,  de  vilde  køre  mig  ud  herfra,"  hviskede  han  indtræn- 
gende; „uden  Erstatning  naturligvis.  Jeg  kender  disse  Hol- 
lændere. Og  Løjtnanten  er  netop  den  Fyr,  som  vilde  sætte 
Historien  i  Gang.  Han  har  indflydelsesrige  Embedsmænds 
Øre.  Jeg  vilde  ikke  fornærme  ham  for  alt  i  Verden  —  for 
alt  i  Verden  —  under  ingen  som  helst  Omstændigheder  .  .  . 
Hvad  var  det,  du  sagde?" 

Det  var  kun  et  uartikuleret  Udbrud.  Hvis  hun  nogen- 
sinde havde  haft  en  halvfærdig  Hensigt  om  at  sige  ham  al- 
ting, havde  hun  nu  opgivet  det.  Det  var  umuligt,  baade  af 
Hensyn  til  hans  Værdighed  og  for  hans  stakkels  Sjæls  Fred. 

„Jeg  bryder  mig  ikke  selv  ret  meget  om    ham,"    tilstod 

gamle  Nelsons  dæmpede  Stemme  m^ed  et  Suk.  „Han  er  nu 
mere  rolig,"  fortsatte  han  efter  nogen  Tavshed.  „Jeg  har 
overladt  ham  min  Seng  for  Natten. »  Jeg  vil  sove  i  Hænge- 
køjen paa  Verandaen.  Nej;  jeg  kan  heller  ikke  sige,  at  jeg 
synes  om  ham;  men  derfra  og  saa  til  at  le  ad  en  Mand,  fordi 
han  er  blevet  forrykt  af  Smerte,  er  der  en  lang  Vej.  Du  har 
overrasket  mig,  Freya.  Den  Side  af  hans  Ansigt  er  ganske 
rød  og  varm." 

Hendes  Skuldre  rystede  krampagtigt  under  hans  Hænder, 
som  han  faderligt  lod  hvile  paa  hende.  Hans  vildtvoksende, 
staaltraadsagtige  Overskæg  strøg  hen  over  hendes  Pande  i  et 
Godnatkys.  Hun  lukkede  Døren  og  gik  bort  fra  den  hen  i 
Midten  af  Værelset,  før  hun  tillod  sig  en  Slags  træt  Latter 
uden  Frejdighed. 

„Rød  og  varm!  Lidt  rød  i  Kammen!"  gentog  hun  ved  sig 
selv.    „Det  haaber  jeg  i  Sandhed,   iuiåi  — " 

Hendes  Øjenhaar  var  vaade.  Antonia  i  sin  Krog  sukkede 
og  fniste,  og  det  var  umuligt  at  sige,  hvor  Sukkene  endte  og 
Fnisningen  begyndte. 

Herskerinden  og  Tjenestepigen  havde  været  noget  hyste- 
riske, for  Freya  havde,  da  hun  flygtede  ind  i  sit  Værelse, 
fundet  Antonia  dér  og  havde  sagt  hende  alt. 

„Jeg  har  hævnet  dig,  min  Pige,"  udbrød  hun. 

Og  saa  havde  de  grædt  under  Latter  og  let  under  Taarer 
med  Formaninger  —  «Hys,  'ikke  saa  højt!  Vær  rolig!"  paa 
den  ene  Side  og  Mellemspil:  „Jeg  er  saa  forskrækket  .  .  . 
Han  er  en  ond  Mand",  paa  den  anden. 

Antonia  var  overmaade  bange  for  Heemskirk.  Hun  var 
bange  for  ham  paa  Grund  af  hans  personlige  Udseende:  Paa 
Grund  af  hans  Øjne  og  hans  Øjenbryn  og  hans  Mund  og  hans 
Næse  og  hans  Lemmer.  Intet  kunde  være  mere  fornuftigt. 
Og  hun  mente,  at  han  var  en  ond  Mand,  fordi  han  i  hendes 
Øjne  saå  ond  ud.  Ingen  Grund  til  en  Mening  kunde  være 
mere  solid.  I  Værelsets  matte  Belysning,  idet  kun  en  Nat- 
lampe brændte  ved  Hovedgærdet  af  Freyas  Seng,  krøb  Kam- 
merpigen ud  af  sin  Krog  for  at  sætte  sig  paa  Hug  ved  sin 
Herskerindes  Fødder,  idet  hun  i  en  hviskende  Tone  bøn- 
faldt: 

„Dér  ligger  Briggen  med  Kaptajn  Allen  om  Bord.  Lad  os 
løbe  bort  straks  —  aa,  lad  os  løbe  bort!  Jeg  er  saa  forskræk- 
ket.   Lad  os!    Lad  os!" 

„Jeg!  Løbe  bort!"  tænkte  Freya  ved  sig  selv  uden  at  se 
ned  paa  den  forskrækkede  Pige.   „Aldrig." 

Baade  den  resolute  Herskerinde  under  Moskitonettet  og 
den  forskrækkede  Pige,  der  laa  rullet  sanmien  paa  en  Maatte 
ved  Fodenden  af  Sengen,  sov  ikke  ret  godt  den  Nat.  Den 
Person,  som  aldeles  ikke  sov,  var  Løjtnant  Heemskirk.  Han 
laa  paa  Ryggen  og  stirrede  hævngerrigt  ud  i  Mørket.  Ophid- 
sende Billeder  og  ydmygende  Overvejelser  afløste  hverandre 
i  hans  Sind,  idet  de  vedligeholdt  og  forøgede  hans  Vrede. 
Det  var  en  smuk  Historie  denne  at  faa  ud  iblandt  Folk!  Men 
den  maatte  ikke  faa  Lov  til  at  komme  ud.  Fornærmelsen 
maatte  sluges  i  Stilhed.  En  nydelig  Affære!  Holdt  for  Nar, 
forledt  og  slaaet  af  Pigen  —  og  rimeligvis  holdt  for  Nar  og- 
saa  af  Faderen.  Men  nej.  Nielsen  var  blot  et  nyt  Offer  for 
den  skamløse  Tøs,  den  frække  Vildkat,  den  snu,  leende,  kys- 
sende, lyvende  ...  * 

„Nej,  han  narrede  mig  ikke  med  Forsæt,"  tænkte  den 
martrede  Løjtnant.  „Men  jeg  kunde  alligevel  nok  lide  at  lade 
ham  undgælde  for,  at  han  er  saadan  en  Idiot  — " 

Naa,  en  eller  anden  Dag,  maaske.  Een  Ting  var  han  fast 
besluttet  paa:  Han  havde  bestemt  sig  til  at  snige  sig  tidligt 
ud  af  Huset.  Han  troede  ikke,  at  han  kunde  staa  Ansigt  til 
Ansigt  med  Pigen  uden  at  gaa  ud  af  sig  selv  af  Raseri. 

„Baal  og  Fortabelse!  Ti  Tusinde  Djævle!  Jeg  vil  blive 
kvalt  her  før  Morgen!"  mumlede  han  ved  sig  selv,  idet  han 
laa  stiv  paa  Ryggen  paa  gamle  Nelsons  Seng,  mens  hans  Bryst 
stønnede  efter  Luft. 

Han  stod  op  ved  Daggry  og  begyndte  forsigtigt  at  aabne 
Døren.  Svage  Lyde  i  Gangen  foruroligede  ham,  og  idet  han 
forblev  skjult,  saå  han  Freya  komme  ud.  Dette  uventede  Syn 
berøvede  ham  al  Magt  til  at  flytte  sig  bort  fra  Dørsprækken. 
Det  var  den  snævrest  mulige  Sprække,  men  derfra  havde  man 
Udsigt  over  Enden  af  Verandaen.  Freya  ilede  hurtigt  hen  i 
den  Ende  for  at  holde  Øje  med  Briggen,  naar  den  passerede 
Pynten.  Hun  bar  sin  mørke  Slaabrok;  hun  havde  bare  Fød- 

der,  fordi  hun,  da  hun  var  falden  i  Søvn  henimod  Morgen, 
løb  hovedkulds  ud  i  sin  Frygt  for  at  komme  for  sent.  Heems- 
kirk  havde  aldrig  set  hende  se  saadan  ud  med  Haaret  redt 
glat  tilbage  efter  Hovedets  Form  og  hængende  ned  ad  Ryg- 
gen i  én  tung,  lys  Fletning  og  med  den  Mine  af  overordentlig 
Ungdom,  Spænding  og  Ivrighed.  Og  i  Begyndelsen  var  han 
forbavset,  og  saa  skar  han  Tænder.  Han  kunde  slet  ikke 
taale  at  se  hende  i  Ansigtet.  Han  mumlede  en  Forbandelse 
og  holdt  sig  stille  bag  Døren. 

Med  et  sagte,  fremhvisket  „Aa!",  da  hun  først  saå  Brig- 
gen allerede  i  Fart,  rakte  hun  efter  Nelsons  lange  Kikkert, 
der  laa  paa  Konsollet  højt  oppe  paa  Væggen.  Det  vide  Ærme 
paa  Slaabrokken  gled  tilbage  og  blottede  hendes  hvide  Arm 
saa  langt  som  til  Skulderen.  Heemskirk  greb  fat  i  Dørhaand- 
taget,  som  om  han  vilde  knuse  det,  og  følte  sig  som  en  Mand, 
der  lige  har  rejst  sig  op  fra  et  Drikkelag. 

Og  Freya  vidste,  at  han  holdt  Øje  med  hende.  Hun  vid- 
ste det.  Hun  havde  set  Døren  bevæge  sig,  da  hun  kom  ud 
fra  Gangen.  Hun  mærkede  med  foragtelig  Bitterhed,  med 
triumferende  Foragt,  at  hans  Øjne  hvilede  paa  hende. 

,JDu  er  dér,"  tænkte  hun,  idet  hun  holdt  den  lange  Kikkert 
for  Øjet.    „Godt,  se  saa  til  da!" 

De  grønne  Smaaøer  saå  ud  som  sorte  Skygger,  det  aske- 
graa  Hav  var  jævnt  som  Glas,  det  farveløse  Daggrys  klare 
Stadsdragt,  i  hvilken  selv  Briggen  syntes  mørk,  havde  en 
Bræmme  af  Lys  imod  Øst.  Saa  snart  Freya  havde  faaet  Øje 
paa  Jasper  paa  Dækket  med  hans  egen  lange  Kikkert  rettet 
mod  Huset,  lagde  hun  sin  ned  og  løftede  begge  sine  smukke, 
hvide  Arme  over  sit  Hoved.  I  denne  Stilling  stod  hun  tavs, 
glødende  af  Bevidstheden  om  Jaspers  Tilbedelse,  der  naaede 
til  hendes  Skikkelse,  som  var  optaget  i  Feltet  paa  hans  Kik- 
kert derude,  og  ligeledes  varmet  ved  Følelsen  af  ond  Li- 
denskab, den  andens  brændende,  begærlige  Øjne,  der  var  ret- 
tet mod  hendes  Ryg.  I  sin  Kærligheds  Varme,  i  sine  lune- 
fulde Tanker  og  med  den  hemmelighedsfulde  Kundskab  om 
Mandens  Natur,  som  Kvinder  synes  at  blive  født  med,  tænkte 
hun: 

„Du  staar  og  ser  til  —  du  vil  —  du  maa!  Saa  skal  du  og- 
saa  faa  noget  at  se." 

Hun  førte  begge  sine  Hænder  op  til  Læberne,  og  derpaa 
kastede  hun  dem  frem,  idet  hun  sendte  et  Kys  ud  over  Ha- 
vet, som  om  hun  ønskede  at  kaste  sit  Hjerte  sammen  med  det 
ud  paa  Briggens  Dæk.  Hendes  Ansigt  havde  et  Rosenskær, 
og  hendes  Øjne  straalede.  Hendes  gentagne,  lidenskabelige 
Haandbevægelser  syntes  at  udslynge  Kys  i  Hundredvis  igen 
og  igen  og  igen,  medens  den  langsomt  opstigende  Sol  bragte 
Verden  Farvepragt,  idet  den  farvede  Øerne  grønne,  Havet 
blaat  og  Briggen  nedenfor  hende  hvid  —  blændende  hvid 
med  dens  udbredte  Vinger  —  med  det  røde  Flag  vajende  som 
en  lille  Flamme  fra  Toppen.  Og  hver  Gang  mumlede  hun 
med  stigende  Eftertryk:  „Tag  dette  —  og  dette  —  og  dette  — ", 
indtil  pludselig  hendes  Arme  sank  ned.  Hun  havde  set,  at 
Flaget  blev  kippet  til  Svar,  og  det  næste  Øjeblik  skjulte  Pyn- 
ten nedenfor  Briggens  Skrog  for  hendes  Syn.  Saa  vendte  hun 
sig  bort  fra  Balustraden,  og  idet  hun  langsomt  gik  forbi  Dø- 
ren til  sin  Faders  Værelse  med  sænkede  Øjelaag  og  et  gaade- 
fuldt  Udtryk  i  Ansigtet,  forsvandt  hun  bagved  Forhænget. 

Men  i  Stedet  for  at  gaa  hen  igennem  Gangen,  blev  him 
staaende  skjult  og  meget  stille  paa  den  anden  Side  for  at 
holde  Øje  med,  hvad  der  vilde  ske.  I  nogen  Tid  vedblev  den 
brede,  møblerede  Veranda  at  være  tom.  Saa  gik  Døren  til 
gamle  Nelsons  Værelse  pludselig  op,  og  Heemskirk  vaklede 
ud.  Hans  Haar  var  i  Uorden  og  Øjnene  blodskudte,  og  hans 
ubarberede  Ansigt  saa  meget  mørkt  ud.  Han  stirrede  vildt 
omkring,  saå  sin  Hue  paa  et  Bord,  snappede  den,  gik  roligt 
henimod  Trappen,  men  med  en  besynderlig,  vaklende  Gang 
ligesom  den  sidste  Anstrengelse  af  svindende  Styrke. 

Kort  efter  at  hans  Hoved  var  sunket  ned  under  Gulvets 
Niveau,  kom  Freya  frem  fra  sin  Plads  bag  Forhænget  med 
sammenpressede,  spekulative  Læber  og  uden  nogen  Blidhed  i 
sine  straalende  Øjne.  Han  kunde  ikke  faa  Lov  til  at  snige 
sig  bort  skudfri.  Aldrig!  —  Aldrig!  Hun  var  ophidset,  det 
kriblede  i  hele  hendes  Legeme,  hun  havde  smagt  Blod.  Han 
maatte  bringes  til  at  forstaa,  at  hun  havde  lagt  Mærke  til,  at 
hun  var  blevet  iagttaget;  han  skulde  vide,  at  man  havde  set 

ham  luske  bort  med  Skam.  Men  at  løbe  hen  til  det  forreste 
Rækværk  og  raabe  efter  ham  vilde  have  været  barnagtigt, 
raat  —  mindre  passende.  Og  raabe  —  hvad?  Hvilket  Ord? 
Hvilken  Talemaade?  Nej;  det  var  umuligt.  Hvordan  saa? 
.  .  .  Hun  rynkede  Panden,  opdagede  det,  fo'r  hen  til  Kla- 
veret, som  havde  staaet  aabent  hele  Natten,  og  fik  det  rosen- 
træs Uhyre  til  at  brumme  vildt  med  en  irriteret  Bas.  Hun 
slog  Strengene,  som  om  hun  affyrede  Skud  efter  den  skræ- 
vende, brede  Skikkelse  i  de  omfangsrige,  hvide  Bukser  og  en 
mørk  Uniformsjakke  med  Guldskulderstropper,  og  derpaa 
forfulgte  hun  ham  med  det  samme  Stykke,  hun  havde  spillet 
Aftenen  i  Forvejen  —  et  moderne,  vildt  Stykke  Kærligheds- 
musik,  som  var  blevet  forsøgt  mere  end  én  Gang  overfor 
Øgruppens  Tordenvejr.  Hun  akcentuerede  dets  Rytme  med 
triumferende  Ondskab,  saa  optaget  af  sit  Forsæt,  at  hun  ikke 
bemærkede  sin  Faders  Nærværelse.  Han  bar  over  sin  Nat- 
dragt en  gammel,  luvslidt  Ulster  af  et  ternet  Mønster  og  var 
løbet  ud  af  Bagverandaen  for  at  forhøre  sig  om  Grunden  til 
denne  ubetimelige  Musikpræstation.  Han  stirrede  paa  hende. 

„Hvad  i  Alverden?  .  .  .  Freya!"  .  .  .  Hans  Stemme  blev 
næsten  overdøvet  af  Klaveret.  „Hvad  er  der  blevet  af  Løjt- 
nanten?" raabte  han. 

Hun  saå  op  paa  ham  med  Øjne,  som  ikke  saå  noget,  som 
om  hendes  Sjæl  var  aldeles  optaget  af  Musiken. 

„Han  er  ,^aaet." 

„Hvad  for  noget?  .  .  .  Hvorhen?" 

Hun  rystede  lidt  paa  Hovedet  og  vedblev  at  spille  højere 
end  før.  Gamle  Nelsons  uskyldigt  ængstelige  Spejden,  der  be- 
gyndte fra  den  aabne  Dør  til  hans  Værelse,  udforskede  hele 
Boligen  højt  og  lavt,  som  om  Løjtnanten  var  en  eller  anden 
lille  Genstand,  som  kunde  have  kravlet  omkring  paa  Gulvet 
eller  klamret  sig  til  en  Væg.  Men  en  skingrende  Piben,  som 
kom  et  eller  andet  Sted  nedefra,  trængte  igennem  den  uhyre 
Lydmasse,  som  strømmede  ud  fra  Klaveret  i  store,  vibre- 
rende Bølger.  Løjtnanten  var  nede  ved  Vigen  og  fløjtede  et 
Signal  efter  Baaden,  at  den  skulde  komme  og  bringe  ham  ud 
til  Skibet.  Og  han  syntes  ogsaa  at  have  forskrækkeligt  Hast- 
værk, for  han  fløjtede  igen  næsten  øjeblikkeligt,  ventede  et 

Øjeblik  og  udsendte  saa  et  langt,  endeløst,  skingrende  Signal 
saa  sørgeligt  at  høre  paa,  som  om  han  havde  skreget  uden  at 
trække  Vejret.    Freya  holdt  pludselig  op  med  at  spille. 

„Han  er  ved  at  gaa  om  Bord,"  sagde  gamle  Nelson,  for- 
uroliget ved  Begivenheden.  „Hvad  kan  have  faaet  ham  til  at 
stikke  af  saa  tidligt?  Løjerlig  Fyr.  Forbandet  prikken  paa 
det  tillige!  Det  skulde  ilvke  undre  mig,  hvis  det  var  din  Op- 
førsel i  Aftes,  som  stødte  hans  Følelser.  Jeg  lagde  Mærke  til 
dig,  Freya.  Du  saa  godt  som  lo  ham  op  i  Ansigtet,  mens  han 
led  Kvaler  af  Neuralgi.  Det  er  ikke  Maaden  at  gøre  dig  lidt 
paa.    Han  er  fornærmet  paa  dig." 

Freyas  Hænder  hvilede  nu  passive  paa  Tangenterne;  hun 
bøjede  sit  fagre  Hoved,  idet  hun  følte  en  pludselig  Misfor- 
nøjelse, en  nervøs  Træthed,  som  om  hun  havde  gennemgaaet 
en  udmattende  Krise.  Gamle  Nelson  (eller  Nielsen),  der  saa 
krænket  ud,  var  i  Færd  med  at  overveje  politiske  Anliggender 
i  sit  skaldede  Hoved. 

„Jeg  tror,  det  vilde  være  rigtigt  for  mig  at  gaa  om  Bord 
en  eller  anden  Gang  til  Morgen  netop  for  at  forhøre  mig,"  er- 
klærede han,  idet  han  gjorde  en  hel  Del  Væsen  af  det.  „Hvor- 
for bringer  de  mig  ikke  min  Morgente?  Hører  du,  Freya? 
Du  har  forbavset  mig,  maa  jeg  sige.  Jeg  troede  ikke,  at  en 
ung  Pige  kunde  være  saa  ufølsom.  Og  Løjtnanten  regner 
sig  ogsaa  for  en  af  vore  Venner!  Hvad  for  noget?  Nej?  Naa, 
han  kalder  sig  vor  Ven,  og  det  betyder  noget  for  en  Person  i 
min  Stilling.    Sikkerligt!  —  Ja,  jeg  maa  gaa  om  Bord." 

„Maa  du?"  mumlede  Freya  interesseløst.  Saa  tilføjede 
hun  i  Tankerne:   „Stakkels  Mand!" 


V. 

Med  Hensyn  til  de  næste  syv  Uger  er  alt,  hvad  det  er 
nødvendigt  at  sige,  for  det  første,  at  det  mislykkedes  for 
gamle  Nelson  (eller  Nielsen)  at  aflægge  sin  politiske  Visit. 
Hs.  Maj.  Kongen  af  Nederlandenes  Kanonbaad  Neptun,  kom- 
manderet af  en  fornærmet  og  rasende  Løjtnant,  forlod  Vigen 
i  en  uventet  tidlig  Time.  Da  Freyas  Fader  kom  ned  til  Strand- 


192  JOSEPH  CONRAD 

bredden,  efter  at  han  havde  faaet  sin  dyrebare  Tobakshøst 
ordentlig  udspredt  i  Solen,  var  den  allerede  i  Færd  med  at 
dampe  rundt  om  Pynten.  Gamle  Nelson  beklagede  denne 
Omstændighed  i  mange  Dage. 

„Jeg  véd  ilvke,  i  hvilken  Sindsstemning  Manden  gik  bort," 
klagede  han  til  sin  haardhjertede  Datter.  Han  var  forbavset 
over  hendes  Haardhed.  Han  var  næsten  forskrækket  over 
hendes  Ligegyldighed. 

Næst  efter  maa  det  berettes,  at  den  samme  Dag  passerede 
Kanonbaaden  Neptun,  som  styrede  mod  Øst,  Briggen  Bonito, 
der  laa  for  Vindstille  i  Sigte  af  Carimata  med  Stævnen  lige- 
ledes mod  Øst.  Dens  Kaptajn,  Jasper  Allen,  som  med  Be- 
vidsthed hengav  sig  til  et  ømt,  possessivt  Drømmeri  om  sin 
Freya,  rejste  sig  ikke  fra  sin  Liggestol  paa  Halvdækket  for 
at  se  efter  Neptun,  som  passerede  saa  tæt  forbi,  at  Røgen,  som 
pludselig  vældede  ud  fra  dens  korte,  sorte  Skorsten,  rullede 
hen  mellem  Masterne  paa  Bonito  og  et  Øjeblik  formørkede 
dens  Sejls  solbelyste  Hvidhed,  som  var  indviet  til  Kærlighe- 
dens Tjeneste.  Jasper  vendte  ikke  engang  Hovedet  for  at  ka- 
ste et  Blik  paa  den.  Men  Heemskirk,  som  stod  paa  Kom- 
mandobroen, havde  i  Afstand  stirret  længe  og  alvorligt  paa 
Briggen,  idet  han  greb  haardt  fat  om  Messingrækværket  foran 
sig,  indtil  han,  da  de  to  Skibe  kom  tæt  sammen,  mistede  al 
Selvtillid,  og  idet  han  trak  sig  tilbage  til  Bestiklukafet,  slog 
Døren  i  med  et  Brag.  Dér  sad  han  med  rynket  Pande  og 
Munden  trukken  op  til  den  ene  Side  i  bitre  Overvejelser 
gennem  mange,  stille  Timer  —  en  Slags  Prometheus  i  et 
vanhelligt  Begærs  Lænker,  idet  han  fik  selve  sine  Livs- 
organer  sønderflængede  af  ydmyget  Lidenskabs  Næb  og 
Kløer. 

Den  Slags  Fugl  er  ikke  saa  let  at  skræmme  væk  som  en 
Kylling.  Holdt  for  Nar,  bedraget,  narret,  opmuntret,  fornær- 
met, spottet  —  med  Næb  og  Klør!  En  uheldsvanger  Fugl! 
Løjtnanten  havde  ingen  Lyst  til  at  blive  Samtaleemne  i 
Arkipelaget  som  den  Søofficer,  der  havde  faaet  sit  Ansigt 
klapset  af  en  Pige.  Var  det  muligt,  at  hun  virkelig  elskede 
denne  nedrige  Handelsmand.  Han  forsøgte  at  lade  være  med 
at  tænke,  men,  værre  end  Tanker,  omringede  bestemte  Ind- 

tryk  ham  i  hans  Tilflugtssted.  Han  saå  hende  —  et  Syn,  som 
var  tydeligt,  paa  nært  Hold,  detailleret,  plastisk,  farvet,  op- 
lyst —  han  saå  hende  hænge  om  Halsen  paa  den  Fyr.  Og 
han  lukkede  Øjnene,  blot  for  at  opdage,  at  det  ikke  var  no- 
get Hjælpemiddel.  Saa  begyndte  et  Klaver  at  spille  nær 
ved,  meget  tydeligt;  og  han  stak  Fingrene  i  Ørene  uden  no- 
gen bedre  Virkning.  Det  var  ikke  til  at  udholde  —  ikke  i 
Ensomhed.  Han  styrtede  ud  af  Bestiklukafet  og  talte  noget 
vildt  om  ligegyldige  Ting  med  Officeren,  der  havde  Vagt  paa 
Kommandobroen,  til  det  spottende  Akkompagnement  af  et 
spøgelseagtigt  Klaver. 

Det  sidste,  der  skal  berettes,  er,  at  Løjtnant  Heemskirk  i 
Stedet  for  at  fortsætte  Kursen  henimod  Ternate,  hvor  han 
var  ventet,  gik  ud  af  sin  Kurs  for  at  aflægge  et  Besøg  i  Ma- 
kassar, hvor  ingen  ventede  hans  Ankomst.  Da  han  engang 
var  dér,  gav  han  visse  Forklaringer  og  forelagde  et  vist  For- 
slag for  Guvernøren  eller  en  anden  Autoritet  og  fik  Tilla- 
delse til  at  gøre,  hvad  han  ansaa  for  passende  i  disse  Anlig- 
gender. Idet  Neptun  derpaa  fuldstændig  opgav  Ternate,  dampe- 
de den  Nord  paa  med  den  bjergfulde  Kyst  af  Celebes  i  Sigte,  og 
idet  den  saa  krydsede  over  det  brede  Stræde,  tog  den  Station 
ved  den  lave  Kyst  med  jomfruelige  Skove,  som  var  ube- 
traadte  og  stumme,  i  Vande,  fosforskinnende  om  Natten,  dybt 
blaa  om  Dagen,  med  lysende,  grønne  Pletter  ovenover  de 
under  Vandet  liggende  Klipperev.  Dage  igennem  kunde  man 
se  Neptun  bevæge  sig  jævnt  frem  og  tilbage  foran  Kystens 
mørke  Flade  eller  med  en  aarvaagen  Mine  drive  om  nær  ved 
de  sølvblanke  Frembrud  af  brede  Flodmundinger,  under  den 
store,  straalende  Himmel,  hvis  Lys  aldrig  dæmpes,  aldrig  til- 
sløres, og  som  overstrømmer  Jorden  med  Tropemes  evigtva- 
rende  Solskin  —  det  Solskin,  som  i  sin  ubrudte  Glans  ned- 
trykker Sjælen  med  en  usigelig  Melankoli,  der  er  mere  vel- 
kendt, mere  gennemtrængende,  mere  dyb  end  de  nordlige 
Taagers  graa  Tristhed. 

Handelsbriggen  Bonito  kom  til  Syne,  idet  den  gled  rundt 
om  en  mørk,  skovklædt  Pynt  af  Landet  ved  den  sølvblanke 
Munding  af  en  stor  Flod.  Det  Vindpust,  som  satte  den  i  Be- 
vægelse, vilde  ikke  have  faaet  Ilden  i  en  Fakkel  til  at  flakke 
frem  og  tilbage.  Den  listede  sig  ud  i  det  aabne  Hav,  ud  fra  et 
Slør  af  ubevægelige  Blade,  hemmelighedsfuldt  tavs,  aande- 
agtig  hvid  og  højtidelig  stille  i  sin  umærkelige  Fart;  og  Jasper 
tænkte  paa  Freya  med  Albuen  i  Storevant  og  Hovedet  læ- 
net mod  sin  Haand.  Alt  i  Verden  mindede  ham  om  hende. 
Den  elskedes  Kvindes  Skønhed  lever  i  Naturens  Skønheder. 
Højenes  svulmende  Konturer,  Krumningerne  af  en  Kyst,  de 
frie  Bugtninger  af  en  Flod  er  mindre  liflige  end  de  harmoni- 
ske Linier  i  hendes  Legeme,  og  naar  hun  bevæger  sig,  sagte 
glidende,  lader  hendes  Gangs  Ynde  ane  den  Magt  af  skjulte 
Kræfter,  som  behersker  de  fortryllende  Syn  i  den  synlige 
Verden. 

Afhængige  af  Ting,  som  alle  Mennesker  er,  elskede  Jasper 
sit  Skib  —  sine  Drømmes  Bolig.  Han  laante  det  noget  af 
Freyas  Sjæl.  Dets  Dæk  var  deres  Kærligheds  Fodfæste.  Be- 
siddelsen af  Briggen  beroligede  hans  Lidenskab  i  en  trø- 
stende Vished  om  en  Lykke,  som  allerede  var  erobret. 

Fuldmaanen  var  et  Stykke  oppe  paa  Himlen,  fuldkom- 
men og  skyfri  og  svømmende  i  en  Luft  saa  rolig  og  klar  som 
Blikket  fra  Freyas  Øjne.  Der  hørtes  ikke  en  Lyd  om  Bord 
paa  Briggen. 

„Her  skal  hun  staa,  ved  min  Side,  i  Aftener  som  denne," 
tænkte  han  med  Henrykkelse. 

Og  det  var  i  det  Øjeblik,  under  denne  Fred,  i  denne  Klar- 
hed, under  den  fulde,  velvillige  Stirren  af  Maanen,  som  er 
gunstig  stemt  mod  Elskere,  paa  et  Hav  uden  en  Krusning,  un- 
der en  Himmel  uden  en  Sky,  som  om  hele  Naturen  havde  an- 
taget sin  mildeste  Sindsstemning  i  en  Tilbøjelighed  til  at 
spotte,  at  Kanonbaaden  Neptun,  idet  den  skilte  sig  fra 
den  mørke  Kyst,  under  hvilken  den  havde  ligget  usynlig, 
dampede  ud  for  at  afskære  Handelsbriggen  Bonito,  som  stod 
ud  til  Søs. 

Straks  da  Kanonbaaden  var  blevet  bemærket,  idet  den 
dukkede  frem  fra  sit  Baghold,  havde  Schultz  med  den  be- 

daarende  Stemme  røbet  Tegn  paa  en  besynderlig  Uro.  Hele 
den  Dag,  lige  siden  han  forlod  Malaybyen  oppe  ved  Floden, 
havde  han  fremvist  et  forgræmmet  Ansigt,  idet  han  forret- 
tede sine  Pligter  som  en  Mand,  der  havde  noget,  der  tyngede 
paa  hans  Sind.  Jasper  havde  lagt  Mærke  til  det,  men  Styr- 
manden, der  vendte  sig  bort,  som  om  han  ikke  kmide  lide,  at 
man  saå  paa  ham,  havde  skamfuldt  mumlet  om  Hovedpine 
og  et  Anfald  af  Feber.  Han  maa  have  haft  det  meget  daar- 
ligt,  da  han  smuttede  bagved  sin  Kaptajn  og  højt  udtalte  sin 
Forundring:  „Hvad  kan  den  Fyr  ville  os?"  .  .  .  En  nøgen 
Mand,  som  stod  i  en  isnende  Blæst  og  forsøgte  paa  ikke  at 
skælve,  kunde  ikke  have  talt  med  en  mere  ubehagelig  usikker 
Betoning.  Men  det  kunde  maaske  have  været  Feber  —  et  An- 
fald af  Koldfeber. 

„Han  ønsker  ganske  simpelt  at  gøre  sig  ubehagelig,"  sag- 
de Jasper  med  fuldkommen  godt  Humør.  „Han  har  prøvet 
det  mod  mig  før.    Imidlertid  vil  vi  snart  faa  det  at  se." 

Og  virkelig  laa  de  to  Skibe,  før  der  var  gaaet  lang  Tid, 
jævnsides  indenfor  bekvemt  Prajehold.  Briggen  saå  med 
sine  smukke  Linier  og  hvide  Sejl  luftig  og  sylfideagtig  ud  i 
Maaneskinnet.  Kanonbaaden,  som  var  kort  og  tyk  med  sine 
korte,  mørke  Spir,  nøgne  som  udgaaede  Træer,  der  hævede 
sig  op  mod  den  lysende  Himmel  i  denne  glimrende  Nat,  ka- 
stede en  timg  Skygge  paa  det  Stræde  af  Vand,  som  laa  mel- 
lem de  to  Skibe. 

Freya  hjemsøgte  dem  begge  som  en  allestedsnærværende 
Aand,  og  som  om  him  var  den  eneste  Kvinde  i  Verden.  Jasper 
erindrede  hendes  alvorlige  Anbefaling  om  at  tage  sig  i 
Agt  og  være  forsigtig  i  alle  sine  Handlinger  og  Ord,  mens  han 
var  borte  fra  hende.  Ved  dette  fuldstændig  uforudsete  Møde 
følte  han  paa  sit  Øre  selve  Pustet  af  disse  hastigt  udtalte  For- 
maninger, som  var  sædvanlige  for  det  sidste  Øjeblik  af  deres 
Afsked  fra  hinanden,  og  hørte  den  halvt  spøgende,  sidste 
Hvisken:  „Husk  paa,  Barn,  jeg  vil  aldrig  tilgive  dig!"  tillige 
med  et  rask  Tryk  paa  hans  Arm,  som  han  besvarede  med  et 
roligt,  tillidsfuldt  Smil. 

Heemskirk  blev  hjemsøgt  paa  en  anden  Maade.  Der  var 
ingen  Hvisken  deri;  det  lignede  mere  Syner.    Han  saå  den 

Pige  hænge  om  Halsen  paa  en  lavtstaaende  Vagabond  —  den 
Vagabond,  Vagabonden,  som  lige  havde  besvaret  hans  Praje- 
raab.  Han  saå  hende  liste  sig  barfodet  over  Verandaen  med 
store,  klare,  vidtaabne,  ivrige  Øjne  for  at  se  paa  en  Brig  — 
den  Brig.  Hvis  hmi  havde  skreget  op,  skændt,  givet  ham 
Øgenavne!  .  .  .  Men  hmi  havde  simpelthen  triumferet  over 
ham.  Det  var  det  hele.  Opmmitret  (det  troede  han  fast), 
holdt  for  Nar,  bedraget,  fornærmet,  slaaet,  spottet  .  .  .  Næb 
og  Kløer!  De  to  Mænd,  som  paa  saa  forskellig  Maade  blev 
hjemsøgte  af  Freya  fra  de  syv  Øer,  var  ikke  ligestillede. 

Under  den  dybe,  søvnlignende  Stilhed,  som  havde  lagt  sig 
over  de  to  Skibe,  i  en  Verden,  som  selv  kun  syntes  at  være 
en  skrøbelig  Drøm,  satte  en  Baad,  roet  af  javanesiske  Ma- 
troser, over  den  mørke  Vandvej  og  kom  paa  Siden  af  Brig- 
gen. Den  hvide  Regnskabsunderofficer  i  den,  maaske  Kano- 
neren, klatrede  om  Bord.  Han  var  en  lavstammet  Mand  med 
en  tyk  Mave  og  en  hvæsende  Stemme.  Hans  ubevægelige, 
fede  Ansigt  saå  livløst  ud  i  Maaneskinnet,  og  han  gik  med 
sine  tykke  Arme  hængende  ud  fra  Kroppen,  som  om  han  var 
udstoppet.  Hans  smaa,  listige  Øjne  skinnede  som  smaa  Styk- 
ker Glimmer.  Han  overbragte,  paa  daarligt  Engelsk,  Jasper 
en  Anmodning  om  at  komme  om  Bord  paa  Neptun. 

Jasper  havde  ikke  ventet  noget  saa  usædvanligt.  Men 
efter  en  kort  Overvejelse  bestemte  han  sig  til  hverken  at  vise 
Ærgrelse  eller  endog  Overraskelse.  Floden,  hvorfra  han  var 
kommet,  havde  i  et  Par  Aar  været  Skuepladsen  for  politiske 
Uroligheder,  og  han  var  vidende  om,  at  man  saå  paa  hans 
Besøg  dér  med  nogen  Mistanke.  Men  han  brød  sig  ikke  me- 
get om  Autoriteternes  Misfornøjelse,  der  var  saa  skrækindja- 
gende for  gamle  Nelson.  Han  beredte  sig  til  at  forlade  Brig- 
gen, og  Schultz  fulgte  ham  til  Rælingen  som  for  at  sige  noget, 
men  til  sidst  stod  han  ved  Siden  af  ham  i  Tavshed.  Idet 
Jasper  gik  fra  Borde,  bemærkede  han  hans  dødblege  Ansigt. 
Øjnene  paa  Manden,  som  paa  Briggen  havde  fundet  Frelse 
for  Virkningerne  af  sin  særegne  Psykologi,  saå  paa  ham  med 
et  stumt,  bønfaldende  Udtr^^k. 

„Hvad  er  der  paa  Færde?"  spurgte  Jasper. 

„Jeg  undres  over,  hvordan  dette  vil  ende,"  sagde  Manden 

med  den  smukke  Stemme,  som  endogsaa  havde  fortryllet  selve 
den  rolige  Freya.  Men  hvor  var  nu  dens  henrivende  Klang- 
farve?    Disse  Ord  havde  lydt  som  et  Ravneskrig. 

„De  er  syg,"  sagde  Jasper  bestemt. 

„Jeg  vilde  ønske,  jeg  var  død!"  var  den  forbavsende  Ud- 
talelse, som  blev  fremsat  af  Schultz,  idet  han  talte  med  sig 
selv  i  Fortvivlelse  over  en  eller  anden  hemimelighedsfuld  Be- 
kymring. Jasper  sendte  ham  et  skarpt  Øjekast,  men  det  var 
ikke  Tiden  til  at  undersøge  en  febersyg  Mands  sygelige  Ud- 
brud. Han  saå  ikke  ud,  som  om  han  virkelig  talte  i  Vildelse, 
og  det  maatte  være  tilstrækkeligt  i  Øjeblikket.  Schultz  gjorde 
hastigt  et  Skridt  fremad. 

„Den  Fyr  har  ondt  i  Sinde!"  sagde  han  fortvivlet.  „Han 
har  ondt  i  Sinde  mod  Dem,  Kaptajn  Allen.  Jeg  føler  det,  og 
jeg  -" 

Han  var  ved  at  kvæles  af  uforklarlig  Sindsbevægelse. 

„Det  klarer  sig  nok,  Schultz.  Jeg  vil  ikke  give  ham  Lej- 
lighed til  det,"  afbrød  Jasper  ham  og  svang  sig  ned  i 
Baaden. 

Om  Bord  paa  Neptun  stod  Heemskirk  med  skrævende  Ben 
i  Maaneskinnets  Lysstrøm,  saaledes  at  hans  kulsorte  Skygge 
faldt  lige  tværs  over  Skansen.  Han  gav  ikke  noget  Livstegn 
ved  hans  Nærmelse,  men  hemmelig  følte  han  ved  Synet  af 
den  Mand  i  sit  Bryst  noget,  der  lignede  Havets  Bølgegang. 
Jasper  ventede  foran  ham  i  Tavshed.  Bragt  Ansigt  til  Ansigt 
i  direkte,  personlig  Berøring  gik  de  straks  over  til  det  Væ- 
sen, som  de  plejede  at  antage  ved  deres  tilfældige  Møder  i 
gamle  Nelsons  Hus.  De  lod,  som  om  de  ikke  bemærkede  hin- 
andens Tilværelse  —  Heemskirk  vrantent,  Jasper  med  en 
fuldkomment  farveløs  Rolighed. 

„Hvad  er  det,  der  gaar  for  sig  paa  den  Flod,  De  lige  er 
kommet  ud  af?"  spurgte  Løjtnanten  ligefrem. 

„Jeg  kender  ikke  noget  til  Urolighederne,  hvis  det  er  det. 
De  mener,"  svarede  Jasper.  „Jeg  har  bragt  en  halv  Ladning 
Ris  i  Land  dér,  for  hvilken  jeg  iklvc  fik  noget  i  Bytte,  og  sej- 
lede saa  af  Sted.  Der  er  ingen  Forretning  dér  nu,  men  de 
vilde  være  kommet  til  at  sulte  i  Løbet  af  én  Uges  Tid  til,  hvis 
jeg  ikke  havde  vist  mig." 

„Indblanding!  Engelsk  Indblanding!  Og  sæt  nu,  at  de 
Svinehunde  ikke  fortjener  noget  bedre  end  at  sulte,  hvad?" 

„Der  er  Kvinder  og  Børn  dér,  véd  De,"  bemærkede  Jasper 
i  sin  rolige  Tone. 

„Aa,  ja!  Naar  en  Englænder  taler  om  Kvinder  og  Børn, 
kan  De  være  sildier  paa,  at  der  er  noget  fordægtigt  ved  Hi- 
storien. Deres  Gøren  og  Laden  maa  nødvendigvis  under- 
søges." 

De  talte  efter  Tur,  som  om  de  havde  været  Aander,  der 
var  lost  fra  deres  Legemer  —  rene  Stemmer  i  den  tomme 
Luft;  for  de  saå  paa  hinanden,  som  om  der  intet  havde  væ- 
ret dér,  eller  i  det  højeste  med  saa  megen  Genkendelse,  som 
man  lader  en  livløs  Genstand  blive  til  Del,  og  ikke  mere. 
Men  nu  indtraadte  der  Tavshed.  Heemskirk  havde  lige  straks 
tænkt:  „Hun  vil  fortælle  ham  det  hele.  Hun  vil  sige  ham  det, 
medens  hun  hænger  leende  om  Halsen  paa  ham."  Og  det 
pludselige  Ønske  om  at  tilintetgøre  Jasper  lige  paa  Stedet 
berøvede  ham  ved  sin  Voldsomhed  næsten  Forstanden.  Han 
mistede  Evnen  til  at  tale  og  til  at  se.  Et  Øjeblik  kunde  han 
absolut  ikke  se  Jasper.  Men  han  hørte  ham  spørge,  som  om 
han  spurgte  Verden  i  det  hele  taget:  „Skal  jeg  da  drage  den 
Slutning,  at  Briggen  er  anholdt?" 

Heemskirk  kom  til  sig  selv  igen  under  en  Blussen  af  ond- 
skabsfuld Tilfredsstillelse. 

„Det  er  den.    Jeg  vil  tage  den  paa  Slæb  til  Makassar." 

„Domstolene  vil  komme  til  at  tage  Bestemmelse  om  Lov- 
ligheden af  dette,"  sagde  Jasper,  klar  over,  at  Sagen  var  ved 
at  blive  alvorlig,  men  med  paataget  Ligegyldighed. 

„Aa,  ja.  Domstolene!  Sikkerlig!  Og  hvad  Dem  angaar,  vil 
jeg  beholde  Dem  her  om  Bord." 

Jaspers  Sorg  over  at  blive  skilt  fra  sit  Skib  røbedes  ved  en 
stenhaard  Ubevægelighed.  Den  varede  kun  et  Øjeblik.  Saa 
vendte  han  sig  bort  og  prajede  Briggen.  Hr.  Schultz  sva- 
rede: 

„Ja,  Sir." 

„Hold  jer  parat  til  at  tage  imod  en  Slæbetrosse  fra  Ka- 
nonbaaden!   Vi  skal  føres  til  Makassar." 

,^Gode  Gud!  Hvorfor  det,  Sir?"  hørtes  svagt  et  ængste- 
ligt Raab. 

„Venlighed,  formoder  jeg,"  raabte  Jasper  ironisk  med  stor 
Betænksomhed.  „Vi  kunde  maaske  være  blevet  opholdt  af  Vind- 
stille herinde  —  i  Dagevis.  Og  Gæstfrihed.  Jeg  er  indbudt  til 
at  blive  —  her  om  Bord." 

Svaret  paa  denne  Underretning  var  et  højt  Udbrud  af 
Sorg.  Jasper  tænkte  med  Ængstelse:  „Aa,  Fyrens  Nerver  er 
fuldstændig  ødelagte,"  og  med  en  kedelig  Uro  af  en  ny  Slags 
saå  han  spændt  paa  Briggen.  Den  Tanke,  at  han  var  skilt 
fra  den  —  for  første  Gang,  siden  de  kom  sammen  —  rystede 
hans  tilsyneladende  ubekymrede  Karakterfasthed  lige  til  dens 
Grundvold,  som  laa  dybt.  Hele  den  Tid  havde  hverken 
Heemskirk  eller  hans  sorte  Skygge  rørt  sig  det  mindste. 

„Jeg  staar  i  Begreb  med  at  sende  et  Baadsmandskab  og  en 
Officer  om  Bord  paa  Deres  Skib,"  bekendtgjorde  han  uden  at 
rette  dette  til  nogen  i  Særdeleshed.  Idet  Jasper  rev  sig  løs 
fra  den  Betragtning  af  Briggen,  han  var  optaget  af,  vendte 
han  sig  om,  og  uden  Lidenskab,  næsten  uden  Udtryk  i  Stem- 
men, nedlagde  han  sin  Protest  mod  den  hele  Fremgangs- 
maade.  Hvad  han  tænkte  paa,  var  Forsinkelsen.  Han  talte 
Dagene.  Makassar  laa  virkelig  paa  hans  Vej;  og  at  blive 
bugseret  derhen  sparede  i  Virkeligheden  Tid.  Paa  den  anden 
Side  vilde  der  være  nogle  ærgerlige  Formaliteter  at  komme 
igennem.  Men  Tingen  var  for  meningsløs.  „Det  Asen  er  ble- 
vet forrykt,"  tænkte  han.  „Jeg  vil  straks  blive  sluppen  fri. 
Og  hvis  ikke,  maa  Mesman  gaa  i  Kaution  for  mig."  Mesman 
var  en  hollandsk  Købmand,  med  hvem  Jasper  havde  haft 
mange  Forretninger,  en  betydelig  Person  i  Makassar. 

„De  protesterer?  Hml"  mumlede  Heemskirk  og  vedblev 
endnu  lidt  længere  at  staa  ubevægelig  med  Benene  plantet  et 
godt  Stykke  fra  hinanden  og  Hovedet  sænket,  som  om  han 
studerede  sin  egen  komiske,  nedenfra  kløvede  Skygge.  Saa 
gjorde  han  et  Tegn  til  den  kuglerunde  Kanoner,  som  havde 
holdt  sig  ved  Haanden,  ubevægelig,  som  et  slet  udstoppet 
Eksemplar  af  en  fed  Mand  med  et  livløst  Ansigt  og  blinkende, 
smaa  Øjne.    Fyren  nærmede  sig  og  stod  ret. 

„De  skal  gaa  om  Bord  paa  Briggen  med  et  Baads- 
mandskab!" 

„Ya,  mynherr!" 

„De  skal  sætte  en  af  Deres  Folk  til  at  styre  den  hele  Ti- 
den," vedblev  Heemskirk,  idet  han  gav  sine  Ordrer  paa  En- 
gelsk, øjensynlig  til  Opbyggelse  for  Jasper.   „De  hører  det?" 

„Ya,  mynherr!" 

„De  skal  blive  paa  Dækket  og  have  Kommandoen  hele 
Tiden." 

„Ya,  mynherr!" 

Jasper  havde  en  Følelse,  som  om,  samtidig  med  Komman- 
doen over  Briggen,  selve  hans  Hjerte  blev  revet  ud  af  Brystet 
paa  ham. 

Heemskirk  spurgte  i  en  forandret  Tone: 

„Hvilke  Vaaben  har  De  om  Bord?" 

Engang  havde  alle  de  Skibe,  som  drev  Forretning  i  de  ki- 
nesiske Have,  Tilladelse  til  at  føre  en  vis  Mængde  Ildvaaben 
til  Forsvar.   Jasper  svarede: 

„Atten  Rifler  med  tilhørende  Bajonetter,  som  var  om 
Bord,  da  jeg  købte  Briggen  for  fire  Aar  siden.  De  er  blevet 
anmeldt." 

„Hvor  bliver  de  opbevaret?" 

„I  den  forreste  Kahyt.   Styrmanden  har  Nøglen." 

„De  skal  sætte  Dem  i  Besiddelse  af  dem,"  sagde  Heems- 
kirk til  Kanoneren. 

„Ya,  mynherr." 

„Hvad  er  Grunden  til  dette?  Hvad  er  det  Deres  Mening 
at  antyde?"  udraabte  Jasper  og  bed  sig  saa  i  Læben.  „Det  er 
ugørligt!"  mumlede  han. 

Heemskirk  sendte  ham  et  Øjeblik  et  tungt,  ligesom  lidende 
Øjekast. 

„De  kan  gaa,"  sagde  han  til  Kanoneren.  Den  fede  Mand 
hilste  og  gik  bort. 

I  de  næste  tredive  Timer  blev  den  rolige  Bugsering  afbrudt 
én  Gang.  Paa  et  Signal  fra  Briggen,  som  blev  givet  ved  at 
svinge  med  et  Flag  paa  Bakken,  blev  Kanonbaaden  standset. 
Det  slet  udstoppede  Eksemplar  af  en  Regnskabsunderofficer 
gik  i  sin  Baad,  kom  om  Bord  paa  Neptun  og  skyndte  sig  lige 

ned  i  Chefens  Kahyt,  idet  hans  Ophidselse  over  noget,  som 
han  havde  at  meddele,  røbedes  af  hans  smaa  Øjnes  Blinken. 
Disse  to  var  indelukkede  sammen  i  nogen  Tid,  mens  Jasper 
ved  Hakkebrættet  forsøgte  at  komme  paa  det  rene  med,  om 
der  var  hændet  noget  udenfor  det  almindelige  om  Bord  paa 
Briggen.  Men  der  sjmtes  ikke  at  være  noget  i  Vejen  om 
Bord.  Men  imidlertid  holdt  han  Udkig  efter  Kanoneren;  og 
skønt  han  havde  undladt  at  tale  med  nogen,  siden  han  var 
færdig  med  Heemskirk,  standsede  han  Manden,  da  han  kom 
op  igen  paa  Dækket,  for  at  spørge,  hvordan  det  stod  til  med 
hans  Styrmand. 

„Han  følte  sig  ikke  rigtig  vel,  da  jeg  forlod  Skibet,"  for- 
klarede han. 

Den  fede  Regnskab sunderofficer,  der  førte  sig,  som  om 
Anstrengelsen  med  at  bære  den  tykke  Mave  foran  sig  ud- 
krævede en  stiv  Holdning,  forstod  ham  kun  med  Vanskelig- 
hed. Ikke  et  eneste  af  hans  Ansigtstræk  udviste  den  ringeste 
Livlighed;  men  hans  smaa  Øjne  blinkede  til  sidst  hurtigt. 

„Aa,  Ya!  Styrmanden.  Ya,  Ya!  Han  har  det  meget  godt. 
Men,  mein  Gott,  han  er  en  meget  pudsig  Mand!" 

Jasper  kunde  ikke  faa  nogen  Forklaring  af  denne  Be- 
mærkning, fordi  Hollænderen  i  en  Fart  kom  i  Baaden  og 
igen  gik  om  Bord  i  Briggen.  Men  han  trøstede  sig  med  den 
Tanke,  at  hele  denne  ubehagelige  og  temmelig  meningsløse 
Tildragelse  meget  snart  vilde  være  forbi.  Makassars  Red  var 
allerede  i  Sigte.  Heemskirk  passerede  forbi  ham,  idet  han 
gik  op  paa  Kommandobroen.  For  første  Gang  saå  Løjtnanten 
paa  Jasper  med  tydelig  Hensigt;  og  den  besynderlige  Rullen 
af  hans  Øjne  var  saa  pudsig  —  saa  betagende  glad,  som  om 
han  stod  og  rullede  en  velsmagende  Bid  paa  sin  Tunge,  at 
Jasper  ikke  kunde  afholde  sig  fra  et  bredt  Smil.  Og  saa  vendte 
han  sig  igen  imod  Briggen. 

At  se  den,  hans  elskede  Ejendom,  besjælet  af  noget  af 
hans  Freyas  Sjæl,  den  eneste  Grundvold  for  to  Liv  paa  den 
vide  Jord,  Betryggelsen  for  hans  Lidenskab,  Ledsagersken  i 
Eventyr,  Magten  til  at  rive  den  rolige,  tilbedelsesværdige 
Freya  til  sit  Bryst  og  føre  hende  bort  til  Verdens  Ende;  at  se 
denne  smukke  Genstand,  der  paa  værdig  Maade  legemlig- 

gjorde  hans  Stolthed  og  hans  Kærlighed,  at  se  den  som  Fange 
i  Enden  af  en  Bugsertrosse  var  i  Sandhed  ikke  nogen  beha- 
gelig Oplevelse.  Det  havde  noget  af  et  Mareridt  i  sig,  saadan 
som  for  Eksempel  Drømmen  om  en  vild  Søfugl  belæsset  med 
Lænker. 

Og  dog,  hvad  andet  kimde  han  ønske  at  se  paa?  Dens 
Skønhed  plejede  sommetider  at  møde  hans  Hjerte  med  Styr- 
ken af  en  Tryllemagt,  saa  at  han  glemte,  hvor  han  var.  Og 
desuden  hjalp  denne  Følelse  af  Overlegenhed,  som  Visheden 
om  at  være  elsket  skænker  en  ung  Mand,  denne  Illusion  om 
ved  et  ømt  Blik  i  en  Kvindes  Øjne  at  være  stillet  over  Skæb- 
negudinderne, ham,  da  de  første  Stød  var  forbi,  til  at  gen- 
nemgaa  disse  Oplevelser  med  en  fornøjet  Selvtillidsfuldhed. 
For  hvad  ondt  kunde  der  komme  til  Freyas  udvalgte? 

Det  var  nu  Eftermiddag,  idet  Solen  stod  bagved  de  to 
Skibe,  da  de  stævnede  ind  imod  Havnen. 

„Det  Bæsts  lille  Spøg  skal  snart  være  forbi,"  tænkte  Jasper 
uden  nogen  stor  Uvillie.  Som  en  Sømand,  der  var  vel  be- 
kendt med  den  Del  af  Verden,  var  et  tilfældigt  Øjekast  til- 
strækkeligt til  at  sige  ham,  hvad  det  var,  der  blev  gjort. 
„Hallo,"  tænkte  han,  „han  er  ved  at  gaa  igennem  Spermonde- 
passagen.  Vi  vil  om  et  Øjeblik  gaa  rundt  om  Tamissa-Revet." 
Og  igen  vendte  han  tilbage  til  Betragtningen  af  sin  Brig, 
denne  Hovedstøtte  for  hans  materielle  og  følelsesmæssige 
Tilværelse,  som  snart  vilde  være  i  hans  Hænder  igen.  Paa  et 
Hav,  der  var  roligt  som  en  Mølledam,  bølgede  og  strømmede 
en  tung,  smul  Krusning  bort  fra  dens  Bov,  for  den  kraftige 
Neptun  bugserede  med  stærk  Fart,  som  om  det  gjaldt  et  Væd- 
demaal. 

Den  hollandske  Kanoner  viste  sig  paa  Bonitos  Bak  og  til- 
lige med  ham  et  Par  Mænd.  De  stod  og  saa  paa  Kysten,  og 
Jasper  fortabte  sig  i  forelsket  Henrykkelse. 

Det  dybttonende  Fløjt  fra  Kanonbaadens  Damppibe  fik 
ham  til  at  gyse  ved  sin  Uventethed.  Langsomt  saå  han  sig 
om.  Hurtig  som  et  Lyn  sprang  han  fra  det  Sted,  hvor  han 
stod,  idet  han  fo'r  forud  henad  Dækket. 

„De  vil  løbe  paa  Tamissa  Rev!"  skreg  han. 

Højt  oppe  paa  Kommandobroen  saå  Heemskirk  tungt  tilbage 


FREYA  FRA  DE  SYV  ØER  203 

over  sin  Skulder;  to  Matroser  drejede  hurtigt  Rattet  rundt, 
og  Neptun  svingede  allerede  raskt  bort  fra  Kanten  af  det 
blege  Vand  ovenover  Faren.  Ha!  Lige  i  rette  Tid.  Jasper 
vendte  sig  øjeblikkelig  om  for  at  holde  Øje  med  sin  Brig;  og 
endnu  før  han  fattede,  at  —  i  Lydighed,  synes  det,  mod 
Heemskirks  Ordrer,  som  var  givne  i  Forvejen  til  Kanoneren 
—  Slæbetrossen  var  blevet  kastet  los  ved  Stødet  i  Dampfløj- 
ten, og  før  han  fik  Tid  til  at  raabe  op  eller  røre  et  Lem,  saå 
han,  at  Briggen  var  kastet  i  Drift  og  skød  paa  tværs  forbi 
Kanonbaadens  Agterspejl  med  den  Fremdrift,  som  dens  Fart 
havde.  Han  fulgte  dens  smukke,  glidende  Skikkelse  med  Øj- 
ne, som  blev  store  af  Vantro,  vilde  af  Rædsel.  Skrigene  om 
Bord  paa  den  naaede  ham  kun  som  en  frygtelig  og  forvirret 
Miunlen  igennem  den  lydelige  Dunken  af  Blodet  i  hans  Øren, 
medens  den  fortsatte  sin  Fart.  Den  løb  paa  ret  Køl  med  en 
skrækkelig  Udfoldelse  af  sin  Evne  i  Retning  af  Hurtighed, 
med  en  uforlignelig  Holdning  af  Liv  og  Ynde.  Den  løb  vi- 
dere, indtil  den  glatte  Vandflade  foran  dens  Bov  pludselig 
syntes  at  synke  ned,  som  om  den  blev  suget  bort,  og  med  en 
besynderlig,  voldsom  Skælven  af  sine  Mastetoppe  standsede 
den,  hældede  sine  høje  Rundholter  en  Smule  og  laa  saa  stille. 
Den  laa  stille  paa  Revet,  medens  Neptun,  idet  den  beskrev  en 
stor  Cirkel,  fortsatte  i  fuld  Fart  op  igennem  Spermondepas- 
sagen  og  satte  Kursen  efter  Byen.  Den  laa  stille,  fuldkom- 
men stille,  med  noget  ildevarslende  og  unaturligt  i  sin  Hold- 
ning. I  Løbet  af  et  Øjeblik  havde  den  lumske  Melankoli  hos 
Ting,  der  er  berørt  af  Forfald,  ramt  den  i  Solskinnet;  den  var 
kun  en  Plet  i  Rummets  glimrende  Tomhed,  allerede  ensom, 
allerede  forladt. 

„Hold  ham!"  hylede  en  Stemme  fra  Kommandobroen. 

Jasper  var  sprunget  op  for  at  løbe  hen  til  sin  Brig  med 
en  hovedkulds  Tilskyndelse,  saadan  som  en  Mand  styrter  sig 
frem  for  med  sine  Hænder  at  rive  en  levende,  aandende,  el- 
sket Skabning  bort  fra  Ødelæggelsens  Afgrund.  „Hold  ham! 
Slip  ham  ikke!"  skraalede  Løjtnanten  paa  det  øverste  af 
Trappen  til  Kommandobroen,  medens  Jasper  kæmpede  ra- 
sende, uden  et  Ord,  idet  kun  hans  Hoved  dukkede  op  fra  den 
stønnende  Skare  af  Neptuns  Matroser,  som  lydigt  havde  ka- 

stet  sig  over  ham.  „Hold  fast  —  jeg  vilde  ikke  for  alt  i  Ver- 
den have,  at  den  Fyr  skulde  drukne  sig  nu." 

Jasper  holdt  op  med  at  stritte  imod. 

De  slap  ham  den  ene  efter  den  anden;  de  trak  sig  gradvis 
længere  og  længere  tilbage  under  opmærksom  Tavshed,  idet 
de  lod  ham  staa  uden  Understøttelse  i  et  udvidet,  aabent  Rum 
som  for  at  give  ham  rigelig  Plads  til  at  falde  efter  Kampen. 
Han  svajede  ikke  engang  kendeligt.  En  halv  Time  senere, 
da  Neptun  ankrede  ud  for  Byen,  havde  han  endnu  ikke  rørt 
sig,  havde  hverken  bevæget  Hoved  eller  Lem  saa  meget  som 
en  Haarsbred.  Saa  snart  Rummelen  af  Kanonbaadens  An- 
kerkætting  var  hørt  op,  gik  Heemskirk  med  tunge  Skridt  ned 
fra  Kommandobroen. 

„Kald  paa  en  Sampan,"  sagde  han  i  en  mørk  Tone,  da 
han  passerede  Skildvagten  ved  Faldrebet,  og  bevægede  sig 
saa  langsomt  videre  henimod  det  Sted,  hvor  Jasper,  Gen- 
standen for  mange  forskræmte  Øjekast,  stod  og  saa  ned  paa 
Dækket,  som  om  han  var  hensunken  i  dybe  Tanker. 

Heemskirk  gik  tæt  hen  til  ham  og  stirrede  tankefuldt  paa 
ham  med  med  Fingrene  over  Munden.  Her  var  han,  den  be- 
gunstigede Vagabond,  den  eneste  Mand,  som  det  var  rime- 
ligt, at  den  forbistrede  Pige  vilde  fortælle  Historien  til.  Men 
han  vilde  ikke  finde  den  pudsig,  Historien  om,  hvordan  Løjt- 
nant Heemskirk  —  Nej,  han  vilde  ikke  le  ad  den.  Han  saå 
ud,  som  om  han  aldrig  i  Livet  vilde  le  ad  noget  som  helst. 

Pludselig  saå  Jasper  op.  Hans  Øjne  mødte  uden  noget 
andet  Udtryk  end  Forvirring  Heemskirks,  som  var  iagtta- 
gende og  mørke. 

„Løbet  paa  Revet!"  sagde  han  i  en  sagte,  forundret  Tone. 
„Paa  —  Re-vet!"  gentog  han  endnu  mere  sagte,  og  som  om 
han  i  sit  stille  Sind  overværede  Fødselen  af  en  eller  anden 
skrækkelig  og  forbavsende  Følelse. 

,J)a  Floden  var  paa  sit  højeste,  Springflod,"  faldt  Heems- 
kirk ind  med  en  hævngerrig,  hoverende  Voldsomhed,  som 
glimtede  frem  og  døde  bort.  Han  holdt  inde,  som  om  han 
var  træt,  idet  han  paa  Jasper  fæstede  sine  overmodige  Øjne, 
over  hvilke  en  hemmelig  Skuffelse,  al  Lidenskabs  uundgaae- 
lige  Skygge,  syntes  at  passere  ligesom  en  formørkende  Sky. 

„Paa  selve  Højdepunktet,"  gentog  han,  idet  han  med  et 
voldsomt  Omslag  i  Sindet  mandede  sig  op  til  at  snappe  sin 
galonerede  Hue  af  Hovedet  med  et  vandret,  spottende  Sving 
hen  imod  Faldrebet. 

„Og  nu  kan  De  gerne  gaa  i  Land  til  Domstolene,  De  for- 
dømte Englænder!"   sagde  han. 


VI. 

Affæren  med  Briggen  Bonito  maatte  nødvendigvis  vække 
Opsigt  i  Makassar,  den  smukkeste  og  maaske  den  renligst 
udseende  af  alle  Byerne  paa  Øerne;  som  imidlertid  kun  ken- 
der faa  Anledninger  til  Sindsbevægelse.  „Fronten"  med  dens 
særlige  Befolkning  var  snart  opmærksom  paa,  at  der  var 
hændt  noget.  En  Damper,  som  bugserede  et  Sejlskib,  var 
i  nogen  Tid  blevet  observeret  langt  ude  til  Søs,  og  da  Dam- 
peren kom  ind  alene  og  efterlod  det  andet  Skib  udenfor,  blev 
Opmærksomheden  vakt.  Hvorfor  var  det  saadan?  Alene 
dets  Master  kunde  ses  —  med  beslaaede  Sejl  —  idet  det  blev 
liggende  paa  samme  Sted  imod  Syd.  Og  snart  løb  Rygtet 
langs  hele  den  menneskefyldte  Havnegade,  at  der  var  et  Skib 
strandet  paa  Tamissa  Rev.  Denne  Meime skemængde  udty- 
dede Aabenbarelsen  korrekt.  Aarsagen  til  den  oversteg  deres 
Skarpsindighed,  for  hvem  kunde  sætte  en  Pige  »900  engelske 
Mile  borte  i  Forbindelse  med  Strandingen  af  et  Skib  paa 
Tamissa  Rev  eller  forudse  den  fjerne  Oprindelse  til  denne 
Begivenhed  i  mindst  tre  Folks  Psykologi,  selv  om  en  af  dem. 
Løjtnant  Heemskirk,  i  dette  samme  Øjeblik  gik  iblandt  dem 
paa  Vej  for  at  aflægge  sin  mundtlige  Rapport.  Nej;  Sindene 
paa  „Fronten"  var  ikke  kompetente  til  den  Slags  Efterforsk- 
ning, men  mange  Hænder  dér  —  brune  Hænder,  gule  Hæn- 
der, hvide  Hænder  —  blev  løftede  for  at  skygge  for  Øjnene, 
som  stirrede  ud  over  Havet.  Rygtet  spredte  sig  hurtigt.  Ki- 
nesiske Kræmmere  kom  hen  i  deres  Døre,  og  endogsaa  mere 
end  én  hvid  Købmand  rejste  sig  fra  sin  Pult  for  at  gaa  hen  til 
Vinduet.  Naar  alt  kom  til  alt,  var  et  Skib  paa  Tamissa  ikke 
nogen  dagligdags  Begivenhed.  Og  meget  snart  antog  Rygtet 
en  mere  bestemt  Form.    En  engelsk  Fragtfarer  —  anholdt 

paa  Mistanke  ude  paa  Søen  af  Neptun  —  Heemskirk  bugse- 
rede ham  ind  for  at  attestere  en  Retssag,  og  ved  et  eller  andet 
besynderligt  Ulykkestilfælde  — 

Senere  kom  Navnet  frem.  „Botiito  —  hvad  for  nogetl 
Umuligt!  Ja  —  jo,  Bonito.  Se  bare!  De  kan  se  den  herfra; 
kun  to  Master.  Det  er  en  Brig.  Jeg  troede  ikke,  at  den  Mand 
nogensinde  vilde  lade  sig  tage.  Heemskirk  er  ogsaa  temmelig 
fiks.  De  siger,  den  er  udstyret  i  Kahytten  ligesom  en  fin  Her- 
res Lystyacht.  Den  Allen  er  ogsaa  en  Slags  fin  Herre.  En 
ekstravagant  Stodder." 

En  ung  Mand  traadte  raskt  ind  i  d'Herrer  Brødrene  Mes- 
mans  Kontor  paa  „Fronten",  boblende  fuld  af  yderligere  Un- 
derretning. 

„Ja;  det  er  for  vist  Bonito!  Men  De  kender  ikke  den  Hi- 
storie, jeg  lige  nu  har  hørt.  Fyren  maa  have  fyldt  den  Flod 
med  Ildvaaben  det  sidste  Aars  Tid  eller  to.  Naa,  det  ser  ud 
til,  at  han,  fordi  det  længe  er  gaaet  godt,  er  blevet  saa  hen- 
synsløs, at  han  denne  Gang  virkelig  har  dristet  sig  til  at  sælge 
selve  Skibets  Rifler.  Det  er  en  Kendsgerning.  Riflerne  er 
ikke  om  Bord.  Hvilken  Uforskammethed!  Han  vidste  blot 
ikke,  at  der  var  et  af  vore  Krigsskibe  paa  Kysten.  Men  disse 
Englændere  er  saa  uforskammede,  at  han  maaske  har  tænkt, 
at  der  ikke  vilde  blive  gjort  ham  noget  for  det.  Vore  Dom- 
stole lader  virkelig  alt  for  ofte  disse  Fyre  slippe  paa  en  eller 
anden  elendig  Undskyldning.  Men  i  ethvert  Fald  er  der  nu 
en  Ende  paa  den  navnl<:undige  Bonito.  Jeg  har  netop  hørt  paa 
Havnekontoret,  at  den  maa  have  stødt,  da  Floden  var  aller- 
højest; og  den  er  ogsaa  ballastet.  Ingen  menneskelig  Magt, 
tror  de,  kan  flytte  den  fra  det  Sted,  hvor  den  staar.  Jeg  haa- 
ber  blot,  at  det  er  Tilfældet.  Det  vilde  være  smukt  at  have  den 
berømte  Bonito  slaaet  op  dér  som  en  Advarsel  til  andre." 

Hr.  J.  Mesman,  en  Hollænder,  som  var  født  i  Kolonierne, 
en  venlig,  faderlig,  gammel  Fyr  med  et  glatraget,  roligt,  smukt 
Ansigt  og  et  Hoved  med  smukt,  staalgraat  Haar,  der  krøllede 
lidt  nede  ved  hans  Skjortekrave,  sagde  ikke  et  Ord  til  For- 
svar for  Jasper  og  Bonito.  Han  rejste  sig  pludselig  fra  sin 
Lænestol.  Hans  Ansigt  var  synligt  uroligt.  Det  var  engang 
sket,  at  Jasper  efter  en  Forretningssamtale  om  Maader  og 

Midler,  Handel  paa  Øerne,  Pengesager  og  saa  videre  havde 
ladet  sig  forlede  til  at  aabne  sit  Hjerte  for  ham  med  Hen- 
syn til  Freya;  og  den  fortræffelige  Mand,  som  havde  kendt 
gamle  Nelson  Aar  i  Forvejen  og  endogsaa  huskede  noget  om 
Freya,  blev  meget  forbavset  og  fornøjet  ved  det,  som  Fortæl- 
lingen aabenbarede  ham. 

„Ja,  ja,  ja!  Nelson!  Ja,  naturligvis.  En  meget  honnet 
Mand.  Og  et  lille  Barn  med  meget  lyst  Haar.  Aa  ja!  Jeg 
har  en  tydelig  Erindring  om  dem.  Og  saa  er  hun  vokset  op 
til  saadan  en  smuk  Pige,  saadan  meget  bestemt,  saadan 
meget  — " 

Og  han  lo  næsten  støjende.  „Husk  nu  paa.  Kaptajn  Allen, 
naar  De  lykkeligt  er  løbet  væk  med  Deres  tilkommende  Kone, 
at  De  maa  komme  denne  Vej  omkring,  og  vi  skal  byde  hende 
velkommen  her.  Et  lille,  lyshaaret  Barn!  Jeg  husker  det. 
Jeg  husker  det." 

Det  var  den  Kundskab,  som  havde  bragt  Uro  over  hans 
Ansigt  ved  den  første  Efterretning  om  Skibbrudet.  Han  tog 
sin  Hat. 

„Hvor  gaar  De  hen,  Hr.  Mesman?" 

„Jeg  gaar  ud  for  at  se  efter  Allen.  Jeg  tænker,  han  maa 
være  i  Land.   Er  der  nogen,  der  véd  det?" 

Ingen  af  de  tilstedeværende  vidste  noget.  Og  Hr.  Mes- 
man gik  ud  paa  „Fronten"  for  at  gøre  Forespørgsler. 

Den  anden  Del  af  Byen,  der  laa  nær  ved  Kirken  og  Fortet, 
fik  sin  Underretning  paa  en  anden  Maade.  Det  første,  der 
aabenbarede  sig  for  den,  var  Jasper  selv,  der  gik  i  stærk  Fart, 
som  om  han  blev  forfulgt.  Og  det  var  en  Kendsgerning,  at  en 
Kineser,  øjensynligt  en  Sampanmand,  fulgte  efter  ham  i  den 
samme  hovedkulds  Gangart.  Idet  Jasper  passerede  Orange 
House,  drejede  han  pludselig  af  og  gik  ind  eller  snarere  styr- 
tede ind,  idet  han  skræmmede  Hotellets  Regnskabsfører  Go- 
mez overmaade  meget.  Men  en  Kineser,  som  begyndte  at 
gøre  en  utilbørlig  Støj  ved  Døren,  krævede  Gomez'  øjeblikke- 
lige Opmærksomhed.  Det,  han  havde  at  beklage  sig  over, 
var,  at  den  hvide  Mand,  som  han  havde  sat  i  Land  fra  Ka- 
nonbaaden,  ikke  havde  betalt  ham  hans  Leje  af  Baaden. 
Han  havde   forfulgt   ham   saa   langt  og  bedt   om   den   hele 

Vejen.  Men  den  hvide  Mand  havde  ikke  skænket  hans  ret- 
færdige Fordring  nogen  som  helst  Opmærksomhed.  Gomez 
stillede  Kulien  tilfreds  med  nogle  Kobbermønter  og  gik  saa 
for  at  se  efter  Jasper,  som  han  kendte  meget  godt.  Han  fandt 
ham  staaende  med  en  stiv  Holdning  ved  et  lille,  rundt  Bord. 
I  den  anden  Ende  af  Verandaen  var  nogle  Mænd,  som  sad 
dér,  holdt  op  med  at  tale  og  saå  paa  ham  i  Tavshed.  To  Bil- 
lardspillere med  Køer  i  Hænderne  var  kommet  hen  i  Døren 
til  Billardværelset  og  stirrede  ligeledes  paa  ham. 

Da  Gomez  kom  hen  til  Jasper,  løftede  denne  sin  ene 
Haand  for  at  pege  paa  sin  egen  Hals.  Gomez  bemærkede 
hans  hvide  Klæders  noget  tilsmudsede  Forfatning,  kastede 
derpaa  et  Blik  paa  hans  Ansrgt  og  fløj  saa  af  Sted  for  at  be- 
stille den  Drik,  som  Jasper  syntes  at  bede  om. 

Hvor  han  ønskede  at  gaa  hen  —  i  hvilken  Hensigt  —  hvor- 
hen han  maaske  blot  forestillede  sig,  at  han  gik,  da  en  plud- 
selig Tilskyndelse  eller  Synet  af  et  velbekendt  Sted  havde 
faaet  ham  til  at  dreje  ind  i  Orange  House  —  det  er  umuligt 
at  sige.  Han  stod  og  støttede  sig  let  med  Fingerspidserne  paa 
det  lille  Bord.  Der  var  paa  den  Veranda  to  Mænd,  som  han 
kendte  godt  personligt,  men  idet  hans  Blik  uophørligt  flak- 
kede om,  som  om  han  saå  sig  om  efter  en  Maade  at  slippe 
bort  paa,  gik  det  frem  og  tilbage  over  dem  uden  Tegn  paa 
Genkendelse.  Idet  de  paa  deres  Side  saå  paa  ham,  nærede 
de  Tvivl  om  deres  egne  Øjnes  Vidnesbyrd.  Det  var  ikke,  fordi 
hans  Ansigt  var  forvredet.  Det  var  tværtimod  stille,  det  var 
stivnet.  Men  Udtrykket  i  det  var  paa  en  eller  anden  Maade 
ikke  til  at  genkende.  Kan  det  være  ham?  undredes  de  med 
Rædsel. 

I  hans  Hoved  var  der  et  vildt  Kaos  af  klare  Tanker.  Fuld- 
stændig klare.  Det  var  denne  Klarhed,  som  var  saa  skrække- 
lig i  Forbindelse  med  den  yderlige  Mangel  paa  Evne  til  at 
gribe  nogen  enkelt  af  dem  alle.  Han  stod  og  sagde  til  sig 
selv  eller  til  dem:  „Støt  saa,  støt  saa!"  En  kinesisk  Opvarter 
kom  hen  til  ham  med  et  Glas  paa  en  Bakke.  Han  skyllede  Drik- 
ned  ned  igennem  Halsen  og  styrtede  ud.  Hans  Forsvinden 
fjernede  Forundringens  Tr^dleri  fra  Tilskuerne.  En  af  Mæn- 
dene sprang  op  og  flyttede  sig  hurtigt  hen  til  den  Side  af 

Verandaen,  hvorfra  næsten  hele  Reden  kunde  ses.  I  det 
samme  Øjeblik,  da  Jasper  gik  ud  af  Døren  paa  Orange  House 
og  passerede  forbi  ham  nede  paa  Gaden,  raabte  han  ivrigt  til 
de  andre: 

„Det  var  rigtigt  nok  Allen!   Men  hvor  er  hans  Brig?" 

Jasper  hørte  disse  overordentlig  højrøstet  udtalte  Ord. 
Himlen  genlød  af  dem,  som  om  den  kaldte  ham  til  Regn- 
skab; for  det  var  netop  de  Ord,  som  Freya  maatte  bruge.  Det 
var  et  tilintetgørende  Spørgsmaal;  det  ramte  hans  Bevidsthed 
som  en  Lynstraale  og  bragte  en  pludselig  Nat  over  hans 
Tankers  Kaos,  endnu  mens  han  gik.  Han  standsede  ikke 
Gangen.  Han  fortsatte  i  Mørket  tre  Skridt  til  og  faldt 
saa  om. 

Den  gode  Mesman  maatte  ile  videre  saa  langt  som  til 
Hospitalet,  før  han  fandt  ham.  Doktoren  dér  talte  om  et  let 
Hedeslag.  Ikke  noget  betydeligt.  Vilde  være  ude  i  Løbet  af 
tre  Dage  .  .  .  Det  maa  indrømmes,  at  Doktoren  havde  Ret. 
I  Løbet  af  tre  Dage  kom  Jasper  Allen  ud  af  Hospitalet  og  blev 
synlig  for  Byen  —  meget  synlig  i  Sandhed  —  og  vedblev  at 
være  det  en  temmelig  lang  Tid,  lang  nok  for  ham  til  næsten 
at  blive  en  af  Seværdighederne  paa  Stedet,  lang  nok  til  til 
sidst  at  blive  ladt  uænset;  lang  nok  til,  at  Fortællingen  om 
det  plagende  Syn  af  ham  blev  erindret  paa  Øerne  indtil  den 
Dag  i  Dag. 

Folks  Tale  paa  „Fronten"  og  Jaspers  Tilsynekomst  i  Orange 
House  staar  i  Begyndelsen  af  den  berømte  Bonito  Sag  og  gi- 
ver en  Udsigt  over  dens  to  Synspunkter  —  det  praktiske  og 
det  psykologiske.  Sagen  for  Retsdomstolene  og  Sagen  for 
Medlidenhedens  Domstol;  denne  sidste  var  skrækkelig  ind- 
lysende og  alligevel  dunkel. 

Den  er,  maa  De  forstaa,  vedbleven  at  være  dunkel  end- 
ogsaa  for  min  Ven,  som  skrev  det  Brev  til  mig,  som  er  om- 
talt i  de  allerførste  Linier  af  denne  Fortælling.  Han  var  en  af 
Folkene  paa  Mesmans  Kontor  og  ledsagede  denne  Herre  un- 
der hans  Søgen  efter  Jasper.  Hans  Brev  beskrev  mig  de  to 
Synspunkter  og  nogle  af  Sagens  Episoder.  Heemskirks  Hold- 
ning tilkendegav  dyb  Taknemlighed  over,  at  han  ikke  havde 
mistet  sit  eget  Skib,  og  det  var  det  hele.    Dis  over  Landet 

var  hans  Forklaring  af,  at  han  var  kommet  saa  nær  til  Ta- 
missa  ReV.  Han  frelste  sit  Skib,  og  Resien  brød  han  sig 
ikke  om. 

Hvad  den  fede  Kanoner  angik,  saa  afgav  han  simpetlhen 
det  Vidnesbyrd,  at  han  den  Gang  troede,  at  han  handlede  for 
det  bedste  ved  at  kaste  Bugsertrossen  los,  men  han  indrøm- 
mede, at  han  var  i  høj  Grad  forvirret  ved  det  kritiske  Øje- 
bliks Pludselighed. 

Det  var  en  Kendsgerning,  at  han  havde  handlet  efter  me- 
get nøjagtige  Instruktioner  fra  Heemskirk,  hvem  han  gen- 
nem adskillige  Aars  Tjeneste  sammen  i  Østen  var  blevet 
en  Slags  hengiven  Trotjener.  Hvad  der  var  det  mest  for- 
bavsende ved  Anholdelsen  af  Bonito,  var  hans  Historie  om, 
hvordan  han,  da  han  skred  til  som  befalet  at  sætte  sig  i  Be- 
siddelse af  Skydevaabnene,  opdagede,  at  der  ingen  Skyde- 
vaaben  var  om  Bord.  Alt,  hvad  han  fandt  i  den  forreste 
Kahyt,  var  et  tomt  Stativ  til  det  rigtige  Antal  af  atten  Rifler, 
men  af  Riflerne  selv  ikke  en  eneste  nogetsteds  i  Skibet.  Brig- 
gens Styrmand,  som  saa  temmelig  syg  ud  og  var  en  hel  Del 
nervøs,  som  om  han  maaske  var  vanvittig,  vilde  have  ham 
til  at  tro,  at  Kaptajn  Allen  ikke  vidste  noget  af  dette;  at  det 
var  ham,  Styrmanden,  som  nylig  havde  solgt  disse  Rifler 
midt  om  Natten  til  en  vis  Person  oppe  ved  Floden.  Til  Bevis 
paa  denne  Historie  kom  han  frem  med  en  Pose  Sølvdollars 
og  vilde  absolut  have,  at  han.  Kanoneren,  skulde  tage  imod 
den.  Idet  han  saa  pludselig  smed  den  ned  paa  Dækket,  slog 
han  sig  i  Hovedet  med  begge  Næver  og  begyndte  at  overøse 
sin  egen  Sjæl  med  frygtelige  Forbandelser  som  en  utaknemlig 
Usling,  der  ikke  fortjente  at  leve. 

Alt  dette  rapporterede  Kanoneren  straks  til  sin  komman- 
derende Officer. 

Hvad  Heemskirks  Hensigt  var  med  at  paatage  sig  at  an- 
holde Bonito,  er  vanskeligt  at  sige,  undtagen  at  han  mente  at 
bringe  nogen  Forstyrrelse  ind  i  den  Mands  Liv,  som  blev 
begunstiget  af  Freya.  Han  havde  set  paa  Jasper  med  et  Øn- 
ske om  at  slaa  denne  Mand,  som  der  blev  ødslet  Kys  og 
Omfavnelser  paa,  til  Jorden.  Spørgsmaalet  var:  Hvorledes 
kunde  han  gøre  det  uden  at  røbe  sig?    Men  Kanonerens  Rap- 

port  gjorde  Stillingen  alvorlig  nok.  Allen  havde  endda  Ven- 
ner —  og  hvem  kunde  sige,  om  det  ikke  paa  en  eller  anden 
Maade  vilde  lykkes  ham  at  lirke  sig  ud  af  det?  Tanken  om 
simpelthen  at  bugsere  Briggen,  der  var  saa  kompromitteret, 
hen  til  Revet,  faldt  ham  ind,  mens  han  i  sin  Kahyt  hørte  paa 
den  fede  Kanoner.  Der  var  nu  kun  ringe  Fare  for  at  blive 
misbilliget.  Og  det  skulde  gøres  saaledes,  at  det  saå  ud  som 
et  Ulykkestilfælde. 

Da  han  kom  op  paa  Dækket,  havde  han  hoverende  gloet 
paa  sit  ubevidste  Offer  med  saadan  en  skummel  Rullen  af 
Øjnene,  saadan  en  løjerlig,  sammensnerpet  Mund,  at  Jasper 
ikke  kunde  lade  være  med  at  smile.  Og  Løjtnanten  var  gaaet 
op  paa  Kommandobroen,  idet  han  sagde  ved  sig  selv: 

„Vent  bare  I  Jeg  skal  spolere  Smagen  af  disse  søde  Kys 
for  dig.  Naar  du  i  Fremtiden  hører  om  Løjtnant  Heems- 
kirk,  saa  vil  det  Navn  ikke  bringe  noget  Smil  paa  dine  Læ- 
ber, sværger  jeg  til.   Du  er\leveret  i  Hænderne  paa  mig." 

Og  denne  Mulighed  var  indtruffen  uden  nogen  Planlæg- 
gelse, man  kunde  næsten  sige  ganske  naturligt,  som  om  Be- 
givenhederne paa  en  hemmelighedsfuld  Maade  havde  formet 
sig  til  at  passe  til  en  skummel  Lidenskabs  Hensigter.  De 
mest  snu  Intriger  kunde  ikke  have  tjent  Heemskirk  bedre. 
Det  var  givet  ham  at  smage  en  alt  overskridende,  en  utrolig 
Fuldkommengørelse  af  Hævn;  at  slaa  et  dødeligt  Slag  ind  i 
Hjertet  paa  denne  forhadte  Person  og  bagefter  at  holde  Øje 
med  ham,  naar  han  gik  omkring  med  Dolken  i  Brystet. 

For  det  er  det,  som  Jaspers  Tilstand  beløb  sig  til.  Han 
bevægede  sig  og  handlede  med  trætte  Øjne  og  skarpe  An- 
sigtstræk, mager  og  hvileløs,  med  hastige  Bevægelser  og 
voldsomme  Fagter;  han  talte  uophørligt  med  en  vanvittig  og 
træt  Stemme,  men  i  sit  stille  Sind  vidste  han,  at  intet  nogen- 
sinde vilde  give  ham  Briggen  tilbage,  netop  saaledes  som  in- 
genting kan  hele  et  gennemboret  Hjerte.  Hans  Sjæl,  som 
under  Kærlighedens  Vægt  var  holdt  rolig  af  den  uforfærdede 
Freyas  Indflydelse,  var  som  en  stille,  men  for  stærkt  snoet 
Streng,  Stødet  havde  sat  den  i  Svingning,  og  Strengen  var 
bristet.  Han  havde  med  fuldstændig  beruset  Tillidsfuldhed  i 
to  Aar  ventet  paa  en  Dag,  som  nu  aldrig  vilde  komme  til  en 

Mand,  som  var  afvæbnet  ved  Tabet  af  Briggen  og,  forekom 
det  ham,  gjort  uskikket  til  en  Kærlighed,  som  han  ikke  havde 
noget  Fodfæste  at  tilbyde. 

Dag  efter  Dag  plejede  han  at  gennemvandre  Byen  paa 
langs,  følge  Kysten  og,  naar  han  naaede  den  Pynt  af  Landet, 
der  laa  overfor  den  Del  af  Revet,  paa  hvilken  Briggen  var 
strandet,  saå  han  ufravendt  tværs  over  Vandet  til  dens  el- 
skede Skikkelse,  der  engang  var  Bolig  for  et  triumferende 
Haab  og  nu  i  sin  hældende,  forladte  Ubevægelighed,  der  hæ- 
vede sig  højt  over  Havets  ensomme  Synskreds,  var  et  Symbol 
paa  Fortvivlelse. 

Mandskabet  havde  forladt  den  i  sin  Tid  i  dens  egne  Baa- 
de,  som,  straks,  da  de  naaede  Byen,  var  blevet  beslaglagte  af 
Havneautoriteterne.  Skibet  var  ligeledes  blevet  beslaglagt  un- 
der Retsforhandlingerne;  men  disse  samme  Autoriteter  gjor- 
de sig  ikke  den  Ulejlighed  at  sætte  en  Vagt  om  Bord.  For 
hvad  kunde  i  Virkeligheden  flytte  den  bort  derfra?  Intet 
undtagen  et  Mirakel;  uitet  undtagen  Jaspers  Øjne,  som 
spændt  var  fæstet  paa  den  Timer  igennem,  som  om  han  haa- 
bede  ved  den  blotte  Synskraft  at  drage  den  til  sit  Bryst. 

Hele  denne  Historie,  som  jeg  læste  i  min  Vens  meget 
snakkesalige  Brev,  nedslog  mig  ikke  lidt.  Men  det  var  virke- 
lig forfærdende  at  læse  hans  Beretning  om,  hvordan  Schultz, 
Styrmanden,  gik  omkring  overalt  og  forsikrede  med  for- 
tvivlet Haardnakkethed,  at  det  var  ham  alene,  som  havde 
solgt  Riflerne.  „Jeg  stjal  dem,"  paastod  han.  Naturligvis 
vilde  ingen  tro  ham.  Min  Ven  selv  troede  ham  ikke,  skønt 
han  naturligvis  beundrede  denne  Selvopofrelse.  Men  en  hel 
Del  Folk  mente,  at  det  var  at  gaa  for  vidt  at  fremstille  sig 
selv  som  en  Tyr  for  en  Vens  Skyld.  Kun  var  det  ogsaa  en 
saa  soleklar  Løgn,  at  det  maaske  ikke  havde  noget  at  betyde. 

Jeg,  som  med  Schultz'  Psykologi  for  Øje  vidste,  hvor 
sandt  det  maatte  være,  indrømmer,  at  jeg  var  forfærdet.  Det 
var  saaledes  den  Maade,  paa  hvilken  en  troløs  Skæbne  be- 
nyttede sig  af  en  højsindet  Tilskyndelse!  Og  jeg  havde  en 
Følelse,  som  om  jeg  var  medskyldig  i  denne  Troløshed,  siden 
jeg  til  en  vis  Grad  virkelig  opmuntrede  Jasper.  Dog  havde 
jeg  lige  saa  godt  advaret  ham. 

„Manden  syntes  at  være  forrykt  paa  dette  Punkt,"  skrev 
min  Ven.  „Han  gik  til  Mesman  med  sin  Historie.  Han  siger, 
at  en  lumpen,  hvid  Mand,  som  lever  mellem  de  Indfødte  oppe 
ved  den  Flod,  en  Aften  drak  ham  fuld  med  noget  Genever  og 
saa  gjorde  Nar  ad  ham,  fordi  han  aldrig  havde  nogen  Penge. 
Idet  han  saa  paastod  for  os,  at  han  var  en  hæderlig  Mand, 
som  man  maatte  tro,  beskrev  han  sig  selv  som  en  Mand,  der 
blev  en  Tyv,  naar  som  helst  han  fik  en  Taar  over  Tørsten,  og 
fortalte  os,  at  han  gik  om  Bord  og  langede  Riflerne  én  efter 
én  uden  ringeste  Samvittighedsnag  ned  i  en  Kano,  som  den 
Nat  kom  paa  Siden  af  Skibet,  og  fik  ti  Dollars  for  Stykket 
af  dem. 

Næste  Dag  var  han  syg  af  Skam  og  Sorg,  men  havde  ikke 
Mod  til  at  tilstaa  sin  Forseelse  for  sin  Velgører.  Da  Kanon- 
baaden  stoppede  Briggen,  følte  han  sig  rede  til  at  dø  af 
Frygt  for  Følgerne  og  vilde  med  Glæde  være  død,  hvis  han 
ved  at  ofre  sit  Liv  kunde  have  været  i  Stand  til  at  faa  Rif- 
lerne tilbage.  Han  sagde  ingenting  til  Jasper,  da  han  haa- 
bede,  at  Briggen  straks  vilde  blive  frigivet.  Da  det  faldt  an- 
derledes ud,  og  hans  Kaptajn  blev  tilbageholdt  paa  Kanon- 
baaden,  var  han  af  Fortvivlelse  parat  til  at  begaa  Selvmord; 
kun  mente  han,  det  var  hans  Pligt  at  leve  for  at  lade  Sand- 
heden blive  bekendt.  „Jeg  er  en  redelig  Mand!  Jeg  er  en 
redelig  Mand!"  gentog  han  med  en  Stemme,  som  bragte 
Taarer  i  Øjnene  paa  os.  „De  skal  tro  mig,  naar  jeg  siger 
Dem,  at  jeg  er  en  Tyv  —  en  nederdrægtig,  lav,  listig,  ussel 
Tyv,  saa  snart  som  jeg  har  faaet  et  Glas  eller  to.  Før  mig  et 
Sted  hen,  hvor  jeg  kan  sige  Sandheden  under  Eds  Tilbud." 

Da  vi  til  sidst  havde  overbevist  ham  om,  at  hans  Historie 
ikke  kunde  være  til  nogen  Nytte  for  Jasper  —  for  hvilken 
hollandsk  Domstol,  der  engang  havde  faaet  Tag  i  en  engelsk 
Forretningsmand,  vilde  antage  en  saadan  Forklaring;  og, 
sandt  at  sige,  hvorledes,  naar,  hvor  kunde  man  haabe  at 
finde  Beviser  paa  saadan  en  Historie?  —  saa  gjorde  han 
Mine  til  at  rive  Haaret  af  Hovedet  paa  sig  i  Haandfuldevis, 
men  sagde  saa,  idet  han  blev  mere  rolig:  „Saa  Farvel,  mine 
Herrer,"  og  gik  ud  af  Værelset  saa  sønderknust,  at  han  neppe 
syntes  i  Stand  til  at  sætte  den  ene  Fod  foran  den  anden.  Den 

selv  samme  Nat  begik  han  Selvmord  ved  at  skære  Halsen 
over  paa  sig  i  Huset  hos  en  „halvblods",  hos  hvem  han  havde 
boet,  siden  han  kom  i  Land  fra  Vraget. 

Denne  Hals,  tænkte  jeg  med  Gysen,  som  kunde  frembringe 
den  ømme,  overtalende,  mandige,  men  fortryllende  Stemme, 
som  havde  vakt  Jaspers  beredvillige  Medlidenhed  og  havde 
.vundet  Freyas  Sympati!  Hvem  kunde  nogensinde  have  an- 
taget, at  der  var  et  saadant  Endeligt  i  Vente  for  den  lunu- 
lige,  venlige  Schultz  med  hans  ejendommelige,  naive  Rapseri, 
der  var  saa  besynderlig  retlinet,  at  det,  selv  hos  de  Folk,  som 
havde  lidt  under  det,  ikke  vakte  andet  end  en  Slags  For- 
bitrelse, man  morede  sig  over.  Han  var  virkelig  umulig, 
Hans  Skæbne  skulde  øjensynligt  have  været  en  halvforsultet, 
hemmelighedsfuld,  men  paa  ingen  Maade  tragisk  Eksistens 
som  en  mildøjet,  harmløs,  forvildet  Europæer  paa  Grænsen  af 
de  indfødtes  Liv. 

Der  gives  Lejligheder,  da  Skæbnens  Ironi,  som  visse  Folk 
erklærer,  at  de  opdager  i  Udformningen  af  vore  Livsbaner, 
antager  Udseende  af  en  raa  og  grusom  Spøg. 

Jeg  rystede  paa  Hovedet  ad  Schultz'  hedenfarne  Aand  og 
fortsatte  med  min  Vens  Brev.  Det  fortalte  mig,  hvorledes 
Briggen  paa  Revet,  efter  at  være  plyndret  af  de  Indfødte  fra 
Landsbyerne  paa  Kysten,  lidt  efter  lidt  fik  et  Vrags  beklage- 
lige Udseende  og  graa  Spøgelseagtighed;  medens  Jasper,  som 
Dag  for  Dag  svandt  hen  til  en  ren  Skygge  af  en  Mand,  skred 
hastigt  langs  hele  „Fronten"  med  skrækkeligt  livlige  Øjne  og 
et  svagt,  faststaaende  Smil  paa  Læberne  for  at  tilbringe  Da- 
gen paa  en  ensom  Sandtange,  idet  han  ivrigt  saå  paa  Brig- 
gen, som  om  han  havde  ventet,  at  en  eller  anden  Skikkelse 
om  Bord  skulde  rejse  sig  op  og  gøre  et  eller  andet  Slags  Tegn 
til  ham  over  den  brøstfældige  Skanseklædning.  Brødrene 
Mesman  drog  Omsorg  for  ham,  saa  vidt  det  var  muligt.  Sa- 
gen med  Bonito  var  blevet  indberettet  til  Batavia,  hvor  den 
uden  Tvivl  vilde  svinde  bort  i  en  Taage  af  oilicielle  Doku- 
menter ... 

Del  var  hjerteskærende  at  læse  alt  dette.  Den  virksomme 
og  ivrige  Officer,  Løjtnant  Heemskirk,  hvis  Mine  af  skum- 
mel, mørkforpint  Selvbehagelighed  ikke  blev  gjort  lysere  ved 

Billigelse  af  hans  Handling,  der  blev  meddelt  ham  uofTicielt, 
var  sejlet  bort  for  at  tage  Station  blandt  Molukkerne  .  .  . 

I  Slutningen  paa  det  omfangsrige,  venligt  mente  Brev,  som 
behandlede  Nyheder  fra  Øerne  for  i  det  mindste  et  halvt  Aar, 
skrev  saa  min  Ven:  „For  et  Par  Maaneder  siden  dukkede 
gamle  Nelson  op  her,  idet  han  kom  med  Postbaaden  fra  Java. 
Han  kom.  for  at  hilse  paa  Mesman,  ser  det  ud  til.  En  noget 
hemmelighedsfuld  Visit  og  overordentlig  kort,  efter  at  han 
var  rejst  hele  den  Vej.  Han  opholdt  sig  akkurat  fire  Dage  i 
Orange  House  uden  tilsyneladende  at  have  noget  særligt  at 
gøre,  og  saa  tog  han  med  den  sydgaaende  Damper  til  Stræ- 
det. Jeg  husker,  at  Folk  engang  sagde,  at  Allen  var  temmelig 
forelsket  i  gamle  Nelsons  Datter,  den  Pige,  som  var  blevet 
opdraget  hos  Fru  Harley  og  saa  rejste  ud  for  at  bo  sam- 
men med  ham  paa  de  „Syv  Øer".  De  husker  sikkert  gamle 
Nelson  — " 

Husker  gamle  Nelson!  Ja,  det  skulde  jeg  mene!  Brevet 
fortsatte  med  fremdeles  at  underrette  mig  om,  at  gamle  Nel- 
son i  det  mindste  erindrede  mig,  siden  han  nogen  Tid  efter 
sit  hurtige  Besøg  i  Makassar  havde  skrevet  til  Brødrene  Mes- 
man og  bedt  om  min  Adresse  i  London. 

At  gamle  Nelson  (eller  Nielsen),  hvis  Personligheds  Ken- 
detegn var  en  dyb  Uansvarlighed  overfor  alt  omkring  ham, 
skulde  ønske  at  skrive  eller  finde  noget  at  skrive  om  til  no- 
gen som  helst,  var  i  sig  selv  Aarsag  til  ikke  ringe  Forundring. 
Og  til  mig  frem  for  alle  andre!  Jeg  ventede  med  urolig  Utaal- 
modighed  efter  en  hvilken  som  helst  Meddelelse,  der  kunde 
komme  fra  denne  af  Naturen  formørkede  Intelligens,  men 
min  Utaalmodighed  fik  Tid  til  at  blive  udslidt,  før  mine  Øjne 
saå  gamle  Nelsons  skælvende,  møjsommeligt  formede  Haand- 
skrift,  der  var  oldingagtig  og  barnlig  paa  samme  Tid,  bære 
et  Pennyfrimærke  og  Stempel  fra  Notting  Hill  Postkontor. 
Jeg  opsatte  at  aabne  det  for  at  yde  den  Tribut  af  Forbavselse, 
som  tilkom  Begivenheden,  ved  at  lade  mine  Hænder  fare  op 
over  Hovedet  paa  mig. 

Saa  var  han  kommet  hjem  til  England  for  definitivt  at 
blive  Nelson,  eller  ogsaa  gik  hans  Vej  hjem  til  Danmark, 
hvor  han  for  bestandig  vikle  vende  tilbage  til  sit  originale 

Nielsen!  Men  gamle  Nelson  (eller  Nielsen)  udenfor  Trope- 
landene synles  utænkelig.  Og  dog  var  han  dér  og  bad  mig 
om,  at  jeg  skulde  gøre  ham  et  Besøg. 

Hans  Adresse  var  i  et  Logishus  paa  en  af  disse  Pladser  i 
Bayswater,  som  engang  beboedes  af  Folk,  som  nød  deres 
Otium,  men  som  nu  er  reducerede  til  at  tjene  deres  Livs- 
ophold. En  eller  anden  havde  anbefalet  ham  at  henvende  sig 
dér.  Jeg  begav  mig  af  Sted  for  at  besøge  ham  paa  en  af  disse 
Januardage  i  London,  en  af  disse  Vinterdage,  som  er  sam- 
men sat  af  de  fire  djævelske  Elementer:  Kulde,  Væde,  Mudder 
og  Smuds  forenet  med  en  særlig  Klæbrighed  i  Atmosfæren, 
der,  som  en  uren  Klædning,  hænger  fast  ved  selve  éns  Sjæl. 

Dog  saå  jeg,  da  jeg  nærmede  mig  hans  Bolig,  som  et  Lys- 
glimt langt  bagved  de  fire  Elementers  smudsige  Slør  den 
trættende  og  glimrende  Funklen  af  et  blaat  Hav  med  de  syv 
Øer  som  ganske  smaa  Pletter,  der  svømmede  for  mit  Øje,  og 
det  høje,  røde  Tag  paa  Huset,  som  kronede  den  allermindste 
af  dem  alle.  Denne  Synserindring  var  i  høj  Grad  forstyr- 
rende.   Jeg  bankede  paa  Døren  med  usikker  Haand. 

Gamle  Nelson  (eller  Nielsen)  rejste  sig  fra  Bordet,  han 
sad  ved  med  en  lurvet  Lommebog  fuld  af  Papirer  foran  sig. 
Han  tog  Brillerne  af,  før  vi  trykkede  hinanden  i  Haanden.  Et 
Øjeblik  var  der  ingen  af  os,  der  sagde  et  Ord;  da  han  saa  be- 
mærkede, at  jeg  noget  forventningsfuldt  saå  mig  om,  mum- 
lede han  nogle  Ord,  af  hvilke  jeg  kun  opfattede  „Datter"  og 
„Hong  Kong",  slog  Øjnene  ned  og  sukkede. 

Hans  Overskæg,  der  ligesom  i  gamle  Dage  stak  ud  til  alle 
Sider,  var  nu  ganske  hvidt.  Hans  gamle  Kinder  var  blødt 
rundede  med  nogen  Farve  i  sig;  besynderligt  nok  var  noget 
barnligt,  som  altid  kunde  bemærkes  i  det  almindelige  Om- 
rids af  hans  Fysiognomi,  blevet  meget  mere  udpræget.  Lige- 
som hans  Haandskrift  saå  han  selv  barnlig  og  oldingaglig  ud. 
Han  viste  mest  sin  Alder  ved  sin,  som  hos  mindre  intelli- 
gente Folk,  furede  og  ængstelige  Pande  og  ved  sine  runde, 
uskyldige  Øjne,  der  forekom  mig  svage  og  blinkende  og  fug- 
tige; eller  var  det  saadan,  at  de  var  fulde  af  Taarer?  .  .  . 

At  opdage,  at  gamle  Nelson  var  fuldstændig  underrettet 
angaaende  en  hvilken  som  helst  Sag,  var  en  ny  Erfaring.   Og 

efter  at  den  første  Kejtethed  havde  taht  sig,  talte  han  frit,  af 
og  til  med  et  Spørgsmaal  til  at  sætte  ham  i  Gang,  naar  som 
helst  han  henfaldt  i  Tavshed,  hvilket  han  pludselig  plejede 
at  gøre,  idet  han  foldede  Hænderne  over  Vesten  i  en  Stilling, 
som  mindede  mig  om  Østverandaen,  hvor  han  plejede  at 
sidde  og  tale  roligt  og  puste  sine  Kinder  ud,  i  hvad  der  nu 
syntes  gamle,  meget  gamle  Dage.  Han  talte  i  en  fornuftig, 
noget  ængstelig  Tone. 

„Nej,  nej.  Vi  vidste  ingenting  Uger  igennem.  Udenfor  Al- 
farvej, som  vi  boede,  kunde  vi  naturligvis  ikke  det.  Der  var 
ingen  Postforbindelse  til  de  syv  Øer.  Men  en  Dag  løb  jeg 
over  til  Banka  i  min  store  Sejlbaad  for  at  se,  om  der  var 
nogle  Breve,  og  saå  dér  en  hollandsk  Avis.  Men  det  saå  kun 
ud  som  en  Smule  nyt  fra  Søen:  Engelsk  Brig  Bonito  kommet 
paa  Grund  af  Makassars  ydre  Red.  Det  var  det  hele.  Jeg 
tog  Avisen  med  mig  hjem  og  viste  hende  den.  „Jeg  vil  aldrig 
tilgive  ham!"  raaber  hun  i  sin  gamle  Aand.  —  „Min  kære," 
sagde  jeg,  „du  er  en  fornuftig  Pige.  Den  bedste  Mand  kan 
miste  et  Skib.  Men  hvordan  gaar  det  med  dit  Helbred?" 
Jeg  var  ved  at  begynde  at  blive  bange  over  hendes  Udseende. 
Tidligere  vilde  hun  ikke  engang  lade  mig  tale  om  at  gaa  til 
Singapore.  Men  i  Virkeligheden  kunde  saadan  en  fornuftig 
Pige  ikke  bestandig  blev  ved  at  gøre  Indvendinger.  „Gør, 
hvad  du  vil.  Papa,"  siger  hun.  Det  var  et  temmelig  drøjt 
Stykke  Arbejde,  det.  Jeg  maatte  faa  fat  i  en  Damper  paa 
Søen;  men  jeg  fik  hende  derover  i  god  Behold.  Dér  er  der 
Læger  naturligvis.  Feber.  Anæmi.  Maatte  lægge  hende  i 
Seng.  To  eller  tre  Kvinder  var  meget  venlige  imod  hende. 
Naturligvis  kom  hele  Historien  frem  i  vore  Aviser  inden  lang 
Tid.  Hun  læser  den  til  Ende  liggende  paa  Chaiselonguen;  le- 
verer saa  Avisen  tilbage  til  mig,  hvisker:  „Heemskirk",  og 
falder  i  Besvimelse." 

Han  sad  en  ret  lang  Tid  og  blinkede  til  mig,  idet  hans 
Øjne  igen  løb  fulde  af  Taarer. 

„Næste  Dag,"  begyndte  han  uden  nogen  Bevægelse  i  Stem- 
men, „folte  hun  sig  stærkere,  og  vi  havde  en  lang  Samtale. 
Hun  fortalte  mig  alting." 

Her  gengav  gamle  Nelson,  med  nedslagne  Øjne,  mig  hele 

Historien  om  Heemskirk-Episoden  med  Freyas  Ord;  saa  gik 
han  videre  i  sit  temmelig  stødvise  Foredrag,  idet  han  uskyl- 
digt saå  op: 

„Min  kære,"  sagde  jeg,  „du  har  i  Hovedsagen  opført  dig 
som  en  fornuftig  Pige." 

„Jeg  har  været  afskyelig,"  raaber  hun,  „og  hans  Hjerte 
bliver  knust  derovre." 

Naa,  hun  var  alt  for  fornuftig  til  ikke  at  se,  at  hun  ikke  var  i 
en  saadan  Tilstand,  at  hun  kunde  rejse.  Men  jeg  rejste.  Hun 
sagde,  at  jeg  skulde.  Man  havde  passet  hende  meget  godt. 
Anæmi.   Var  ved  at  blive  bedre,  sagde  de." 

Han  gjorde  en  Pause. 

„Fik  De  ham  at  se?"  mumlede  jeg. 

„Ja.  Jeg  saå  ham  virkelig,"  begyndte  han  igen,  idet  han 
talte  med  den  fornuftige  Stemme,  som  om  han  drøftede  en 
Sag.  „Jeg  saå  ham  virkelig.  Jeg  kom  over  ham.  Øjnene  var 
sunkne  en  Tomme  ind  i  Hovedet  paa  ham;  der  var  ikke  an- 
det end  Skind  over  Knoglerne  i  hans  Ansigt,  et  Skelet  i 
snavsede,  hvide  Klæder.  Saadan  var  det,  han  saå  ud.  Hvor- 
dan Freya  .  .  .  Men  det  gjorde  hun  aldrig  —  ikke  virkelig. 
Han  sad  dér,  den  eneste  levende  Genstand  milevidt  langs  den 
Kyst,  paa  et  Stykke  Drivtømmer,  som  var  skyllet  op  paa 
Kysten.  De  havde  klippet  hans  Haar  paa  Hospitalet,  og  det 
var  ikke  vokset  ud  igen.  Han  stirrede,  idet  han  holdt  Hagen 
i  sin  Haand,  og  uden  at  der  paa  Havet  var  andet  mellem  ham 
og  Himlen  end  det  Vrag.  Da  jeg  kom  hen  til  ham,  bevægede 
han  kun  Hovedet  en  Smule. 

„Er  det  Dem,  gamle  Mand?"  siger  han  —  netop  saadan. 

„Hvis  De  havde  set  ham,  vilde  De  straks  have  forstaaet, 
hvor  umuligt  det  var  for  Freya  nogensinde  at  have  elsket  den 
Mand.  Naa,  naa.  Jeg  siger  ikke  noget.  Hun  kunde  maaske 
have  elsket  ham  —  noget.  Hun  var  ensom,  véd  De.  Men 
virkelig  at  rejse  bort  med  ham!  Aldrig!  Galskab.  Hun  var 
alt  for  fornuftig  .  .  .  Jeg  begyndte  mildt  at  bebrejde  ham. 
Og  snart  tager  han  til  Genmæle  imod  mig:  „Skrive  til  Dem! 
Om  hvad?  Komme  til  hende!  Med  hvad?  Hvis  jeg  havde 
været  en  Mand,  vilde  jeg  have  bortført  hende,  men  hun  gjorde 

et  Barn,  et  lykkeligt  Barn,  af  mig.  Sig  hende,  at  den  Dag 
den  eneste  Ting,  jeg  havde,  som  tilhørte  piig  i  Verden,  for- 
liste paa  dette  Rev,  opdagede  jeg,  at  jeg"  ikke  havde  nogen 
Magt  over  hende  ...  Er  hun  kommet  herhen  med  Dem?" 
raaber  han,  idet  han  pludselig  lader  sine  hule  Øjne  flamme 
imod  mig.  Jeg  rystede  paa  Hovedet.  I  Sandhed,  kommet 
med  mig!  Anæmi!  —  „Aha!  Ser  De?  Gaa  saa  bort,  gamle 
Mand,  og  lad  mig  i  Fred  her  med  dette  Spøgelse,"  siger  han, 
idet  han  med  Hovedet  gjorde  et  Kast  efter  Vraget  af  sin  Brig. 

Afsindig!  Det  er  ved  at  blive  Tusmørke.  Jeg  ønskede 
ikke  at  blive  ganske  alene  sammen  med  denne  Mand  paa  det 
ensomme  Sted.  Jeg  vilde  ikke  fortælle  ham  om  Freyas  Syg- 
dom. Anæmi!  Hvad  Nytte  var  det  til?  Afsindig!  Og  hvad 
Slags  Ægtemand  vilde  han  i  hvert  Tilfælde  være  blevet  for 
en  fornuftig  Pige  som  Freya?  Naa,  ikke  engang  min  lille 
Ejendom  kunde  jeg  have  efterladt  dem.  De  hollandske  Au- 
toriteter vilde  aldrig  have  tilladt  en  Engelskmand  at  ned- 
sætte sig  dér.  Den  var  ikke  solgt  dengang.  Min  Mand,  Mah- 
mat.  De  véd,  havde  Opsyn  med  den  paa  mine  Vegne.  Senere 
lod  jeg  den  gaa  for  en  Tiendedel  af  dens  Værdi  til  en  halv- 
blods Hollænder.  Men  lige  meget.  Det  betød  ingenting  for 
mig  dengang.  Ja;  jeg  gik  bort  fra  ham.  Jeg  tog  med  Post- 
damperen  paa  Tilbagevejen.  Jeg  fortalte  Freya  alting.  „Han 
er  fra  Forstanden,"  sagde  jeg,  „og,  min  kære,  det  eneste,  han 
elskede,  var  sin  Brig." 

„Maaske,"  siger  hun  ved  sig  selv,  idet  hun  saå  lige  frem 
for  sig  —  hendes  Øjne  var  næsten  lige  saa  hule  som  hans  — 
„maaske  er  det  sandt.  Ja!  Jeg  vilde  aldrig  lade  ham  faa  no- 
gen Magt  over  mig." 

Gamle  Nelson  gjorde  en  Pause.  Jeg  sad  fortryllet  og  følte 
det  lidt  koldt  i  dette  Værelse  med  en  flammende  Ild. 

„Altsaa  ser  De,"  vedblev  han,  „hun  brød  sig  aldrig  virke- 
lig om  ham.  Meget  for  fornuftig.  Jeg  førte  hende  bort  til 
Hong  Kong.  Forandring  af  Klima,  sagde  de.  Aa,  disse  Læ- 
ger! Min  Gud!  Vintertid!  Der  kom  ti  Dage  med  kolde 
Taager  og  Blæst  og  Regn.  Lungebetændelse.  Men  se  her! 
Vi  talte  en  hel  Del  med  hinanden,  Dage  og  Aftener.    Hvem 

andre  havde  hun?  .  .  .  Hun  talte  en  hel  Del  med  mig,  min 
egen  Pige.  Sommetider  lo  hun  lidt.  Saå  paa  mig  og  lo 
lidt  — " 

Jeg  g3''ste.  Han  saå  usikkert  op  med  en  barnlig,  raadløs 
Tungsindighed. 

„Hun  plejede  at  sige:  „Det  var  virkelig  ikke  min  Hensigt 
at  være  en  slet  Datter  imod  dig.  Papa."  Og  jeg  plejede  at 
sige:  „Naturligvis,  kære.  Det  kunde  ikke  have  været  din 
Hensigt."  Hun  plejede  at  ligge  roligt  og  saa  sige:  „Jeg  un- 
dres." —  Og  undertiden  sagde  hun  til  mig:  „Jeg  har  virkelig 
været  en  Kujon."  De  véd,  syge  Folk  siger  saa  meget.  Og  saa 
plejede  hun  ogsaa  at  sige:  „Jeg  har  været  indbildsk,  stædig, 
lunefuld.  Jeg  søgte  min  egen  Tilfredsstillelse.  Jeg  var  egen- 
kærlig eller  bange."  .  .  .  Men  syge  Folk,  véd  De,  siger  alt 
muligt.  Og  engang  sagde  hun,  efter  at  hun  havde  ligget  stille 
næsten  hele  Dagen:  „Ja,  maaske  vilde  jeg,  naar  Dagen  kom, 
ikke  være  sejlet  bort.  Maaske!  Jeg  véd  det  ikke,"  raabte  hun. 
„Træk  Gardinet  for.  Fader.  Luk  Søen  ude.  Den  bebrejder 
mig  min  Taabelighed.""  —  Han  snappede  efter  Vejret  og  holdt 
op  med  at  tale. 

„De  ser  altsaa,"  fortsatte  han  i  en  mumlende  Tone.  „Hun 
var  meget  syg,  i  Sandhed  meget  syg.  Lungebetændelse.  Me- 
get pludselig."  Han  pegede  med  sin  Finger  paa  Tæppet,  mens 
Tanken  om  den  stakkels  Pige,  der  blev  besejret  i  sin  Kamp 
med  tre  Mænds  Ufornuft  og  til  sidst  kom  til  at  nære  Tvivl  om 
sit  eget  Jeg,  holdt  mig  i  en  sand  Pine  af  Medlidenhed. 

„De  ser  selv,"  begyndte  han  igen  med  en  nedslaaet  Mine. 
„Hun  kunde  virkelig  ikke  have  .  .  .  Hun  omtalte  Dem  flere 
Gange.  God  Ven.  Fornuftig  Mand.  Derfor  ønskede  jeg  selv 
at  sige  Dem  det  —  lade  Dem  vide  Sandheden.  En  Fyr  som 
han.  Hvor  kunde  det  være  Tilfældet?  Hun  var  ensom.  Og 
maaske  en  lille  Tid  .  .  .  Det  rene  ingenting.  Der  kunde  al- 
drig have  været  Spørgsmaal  om  Kærlighed  for  min  Freya  — 
saadan  en  fornuftig  Pige  — " 

„Mand!"  raabte  jeg,  idet  jeg  i  Vrede  rejste  mig  imod  ham, 
„ser  De  ikke,  at  det  var  det,  him  døde  af?" 

Han  rejste  sig  ligeledes.   „Nej!  Nej!"  stammede  han,  som 

om  han   var  vred.     „Lægerne!    Lungebetændelse.     Svæklæt 

Helbredstilstand.     Inflammation  af sagde  de  mig, 

Lungeb " 

Han  fuldendte  ikke  Ordet.  Det  endte  med  en  Hulken. 
Han  kastede  ligesom  i  Fortvivlelse  Armene  ud  fra  sig,  idet 
han  opgav  sit  uhyggelige  Foregivende  med  et  dæmpet,  hjerte- 
skærende Skrig: 

»Og  jeg  troede,  at  hun  var  saa  fornuftig!" 

